
SALLUSTII   VITA 


Caius  Crispus  Sallustius  natus  est  Amiterni,  in  oppido 
Sabinorum,  ex  plebeia  gente,  anno  U.  C.  668,  ante  Chri- 
stum  86.  Romge  adolescens  litterarum  et  eloqucntise  stu- 
dium  professus  est;  quia  vero  juvenilem  animum  soUi- 
citabat  ambitio,  ad  reipublicoe  munia  conversus,  qusestor 
creatus  est,  postea  tribunus ,  anno  aetatis  suse  trigesimo 
tertio.  Civitas  eo  tempore  partium  discordiis  fervebat. 
Milonis  odio,  Sallustius  Clodium  secutus  est;  eoque  in- 
terfecto,  circum  mortui  cadaver  ita  plebem  in  Milonem 
et  patres  atroci  oratione  concitavit,  ut  in  curiam  Hosti- 
liam  translato  corpore,  bustoque  ex  senatorum  subselliis 
facto,  ipsa  sedes  super  crematum  corpus  corruerit.  Mox 
ipsius  Milonis  exsilium,  TuUio  frustra  reluctante,  secu- 
tum  est.  Minus  tamen  Sallustii  famam  foedarunt  hae  po- 
pulares  turbae,  quam  perditi  mores  propter  quos  senatu 
ejectus  est  A.  U.  704.  Tunc  per  otium  scripsisse  vide- 
tur  Catilince  conjurationem^  in  qua  ut  plurimum  veritatis 
studiosus  apparet,  alienorumque  vitiorum  acerbissimus 
insectator.  Sed  Ciceronem,  proprium  inimicum,  vix  no- 
minat,  etsi  virtute  et  prudentia  hic  certe  fuerit  prseci- 
puus  exstinctor  conjurationis ;  et  inustse  a  censoribus 
ignominise  memor,  cosevorum  mores  acriter  castigat. 
senatoribus  prsesertim  nihil  ignoscens,  qui  eum  ordine 
suo  ejecerant. 

Vix  unum  annum  a  negotiis  Sallustius  abfuerat,  quum 
Coesari,  jamdudum  amico  ac  tum  civili  bello  initium 

facienti,  primam  Epistolam  de  ordinanda  repuhlica 
scripsisse  videtur.  Ideo  quaestor,  favente  Csesare,  denuo 
creatus  est  anno  706  ;  atque  post  aliquot  menses ,  eidem 
circa  Alexandrise  obsidionem  haerenti,  alteram  ex  epi- 
stolis  scripsit,  quas  in  voluminis  calce  reperies. 

Paulo  post,  ^gypto  victa,  Csesar,  Komam  redux, 
amicum  prsetorem  creavit;  annoque  sequenti,  devicto 
Juba  Mauritaniae  rege,  Sallustium  Numidiae  in  provin- 
ciam  redactee  proconsulem  prsefecit.  Iste  non  admini- 
strationem  sed  spoliationem  provinciae  sibi  proposuisse 
visus  est;  propter  quod  a  Numidis  accusatus,  a  Csesare 
tamen  absolutus  est ,  cui  praedse  partem  dederat  ut  alte- 
ram  servaret.  A.  U.  710. 

Notatu  dignum  est  ea  quae  Sallustio,  viro  publico, 
maxime  probro  fuere,  eadem  historico  plurimae  ac  me- 
ritae  laudis  occasionem  fuisse.  Quemadmodum  enim 
ejectio  a  senatu  otium  ei  dederat  ad  scribendam  Cati- 
linse  conjurationem,  ita  Numidiae  administratione  du- 
ctus  est  ad  historiam  regni  cujus  ipse  exitium  procu- 
rabat,  Bello  Jugurthino  describendam.  Hoc  ipsius  opus 
perf ectissimum  a  plurimis  judicatur.  Modo  enim ,  histo- 
rico  duce,  inter  turbulentas  populi  conciones  in  Urbe 
versamur ;  modo ,  in  Af ricse  desertis ,  insignes  varia  Ro- 
manorum  Afrorumque  fortuna  pugnas  quasi  praesentes 
conspicimus;  dumque  in  senatu  publica  majestas  auro 
venumdatur,  castra  duos  viros  in  patriae  decus  simul  et 
perniciem  educant,  Marium  et  Syllam.  Interea  nihil  Sal- 
lustius  omisit  ut  rerum  gravitatem ,  non  ingenio  solum , 
sed  cura  etiam  assequeretur,  coUectis  undique  Numidi- 
cis  libris  et  traditionibus ,  unde  maximi  meriti  opus 
evasit. 

Csesare  mortuo,  reliquum  vitse  privatus  Sallustius 
maximas  inter  opes  circumfusasque  delicias  traduxit, 
magnificentissimis  aedibus  in  monte  Qairinali  sedificatis, 
consertisque  in  hoc  amoenissimo  loco  Sallustianis  horiis 


SALLUSTII   VITA  7 

quae  sedes,  post  ejus  mortem,  prsecipua  fuit  in  deliciis 
imperatorum.  In  hoc  recessu,  post  bellum  Jugurthinum, 
Historiam  conscripsit  reipublicae ,  quidquid  inter  hoc 
bellum  et  Catilinariam  conjurationem  actum  fuerat  com- 
plectentem.  Sed  hujus  operis  non  exstant  nisi  minuta 
fragmenta,  variis  ab  auctoribus  asservata,  quse  quidem, 
multa  ingenii  sagacitate  collecta  et  inter  se  connexa 
passim  reperiuntur,  non  autem  in  editionibus  ad  usum 
scholarum. 

Obiit  Sallustius  A.  U.  718,  quinquagesimum  annum 
agens ;  ejusque  memoriam,  si  minus  morum  et  probitatis, 
ingenii  saltem  fama  praeclara  secuta  est.  «  Crispus  ro- 
mana  primus  in  historia,  ))  ait  Martialis  (xiv,  191). 
«  Nobilitatse  veritatis  historicus  »  dicitur  a  D.  Augustino 
(de  Civit.  Dei,  i,  5) ;  «  Eerum  romanarum  florentissimus 
auctor ))  a  Tacito  (Ann.  iii,  30)  ;  «  Proprietatum  in  verbis 
retinentissimus,...  et  subtilissimus  brevitatis  artifex  » 
a  Gellio  (Noct.  Att).  Laudatur  a  Quintiliano  (x,  1) 
«  illa  Sallustiana  brevitas,  qua  nihil  apud  aures  vacuas 
atque  eruditas  potest  esse  perfectius :  ))  idemque  auctor 
ibidem  eum  Livio  comparans ,  «  pares  eos  magis  quam 
similes ))  dicit. 


CONJURATIO  CATILIN^ 


Prooemium.  Homines  vlrtute  glorlam  quaerere  decet. 

I.  Omnes  homines,  qui  sese  student  praestare  ce- 
teris  animalibus,  summa  ope  niti  decet  vitam  silen- 
tio  ne  transeant,  veluti  pecora  quae  natura  prona 
atque  ventri  obedientia  finxit.  Sed  nostra  omnis  vis 
in  animo  et  corpore  sita  est  :  animi  imperio,  corpo- 
ris  servitio  magis  utimur;  alterum  nobis  cum  dis, 
alterum  cum  belluis  commune  est.  Quo  mihi  rectius 
esse  videtur  ingenii  quam  virium  opibus  gloriam 
quaerere,  et,  quoniara  vita  ipsa  qua  fruimur  brevis 
ost,  memoriam  nostri  quam  maxume  longam  efficc- 
re.  Nam  divitiarum  et  formGe  gloria  fluxa  atque  fra- 
gilis  est,  virtus  clara  aeternaque  habetur.  Scd  diu 
magnum  inter  mortales  certamen  fuit,  vine  corporis 
an  virtute  animi  res  miHtaris  magis  procederet :  nam 
et,  priusquam  incipias,  consulto,  et,  ubi  consulueris, 
mature  facto  opus  est;  ita  utrumque  per  se  indigens, 
alterum  alterius  auxiho  vcget. 

In  bello  ct  in  cetcris  artibus  plnrimum  yalet  virtus  animi. 

II.  Igitur  initio  reges  (nam  in  terris  nomen  im- 
perii  id  primum  fuit)  diversi,  pars  ingenium,  alii 

corpus  exercebant.  Etiam  tum  vita  hominum  sine 
cupiditate  agitabatur ;  sua  cuique  satis  placebant. 
Postea  vero  quam  in  Asia  Cyrus,  in  Graecia  Lacedae- 
monii  et  Athenienses,  coepere  urbes  atque  nationes 
subigere,  lubidinem  dominandi  causam  belli  habere , 
maxumam  gloriam  in  maxumo  imperio  putare,  tum 
demum  periculo  atqne  negotiis  compertum  est  in 
bello  plurimum  ingenium  posse.  Quod  si  regum  at- 
que  imperatorum  animi  virtus  in  pace  ita  uti  in  bel- 
lo  valeret,  ffiquabilius  atque  constantius  sese  res  hu- 
mange  haberent,  neque  aliud  alio  ferri,  neque  mutari 
ac  misceri  omnia  cerneres :  nam  imperium  facile  iis 
artibus  retinetur,  quibus  initio  partum  est.  Verum 
ubi  pro  labore  desidia,  pro  continentia  et  sequitate 
lubido  atque  superbia  invasere ,  fortuna  simul  cum 
moribus  immutatur.  Ita  imperium  semper  ad  optu- 
mum  quemque  a  minus  bono  transfertur.  Quae  ho- 
mines  arant,  navigant,  sedificant,  virtuti  omnia 
parent.  Sed  multi  mortales,  dediti  ventri  atque 
somno,  indocti  incultique,  vitam  sicuti  peregrinan- 
testransiere;  quibus,  profecto  contra  naturam ,  cor- 
pus  voluptati,  anima  oneri  fuit.  Eorum  ego  vitam 
mortemque  juxta  aestumo,  quoniam  de  utraque  sile- 
tur.  Verum  enimvero  is  demum  mihi  vivere  atque 
frui  anima  videtur,  qui  aliquo  negotio  intentus,  prse- 
clari  facinoris  aut  artis  bonae  famam  quaerit  :  sed  in 
magna  copia  rerum  aliud  alii  natura  iter  ostendit. 

Minus  arduum  videtur  bene  facere  quam  bene  dicere.  Auctor 
populi  Romani  res  memorabiles  scribere  aggreditur. 

III.  Pulchrum  est  bene  facere  reipublicae;  etiam 
bene  dicere  haud  absurdum  est :  vel  pace  vel  bello 

clarum  fieri  licet  :  et  qui  fecere,  et  qui  facta  aliorum 
scripsere,  multi  laudantur.  Ac  mihi  quidem,  tametsi 
haudquaquam  par  gloria  sequatur  scriptorem  et  au- 
ctorem  rerum,  tamen  in  primis  arduum  videtur  res 
gestas  scribere  :  primum,  quod  facta  dictis  sunt  exae- 
quanda;  dehinc,  quia  plerique,  quae  delicta  repre- 
henderis,  malivolentia  et  invidia  dicta  putant;  ubide 
magna  virtute  et  gloria  bonorum  memores,  quae  sibi 
quisque  facilia  factu  putat,  sequo  animo  accipit;  su- 
pra  ea,  velut  ficta ,  pro  falsis  ducit.  Sed  ego  adoles- 
centulus,  initio,  sicuti  plerique,  studio  ad  rempubli- 
cam  latus  sum ,  ibiquemihi  adversamulta  fuere :  nam 
pro  pudore,  pro  abstinentia,  pro  virtute,  audacia, 
largitio,  avaritia  vigebant.  Quce  tametsi  animus  as- 
pernabatur,  insolens  malarum  artium ,  tamen  inter 
tanta  vitia  imbecilla  aetas,  ambitione  corrupta,  tene- 
batur;  ac  me,  quum  ab  reliquorum  malis  moribus 
dissentirem,  nihilominus  honoris  cupido  eadem  qua 
ceteros  fama  atque  invidia  vexabat  *. 

IV.  Igitur  ubi  animus  ex  multis  miseriis  atque 
pericuhs  requievit,  et  mihi  reliquam  aetatem  a  repu- 
blica  procul  habendam  decrevi,  non  fuit  consilium 
secordia  atque  desidia  bonum  otium  conterere,  neque 
vero  agrum  colendo  aut  venando,  servilibus  officiis 
intentum ,  aetatem  agere ;  sed  a  quo  incepto  studio 
me  ambitio  mala  detinuerat,  eodem  regressus,  sta- 
tui  resgestas  populi  Romani  carptim,  utquaequeme- 
moria  digna  videbantur,  perscribere;  eo  magis  quod 
mihi  a  spe,  metu,  partibus  reipublicae,  animus  liber 
erat.  Igitur  de  Catilinae  conjuratione ,  quam  veris- 

*  Saniistiua,  e  senatu  ejectua,  honestam  iguomlnise  causam  prm 
tcndcre  cupit. 

sume  potero,  paucis  absolvam :  nam  id  facinus  in  pri- 
mis  ego  memorabile  existumo ,  sceleris  atque  peri- 
culi  novitate.  De  cujus  hominis  moribus  pauca  prius 
explananda  sunt,  quam  initium  narrandi  faciam. 

CatiliiiEe  ardens  et  pravum  ingenium  incitant  corrupti  civitatis 

mores. 

V.  Lucius  Catilina,  nobili  genere  natus  *,  fuit 
magna  vi  et  animi  et  corporis,  sed  ingenio  malo  pra- 
voque.  Huic  ab  adolescentia  bella  intestina,  caedes, 
rapinae,  discordia  civilis,  grata  fuere;  ibique  juven- 
tutem  suam  exercuit.  Gorpus  patiens  inedise,  vigiliae, 
algoris.  supra  quam  cuiquam  credibile  est;  animus 
audax,  subdolus,  varius,  cujusiibet  rei  simulator  ac 
dissimulator,  alieni  appetens,  sui  profusus,  ardens 
in  cupiditatibus;  satis  loquentiae,  sapientiae  parum. 
Vastus  animus  immoderata,  incredibilia,  nimis  alta 
semper  cupiebat.  Hunc  post  dominationem  Lucii 
Sulia^  lubido  maxuma  invaserat  reipublicae  capiun- 
doe ;  neque  id  quibus  modis  assequeretur,  dum  sibi 
regnum  pararet,  quidquam  pensi  habebat.  Agitaba- 
tur  magis  magisque  in  dies  animus  ferox  inopia  rei 
familiaris  et  conscientia  scelerum;  quae  utraque  his 
artibus  auxerat  quas  supra  memoravi.  Incitabant 
praeterea  corrupti  civitatis  mores,  quos  pessuma  ac 
diversa  inter  se  mala,  luxuria  atque  avaritia,  vexa- 


^  Nohili  genere  natus,  scilicet 

c  patricia  Sergiorum  gente,  de 

ciijus  antiqultate    meminit  Vir- 

giiius,  ^n.  V,  121 : 

Scrgestusque,   domus   tenet  a  quo 
Sergia  nomen. 


llna  circiter  A.  U.  C.  646.  Syllse 
fautor  contra  Marium,  et  postea 
prsetor  Africae  creatus  anno  686, 
inde,  propter  exactiones,  seu 
catillationes ,  cognomen  retulit. 
De  ejus  indole  Cf.  Cic.  in  Cat,- 
Natus  est  Lucius  Sergius  Cati-"i  passim,  et  pro  Ccelio,  c.  v  et  vi. 

bant.  Res  ipsa  hortari  videtiir,  quoniam  de  moribiis 
civitatis  tempus  admonuit,  supra  repetere ,  ac  paucis 
instituta  majorum  domi  militiaeque,  quomodo  rem- 
publicam  habuerint,  quantamque  reliquerint,  utque, 
paulatim  immutata,  ex  pulcherruma  pessuma  ac 
flagitiosissuma  facta  sit,  disserere. 

Dlgresslo  de  initiis  urbis  Romae.  Diuturnum  virtutis  et  glori» 
certamen  inter  cives. 

VI.  LfrbemRomam,  sicuti  ego  accepi,  condidere 
atque  habuere  initio  Trojani,  qui,  iEnea  duce  pro- 
fugi,  sedibus  incertis  vagabantur;  cumque  his  Abo- 
rigines,  genus  hominum  agreste,  sine  legibus,  sine 
imperio ,  liberum  atque  solutum.  fli  postquam  in 
una  moenia  convenere,  dispari  genere,  dissimili  lin- 
gua,  alius  alio  more  viventes,  incredibile  memoratu 
est  quam  facile  coaluerint.  Sed  postquam  res  eorum 
civibus ,  moribus ,  agris  aucta ,  satis  prospera  satis- 
que  pollens  videbatur,  sicuti  pleraque  mortalium 
habentur,  invidia  ex  opulentia  orta  est.  Igitur  reges 
populique  finitunii  belio  tentare;  pauci  ex  amicis 
auxilio  esse  :  nam  ceteri  metu  percussi  a  periculis 
aberant.  At  Romani,  domi  militiaeque  intenti,  festi- 
nare,parare,  alius  alium  hortari,  hostibus  obviam 
ire,  libertatem,  patriam  parentesque  armis  tegere; 
post,  ubi  pericula  virt-ute  propulerant,  sociis  atque 
amicis  auxilia  portabant,  magisque  dandis  quam  ac- 
cipiundis  beneficiis  amicitias  parabant.  Imperium 
legitimum,  nomen  imperii  regiumhabebant;  delecti, 
quibus  corpus  annis  infirmum,  ingenium  sapientia 
validum  erat,  reipublicae  consultabant :  hi  vel  aetate, 
vel  curae  simililudine,  Patres  appellabantur.  Post, 

ubi  regium  imperium,  quod  initio  conservandae  liber- 
tatis  atque  augendae  reipublicae  fuerat,  in  superbiam 
dominationemque  convertit,  immutato  more,  annua 
imperia  binosque  imperatores  *  sibi  fecere  :  eo  modo 
minume  posse  putabant  per  licentiam  insolescere 
animum  humanum. 

VIL  Sed  ea  tempestate  coepere  se  quisque  extolle- 
re,  magisque  ingenium  in  promptu  habere.  Nam  re- 
gibus  boni  quam  mali  suspectiores  sunt,  semperque 
his  aHena  virtus  formidolosa  est;  sed  civitas,  incre- 
dibile  memoratu  est,  adepta  libertate,  quantum  brevi 
creverit :  tanta  cupido  gloriae  incesserat !  Jam  primum 
juventus  simul  laboris  ac  beUi  patiens  erat ,  in  ca- 
stris  usu  militiam  discebat ,  magisque  in  decoris  ar- 
mis  et  mihtaribus  equis,  quam  in  ludis  atque  con- 
viviis,  lubidinem  habebant.  Igitur  taUbus  viris  non 
labos  insolitus,  non  locus  uUus  asper  aut  arduus 
erat,  non  armatus  hostis  formidolosus  :  virtus  omnia 
domuerat.  Sedgloriae  maxumum  certamen  inter  ipsos 
erat  :  sic  quisque  hostem  ferire,  murum  ascendere, 
conspici  dum  tale  facinus  faceref,  properabat;  eas 
divitias,  eam  bonam  famam  magnamque  nobiUtatem 
putabant:  laudis  avidi,  pecuniae  Uberales  erant;  glo- 
riam  ingentem,  divitias  honestas  volebant.  Memorare 
possem  quibus  in  locis  maxumas  hostium  copias  po- 
pulus  romanus  parva  manu  fuderit  quas  urbes  na- 
tura  munitas  pugnando  ceperit,  m  ea  res  longius 
nos  ab  incepto  traheret. 

^  Binos  imperatores  f  consules. 

Athenlensium  famae  profuit  scriptores  eximios  habere.  Priscomm 
Romanorum  mores  optimi. 

VIII.  Sed  profecto  fortuna  in  omni  re  domlnatur  : 
ea  res  cunctas,  ex  lubidine  magis  quam  ex  vero,  ce- 
lebrat  obscuratque.  Atheniensium  res  gestae,  sicuti 
ego  sestumo,  satis  amplae  magnificseque  fuere,  ve- 
rum  aliquanto  minores  tamen  quam  fama  feruntur. 
Sed  quia  provenere  ^  ibi  scriptorum  magna  ingenia , 
per  terrarum  orbem  Atheniensium  facta  pro  maxumis 
celebrantur;  ita  eorum  qui  ea  fecere  virtus  tanta 
habetur,  quantum  vorbis  ea  potuere  extollere  prae- 
clara  ingenia.  At  populo  romano  nunquam  ea  copia 
fuit,  quia  prudentissumus  quisque  negotiosus  maxu- 
me  erat;  ingenium  nemo  sine  corpore  exercebat; 
optumus  quisque  facere  quam  dicere,  sua  ab  aliis 
benefacta  laudari  quam  ipse  aliorum  narrare  ma- 
lebat. 

IX.  Igitur  domi  militiaeque  boni  mores  coleban- 
tur.  Concordia  maxuma,  minuma  avaritia  erat;  jus 
bonumque  apud  eos  non  legibus  magis  quam  natura 
valebat.  Jurgia,  discordias,  simultates  cum  hostibus 
exercebant;  cives  cum  civibus  de  virtute  certabant. 
In  suppliciis  deorum  magnifici,  domiparci,  inami- 
cis  fideles  erant.  Duabus  his  artibus,  audacia  in 
bello,  ubi  pax  evenerat,  aequitate,  sequeremque  pu-  , 
blicam  curabant.  Quarum  rerum  ego  maxuma  do- 
cumenta  haec  habeo  :  quod  in  bello  saepius  vindi- 
catum  est  in  eos  qui  contra  imperium  in  hostem 
pugnaverant,  quique  tardius,  revocati,  praelio  excesse- 

^  Sic  Plinius,  ep.  1, 13,  a  Magnum  proventum  poetarum  annus 
hlc  attulit.  » 

rant,  quam  qui  signa  relinquere  aut  pulsi  loco  cedere 
ausi  erant;  in  pace  vero,  quod  beneficiis  magis 
quam  metu  imperium  agitabant,  et,  accepta  injuria, 
ignoscere  quam  persequi  malebant. 

Otium  et  divitlae  postea  materies  omnium  malorum. 

X.  Sed  ubi  labore  atque  justitia  respublica  crevit, 
reges  magni  bello  domiti,  nationes  ferae  et  populi 
ingentes  vi  subacti,  Garthago,  semula  imperii  Ro- 
mani,  ab  stirpe  interiit,  cuncta  maria  terraeque  pa- 
tebant ,  saevire  fortuna  ac  miscere  omnia  coepit.  Qui 
labores,  pericula,  dubias  atque  asperas  res  facile  to- 
leraverant,  iis  otium,  divitiae,  optandae  aliis,  oneri 
miserieeque  fuere.  Igitur  primo  pecunise,  deinde  im- 
perii  cupido  crevit :  ea  quasi  materies  omnium  ma- 
lorum  fuere.  Namque  avaritia  tidem,  probitatem, 
ceterasque  artes  bonas  subvertit;  pro  his  superbiam, 
crudeUtatem,  deos  neglegere,  omnia  venaha  habere 
edocuit.  Ambitio  multos  mortales  falsos  fieri  sube- 
git :  aliud  clausum  in  pectore ,  aliud  in  lingua  prom- 
ptum  habere ;  amicitias  inimicitiasque  non  ex  re  sed 
ex  commodo  aestumare ,  magisque  vultum  quam  in- 
genium  bonum  habere.  Hsec  primo  paulatim  cresce- 
re,  interdum  vindicari :  post,  ubi  contagio  quasi  pe- 
stilentia  invasit,  civitas  immutata ,  imperium  ex 
justissumo  atque  optumo  crudele  intolerandumque 
factum. 

Ante  Syllam  plurlmum  ambitionis ;  post  eum  major  divitiarum 
cupiditas  et  raplnse. 

XI.  Sed  primo  magis  ambitio  quam  avaritia  ani- 
mos  hominum  exercebat :  quod  tamen  vitium  pro- 

pius  virlutem  erat.  Nam  gloriam ,  honorem ,  impe- 
rium,  bomis  et  ignavus  aeque  sibi  exoptant:  sed  ille 
vera  via  nititur;  huic  quia  bonae  artes  desunt,  dolis 
atque  fallaciis  contendit.  Avaritia  pecuniae  studium 
habet,  quam  nemo  sapiens  concupivit.  Ea,  quasi 
venenis  malis  imbuta,  corpus  animumque  virilem 
efFeminat  :  semper  iniinita,  insatiabilis,  neque  co- 
pia,  neque  inopia  minuitur.  Sed  postquam  L.  Sulla, 
armis  recepta  republica,  ex  bonis  initiis  malos  even- 
tushabuit^  rapere  omnes,  trahere;  domum  alius, 
alius  agroscupere;  neque  modum  neque  modestiam 
victores  habere;  foedacrudeliaquein  civibus  facinora 
facere.  Huc  accedebat  quod  L.  Sulla  exercitum  quem 
in  Asia  ductjj^erat,  quo  sibi  fidum  faceret,  contra 
morem  majorum  luxuriose  nimisque  liberaliter  ha- 
tbucrat.  Loca  amo^na,  voluptaria,  facile  in  otio  fero- 
Pces  militum  animos  molliverant :  ibi  primum  insue- 
^vit  exercitus  populi  Romani  ludere,  potare ;  signa, 
tabulas  pictas ,  vasa  caelata  mirari ;  ea  privatim  ac 
publice  rapere ;  delubra  spoliare ,  sacra  profanaque 
omnia  poUuere.  Igitur  hi  milites,  postquam  victo- 
riam  adepti  sunt,  nihil  reliqui  victis  fecere  :  quippe 
secundoe  res  sapientium  animos  fatigant;  ne  ilii, 
corruptis  moribus,  victorise  temperarent. 

Ex  dlvltlia  nata  siint  omnla  vltla  et  foeda  corrnptlo. 

Xn.  Postquam  divilicie  honori  esse  coepere,  et  eas 
gloria,  ioiperium,   potentia  sequebatur,   hebescere 

'  Bona  SyllDQ  Initla  fnerant,  |  bonls,  A.  U.  672,  clvltatem  cru- 
qula   pro    senatu    et   republica  j  dclisslmls  proscriptlonibua  vexa- 
pugnare  videb.itur;  mali  exitua,  j  vlt. 
quia  victor  Marii,  Cinnse,  Car-  | 

virtus,  paupertas  probro  haberi,  innocentia  pro  ma- 
livolentia  duci  coepit.  Igitur  ex  divitiis  juventutem 
luxuria  atque  avaritia  cum  superbia  invasere  :  ra- 
pere,  consumere;  sua  parvi  pendere,  aliena  cupere; 
pudorem,  pudicitiam,  divina  atque  humana  promis- 
cua,  nihil  pensi  atque  moderati  habere.  Operaepre- 
tium  est,  quum  domos  atque  villas  cognoveris  in 
urbium  modum  exaedificatas ,  visere  templa  deorum 
quae  nostri  majores,  religiosissumi  mortales,  fecere. 
Verum  illi  delubra  deorum  pietate,  domos  suas  glo- 
ria  decorabant,  neque  victis  quidquam  praeter  inju- 
riae  Hcentiam  eripiebant ;  at  hi  contra,  ignayissumi 
homines,  per  summum  scelus  omnia  ea  sociis  adi- 
mere,  quae  fortissumi  viri  victores  hostibus  relique- 
rant:  proinde  quasi  injuriam  facere,  id  demum  es- 
set  imperio  uti. 

XIII.  Nam  quid  ea  memorem  quae,  nisi  iis  qui 
videre,  nemini  credibilia  sunt:  a  privatis  compluri- 
bus  subversos  montes,  maria  constructa  esse?  Qui- 
bus  mihi  videntur  ludibrio  fuisse  divitiae;  quippe, 
quas  honeste  habere  hcebat,  abuti  per  turpitudinem 
properabant,  Sed  lubido  non  minor  incesserat :  ves- 
cendi  causa ,  terra  marique  omnia  exquirere ;  dor- 
mire  priusquam  somni  cupido  esset;  non  famem  aut 
sithn,  neque  frigus,  neque  lassitudinem  opperiri, 
sed  ea  omnia  kixu  antecapere.  Haec  juventulem,  ubi 
familiares  opes  defecerant,  ad  facinora  incendebant : 
animus  imbutus  mahs  artibus  haud  facile  kibidini- 
bus  carebat;  eo  profusius  omnibus  modis  quaestui 
atque  sumptui  deditus  erat. 

In  corrupta  civitate,  corruptisslmus  qulsque,  praesertlm  adolescen- 
tlum ,  Catilinge  familiaris  fuit.  Prima  hujus  facinora, 

XIV.  In  tanta  tamque  corrupta  civitate,  Catilina, 
id  quod  factu  facillumum  erat,  omnium  flagitio-^' 
rum  atque  facinorum  circum  se,  tanquam  stipato- 
rum,  catervas  haBebat.  Nain  quicumque  impudicusj 
manu  aut  ventre  bona  patria  laceraverat,  quique ' 
alienum  8es  grande  conflaverat  quo  flagitium  aut  fa- 
cinus  redimeret;  praetereaomnes  undiqueparricidoe, 
sacrilegi,  convicti  judiciis,  aut  pro  factis  judicium 
timentes;  ad  hoc,  quos  manus  atque  lingua  perjurio 
aut  sanguine  civili  alebat;  postremo  omnes  quos  fla- 
gitium ,  egestas,  conscius  animus  exagitabat,  ii  Ca- 
tilinae  proxumi  familiaresque  erant.  Quod  si  quis 
etiam  a  culpa  vacuus  in  amicitiam  ejus  inciderat, 
quotidiano  usu  atque  iliecebris  facile  par  similisque 
ceteris  etficiebatur.  Sed  maxume  adolescentium  fa- 
miliaritates  appetebat:  eorum  animi,  molies  et  aetate 
fluxi,  dolis  haud  difficulter  capiebantur.  Nam  uti 
cujusque  studium  ex  aetate  flagrabat,  aliis  delicias 
prffibere,  aiiis  canes  atque  equos  mercari;  postremo 
neque  sumptui  neque  modestice  suae  parcere,  dum 
illos  obnoxios  fidosque  faceret.  Scio  fuisse  nonnullos 
qui  ita  aestumarent,  juventutem,  quae  domum  Cati- 
linae  frequentabat,  parum  honeste  pudicitiam  lia- 
buisse ;  sed  ex  aliis  rebus ,  magis  quam  quod  cui- 
quam  id  compertum  foret,  haec  fama  valebat. 

XV.  Jam  primum  adolescens  Catilina  multa  ne- 
fanda  fecerat;  quae  quidem  mihi  in  primis  videtur 
causa  fuisse  facinoris  maturandi.  Namque  animus 
impurus,  dis  hominibusque  infestus,  neque  vigiliis 

neque  quietibiis  sedari  poterat,  ita  conscientia  men- 
tem  excitam  vastabat.  Igitur  colos  exsanguis ,  foedi 
oculi,  citus  modo,  modo  tardus  incessus;  prorsus  in 
facie  vultuque  vecordia  inerat. 

Socios  ad  scelera  firmatos  convocat  ad  opprimendam  rempublicam. 
Nomina  conjuratorum. 

XVI.  Sed  juventutem ,  quam,  ut  supra  diximus. 
illexerat,  multis  modis  mala  facinora  edocebat.  Ex 
illis  testes  signatoresque  falsos  commodare;  lidem, 
fortunas,  pericula  vilia  babere ;  post,  ubi  eorum 
famam  atque  pudorem  attriverat,  majora  alia  impe- 
rabat;  si  causa  peccandi  in  praesens  minus  suppete- 
bat,  nihilominus  insontes,  siculi  sontes,  circumve- 
nire,  jugulare  :  scilicet,  ne  per  otium  torpescerent 
manus  aut  aniraus,  gratuito  potius  malus  atque  cru- 
delis  erat.  His  amicis  sociisque  confisus  Catiiina,  si- 
mul  quod  ses  alienum  per  omnes  terras  ingens  erat, 
et  quod  plerique  sullani  milites  *,  largius  suo 
usi,  rapinarum  et  victoriae  veteris  memores,  civiie 
bellum  exoptabant,  opprimundae  reipublicse  consi- 
lium  cepit.  In  Italia  nuUus  exercitus  :  Cn.  Pompeius 
in  extremis  terris  ^  bellum  gerebat;  ipsi  consulatun 
petundi  magna  spes;  senatus  nihil  sane  intentus 
tutae  tranquiilaeque  res  omnes  :  sed  ea  prorsus  op- 
portuna  Calilinse. 

XVII.  Igitur  circiter  calendas  junias  ',  L,  Caesare  * 


*  Sullani  inilites ,  post  Marii 
cladem,  aliquot  ante  annis,  per 
rapinas  et  largitiones  divites 
facti,  novum  civile  bellum  exop- 
tabant. 

2  In  extremis  terris,  in  Asia 


pugnans  contra  Mitbridatem  et 
TJgranem. 

3  Primo  die  Junii,  A.  U.  690. 

^  L.  CcBsar  C.  Julii  Cnssaris 
piopinquus  et  Antonii  trium- 
viri  avunculus  erat. 

et  C.  Figiilo  consulibus,  primo  singulos  appellare; 
hortari  alios,  alios  tentare ;  opes  suas,  imparatam 
rempublicam,  magna  praemia  conjurationis  docere, 
Ubi  satis  explorata  sunt  quae  voluit,  in  unum  omnes 
convocat,  quibus  maxuma  necessitudo  et  plurimum 
audaciae  inerat.  Eo  convenere,  senatorii  ordinis,  P. 
Lentulus  Sura,  P.  Autronius,  L.  Cassius  Longinus, 
C.  Cethegus,  Publius  et  Servius  Sulte^  Servii  iilii,  L. 
Vargunteius,  Q.  Annius,  M.  Porcius  Lseca,  L.  Bestia, 
Q.  Curius;  praeterea,  ex  equestri  ordine,  M.  Fulvius 
Nobilior,  L.  Statilius,  P.  Gabinius  Capito,  C.  Corne- 
lius;  ad  hoc,  multi  ex  coloniis  et  municipiis  -,  domi 
nobiles.  Erant  praeterea  complures  paulo  occultius 
consilii  hujusce  participesnobiles,  quos  magis  domi- 
nationis  spes  hortabatur  quam  inopia  aut  aha  neces- 
situdo.  Ceterum  juventus  pleraque,  sed  maxume  no- 
bilium,  Catilinae  inceptis  favebat.  Quibus  in  otio  vel 
magnifice  vel  molliter  vivere  copia  erat,  incerta  pro 
certis,  bellum  quam  pacem  malebant.  Fuere  item 
ea  tempestate  qui  crederent  M.  Licinium  Crassum  ^ 
non  ignarum  ejus  consilii  fuisse :  quia  Cn.  Pompeius, 
invisus  ipsi,  magnum  exercitum  ductabat,  cujusvis 
opes  voluisse  contra  illius  potentiam  crescere;  simul 
confisum,  si  conjuratio  valuisset,  facile  apud  illos 
principem  se  fore. 

^  PuNius  ct  Servhis  SulJa.  |  reccpt£e,  quae  tamen  proprias 
Piter  horum  Servius  frater  erat  j  leges  cum  proprlis  maglstratibus 
dictatoris.  Publius  coujurationis  \  servabant. 

particeps  non  fuisse  videtur.  Cf.  ,  -^  Crassus  paulo  post,  A.  U. 
Cic.  pro  vSylla.  ,  69:),  cum  Pompeio  et  Ciesare  so- 

^   Ex  coloniis  et  municipiis.    cietatem  iniit,  triumviratus  no- 
Colonias  efformabant   cives   ro-    minc  dlctam ,  et  denique  a  Par- 
manl,  Immigrationibus ;  munici-    thia  occisus  est  anno  700. 
pia  erant  urbes  In  Jus  civitatla  [ 

Narratur  per  digressionem  anterior  conjuratio,  quse  fuerat  irrlta. 

XVIIL  Sed  antea  item  conjuravere  pauci  contra 
rempublicam,  in  quibus  Catilina  :  de  quo,  quam 
verissume  potero,  dicam.  L.  Tullo,  M.  Lepido  con- 
sulibus  *,  P.  Autronius  et  P.  Sulla,  designati  consu- 
les,  legibus  ambitus  interrogati  poenas  dederant.  Post 
paulo  Catilina,  pecuniarum  repetundarum  reus  ^^ 
probibitus  erat  consulatum  petere ,  quod  intra  legiti- 
mos  dies  '  protiteri  nequiverit.  Erat  eodem  tempore 
Cn.  Piso,  adolescens  nobilis,  summge  audaciae,  egens, 
factiosus,  quem  ad  perturbandam  rempubiicam  ino- 
pia  atque  mali  mores  stimulabant.  Cum  boc  Catilina 
et  Autronius,  circiter  nonas  decembres  consilio  com- 
municato,  parabant  in  Capitolio  calendis  januariis  * 
L.  Cottam  et  L.  Torquatum  ^  consules  interficere ; 
ipsi ,  fascibus  ^  correptis ,  Pisonem  cum  exercitu  ad 
obtinendas  duas  Hispanias  "^  mittere.  Ea  re  cognita, 
rursus  in  nonas  februarias  consilium  caedis  transtu- 
lerant.  Jam  tum  non  consulibus  modo,  sed  plerisque 
senatoribus  perniciem  machinabantur.  Quod  ni  Ca- 


1  A.  XT.  688. 

2  Bepeticndarum  reus,  pro- 
pter  pecunias  in  Africa  per  vim 
aut  dolum  extortas.  Cf.  not. 
cap.  V. 

^  Intra  legitimos  dies.  Lege 
statutum  erattempus  intra  quod 
candidati  petitionem  suam  pro- 
fiteri  debebant,  nomen  suum  in- 
scribi  jubendo.  Reus  autem  in- 
scribi  non  poterat ,  antequam  se 
accusatione  purgasset. 

^  Calendis  januariis  annl 
689.  Hoc  die  magistratum  inire 


solebant  consules, 

^  Cotta  et  Torquatus  consules 
sufEecti  fuerant  in  locum  Au- 
tronii  et  Syllae. 

^  Fasces  insignia  consulatus 
erant. 

"^  Duas  Hispanias  :  Citerio- 
rem  scilicet,  quse  propior  erat 
Romanis  per  Pyrenaeos  ingre- 
dientibus;  et  Ulteriorem,  quas 
Bseticam  et  Lusitaniam  com- 
plectebatur  (Andalousie  et  Por^ 
tugal). 

tilina  maturasset  pro  curia  signum  sociis  dare,  eo 
die  post  conditam  urbem  Romam  pessumum  faci- 
nus  patratum  foret.  Quia  nondum  frequentes  armati 
convenerant,  ea  res  consilium  diremit. 

XIX.  Postea  Piso  in  citeriorem  Hispaniam  quaes- 
tor  pro  praetore  missus  est,  adnitente  Grasso,  quod 
eum  infestum  Cn.  Pompeio  cognoverat.  Neque  ta- 
men  senatus  provinciam  invitus  dederat  :  quippe 
foedum  hominem  a  republica  procul  esse  volebat ; 
simul,  quia  boni  quamplures  prsesidium  in  eo  puta- 
bant,  et  jam  tum  potentia  Cn.  Pompeii  formidolosa 
erat.  Sed  is  Piso  in  provincia  ab  equitibus  hispanis, 
quos  in  exercitu  ductabat,  iter  faciens  occisus  est. 
Sunt  qui  ita  dicant,  imperia  ejus  injusta,  superba, 
crudelia,  barbaros  nequivisse  pati:  ahiautem,  equites 
illos,  Cn.  Pompeii  veteres  fidosque  clientes,  volun- 
tate  ejus  Pisonem  aggressos;  nunquam  Hispanos 
prseterea  tale  facinus  fecisse,  sed  imperia  saevamulta 
antea  perpessos.  Nos  eam  rem  in  medio  relinquemus. 
De  superiore  conjuratione  satis  dictum. 

Convocatos  socios  alloquitur  Catillna. 

XX.  Catiiinaubi  eos,  quos  paulo  ante  memoravi  *, 
convenisse  videt,  tametsi  cum  singulis  multa  saepe 
egerat,  tamen  in  rem  fore  credens  universos  appel- 
Jare  et  cohortari,  in  abditam  partem  a?dium  secedit; 
atque  ibi,  omnibus  arbitris  procul  amotis,  oratio- 
nem  hujuscemodi  habuit  : 

«  Ni  virtus  fidesque  vestra  satis  spectata  mihi 
forent,  noquidquam  opportuna  res  cecidisset;  spes 

*  Cap.  xvu. 

magna  dominationis  in  manibus  frustra  fuisset;  ne- 
que  ego,  per  ignaviam  aut  vana  ingenia,  incerta  pro 
certis  captarem.  Sed  quia  multis  et  magnis  tempes- 
tatibus  vos  cognovi  fortes  fidosque  mihi,  eo  animus 
ausus  est  maxumum  atque  pulcherrumum  facinus 
incipere;  simul  quia  vobis  eadem,  quae  mihi,  bona 
malaque  intellexi :  nam  idem  velle  atque  idem  nolle, 
ea  demum  firma  amicitia  est.  Sed  ego  quae  mente 
agitavi,  omnes  jam  antea  diversi  audistis.  Ceterum 
mihi  in  dies  magis  animus  accenditur,  quum  consi- 
dero  quae  conditio  vitse  futura  sit,  nisi  nosmet  ipsi 
vindicamus  in  libertatem.  Nam  postquam  respubhca 
in  paucorum  potentium  jus  atque  ditionem  conces- 
sit,  semper  illis  reges,  tetrarchae  *  vectigales  *  esse ; 
populi,  nationes  stipendia  pendere;  ceteri  omnes, 
strenui,  boni,  nobiles  atque  ignobiles,  vulgus  fuimus, 
sine  gratia,  sine  auctoritate ,  his  obnoxii,  quibus,  si 
respubUca  valeret,  formidini  essemus.  Itaque  omnis 
gratia,  potentia,  honos,  divitiae  apud  iilos  sunt,  aut 
ubi  ilii  volunt :  repulsas  nobis  reiiquere ,  pericula , 
judicia,  egestatem.  Quae  quousque  tandem  patiemini, 
fortissumi  viri?  Nonne  emori  per  virtutem  praestat, 
quam  vitam  miseram  atque  inhonestam,  ubi  alie- 
nae  superbise  ludibrio  fueris,  per  dedecus  amittere? 
Verumenimvero ,  proh  deum  atque  hominum  fidem! 
victoria  in   manu   nobis  est:  viget  setas,    animus 


*  Tetrarcha  proprie  est  qul 
regnl  quartam  partem  detinet. 
Hoc  nomine  designantur  Orien- 
tis  reguli,  quibus  regia  potestas 
concedebatur,  non  titulus. 

2  Vectigal,  a  vehendo ,  dicitur 
trlbutum  quod  e  portoriis,  decu- 


mis ,  aut  pascuis  publicis  exige- 
batur  icontrihutions  inclirectes) ; 
stipendium  (stipem  pendere)  est 
tributum  detcrminatum  quod 
solvere  debebant  populi,  quasl 
pro  militum  stipendiis. 


CONJURATIO   CATILIN^  25 

valet;  contra  illis,  annis  atqiie  divitiis,  omniaconse- 
nuerunt.  Tantummodo  inccpto  opus  est;  cetera  res 
expediet.  Etenimquismortalium,  cui  virile  ingenium, 
tolerare  potest  iilis  divitias  superare  quas  profundant 
in  exstruendo  mari  et  montibus  coaequandis;  nobis 
rem  familiarem  etiam  ad  necessaria  deesse?  illos 
binas,  aut  amplius,  domos  continuare;  nobis  larem 
famiiiarem  nusquam  ullum  esse?  Quum  tabulas, 
signa,  toreumata  emunt,  nova  diruunt,  alia  aedifi- 
cant,  postremo  omnibus  modis  pecuniam  trabunt, 
vexant,  tamen  summa  lubidine  divitias  vincere  ne- 
queunt.  At  nobis  domi  inopia,  foris  3es  alienum ;  mala 
res,  spes  multo  asperior.  Denique  quid  reliquibabe- 
mus,  praeter  miseram  animam?  Quin  igitur  exper- 
giscimini?  En  illa,  illa,  quam  soepe  optastis,  Jiber- 
tas;  praeterea  divitiae,  decus,  gloria,  in  oculis  sita 
sunt!  Fortuna  ea  omnia  victoribus  praemia  posuit. 
Res,  tempus,  pericula,  cgestas,  belli  spolia  ma- 
gnitica,  magis  quam  oratio  mea  vos  hortentur.  Vel 
imperatore,  vel  milite  me  utimini  :  neque  animus 
neque  corpus  a  vobis  aberit.  Haec  ipsa,  ut  spero,  vo- 
biscum  una  consul  agam;  nisi  forte  me  animus  fal- 
lit,  et  vos  servire  magis  quam  imperare  parati  estis.  » 

Multa  polUcens  Catilina,  spem  suis  et  animos  confirmat,  eosque 
ad  jusjurandum  adigit. 

.  XXI.  Postquam  accepereeahomines,  quibusmala 
abunde  omnia  erant,  sed  neque  res  neque  spes  bona 
ulla,  tametsi  illis  quicta  movere  magna  merces  vi- 
debalur,  tamen  postulare  pleri(iue  uti  proponerel 
quGe  conditio  belli  fon^t,  quae  praimia  armis  pete- 
rent,  quid  ubique  opis  aut  spei  haberent.  Tum  Cati- 

lina  poUiceri  tabulas  novas,  proscnptionem  locuple- 
tum*,  magistratus,  sacerdotia,  rapinas,  aiia  omnia 
qu8e  bellum  atque  lubido  victorum  fert.  Praeterea, 
esse  in  Hispania  citeriore  Pisonem,  in  Mauretania 
cum  exercitu  P.  Sittium  Nucerinum  *^,  consilii  sui 
participes  :  petere  consulatum  G.  Antonium  ^,  quem 
sibi  collegam  fore  speraret ,  hominem  et  familiarem 
et  omnibus  necessitudinibus  circumventum  :  cum  eo 
se  consulem  initium  agendi  facturum.  Ad  hoc,  male- 
dictis  increpat  omnesbonos;  suorum  unumquemque 
nominans  laudare ;  admonebat  alium  egestatis,  alium 
cupiditatis  suae ,  complures  periculi  aut  ignominiae , 
multos  victoriae  Sulianoe,  quibus  ea  praedae  fuerat. 
Postquam  omnium  animos  alacres  videt,  cohortatus 
ut  petitlonem  suam  curae  haberent,  conventum  di- 
misit. 

XXII.  Fuere  ea  tempestate  qui  dicerent  Catilinam, 
oratione  habita,  quum  ad  jusjurandum  populares 
sceleris  sui  adigeret,  humani  corporis  sanguinem 
vino  permixtum  in  pateris  circumtulisse ;  inde,  quum 
post  exsecrationem  omnes  degustavissent,  sicuti  in 
solemnibus  sacris  fieri  consuevit,  aperuisse  consi- 
lium  suum ;  atque  eo  dictitare  fecisse ,  quo  inter  se 
fidi  magis  forent,  alius  ahi  tanti  facinoris  conscii. 
Nonnuili  ficta,  et  hsec,  et  multa  praeterea,  existuma- 


*  Proscrideiantumommsi  eo- 
rum  qui  ad  mortem  aut  exsilium 
damnabantur.  Sic  locupletum 
bona  se  largiturum  promittit. 

2  Sittius,  eques  romanus,  ut 
ab  imminenti  damnatione  se  eri- 
peret,  cum  turba  suorum  ad 
Mauretanias  regem  profugerat. 
Postea  Caesaria  partes  adversua 


Pompeium  secutus  est. 

3  C.  Antonius,  M.  Antonii 
oratoris  filius  et  triumviri  pa- 
truus,  consul  revera  fuit  cum 
Tullio  ;  sed  conjuratione  detecta, 
colleg88  non  defuit,  exercitum- 
que  etiamcontraCatilinam  duxit, 
ut  videbimus. 

bant  ab  his  qui  Ciceronis  invidiam,  quoe  postea  orta 
est,  leniri  credebant  atrocitate  sceleris  eorum  qui 
poenas  dederant.  Nobis  ea  res  pro  magnitudine  pa- 
rum  comperta  est. 

Bvulgata  conjuratione,  consulatus  Clceroni  mandatur. 

XXIII.  Sed  in  ea  conventione  fiiit  Q.  Curius,  na- 
tus  haud  obscuro  loco,  flagitiis  atque  facinoribus 
coopertus,  quem  censores  senatu  probri  gratla  move- 
rant.  Huic  homini  non  minor  vanitas  quam  audacia 
inerat  :  neque  reticere  qu^  audierat,  neque  suamet 
ipse  scelera  occultare;  prorsus  neque  dicere  neque 
facere  quidquam  pensi  habebat.  Fulviae,  mulieri 
nobili,  periculum  reipublicae  haud  occultum  habuit; 
haec  vero,  sublato  auctore,  de  Catilinae  conjuratione 
quae  quoque  modo  audierat,  compluribus  narra- 
vit.  Ea  res  in  primis  studia  hominum  accendit  ad 
consulatum  mandandum  M.  Tullio  Ciceroni  :  nam- 
que  antea  pleraque  nobih*tas  invidia  aestuabat,  et 
quasi  poUui  consulatum  credebant,  si  eum,  quamvis 
egregius,  homo  novus  *  adeptus  foret.  Sed  ubi  peri- 
culum  advenit,  invidia  atque  superbia  postfuere. 

Ad  bellum  omnia  parat  Catillna.  Sempronlse  Indoles. 

XXIV.  Igitur,  comitiis  habitis,  consules  declaran- 
tur  M.  Tullius  et  C.  Antonius;  quod  factum  primo 
populares  conjurationis  concusserat.  Neque  tamen 
Gatilinae  furor  minuebatur  :  sed  in  dies  plura  agita- 
re;  arma  per  Italiam  locis  opportunis  parare;  pecu- 
niam,   sua  aut  amicorum  fide  sumptam  mutuam, 

^  Homo  vovus,  cujus  scilicet  1  nec  alium  magistratum  curulem 
majorum  nemo  nec  consulatum,  I  obtinuerat. 

Foesiilas  ^  ad  Manliiim  ^  quemdam  portare,  qui 
postea  prlnceps  fuit  belli  faciuodi.  Ea  tempestate 
plurimos  cujusque  generis  homines  adscivisse  dici- 
tur,  mulieres  etiam  aliquot  quce  ses  alienum  grande 
conflaverant.  Per  eas  se  Catilina  credebat  posse  ser- 
vitia  urbana  sollicitare,  Urbem  incendere,  viros  ea- 
rum  vel  adjungere  sibi  vel  interficere. 

XXV.  Sed  in  his  erat  Sempronia  ^,  quae  multa  S8e- 
pe  viriHs  audaciae  facinora  commiserat.  Hsec  muher 
genere  atque  forma,  praeterea  viro  atque  hberis,  satis 
fortunata;  htteris  Grsecis  atque  Latinis  docta;  psal- 
lere,  saltare  elegantius  quam  necesse  est  probae ;  multa 
alia,  qu9e  instrumenta  luxurioe  sunt.  Sed  ei  cariora 
semper  omnia  quam  decus  atque  pudicitia  fuit :  pe- 
cunise  an  fama3  minus  parceret,  haud  facile  decer- 
neres.  Ssepe  antehac  fidem  prodiderat,  creditum  ab- 
juraverat,  cffidis  conscia  fuerat,  luxuria  atque  inopia 
praeceps  abierat.  Verum  ingenium  ejus  haud  absur- 
dum  :  posse  versus  facere ,  jocum  movere,  sermone 
uti  vel  modesto,  vel  moUi,  vel  procaci;  prorsus 
muitae  facetiae  multusque  lepos  inerat. 

Insicliis  frustra  Ciceroni  paratis,  Catilina  bellum  gerere  statuit. 

XXVI.  His  rebus  comparatis,  Catihna  nihilominus 
in  proxumum  annum^  consulatum  petebat,  sperans,  si 


^  Hodie  Fiesole,  haud  procul 
ab  urbe  Florentia. 

2  Manlius  hic  strenue  pugna- 
verat  in   cxercitu  Syllano;  im- 


Gracchi,  aliique  viri  illustres. 
Nupserat  Junio  Bruto,  qui  con- 
sul  fuit  A.  TJ.  677;  filiumque 
habebat   D.    Brutum ,   unum    « 


modica  vero  luxuria   facultates  ;  Cagsaris  interfectoribus. 
omnes  consumpserat.  j      ^  In  proxumum  annum ,  U 

3    Ex  antiqua  Semproniorum  j  C.  692,  qui  Ciceronis  consulatum 
f amilia  erat,  unde  etiam  oriundi  i  secuturus  erat. 

designatus  foret  ^  facile  se  ex  voluntate  Antonio  usu- 
rura.  Neque  interea  quietus  erat,  sed  omnibusmodis 
insidias  parabat  Ciceroni.  Neque  illi  tamen  ad  caven- 
dum  dolus  aut  astutise  deerant :  namque  a  principio 
consulatus  sui,  multa  pollicendo  perFulviam,  effece- 
rat  ut  Q.  Curius,  de  quo  paulo  ante  memoravi,  consilia 
Catilinae  sibi  proderet.  Ad  hoc,  collegam  suum  Anto- 
nium  pacfione  provinciae  ^  perpulerat  ne  contra  rem- 
publicam  sentiret.  Circum  se  prsesidia  amicorum 
atque  clientium  occulte  habebat.  Postquam  dies  co- 
mitiorum^  venit,  et  Catih^nae  neque  petitio,  neque 
insidiae  quas  consuh  in  campo  fecerat,  prospere  ces- 
sere,  constituit  beUum  facere  et  extrema  omnia  ex- 
periri,  quoniam  quae  occuUe  tentaverat  aspera  foeda- 
que  evenerant. 

SatelUtes  per  Italiam  mittit.  Ipse  denuo  consulis  necem  procurare 

molitur. 

XXVII.  Igitur  C.  Manhum  ^  Fa^sulas  atque  in  eam 
partem  Etriiriae,  Septimium  quemdamCamertem^  in 


^  Consul  dcsignatus,  id  cst  in 
proximum  annum  clectus,  etsi 
nondum  imperium  exercebat  , 
non  erat  tamen  sine  auctoritate, 
utpote  consul  mox  futurus. 

-  Pactione  provincioi.  Sorte 
coiisulcs  provinciam  obtiiiebant 
quain  post  aunuum  magistia- 
tnin  nt  proconsnles  regcrcnt.  lu 
hac  sortitionc,  obtigcrat  Antouio 
Gallia  Cisalpina,  Ciceroni  vcro 
2\Inrc(lonia.  Ilic,  pcrmutationc 
facta,  Maccdoniam  ultro  collcgie 
rcliquit,  opulcnLissimam  provin- 
ciam  ,  idcoquc  liomini  cgcnti  ct 
avaro  ]H'ropportunam.  Ipsc  Ci- 
ccio  provinciam  Galliam  In  cou- 


cione  deposuit,  sibiquc  Mctel- 
lum  Cclercm  sufficiendum  cu- 
ravit. 

"  Dics  comitionim ,  mcnse 
Octobri.  In  campo  Martio  comi- 
tia  ad  magistratus  eligeudos  ha- 
bcri  solcbant. 

•^  2Ianllum  nunc  in  Etruriam 
dimitti  videmus,  quum  ibidem 
]am  fuerit  (cap.  24) ,  quia  comi- 
tlorum  tempore  in  Urbem  ve- 
ncrat,  ad  petitionem  Catilina3 
promovendam. 

^  Camerinum  Umbrla3  civltas 
erat.  A(jruin  riccnum  (Marche 
d'Ancone). 

agriim  Picenum,  C.  Julliim  in  Apuliam  dimisit;  prae- 
terea  alium  alio,  quem  ubique  opportunum  credebat. 
Interea  Romae  multa  simul  moliri :  consuli  insidias 
tendere,  parare  incendia,  opportuna  loca  armatis  ho- 
minibus  obsidere;  ipse  cum  telo  ^  esse,  item  alios  ju- 
bere;  hortari  uti  semper  intenti  paratique  essent; 
dies  noctesque  festinare,  vigilare,  neque  insomniis  ne- 
que  labore  fatigari.  Postremo,  ubi  multa  agitanti 
nihil  procedit,  rursus  intempesta  nocte  ^  conju- 
rationis  principes  convocat  per  M.  Porcium  Lae- 
cam ;  ibique  multa  de  ignavia  eorum  questus,  docet 
se  prsemisisse  Manhum  ad  eam  multitudinem  quam 
ad  capiunda  arma  paraverat;  item  ahos  in  aha  loca 
opportuna,  quiinitium  belli  facerent;  seque  ad  exer- 
citum  proficisci  cupere,  si  prius  Ciceronem  oppres- 
sisset :  eum  suis  consihis  multum  officere. 

XXVIII.  Igitur  perterritis  ac  dubitantibus  ceteris, 
C.  Cornelius,  eques  romanus,  operam  suam  poUicitus, 
et  cum  eo  L.Vargunteius  senator,  constituere  ea  nocte, 
paulo  post,  cum  armatis  hominibus,  sicuti  sakitatum  ^, 
introire  ad  Ciceronem,  ac  de  improviso  domi  suoe  im- 
paratum  confodere.  Curius  ubi  intellegit  quantum  pe- 
ricuH  consuU  impendeat,  propere  per  Fulviam  Ciceroni 
dolum  qui  parabatur  enuntiat.  Ita  ilH,  janua  prohibiti, 
tantum  facinus  frustra  susceperant.  Interea  *  Manhus 
in  Etruria  plebem  solhcitare,  egestate  simul  ac  dolore 
injuriae  novarum  rerum  cupidam,  quod  Suilae  domi- 


1  Romae  arma  gerere  nemmi 
licebat,  ne  militibus  quidem. 

2  Coetus  tiic  habitus  est  nocte 
quse  sequebatur  sextum  diem 
Novembris.  Cf.  Oic.  pro  Sylla,  18. 

3  Mos  erat  Romanis  proceres 


et  patronos  primo  mane  saluta- 
tum  ire. 

^  Interea..,  Hio  Sallustius  re- 
rum  seriem  altius  repetit,  eaque 
narrat  quse  paulo  ante  comitia, 
mense  Octobri,  gesta  fuerant. 

natione  agros  bonaque  omnia  amiserat :  prseterea  la- 
trones  cujusque  generis,  quorum  in  ea  regione  magna 
copia  erat;  nonnullos  ex  suUanis  colonis,  quibus  lu- 
bido  atque  luxuria  ex  magnis  rapinis  nihil  reliqui 
fecerant. 


Re  ad  senatum  delata,  summa  consulibus  potestas  permittitur. 

XXIX.  Ea  quum  Ciceroni  nuntiarentur,  ancipiti 
malo  permotus,  quod  neque  Urbem  ab  insidiis  pri- 
vato  consilio  longius  tueri  poterat,  neque  exercitus 
Manlii  quantus  aut  quo  consilio  foret  satis  comper- 
tum  habebat,  rem  ad  senatum  refert  *,  jam  antea 
Yolgi  rumoribus  exagitatam.  Itaque,  quod  plerum- 
que  in  atroci  negotio  solet,  senatus  decrevit:  Barent 
operam  consules,  ne  quidrespubltca  detrimenti  caperet.  Ea 
potestas  per  senatum ,  more  romano ,  magistratui 
maxuii]a  permittitur  :  exercitum  parare,  belkim  ge- 
rere,  coercere  omnibus  modis  socios  atque  cives,  domi 
miiitiaeque  imperium  atque  judicium  summum  ha- 
bere;  aliter,  sine  populi  jussu,  nulii  earum  rerum 
consuli  jus  est. 

Copise  passim  opponuntur  conjuratis,  prajmiaque  iis  qui  de 
conjuratione  indicarent  proponuntur. 

XXX.  Post  paucos  dies,  L.  Saenius  senator  in  senatu 
litteras  recitavit,  quas  Faesulis  allatas  sibi  dicebat;  in 
quibus  scriptum  erat «  C.  Manlium  arma  cepisse  cun^ 


^  Primo,  ut  ipse  Tullius  tes- 
tatur  (pro  Mur.),  decretum  est 
ne  comitia  cligendis  consulibus 
postridie  haberentur,  ut  res  tota 
patribus  posset  manifestari.  Pos- 
tcro  dle,  prlmo  scilicet  et  viKc- 
Bimo  Octobrls,  postquam  omiiia 


conjuratorum  consilia  Cicero  pa- 
tefecisset,  factum  est  decretum 
de  quo  hic  mentio  flt :  Darcnt 
operam...  Tunc  dcmum,  secundo 
et  vigeslmo  die,  habita  sunt  co- 
mitia,  iu  quibus,  tertla  vice,  Ca- 
tiljpa}  petitio  exclusa  est. 

magna  multitudine  ante  diem  vi  calendas  Novem- 
bris» .  Simul ,  id  quod  in  tali  re  solet,  alii  portenta  atque 
prodigia  nuntiabant;  alii  conventus  fieri,  arma  portari, 
Capuce  atque  in  Apulia  serviie  bellum  moveri.  Igitur 
senati  decreto  Q.  Marcius  Rex*  Faesulas,  Q.  Metellus 
Greticus  -  in  Apuliam  circumque  loca  missi  (ii  utrique 
ad  Urbem  imperatores  ^  erant,  impediti  ne  triumpha- 
rent  calumnia  paucorum,  quibus  omnia  honesta  atque 
inhonesta  vendere  mos  erat);  sed  praetores  Q.  Pom- 
peius  Paifus  Capuam,  Q.  Metelhis  Celer  *  in agrum  Pi- 
cenum,  iisque  permissum  uti  pro  tempore  atque  peri- 
culo  exercitum  compararent.Adhocdecrevere,siquis 
indicavisset  de  conjuratione  qune  contra  rempublicam 
facta  erat,  prsemium  servo  hbertatem  et  sestertia  cen- 
tum  5;  Hbero  impunitatem  ejus  rei  et  sestertia  ducenta ; 
itemque,  uti  gladiatoriae  famiUae  Capuamet  in  cetera 
municipia  distribuerentur,pro  cujusque  opibus ;  Romoe 
per  totam  urbem  vigihse  haberentur,  hisque  minores 
magistratus  ^  praeessent. 


^  Bex  cognomen  erat  gcntis 
MarcisB,  quse  ab  Adlco  Marcio, 
qiiarto  Eomanorum  rcge,  orta 
fercbatiir.  Is  fuerat  in  Cilicia 
proconsul,  ac  triumplium  petebat. 

^  Creticiis,  quia  nuper  Cretam 
insulam  in  populi  Romani  po- 
testatem  redegerat. 

"^  Ad  Urhem  imperatores.  Du- 
ces  qui,  re  prospcre  gesta,  impe- 
ratores  a  militibus  fuerant  salu- 
tati,  nomen  honoris  retinebant 


donec  triumphassent.  Ad  Urhem 
tamen  accedentes,  extra  m(jen  a 
subsistebant ,  senatus  decretum 
exspectantes. 

^  De  Metello  Celere ,  vide 
not.  cap.  XXVI. 

^  Ad  nostrse  pecunise  ratio- 
ncm,  circiter  20,000  fr. 

^  Minores  magistratus ,  quse- 
stores  scilicet ,  tribuni,  sediles 
Cf.  Gell.  xiii,  15. 

Dum  trepidat  civitas ,  Catilina  dissimulans  In  senatum  venlt , 
ubi  Ciceronis  oratione  castigatur. 

XXXI.  Quibus  rebus  permota  civitas,  atque  immu- 
tata  Urbis  facies :  ex  summa  laetitia  atque  lascivia,  quae 
diuturna  quies  ^  pepererat,  repente  omnes  tristitia  in- 
vasit.  Festinare,  trepidare;  neque  loco  nec  homini  cui- 
quam  satis  credere;  neque  bellum  gerere,  neque  pa- 
cem  habere;  suo  quisque  metu  pericula  metiri.  Ad 
hoc  mulieres,  quibus  reipublicse  magnitudine  belli 
timor  insolitus ,  afflictare  sese;  manus  supphces  ad 
coelum  tendere;  miserari  parvos  liberos;  rogitare; 
omnia  pavere;  superbia  atque  deliciis  omissis,  sibi 
patriaeque  diffidere.  At  Catilinae  crudelis  animus  eadem 
illa  movebat,  tametsi  praesidia  parabantur,  et  ipse  lege 
Plautia  interrogatus  ^  erat  ab  L.  Paulo  ^.  Postremo  dis- 
simulandi  causa  et  quasi  sui  expurgandi,  sicuti  jurgio 
lacessitus  foret,  in  senatum  venit*.  Tum  M.  Tullius 
consul,  sive  praesentiam  ejus  timens,  seu  ira  commo- 
tus,  orationem  ^  habuit  kiculentam  atque  utilem  rei- 
publicae,  quam  postea  scriptam  edidit.  Sed  ubi  ille 
assedit,  Catilina,  ut  erat  paratus  ad  dissimulanda 
omnia,  demisso  voltu,  voce  supplici  postulare  «  Pa- 
tres  Conscripti  ne  quid  de  se  temere  crederent :  ea  fa- 
miiia  oi'tum,  ita  ab  adolescentia  vitam  instituisse,  ut 
omnia  bona  in  spe  haberet :  ne  aestumarent  sibi,  pa- 


^  Diuturna  quies.Tost  cruen- 
tam  enlm  SylliB  vlctoriam,  A. 
U.  672,  viginti  ferme  annis  civiles 
discordine  q  ieverant. 

"^  Lex  Plautia  eos  qui  insidias 
sonatui  fecl.ssent,  aut  cum  tclo 
(Cf.  cap.  xxvii)  In  Urbe  fuissent, 
cxsillo  damnabat. 


^  L,  Paulus  frater  erat  Le- 
pidl,  qui  trlumvlr  postea  fuit 
cum  Octaviano  et  Antonio. 

4  Octavo  die  Novembris.  Cf. 
Clc.  in  Cat. 

^  Primam  scilicet  In  C^ili- 
iiam. 

tricio  homini,  cujus  ipsius  atque  majorum  plurima 
beneficia  in  plebem  romanam  essent ,  perdita  repu- 
blica  opus  esse,  quum  eam  servaret  M.  Tuliius,  in- 
quilinus  civis  urbis  Romse  ^  »  Ad  hoc  maledicta  alia 
quum  adderet,  obstrepere  omnes,  hostem  atque  par- 
ricidam  vocare.  Tum  ille  furibundus  :  «  Quoniam 
quidem  circumventus ,  inquit,  ab  inimicis  praeceps 
agof,  incendium  meum  ruina  restinguam.  » 

In  Manliana  castra  proflciscitur,  sociis  Komser  relictis. 

XXXI I.  Dein  se  ex  curia  domum  proripuit.  Ibi  multa 
secum  ipse  volvens,  quod  neque  insidiae  consuli  pro- 
cedebant,  et  abincendio  intellegebat  Urbem  vigiliis  mu- 
nitam,  optumum  factum  credens  exercitumaugere,ac, 
priusquam  legiones  scriberentur,  antecapere  quse  bello 
usui  forent,  nocte  intempesta  cum  paucis  in  Manliana 
castra  profectus  est.  Sed  Cethego  atque  Lentulo,  cete- 
risque  quorum  cognoverat  promptam  audaciam,  man- 
dat,  quibus  rebus  possent,  opes  factionis  coniirment, 
insidias  consuli  maturent,  caedem,  incendia,  aliaque 
beUi  facinora  parent :  sese  propediem  cum  magno  exer- 
citu  ad  Urbem  accessurum.  Dum  haec  Romae  gerun- 
tur,  C.  Manhus  ex  suo  numero  ad  Marcium  Regem 
mittit,  cum  mandatis  hujuscemodi : 

Manlii  ad  Marcium  Regem  epistola ,  hujusque  responsio. 

XXXIII.  ((  Deos  hominesque  testamur,  Imperator  S 
nos  arma  neque  contra  patriam  cepisse,  neque  quo 


^  Inquilinus  proprie  est  qui 
in  aliena  domo  habitat.  Hic  in- 
vidiose  Catilina  Ciceroni  expro- 
brat  quod  hospes  Romae  sit ,  ut- 


pote  natus  Arpini. 
2  Imperator.  Cf. 
notam  appositam. 


cap.  XXX,  et 

periculum  aliis  tacereiiuis,  sed  uti  corpora  nostra  ab 
injuria  tuta  forent ;  qui  miseri,  egentes,  violentia  atque 
crudelitate  foeneratorum,  plerique  patrise,  sed  omnes 
fama  atque  fortunis  expertes  sumus.  Neque  cuiquam 
nostrum  licuit,  more  majorum,  lege  uti',  neque, 
amisso  patrimonio,  liberum  corpus  habere :  tanta  sae- 
vitia  foeneratorum  atque  praetoris  fuit!  Saepe  majores 
vestrum,  miseriti  plebis  romanae,  decretis  suis  ino- 
piae  ejus  opitulati  sunt;  ac  novissume,  memoria  no- 
stra,  propter  magnitudinem  seris  alieni,  volentibus 
omnibus  bonis,  argentum  3ere  solutumest^.  Saepe 
ipsa  plebes,  aut  dominandi  studio  permota,  aut  su- 
perbia  magistratuum ,  armata  a  patribus  secessit^. 
At  nos  non  imperium  neque  divitias  petimus,  quarum 
rerum  causa  bella  atque  certamina  omnia  inter  mor- 
tales  sunt;  sed  iibertatem,  quam  nemo  bonus  nisi 
cum  anima  simul  amittit.  Te  atque  senatum  obtes- 
tamur,  consulatis  miseris  civibus;  legis  praesidium, 
quod  iniquitas  praetoris  eripuit,  restituatis;  neve 
eam  necessitudinem  imponatis,  ut  quaeramus  quo- 
nam  modo,  ulti  maxume  sanguinem  nostrum,  per- 
eamus.  » 

XXXIV.  Ad  haec  Q.  Marcius :  «  Si  quid  ab  senatu  pe- 
tere  vellent,  ab  armis  discedant,  Romam  supplices 
proficiscantur ;  ea  mansuetudine  atque  misericordia 


^  Lege  uti.  AHudlt  ad  legem 
qna,  teste  Livio  VIII,  28,  cau- 
tum  erat  ne  debitorea  iu  poste- 
rum  necterentur,  jussumquebona 
tantum ,  non  corpus  obnoxium 
esse.  Postea  tamen  f oeneratoribua 
debitorea  nexl  per  pratorem  ad- 
dici  poterant. 

*  Pro  sestertlo  argenteo  Bolve- 


batur  as  cereus,  cujus  pretium 
sestertio  quater  inferius  erat, 
Hanc  legem  tulit  Valerius  Flac- 
cus,  consul  A.  U.  6GS. 

^  Ter  Id  factum  est :  ob  aes 
alienum,  A.  U.  262  et  468;  ob 
Claudii  decemviri  superbiam , 
anno  804. 

senatum  popiilumque  romanum  semper  fuisse,  ut 
nemo  unquam  ab  eo  frustra  auxilium  petiverit.  » 

Longe  diversas  Catilina  scribit  epistolas. 

At  Catilina  ex  itinere  plerisque  consularibus,  prae- 
terea  optumo  cuique,  litteras  mittit :  «  Se  falsis  cri- 
minibuscircumventum,quoniam  factioni  inimicorum 
resistere  nequiverit,  fortunae  cedere,  Massiliam  in 
exsllium  prolicisci;  non  quo  sibi  tanti  sceleris  con- 
scius  esset,  sed  uti  respublica  quieta  foret,  neve  ex 
sua  contentione  seditio  oriretur.  »  Ab  his  longe  di- 
versas  litteras  Q.  Catulus  ^  in  senatu  recitavit,  quas 
sibi  nomine  Catilinae  redditas  dicebat.  Earum  exem- 
plum  infra  scriptum  : 

XXXV.  «  L.  Catilina  Q.  Catulo  salutem.Egregia  tua 
fides,  re  cognita,  gratam  in  magnis  periculis  fiduciam 
commendationi  mese  tribuit.  Quamobrem  defensio- 
nem  in  novo  consilio  non]statui  parare ;  satisfactionem, 
ex  nulla  conscientia  de  culpa,  proponere  decrevi, 
quam,  me  Dius  fidius,  veram  licet  cognoscas.  Injuriis 
contumeliisque  concitatus,  quod,  fructu  laboris  in- 
dustriaeque  mese  privatus,  statum  dignitatis  non  obti- 
nebam ,  publicam  miserorum  causam  pro  mea  con- 
suetudine  suscepi :  non  quin  aes  alienum  meis  nomi- 
nibus,  expossessionibus  solverepossem,quumaliems 
nominibus  liberalitas  Orestiilae  *  suis  filiaeque  copiis 
persolveret;  sed  quodnon  dignos  homines  honore  ho- 
nestatos  videbam,  meque  falsa  suspicione  aHenatum 
sentiebam.  Hoc  nomine  satis  honestas  pro  meo  casu 


^   Catulus  erat  senatus  prin- 
ceps. 

^  Orestilla,  Catilinae  uxor,  ex 


praecedenti    matrimoiiio    filiam 
habuerat. 

spes  reliquae  dignitatis  conservandae  sum  secutus. 
Plura  quum  scribere  vellem,  nuntiatum  est  mihi  vim 
parari.  Nunc  Orestillam  commendo,  tuaeque  fidei 
trado  :  eam  ab  injuria  defendas,  per  liberos  tuos  ro- 
gatus.  Haveto.  » 

Senatus  Catilinam  hostem  declarat. 

XXXVI.  Sed  ipse,  paucos  dies  commoratus  apud 
C.  FlaminiumFlammam  in  agro  Arretino*,  dum  vici- 
nitatem  anteasollicitatamarmisexornat,  cum  fascibus 
atque  aliis  imperii  insignibus  in  castra  ad  Manlium 
contendit.  Haecubi  Romae  comperta,  senatus  Catilinam 
et  Manlium  hostes  judicat;  ceterae  multitudini  diem 
statuit  antc  quam  sine  fraude  liceret  ab  armisdisce- 
dere,  praeterrerum  capitaliumcondemnatis.  Praeterea 
decernit  uti  consules  delectum  habeant;  Antonius  cum 
exercitu  Catilinam  persequi  maturet;  Cicero  Urbi  prae- 
sidio  sit.  Ea  tempestate  mihi  imperiumpopuli  romani 
multo  maxume  miserabile  visum  est  :  cui  quum  ad 
occasum  ab  ortu  solis  omnia  domita  armis  parerent, 
domi  otium  atquedivitiae,  quae  prima  mortales  putant, 
affluerent,  fuere  tamen  cives  qui  seque  remque  pu- 
blicam  obstinatis  animis  perditum  irent.  Namque 
duohus  senati  decretis,  ex  tanta  multitudine,  neque 
prffimio  inductus  conjurationem  patefecerat,  neque 
ex  caslris  Catilinoe  quisquam  omnium  discesserat: 
tanta  vis  morbi,  uti  tabes,  plerosque  civium  animos 
invaserat ! 

*  Ilodle  Arrezzo,  in  Etrurla, 

Plebes,  novarum  rerum  studio,  Catilinns  Incepta  probat. 

XXXVIl.  Neque  solum  illis  alieua  mens  erat  qui 
conscii  conjuratiom*s  fuerant;  sed  omnino  cuncta  ple- 
Des,novarum  rerum  studio,  Catilinaeincepta  probabat. 
Id  adeo  more  suo  videbatur  facere.  Nam  semper  in 
civitate,  quis  opes  nullge  sunt,  bonis  invident,  maios 
extollunt;  vetera  odere,  nova  exoptant;  odio  suarum 
rerum ,  mutari  omnia  student;  turba  atque.seditioni- 
bus  sine  cura  aluntur,  quoniam  egestas  facile  ha- 
betur  sine  damno.  Sed  urbana  plebes,  ea  vero  prae- 
ceps  ierat  multis  de  causis :  primum  omnium ,  qui 
ubique  probro  atque  petulantia  maxume  praestabant; 
item  alii,  per  dedecora  patrimoniis  amissis;  postremo 
omnes  quosflagitium  autfacinus  domo  expulerat,  hi 
Romam,  sicuti  in  sentinam,  confluxerant.  Deinde 
multi,  memores  sullanse  victoriae,  quod  ex  gregariis 
militibus  alios  senatores  videbant,  alios  ita  divites 
uti  regio  victu  atque  cultu  aetatem  agerent,  sibi  quis- 
que,  si  in  armis  forent,  ex  victoria  talia  sperabant. 
Praeterea  juventus  quae  in  agris  manuum  mercede 
inopiam  toleraverat,  privatis  atque  publicis  largitioni- 
bus  excita,  urbanum  otium  ingrato  labori  praetulerant. 
Eos  atque  alios  omnes  malum  publicum  alebat.  Quo 
minus  mirandum  est  homines  egentes ,  malis  mori- 
bus,  maxuma  spe,  reipubiicae  juxta  ac  sibi  consuluisse. 
Praeterea  quorum,  victoria  SuUae,  parentes  proscripti, 
bona  erepta,  jus  libertatis  imminutum  erat  %  haud 
sane  aUo  animo  belli  eventum  exspectabant.  Ad  hoc, 
quicumque  aliarum  atque  senati  partium  erant,  con- 
turbari  rempublicam  quam  minus  valere  ipsi  male- 

*  Sylla  proscriptorum  liberls  magistratus  petendi  Jus  ademerat. 

bant :  id  adeo  malum  multos  post  annos  in  civitatem 
reverterat. 

Dluturna  Inter  ordlnes  relpublicse  dlscordia  describltur. 

XXXVIII.  Nam  postquam  Cn.  Pompeio  et  M.  Crasso 
consulibus  tribunitia  potestas  restituta  est  *,  homines 
adolescentes  summam  potestatem  nacti,  quibus  aetas 
animusque  ferox  erat,  coepere,  senatum  criminando, 
plebem  exagitare;  dein,  largiundo  atque  pollicitando, 
magis  incendere,ipsiclaripotentesque  fieri.  Contraeos 
summa  ope  nitebatur  pleraque  nobilitas,  senati  specie, 
pro  sua  magnitudine.  Namque,  uti  paucis  verum  absol- 
vam,  per  illa  tempora  quicumque  rempublicam  agi- 
tavere,  bonestis  nominibus,  alii  sicuti  populi  jura 
defenderent,  pars  quo  senati  auctoritas  maxuma  foret, 
bonum  publicum  simulantes ,  pro  sua  quisque  poten- 
tia  certabant.  Neque  modestia  neque  modus  conten- 
tionis  erat :  utrique  victoriam  crudeliter  exercebant. 

XXXIX.  Sed  postquam  Cn.  Pompeius  ad  bellum 
maritimum^  atque  mithridaticum  missus  est,  plebis 
opes  imminutae,  paucorum  potentia  crevit.  Hi  magi- 
stratus,  provincias,  alia  omnia  tenere;  ipsi  innoxii, 
florentes,  sine  metu  aetatem  agere;  ceferos  judiciis 
terrere,  quo  plebem  in  magistratu  placidius  tracta- 
rent.  Sed  ubi  primum  dubiis  rebus  novandi  spes 
oblata,  vetus  certamen  animos  eorum  arrexit.  Quod 
si  primo  praslio  Catilina  superior  aut  aequa  manu 
discessisset,  profecto  magna  clades  atque  calamitas 


*  Sylla  tribunorum  potesta- 
tein  fere  sustulerat,  A.  U.  G72, 
prohibendo  ne  conciones  habe- 
rent  aut  leges  ferrent;  eed  eis 
prlora  Jura  restltuerat  Pompelus, 


A.  V.  683. 

^Cilices  plratas  profllgaverat 
Porapeius  A.  U.  687;  posteaque  ad- 
versus  Mithridatem  mlssus,  adhuo 
in  Asia  detlnebatur. 


40 


SALLUSTH 


rempublicam  oppressisset;  neque  illis,  qui  victoriam 
adepti  forent,  diutius  ea  uti  licuisset,  quin  defessis 
et  exsanguibus  qui  plus  posset  imperium  atque  liber- 
tatem  extorqueret.  Fuere  tamen  extra  conjurationem 
complures  qui  ad  Catilinam  initio  profecti  sunt.  In 
his  A.  Fulvius,  senatoris  filius,  quem  retractum  ex 
itinere  parens  necari  jussit.  Hsdem  temporibus  Romse 
Lentulus,  sicuti  Catilina  praeceperat,  quoscumque 
moribus  aut  fortuna  novis  rebus  idoneos  credebat, 
aut  per  se  aut  per  alios  sollicitabat;  neque  solum 
cives,  sed  cujusque  modi  genus  hominum,  quod 
modo  usui  foret. 


Allobrogum  legati,  per  TJmbrenum  sollicitati,  conjurationem 
omnem,  ut  cognoverant,  Ciceroni  aperiunt. 

XL.  Igitur  P.  Umbreno  cuidam*  negotium  dat  uti 
legatos  AUobrogum^  requirat,  eosque,  si  possit,  im- 
pellat  ad  societatem  belli;  existumans,  publice  pri- 
vatimque  aere  aheno  oppressos  %  praeterea  quod 
natura  gens  galhca  behicosa  esset,  facile  eos  ad  tale 
consihum  adduci  posse.  Umbrenus,  quod  in  GaUia 
negotiatus,  plerisque  principibus  civitatum  notus  erat 
atque  eos  noverat.  Itaque  sine  mora,  ubi  primum 
legatos  in  foro  conspexit,  percontatus  pauca  de  statu 
civitatis,  et  quasi  dolens  ejus  casum,  requirere  coepit 
quem  exitum  tantis  mahs  sperarent.  Postquam  iUos 
videt  queri  de  avaritia  magistratuum ,  accusare  se- 
natum  quod  in  eo  auxilii  nihil  esset,  miseriis  suis 
remedium  mortem  exspectare  :   «  At  ego,  inquit, 


*  Libertus  erat,  in  Gallia  nego- 
tiationem  exercens. 

2  Allobroges  incolebant  partem 
GalliSQ  sitam  iuter  Bhodanum  et 


Alpes  (DaupTiinS  et  Savoie), 

3  Romam  veniebant  ut  de  ma- 
gistratuum  exactionibus  quere- 
rentur. 

vobis,  si  modo  viri  esse  voltis,  rationem  ostendam, 
qua  tanta  ista  mala  effugiatis.  »  Hsec  ubi  dixit,  Allo- 
broges,  in  maxumam  spem  adducti ,  Umbrenum 
orare  uti  sui  misereretur  :  nibil  tam  asperum  neque 
tam  difficile  esse  quin  cupidissume  facturi  essent, 
dum  ea  res  civitatem  sere  alieno  liberaret.  Ille  eos  in 
domum  D.  Bruti  perducit,  quod  foro  propinqua  erat, 
neque  aliena  consilii  propter  Semproniam*  :  nam 
tum  Brutus  ab  Roma  aberat.  Praeterea  Gabinium  ar- 
cessit,  quo  major  auctoritas  sermoni  inesset.  Eo  prae- 
sente  conjurationem  aperit :  nominat  socios,  praeter- 
ea  multos  cujusque  generis  innoxios  ^,  quo  legatis 
animus  amplior  esset  :  dein  eos,  pollicitos  operam 
suam,  dimittit. 

XLI.  Sed  Allobroges  diu  in  incerto  habuere  quid- 
nam  consilii  caperent.  In  altera  parte  erat  <nes  alie- 
num ,  studium  belli ,  magna  merces  in  spe  victoriae  : 
at  in  altera  majores  opes,  tuta  consilia,  pro  incerta 
spe  certa  pra^mia.  Haec  illis  volventibus,  tandem  vicit 
fortuna  reipublica}.  Itaque  Q.  Fabio  Sangae  ^,  cujus 
patrocinio  civitas  plurimum  utebatur,  rem  omnem, 
uti  cognoverant,  aperiunt.  Cicero ,  per  Sangam  con- 
silio  cognito,  legatis  praecipit  studium  conjurationis 
vehementer  simulent,  ceteros  adeant,  bene  pollicean- 
tur,  dentque  operam  uti  eos  quam  maxume  mani- 
fcstos  habeant. 


*  Vide  caput  xxv  et  notam  ap- 
posltam. 

2  Innoxioa,  conjurationls  non 
particlpes. 

'  FaUiLsSanga  originem  duce- 


bat  a  Fabio  Maximo,  cui  cogno- 
men  fuerat  Allobrogico,  ob  de- 
victos  Allobrogas  A.  U.  633.  Himc 
et  fillos  gens  devlcta  patronos 
elegerat. 

Multi,  per  Galllam  et  Itallam  motus  agttantes,  in  ylncula  con]i- 

ciuntur. 

XLII.  lisdem  fere  temporibus,  in  Gallia  citeriore 
atque  ulteriore*,  item  in  agro  Piceno,  Bruttio,  Apu- 
lia,  motus  erat  :  namque  illi  quos  antea  Gatilina 
dimiserat,  inconsulte  ac  veluti  per  dementiam  cun- 
cta  simul  agere;  nocturnis  consiliis,  armorum  atque 
telorum  portalionibus ,  festinando,  agitando  omnia, 
plus  timoris  quam  periculi  effecerant.  Ex  eo  numero 
complures  Q.  Metellus  Geler  praetor,  ex  senati  con- 
sultu,  causa  cognita,  in  vincula  conjecerat;  item  in 
ulteriore  Gallia  G.  Murena,  qui  ei  provinciae  legatus 
praeerat. 

Romae,  conjuratl  Inter  se  negotium  partiuntur. 

XLIII.  At  Romae  Lentulus  cum  ceteris  qui  prin- 
cipes  conjurationis  erant,  paratis,  uti  videbantur, 
magnis  copiis,  constituerant  uti,  Gatilina  in  agrum 
Fsesulanum  quum  venisset,  L.  Bestia  tribunus  ple- 
bis,  concione  habita,  quereretur  de  actionibus  Cice- 
ronis ,  bellique  gravissumi  invidiam  optumo  consuli 
imponeret ;  eo  signo ,  proxuma  nocte ,  cetera  multi- 
tudo  conjurationis  suum  quisque  negotium  exseque- 
retur.  Sed  ea  divisa  hoc  modo  dicebantur :  Statihus 
et  Gabinius  uti  cum  magna  manu  duodecim  simul 
opportuna  loca  Urbis  incenderent,  quo  tumultu  fa- 
cilior  aditus  ad  consulem  ceterosque,  quibus  insidiae 


*  Gallia  citerior,  seu  cisalpina, 
pars  erat  septentrionalis  Italiae; 
Gallia  scilicet  Romanis  citra 
Alpes  sita.  Gallia  ulterior,  seu 
ultra.Alpes ,  solam  roraanam  pro- 
vinciam  hoc  loco  designat  :  Fro- 


vence,  Dauphin6,  Languedoc. — 
Agrum  Picenum  :  Marche  d'An- 
cone.  —  Bruttium  :  Galdbre. 
—  Apulia  :  terres  de  Bari  e' 
d'Otrante, 

parabantur,  fieret;  Cethegus  Ciceronis  januam  obsi- 
deret  eumque  vi  aggrederetur,  alius  autem  alium ;  sed 
filii  familiarum,  quorum  ex  nobilitate  maxumapars, 
parentes  interficerent;  simul,  caede  et  incendio  per- 
culsis  omnibus,  ad  Catilinam  erumperent.  Inter  haec 
parata  atque  decreta,  Cethegus  semper  querebatur 
de  ignavia  sociorum  :  «  Illos  dubitando  et  dies  prola- 
tando^  magnas  opportunitates  corrumpere ;  facto,  non 
consulto,  in  tali  periculo  opus  esse;  seque,  si  pauci 
adjuvarent,  languentibus  aliis,  impetum  in  curiam 
facturum.  »  Katura  ferox,  vehemens,  manu  promp- 
tus,  maxumum  bonum  in  celeritate  putabat. 


Allobroges  a  conjuratis  scripta  postulant ,  et  quasi  per  insldlas 
deprehenduntur  cum  Volturcio. 

XLIV.  Sed  Allobroges,  ex  praecepto  Ciceronis,  per 
Gabinium  ceteros  conveniunt;  ab  Lentulo,  Cethego, 
Statilio,  item  Cassio,  postulant  jusjurandum  quod 
signatum  ad  cives  perferant:  a  Aiiter  haud  facileeos 
ad  tantum  negotium  impelli  posse.  »  Ceteri  nihil 
suspicantes  dant,  Cassius  semet  eo  brevi  venturum 
pollicetur,  ac  paulo  ante  legatos  ex  Urbe  proficisci- 
tur.  Lentulus  cum  his  T.  Volturcium  quemdam 
Crotoniensem  *  mittit,  uti  Allobroges,  priusquam 
domum  pergerent,  cum  Catilina,  data  et  accepta  fi- 
de,  societatem  confirmarent.  Ipse  Volturcio  Htteras 
ad  Catilinam  dat,  quarum  exempluminfra  scriptum: 
«  Quis  sim,  ex  eo  quem  ad  te  misi  cognosces.  Fac 
cogites  in  quanta  calamitate  sis,  et  memineris  te  vi- 


*  Exierat  Catilina  nono  die 
Novembris,  ac  incendenda)  Urbi 
destlnaverant  tantum  noctem 
unam  e  Satumalibus,  quss  cele- 


brarl  incipiebant  post  septimum 
et  decimum  diem  Decembrls. 

2  Croton  Bruttii  civitas  erat, 
In  sinu  Tarentino. 

rum  :  consideres  quid  tuae  rationes  postulent :  auxi- 
lium  petas  ab  omnibus,  etiam  ab  infimis.  »  Ad  hoc 
mandata  verbis  dat :  «  Quum  ab  senatu  hostis  judi- 
catus  sit,  quo  consilio  servitia  repudiet?  In  Urbe 
parata  esse  quae  jusserit;  ne  cunctetur  ipse  propius 
accedere.  » 

XLV.  His  rebus  ita  actis,  constituta  nocte  ^  qua 
proficiscerentur,  Cicero,  per  legatos  cuncta  edoctus, 
L.  Valerio  Flacco  *  et  G.  Pomptino  praetoribus  impe- 
rat  uti  in  ponte  Mulvio  ^  per  insidias  Allobrogum 
comitatus  deprehendant :  rem  omnem  aperit  cujus 
gratia  mittebantur ;  cetera,  uti  facto  opus  sit,  ita 
agant.  Homines  militares,  sine  tumultu  prsesidiis 
collocatis ,  sicuti  praeceptum  erat ,  occulte  pontem 
obsidunt.  Postquam  ad  id  loci  legati  cum  Volturcio 
venere  et  simul  utrinque  clamor  exortus  est,  Galli, 
cito  cognito  consilio,  sine  mora  praetoribus  se  tra- 
dunt.  Volturcius  primo,  cohortatus  ceteros,  gladio  se 
a  multitudine  defendit;  dein,  ubi  a  legatis  desertus 
est,  multa  prius  de  salute  sua  Pomptinum  obtestatus, 
quod  ei  notus  erat,  postremo  timidus  ac  vitse  diflTi- 
dens,  veluti  hostibus,  sese  praetoribus  dedit. 

Advocato  senatu,  consul  arguit  princlpes  conjurationis ,  qui 
jubentur  in  liberis  custodiis  haberi. 

XLVL  Quibus  rebus  confectis,  omnia  propere  per 
nuntios  consuli  declarantur.  At  illum  ingens  cura 
atque  laetitia  simul  occupavere  :  nam  Isetabatur,  con 
juratione  patefacta,  civitatem  periculis  ereptam  esse ; 


^  Nocte  quaB  secutura  erat  se- 
cundum  diem  Decembris. 

2  Flaccum,  postea  repetunda- 
rum  ab  Asiaticls  accusatum,  de- 


fendit  Cicero,  Or.  pro  Flacco. 

^  Pons  MulviuSj  via  Flami- 
nia,  in  Etruriam  ducebat.  Hodie 
Ponte  Mole, 

porro  autem  anxius  erat,  in  maxumo  scelere  tan- 
tis  civibus  deprehensis,  quiJ  facto  opus  esset  :  poe- 
nam  illorum  sibi  oneri,  impunitatem  perdundae  reipu- 
blicae  fore.  Igitur,  confirmato  animo,  vocari  ad  sese 
jubet  Lentulum,  Cethegum,  Statilium,  Gabinium, 
item  Q.  Coeparium  quemdam  Terracinensem,  qui  in 
ApuUam  ad  concitanda  servitia  proficisci  parabat. 
Ceterisinemora  veniunt:  Coeparius,  paulo  antedomo 
egressus,  cognitoindicio,  ex  Urbe  profugerat.  Con- 
sul  Lentulum,  quod  praetor  erat,  ipse  manu  te- 
nens  in  senatum  perducit;  reliquos  cum  custodi- 
bus  in  aedem  Concordiae  *  venire  jubet.  Eo  senatum 
advocat,  magna*que  frequentia  ejusordinis,  Voltur- 
cium  cum  legatis  introducit ;  Flaccum  praetorem 
scrinium  cum  litteris  quas  a  legatis  acceperat,  eo- 
dem  alTerre  jubet. 

XLVIL  Volturcius,  interrogatus  de  itinere,  de 
litteris,  postremo  quid,  aut  qua  de  causa,  consilii 
habuisset,  primo  fingere  alia,  dissimulare  de  conju- 
ratione;  post,  ubi  lide  publica  *  dicere  jussus  est, 
omnia,  uti  gesta  erant,  aperit  :  «  Se,  paucis  ante 
diebus  a  Gabinio  et  Coepario  socium  accitum,  nihil 
amphus  scire  quam  legatos;  tantummodo  audire  so- 
htum  ex  Gabinio,  P.  Autronium,  Servium  Sullam, 
L.  Vargunteium,  multos  praeterea,  in  ea  conjuratione 
esse.  ))  Eadem  GaUi  fatentur,  ac  Lentulum  dissimu- 


*  Concordia  templum,  In  eo 
montis  Capitollni  latere  quod 
Forum  epectat,  condiderat  Ca- 
millus  dictator,  ob  restitutam 
inter  plebem  et  senatum  concor- 
dium.  In  eo  sa^pe,  quod  in  media 
fcrc  Urbe  bitum  erat,  Bcuatus 


habebatur. 

2  Fide  publica,  Id  est,  pro- 
mlssione  facta  per  consulem , 
reipiiblicce  nomine  etflde,  quod 
ei  Impune  futurum  sit,  dum- 
modo  verum  conflteatur. 

lantem  coarguunt ,  praeter  litteras ,  sermonibus  quos 
habere  solitus  :  «  Ex  libris  sibyllinis  "^  regnum  Romse 
tribus  Corneliis  portendi;  Cinriam  atque  SuUam  an- 
tea;  se  tertium  cui  fatum  foret  Urbis  potiri.  Prae- 
terea  ab  incenso  Cai>itolio  illum  esse  vigesimum  an- 
num ,  quem  ssepe  ex  prodigiis  haruspices  *  respon- 
dissent  bello  civili  cruentum  fore.  »  Igitur  perlectis 
htteris,  quum  prius  omnes  signa  sua  cognov.issent, 
senatas  decernit  uti  abdicatus  magistratu  Lentuhis, 
item  ceteri,  in  Kberis  custodiis  ^  haberentur.  Itaque 
Lentuhis  P.  Lentulo  Spintheri ,  qui  tum  aedihs  erat , 
Cethegus  Q.  Cornificio,  Statihus  C.  Csesari  *,  Gabi- 
nius  M.  Crasso,  Goeparius  (nam  is  paiulo  ante  ex  fuga 
retractus)  Cn.  Terentio  senatori  traduntur. 

Plebes,  mutata  mente,  Catilinse  consilia  exsecratur.  Novus 
conjurationis  index. 

XLVIII.  Interea  plebes,  conjurationepatefacta,  quae 
primo  cupida  rerum  novarum  nimis  bello  favebat, 
mutata  mente ,  Catihnae  consiha  exsecrari ,  Cicero- 
nem  ad  coelum  tohere»;  veluti  ex  servitute  erepta, 
gaudium   atque   laetitiam  agitabant.   Namque   aha 


^  Sibyllarum  vaticinia  totam 
Romanorum  historiam  continere 
censebantur. 

2  Haruspices  e  victimarum 
extis  futura  prsedicebant. 

^  Eei  nobiliores  saepe  custo- 
diendi  tradebantur,  sive  magi- 
stratibus,  sive  etiam  privatis, 
qui  pro  els  vades  se  dabant.  Hsec 
erat  lil)era  custodia. 

^  Ad  Casarem  et  Crassum 
nonnibil  suspicionis  perveniebat. 
Hos  tamen  senatus,  ut  bonis  fl- 


dem  adhibendo,  bonos  et  fideles 
esse  cogebat. 

^  Senatu  egressus,  nocte  jam 
appropinquante,  omnium  rerum 
quae  gestse  fuerant  rationem  po- 
pulo  dedit  Clcero,  ea  oratione 
quae  tertia  est  in  Catilinam, 
Tunc  plebes,  cognoscens  quanto 
periculo  fuisset  erepta,  consulem 
summis  laudibus  extulit,  quem 
tamen  In  exsilium,  ob  eamdem 
causam,  mox  erat  ejectura. 

belli  facinora  praedae  magis  quam  detrimento  fore, 
incendium  vero  crudele,  immoderatum,  ac  sibi  ma- 
xume  calamitosum  putabat;  quippe  cui  omnes  co- 
piae  in  usu  quotidiano  et  cultu  corporis  erant.  Post 
eumdiem,  quidam  L.  Tarquinius  ad  senatum  addu- 
ctus  erat,  quem  ad  Catilinam  proliciscentem  ex  iti- 
nere  retractum  aiebant.  Is  (mum  se  diceret  indica- 
turum  de  conjuratione,  si  lides  publica  data  esset, 
jussus  a  consule  quae  sciret  edicere,  eadem  fere 
quae  Volturcius,  de  paratis  incendiis,  de  caede  bono- 
rum ,  de  itinere  hoslium ,  senatum  edocet :  praeterea 
se  missum  a  M.  Crasso,  qui  Catiiinae  nuntiaret  ne 
eum  Lentulus,  Cethegus,  alii  ex  conjuratione  de- 
prehensi  terrerent;  eoque  magis^  properaret  ad  Ur- 
bem  accedere,  quo  et  ceterorum  animos  reficeret,  et 
illi  facilius  e  periculo  eriperentur.  Sed  ubi  Tarqui- 
nius  Crassum  nominavit,  hominem  nobilem,  maxu- 
mis  divitiis,  summa  potentia  :  alii  rem  incredibi- 
lem  rati ;  pars ,  tametsi  verum  existumabant,  tamen 
quia  in  tali  tempore  tanta  vis  hominis  leniunda  ma- 
gis  quam  exagitanda  videbatur;  plerique,  Crasso  ex 
negoliis  privatis  obnoxii,  conclamant  indicem  faU 
sum,  deque  ea  re  postulant  uti  releratur.  Itaque,  con- 
sulente  Cicerone,  frequens  senatus  decernit  «  Tar- 
quinii  indicem  falsum  videri,  eumque  in  vinculis 
retinendum,  neque  ampiius  potestatem  faciundam, 
nisi  de  eo  indicaret  cujus  consilio  tantam  rem  men- 
titus  esset  ».  Erant  eo  tempore  qui  existumarent 
indicium  illud  a  P.  Autronio  machinatum,  quo  faci- 
lius,  appellato  Crasso,  per  societatem  periculi,  re- 
iiquos  illius  potentia  tegeret.  Alii  Tarquinium  a  Ci- 
cerone  immissum  aiebant,    ne  Crassus,  more  suo 

suscepto  malorum  patrocinio,  rempublicam  contur- 
Laret.  Ipsum  Crassum  ego  postea  praedicantem  au- 
divi,  tantam  illam  contumeliam  sibi  a  Cicerone  im- 
positam. 

Caesarem  sui  aemuli  inter  conjuratos  nominatum  volunt. 

XLIX.  Sed  iisdem  temporibus  Q.  Catulus  et  C. 
Piso  neque  precibus,  neque  gratia,  neque  pretio  Ci- 
ceroneoi  impellere  potuere,  uti  per  Allobroges  aut 
alium  indicem  C.  Csesar  falso  nominaretur  * .  Nam 
uterque  cum  ilio  graves  inimicitias  exercebant :  Piso  % 
oppugnatus  in  judicio  repetundarum,  propter  cujus- 
dam  Transpadani  supplicium  injustum ;  Catulus, 
ex  petitione  pontificatus  odio  incensus,  quod  extrema 
aetate,  maxumis  honoribus  usus,  ab  adolescentulo  ' 
C^sesare  victus  discesserat.  Res  autem  opportuna  vi- 
debatur,  quod  privatim  egregia  liberalitate  ,  publice 
maxumis  muneribus,  grandem  pecuniam  debebat  *. 
Sed  ubi  consulem  ad  tantum  facinus  impellere  ne- 
queunt,  ipsi  singulatim  circumeundo,  atque  emen- 


^  Amicus  Caesari  Sallustius 
eum  invidioso  crimine  purgare 
quacumque  ratione  nititur  :  at 
certe  probabilis  conjectura  est, 
Caesarem,  si  ipse  cum  Catilina 
non  conjuraverit ,  saltem  ejus 
consilia  cognovisse.  Et  quidem 
Plutarchus  narrat ,  a  Catulo  et 
Pisone  postea  Ciceronem  fuisse 
repreliensum ,  eo  quod  in  repri- 
mendo  conjuratorum  scelere  Cae- 
sari  pepercisset,  quamvis  mul- 
tis  indiciis  accusato. 

2  Piso,  consul  anno  687,  postea 
proconsul  in  citeriore  Gallia 
(quse  in  cispadanam  et  trans- 


padanam  dividebatur ) ,  ac  post 
administrationem  repetundarum 
reus,  a  Caesare  accusatus  et  a 
Cicerone  tum  consule  defensus 
ac  liberatus  est. 

^  Etsi  tum  Caesar  septem  et 
triginta  annos  natus  erat,  cum 
Catiilo  tamen  comparatus,  ado- 
lescens  viderl  poterat. 

^  Bebebat.  Ccesar  privatis  lar- 
gitionibus  et  publicis  ludis  aes 
alienum  viginti  quinque  millium 
sestertium  (5,000,000  fr.)  contra- 
xerat ;  unde  tabulas  novas  optarc 
putabatur. 

tiundo  quae  se  ex  Volturcio  aut  Allobrogibus  audisse 
dicerent,  magnam  illi  invidiam  conflaverant;  usque 
eo  ut  nonnulli  equites  romani,  qui  proesidii  causa 
cum  telis  erant  circum  aedem  Concordiae ,  seu  peri- 
cub'  magnitudine,  seu  animi  nobililate  impulsi,  quo 
studium  suum  in  rempublicam  clarius  esset ,  egre- 
dienti  ex  senatu  Caesari  gladio  minitarentur. 

Molitiones  fiunt  ut  rei  e  custodils  eriplantur.  Tum  Cicero  ia 
senatu  referfc  quid  de  his  fieri  placeat. 

L.  Dum  haec  in  senatu  aguntur,  et  dum  legatis 
Allobrogum  et  Tito  Volturcio,  comprobato  eorum  in- 
dicio,  praemia  decernuntur,  liberti  et  pauci  ex  clien- 
tibus  Lentuli,  diversis  itineribus,  opifices  atque 
servitia  in  vicis  ad  eum  eripiendum  sollicitabant ; 
paiiim  exquirebant  duces  multitudinum,  qui  pretio 
rempublicam  vexare  soliti.  Cethegus  autem  per  nun- 
tios  familiam  atque  libertos  suos ,  lectos  et  exercita- 
tos  in  audaciam,  orabat,  grege  facto,  cum  telis  ad 
sese  irrumperent.  Consul  ubi  ea  parari  cognovit,  dis- 
positis  praesidiis  uti  res  atque  tempus  monebat,  con- 
vocato  senatu,  refert  quid  de  his  lieri  placeat  qui 
in  custodiam  traditi  erant.  Sed  eos  paulo  ante  fre- 
quens  senatus  judicaverat  contra  rempublicam  fe- 
cisse.  Tum  *  D.  Junius  Silanus,  primus  sententiam 


^  Ex  Plutarcho,  Suetonlo  et 
aliis,  In  summa  dellberatlonls 
hujus  diel,  qul  fuit  qulntus  De- 
cembris,  D.  Silanua  et  qui  posfc 
euni  locutl  sunt  extremo  sup- 
pliclo  reosafflclendos  censuerant, 
excepto  Tiberlo  Nerone  (Tiberii 
hnperatoris  avo),  qui  reos  cen- 


suerat  cnstodlendos ,  praesidiis 
additis,  ne  eripi  possent,  donec, 
Catlllna  debellato  et  toto  negotlo 
mellus  cognito,  de  ils  iterum  re- 
ferretur.  Sed  post  Ca^saris  ora- 
tionera,  pluriml  senatores  tlmue- 
runt  ne  severiori  Judiclo  nlmia 
Invidia  concitaretur,  et  ipsa  Cl- 

4 

rogatus  quod  eo  tempore  consul  designatus  erat,  de 
his  qui  in  custodiis  tenebantur,  prseterea  de  L.  Cas- 
sio,  P.  Furio,  P.  Umbreno,  Q.  Annio,  si  deprehensi 
forent,  supplicium  sumendum  decreverat;  isque  po- 
stea,  permotus  oratione  C.  Caesaris,  pedibus  in  sen- 
tentiam  Tiberii  Neronis  iturum  *  se  dixerat,  quod  de 
ea  re,  prsesidiis  additis,  referundum  censuerat.  Sed 
Caesar,  ubi  ad  eum  ventum  est,  rogatus  sententiam 
a  consule,  hujuscemodi  verba  locutus  est: 

CsQsar  oratione  clementiam  snadet. 

LI.  «  Omnes  homines,  Patres  Conscripti,  qui  de 
rebus  dubiis  consultant,  ab  odio,  amicitia,  ira  atque 
misericordia,  vacuos  esse  decet.  Haud  facile  animus 
verum  providet,  ubi  illa  officiunt;  neque  quisquam 
omnium  lubidini  simul  et  usui  paruit.  Ubi  inten- 
deris  ingenium,  valet;  si  lubido  possidet,  ea  domi- 
natur,  animus  nihilvalet.  Magna  mihi  copia  est  me- 
morandi,  P.  C,  qui  reges  atque  popuU,  ira  aut 
misericordiaimpulsi,  male  consuluerint ;  sed  ea  malo 
dicere  quae  majores  nostri ,  contra  lubidinem  animi , 
recte  atque  ordine  fecere.  Bello  macedonico^^  quod 
cum  rege  Perse  gessimus ,  Rhodiorum  civitas ,  ma- 
gna  atque  magnifica,  quae   populi  romani  opibus 


ceronis  oratio,  quas  est  quarta 
in  Catilinam,  non  sufficienter 
animos  confirmaverat ,  quum 
Cato,  tribunus  plebis  tunc  desi- 
gnatus,  vehementi  oratione  om- 
nem  patrum  haesitatlonem  dis- 
Bipavit,  reique  extremo  supplicio 
affecti  sunt. 

^  Quum  oratlones  diversge  ha- 


bitas  fnerant,  Jnbebat  magistra- 
tus  qui  senatui  prseerat  disces- 
sionem  fleri,  id  est  a  sede  sua 
quemque  discedere,  et  iu  ejus 
partem  pedibiis  ire  cujus  sen- 
tentiam  probabat. 

2  Hoc  bellum  ^milius  Paulus, 
victo  apud  Pydnam  rege  Peree , 
confecerat  A.  U.  C.  686. 

creverat  ^ ,  infida  atque  adversa  2  nobis  fuit  :  sed 
postquam,  bello  confecto,  de  Rhodiis  consultum  est, 
majores  nostri,  ne  quis  divitiarum  magis  quam  in- 
JLirise  causa  bellum  inceptum  diceret,  impunitos  ^ 
dimisere.  Item  beliis  punicis  omnibus,  quum  saepc 
Carthaginienses,  et  in  pace  et  per  inducias,  multa 
nefaria  facinora  fecissent,  nunquam  ipsi  per  occa- 
sionem  taha  fecere  :  magis  quid  se  dignum  foret, 
quam  quid  in  illos  jure  fieri  posset,  quaerebant. 

«  Hoc  idem  vobis  providendum  est,  P.  C,  ne  plus 
valeat  apud  vos  P.  Lentuli  et  ceterorum  scelus  quam 
vestra  dignitas,  neu  magis  irae  vestroe  quam  famae 
consulatis.  Nam  si  digna  poena  pro  factis  eorum  re- 
peritur,  novum  consilium  approbo;  sin  magnitudo 
sceleris  omnium  ingenia  exsuperat,  iis  utendum  cen- 
seo  quae  legibus  comparata  sunt.  Plerique  eorum 
qui  ante  me  sententias  dixerunt,  composite  atque 
magnifice  casum  reipublicae  miserati  sunt.  Quae  belli 
saevitia,  quae  victis  acciderent,  enumeravere  :  rapi 
virgines,  pueros;  divelli  liberos  a  parentum  com- 
plexu ;  fana  atque  domos  exspoliari ;  caedem ,  incen- 
dia  fieri;  postremo  armis,  cadaveribus,  cruore  atque 
iuctu  omnia  compleri.  Sed,  per  deos  immortales, 
quo  illa  oratio  pertinuit?  An  uti  vos  infestos  conju- 
rationi  faceret?  Sciiicet  quem  res  tanta  atque  tam 
atrox  non  permovit,  eum  oratio  accendet!  Non  ita 
est,  neque  cuiquam  mortahum  injuriae  suae  parvae 
videntur;  muiti  eas  gravius  «quo  habuere.  Sed  aiii? 


1  Creverat,  accepta  parto  Ly- 
clas  et  Cariae  a  Romanis,  quos  in 
bello  adversus  Antiochum  ju- 
verat. 

*  Non  adversus  Romanos  arma 


cepit,  sed  In  partes  regls  pronicr 
visa  est.  Cf.  Llv.  XLIV,  14,  et 
XLV,  20. 

3  Datas  tamen  antea  provlu- 
claa  eripuerunt. 

alia  licentia,  P.  C.  Qui  demissi  in  obscuro  vitam 
habent,  si  quid  iracundia  deliquere,  pauci  sciunt ; 
fama  atque  fortuna  pares  sunt :  qui,  magno  imperio 
prsediti,  in  excelso  aetatem  agunt,  eorum  facta  cun- 
cti  mortaies  novere.  Ita,  in  maxuma  fortuna  minu- 
ma  licentia  est  :  neque  studere,  neque  odisse,  sed 
minume  irasci  decet.  Quae  apud  alios  iracundia  dici- 
tur,  ea  in  imperio  superbia  atque  crudelitas  appella- 
tur. 

((  Equidem  ego  sic  aestumo,  P.  C,  omnes  crucia- 
tus  minores  quam  facinora  illorum  esse.  Sed  pleri- 
que  mortales  postrema  meminere;  et  in  hominibus 
impiis,  sceleris  eorum  obliti,  de  poena  disserunt,  si 
ea  paulo  severior  fuit.  D.  Silanum,  virum  fortem 
atque  strenuum ,  certe  scio  quae  dixerit  studio  reipu- 
bUcae  dixisse,  neque  illum  in  tanta  re  gratiam  aut 
inimicitias  exercere  :  eos  mores,  eam  modestiam  viri 
cognovi.  Verum  sententia  ejus,  non  mihi  crudelis, 
quid  enim  in  tales  hommes  crudele  fieri  potest?  sed 
aUena  a  republica  nostra  videtur.  Nam  profecto  aut 
metus  aut  injuria  te  subegit,  Silane,  consulem  desi- 
gnatum,  genus  poena?  novum  decernere.  De  timore 
supervacaneum  est  disserere,  quum  praesenti  diligen- 
tia  clarissumi  viri  consuUs  tanta  praesidia  sint  in  ar- 
mis.  De  poena  possum  equidem  dicere  id  quod  res 
habet  :  in  luctu  atque  miseriis  mortem  aerumna- 
rum  requiem ,  non  cruciatum  esse ;  eam  cuncta  mor- 
talium  mala  dissolvere;  ultra  neque  curae  neque 
gaudio  iocumesse.  Sed,  per  deos  immortales,  quam- 
obrem  in  sententiam  non  addidisti,  uti  prius  verbe- 
ribus  in  eos  animadverteretur?  An  quia  lex  Porcia 
vetat?  At  ahae  leges  item  condemnatis  civibus  ani- 

mam  non  eripi,  sed  exsilium  permitti  jubent.  An 
quia  gravius  est  verberari  quam  necari?  Quid  autem 
acerbura  aut  grave  nimis  in  homines  tanti  facinoris 
convictos?  Sin  quia  levius,  qui  convenit  in  minore 
negotio  legem  timere,  quum  eam  in  majore  neglexe- 
ris? 

«  At  enim  quis  reprehendet  quod  in  parricidas 
reipublicoe  decretum  erit?  Tempus,  dies,  fortuna, 
cujus  lubido  gentibus  moderatur.  Illis  merito  acci- 
det  quidquid  evenerit  :  ceterum  vos,  P.  C,  quid  in 
alios  statuatis,  considerate.  Omnia  mala  exempla  ex 
bonis  orta  sunt;  sed  ubi  imperium  ad  ignaros  aut 
minus  bonos  pervenit,  novum  illud  exemplum  ab 
dignis  et  idoneis  ad  indignos  et  non  idoneos  transfer- 
tur.  Lacedaemonii,  devictis  ^  Atheniensibus,  triginta 
viros  imposuere,  qui  rempublicam  eorum  tractarent. 
Hi  primo  coepere  pessumum  quemque  et  omnibus 
i-nvisum  indemnatum  necare  :  ea  populus  laetari,  et 
merito  dicere  fieri.  Post,  ubi  paulatim  licentia  crevit, 
juxta  bonos  et  malos  lubidinose  interficere,  ceteros 
metu  terrere.  Ita  civitas,  servitute  oppressa,  stult?e 
laetitiae  graves  poenas  dedit.  Nostra  memoria,  victor 
Sulla  quum  Damasippum  »  et  alios  hujusmodi,  qui 
malo  reipublictE  creverant,  jugulari  jussit,  quis  non 
factum  ejus  iaudabat?  Homines  scelestos  et  factiosos, 
qui  seditionibus  rempublicam  exagitaverant,  merito 
necatos  aiebant.  Sed  ea  res  magnae  initium  cladis 
fuit :  nam  uti  quisque  domum  aut  villam  ,  postremo 
aut  vas  aut  vestimentum  alicujus  concupiverat,  da- 


^    Anno    circiter   ante    Chri- 
Btnin  40.'). 

*  Daniaaippua,  preetor  urba- 


nus  A.  U.  G72,  clarissimos  sena- 
tores,  Jussu  C.  Maril,  paulo  ante 
SyllsQ  vlctoriam  Intcrfeccrat. 

bat  operam  ut  is  in  proscriptorum  numero  esset.  Ita 
quibus  Damasippi  mors  laetitiae  fuerat,  post  paulo 
ipsi  trahebantur;  neque  prius  fmis  jugulandi  fuit, 
quam  Sulla  omnes  suos  divitiis  explevit.  Atque  ego 
haec  non  in  M.  Tullio,  neque  his  temporibus  vereor; 
sed  in  magna  civitate  multa  et  varia  ingenia  sunt. 
Potest  alio  tempore,  alio  consule  cui  item  exercitus 
in  manu  sit ,  falsum  aliquid  pro  vero  credi :  ubi  hoc 
exemplo,  per  senati  decretum,  consul  gladium  edu- 
xerit,  quis  fmem  statuet,  aut  quis  moderabitur? 

((  Majores  nostri,  P.  C,  neque  consiUi  neque  au- 
daciae  unquam  eguere;  neque  superbia  obstabat  quo- 
minus  aliena  instituta,  simodoproba,  imitarentur. 
Arma  atque  tela  militaria  ab  Samnitibus,  insignia 
magistratuum  ab  Tuscis  pleraque  sumpserijint  :  po- 
stremo ,  quod  ubique  apud  socios  aut  hostes  ido- 
neum  videbatur,  cum  summo  studio  domi  exseque- 
bantur  :  imitari  quam  invidere  bonis  malebant.  Sed 
eodem  illo  tempore,  Graeciae  morem  imitati,  verberi- 
bus  animadvertebant  in  cives,  de  condemnatis  sum- 
mum  supplicium  sumebant.  Postquam  respuolica 
adolevit,  et  multitudine  civium  factiones  valuere, 
circumveniri  innocentes,  alia  hujuscemodi  fieri  coe- 
pere.  Tum  lex  Porcia  aliaeque  paratae,  quibus  legibus 
exsilium  damnatis  permissum.  Hanc  ego  causam, 
P.  C,  quominus  novum  consiHum  capiamus,  m 
primis  magnam  puto.  Profecto  virtus  atque  sapien- 
tia  major  in  illis  fuit  qui  ex  parvis  opibus  tantum 
imperium  fecere ,  quam  in  nobis  qui  ea  bene  parta 
vix  retinemus.  Placet  igitur  eos  dimitti  et  augeri 
exercitum  Catilinae?  Minume;  sed  ita  censeo  :  publi- 
candas  eorum  pecunias;  ipsos  in  vincuhs  habendos 

per  municipia  quae  maxume  opibus  valent;  neu  quis 
de  his  postea  ad  senatum  referat,  neve  cum  populo 
agat :  qui  aliter  fecerit ,  senatum  existumare  eum  con- 
tra  rempublicam  et  salutem  omnium  facturum  ^  » 

Cato  censet  sola  morte  conjuratonim  caveri  posse  periculum. 

LII.  Postquam  Caesar  dicendi  finem  fecit,  ceteri 
verbo,  alius  alii  -^  varie  assentiebantur ;  at  M.  Por- 
cius  Cato ,  rogatus  sententiam ,  hujuscemodi  oratio- 
nem  habuit  : 

((  Longe  mihi  alia  mens  est,  P.  C,  quum  res  at- 
que  pericula  nostra  considero,  et  quum  sententias 
nonnullorum  mecum  ipse  reputo.  Illi  mihi  disse- 
ruisse  videntur  de  poena  eorum  qui  patriae,  paren- 
tibus,  aris  atque  focis  suis  bellum  paravere;  res  au- 
tem  monet  cavere  ab  illis,  magis  quam  quid  in  illos 
statuamus  consultare.  Nam  cetera  tum  persequare 
ubi  facta  sunt;  hoc  nisi  provideris  ne  accidat,  ubi 
evenit,  frustra  judicia  implores  :  capta  urbe,  nihii 
fit  reliqui  victis.  Sed,  per  deos  immortales,  vos  ego 
appello,  qui  semper  domos,  villas,  signa,  tabulas 
vestras  pluris  quam  rempublicam  fecistis.  Si  ista, 
cujuscumque  modi  sint,  quae  amplexamini,  retinere, 
si  voluptatibus  vestris  otium  praebere  voltis,  exper- 
giscimini  aIi([uando,  et  capessite  rempublicam.  Non 
agitur  de  vectigalibus,  non  de  sociorum  injuriis  :  li- 
bertas  et  anima  nostra  in  dubio  est. 

((  Saepenumero,  P.  C,  multa  verba  in  hoc  ordine 
feci :  saepe  de  luxuria  atque  avaritia  nostrorum  civium 
questus  sum,  multosque  mortales  ea  causa  adversos 


^  De  tota  hac  Cffisarls  senten- 
tla,  vide  Clc,  4  In  Cat.  4. 


2  Aliua  alii,   Silano  nempe, 
aut  Tibcrio.  aut  Casari. 

habeo.  Qui  mihi  atque  animo  meo  nuUius  unquam 
delicti  gratiam  fecissem,  haud  facile  alterius  lubidini 
malefacta  condonabam.  Sed ,  ea  tametsi  vos  parvi 
pendebatis ,  tamen  respublica  firma  erat :  opulentia 
neglegentiam  tolerabat.  Nunc  vero  non  id  agitur,  bo- 
nis  an  malis  moribus  vivamus,  neque  quantum  aut 
quam  magnificum  imperium  populi  romani ;  sed  haec 
cujuscumque  modi  videntur,  nostra,  an  nobiscumuna 
hostium  futura  sint.  Hic  mihi  quisquam  mansuetu- 
dinem  et  misericordiam  nominat !  Jampridemequidem 
nos  vera  rerum  vocabula  amisimus,  quia  bona  aliena 
largiri  hberalitas ,  malarum  rerum  audicia  fortitudo 
vocatur;  eo  respublica  in  extremo  sita.  Sint  sane, 
quoniam  ita  se  mores  habent,  Hberales  ex  sociorum 
fortunis;  sint  misericordes  in  furibus  serarii:  ne  san- 
guinem  nostrum  largiantur;  et,  dum  paucis  scelera- 
tis  parcunt,  bonos  omnes  perditum  eant. 

((  Bene  et  composite  C.  Caesar  paulo  ante  in  hoc  or- 
dine  de  vita  et  morte  disseruit,  falsa,  credo,  existu- 
mans  quae  de  inferis  memorantur :  diverso  itinere  ma- 
los  a  bonis  loca  tetra,  inculta,  foeda  atque  formidolosa 
habere.  Itaque  censuit  pecunias  eorum  pubhcandas, 
ipsos  per  municipia  habendos  :  videhcet  ne,  aut  a  po- 
pularibus  conjurationis,  aut  a  multitudine  conducta, 
per  vim  eripiantur.  Quasi  vero  maU  atque  scelesti  tan- 
tummodo  in  Urbe,  et  non  per  totam  Italiam  sint ;  aut 
non  ibi  plus  possit  audacia,  ubi  ad  defendendum  opes 
minores.  Quare  vanum  equidem  hoc  consilium,  si  pe- 
riculum  ex  illis  metuit ;  sin  in  tanto  omnium  metu 
solus  non  timet,  eo  magis  refert  mihi  atque  vobis  ti- 
mere. 

((  Quare,  quum  de  P.  Lentulo  ceterisquestatuetis, 

pro  certo  habetote  vos  simul  de  exercitu  Catilinae  et  de 
omnibusconjuratisdecornere.  Quanto  vosattentius  ea 
agetis,  tanto  illisanimus  infirmior  erit;  si  paululum 
modo  vos  languere  viderint,  jam  omnes  feroces  ade- 
runt.  Nolite  existumare  majores  nostros  armis  rempu- 
blicam  ex  parva  magnam  fecisse.  Si  ita  res  esset,  multo 
pulcherrumam  eam  nos  haberemus:  quippe  sociorum 
atquecivium,  praeterea  armorum  atque  equorum,  ma- 
jor  nobis  copia  quam  ilHs.  Sed  alia  fuere,  quae  illos 
magnos  fecere,  quae  nobis  nulla  sunt :  domi  industria, 
foris  justum  imperium,  animus  in  consulendo  Hber, 
neque  delicto  neque  lubidini  obnoxius.  Pro  his  nos 
habemus  luxuriam  atque  avaritiam;  publice  egesta- 
tem,  privatim  opulentiam ;  laudamus  divitias,  sequi- 
mur  inertiam ;  inter  bonos  et  malos  discrimen  nullum; 
omnia  virtutis  praemia  ambitio  possidet.  Neqtie  mirum, 
ubi  vos  separatim  sibi  quisque  consilium  capitis;  ubi 
domi  voluptatibus ,  hic  pecuniae  aut  gratiae  servitis : 
eo  fit  ut  impetus  fiat  in  vacuam  rempublicam.  Sed 
ego  hffic  omitto. 

«  Con juravere  nobilissumi  cives  patriam  incendere; 
Gallorum  gentem,  infestissumam  nomini  romano,  ad 
bellum  arcessunt;  dux  hostium  cum  exercitu  supra 
caput  est :  vos  cunctamini  etiamnunc,  quid  intra  moe- 
nia  apprehensis  hostibus  faciatis?  Misereamini  censeo 
(dcliquere  homines  adolescentuli  per  ambitionem) 
atque  etiam  armatos  dimittatis.  Nae  ista  vobis  mansue- 
tudo  et  misericordia,  si  illi  armaceperint,  in  miseriam 
vertet.  —  Scilicet  res  aspera  est,  sed  vos  non  timetis 
eam.  —  Imo  vero  maxume;  sed  inertia  et  moHitia 
animi,  alius  alium  exspectantes,  cunctamini,  videhcet 
dis  immortaUbus  confisi,  qui  hanc  rempublicam  in 

maxumis  saepe  periculis  servavere.  Non  votis,  neque 
suppliciis  muliebribusauxiliadeorumparantur;  vigi- 
lando,  agendo,  bene  consulendo,  prospera  omnia  ce- 
dunt :  ubi  secordiae  te  atque  ignaviae  tradideris,  ne- 
quidquam  deos  implores;  irati  infestique  sunt.  Apud 
majores  nostros  T.  Manlius  Torquatus  bello  gallico  * 
fiiium  suum,  quod  is  contra  imperium  in  hostem  pu- 
gnaverat,  necari  jussit;  atque  ille  egregius  adolescens 
immoderatae  fortitudinis  morte  poenas  dedit.  Vos,  de 
crudelissumis  parricidis  quid  statuatis ,  cunctamini ! 
—  Videlicet  vita  cetera  eorum  huic  sceleri  obstat?  — 
Verum  parcite  dignitati  Lentuli,  si  ipse  pudicitiae,  si 
famae  suae,  si  dis  aut  hominibus  unquam  ullis  peper- 
cit;  ignoscite  Cethegi  adolescentiae ,  nisi  iterum  pa- 
triae  belhim  fecit.  Nam  quid  ego  de  Gabinio,  Statilio, 
Coepario  loquar?  quibus  si  quidquam  unquam  pensi 
fuisset,  non  ea  consiHa  de  repubUca  habuissent. 

«  Postremo,  P.  C,  simeherculepeccatolocusesset, 
facile  paterer  vos  ipsa  re  corrigi,  quoniam  verbacon- 
temnitis;  sed  undique  circumventi  sumus.  CatiKna 
cum  exercitu  faucibus  urget;  ahi  intra  moenia,  in 
sinu  Urbis  sunt  hostes;  neque  parari  neque  consuH 
quidquam  occulte  potest  :  quo  magis  properandum. 
Quare  ita  ego'  censeo  :  quum  nefario  consilio  scele- 
ratorum  civium  respublica  in  maxuma  pericula  ve- 
nerit,  hique  indicio  T.  Volturcii  et  legatorum  AUo- 
brogum  convicti  confessique  sint  caedem,  incendia, 
alia  foeda  atque  crudelia  facinora  in  cives  patriamque 
paravisse;  de  confessis,  sicuti  de  manifestis  rerum 
capitalium,  more  majorum  supplicium  sumendum.  » 

^   Vide  Liv.  VIII,  7,  ubi   factum  lioc  non  bello  gallico,  sed 
latino  evenisse  testatur. 

Sententia  Catonis  decreto  confirmatur.  Paucorum  egregia  vlrtute 
res  magnae  geruntur. 

LIII.  Postquam  Cato  assedit,  consulares  omnes, 
itemque  senatus  magna  pars,  sententiam  ejus  lau- 
dant,  virtutem  animi  ad  coelum  ferunt :  alii  alios  in- 
crepantes  timidos  vocant;  Cato  magnus  atque  clarus 
habetur.  Senati  decretum  fit  sicuti  ille  censuerat. 

Sed  mihi  multa  legenti,  multa  audienti,  quae  po- 
pulus  romanus  domi  militiaeque,  mari  atque  terra, 
praeclara  facinora  fecit,  forte  lubuit  attendere  quae  res 
maxume  tanta  negotia  sustinuisset.  Sciebam  ScCpe- 
numero  parva  manu  cum  magnis  legionibiis  hostium 
contendisse;  cognoveram  parvis  copiis  bella  gesta 
cum  opulentis  regibus;  ad  hoc,  soepe  fortunae  violen- 
tiam  toleravisse;  facundia  Graecos,  gloria  belliGallos 
ante  Romanos  fuisse  :  ac  mihi  multa  agitanti  consta- 
bat  paucorum  civium  egregiam  virtutem  cuncta  pa- 
travisse,  eoque  factum  uti  divitias  paupertas,  multitu- 
dinem  paucitas  superaret.  Sed  postquam  luxu  atque 
desidia  civitas  corrupta  est,  rursus  respublica  magni- 
tudine  sua  imperatorum  atque  magistratuum  vitia 
sustentabat ;  ac ,  vekiti  effeta  parente ,  multis  tem- 
pestatibus  haud  sanequisquam  Roma3  virtute  magnus 
fuit.  Sed  memoria  mea,  ingenti  virtute,  diversi  mo- 
ribus  fuere  viri  duo,  M.  Cato  et  C.  Caesar  :  quos, 
quoniam  res  obtulerat,  silentio  praetcrire  non  fuit 
consilium,  quin  utriusque  naturam  et  mores,  quan- 
tum  ingenio  possem,  aperirem. 

Catonls  et  Csesaris  natura  moresque  comparantur. 

LIV.  Igitur  his  genus^  aetas,  eloquentia,  prope 
sequalia  fuere;  magnitudo  animi  par,  item  gloria,  sed 
alia  alii.Csesar  beneficiis  atque  munificentia  magnus 
habebatur,  integritate  vitae  Cato.  Ille  mansuetudine  et 
misericordia  clarus  factus ;  huic  severitas  dignitatem 
addiderat.  Caesar  dando,  sublevando,  ignoscendo;  Cato 
nihil  largiundo  gloriam  adeptus.  In  altero  miseris  per- 
fugium,  in  altero  malis  pernicies :  illiusfacilitas,  hujus 
constantia  laudabatur.  Postremo  Caesar  in  animum 
induxerat  Jaborare,  vigilare ;  negotiis  amicorum  inten- 
tus,  sua  neglegere;  nihil  denegare  quod  dono  dignum 
esset;  sibi  magnum  imperium,  exercitum,  novum 
bellum  exoptabat,  ubi  virtus  enitescere  posset.At  Ca- 
toni  studium  modestiae,  decoris,  sed  maxume  severita- 
tis  erat :  non  divitiis  cum  divite,  neque  factione  cum 
factioso,  sedcum  strenuo  virtute,  cum  modestopudore, 
cum  innocente  abstinentia  certabat;  esse  quam  videri 
bonus  malebat :  ita ,  quo  minus  gloriam  petebat ,  eo 
magis  sequebatur. 

De  conjuratis  in  carcere  suppllcium  sumitur. 

LV.  Postquam,  ut  dixi,  senatus  in  Catonis  senten- 
tiam  discessit,  consul  optumum  factum  ratus  noctem 
quae  instabat  antecapere,  ne  quid  eo  spatio  novaretur, 


^  Porcia  gens  plebeia  erat, 
Julia  vero  patricia.  Quum  vero 
nobilitas  e  gestis  honoribus  cen- 
Fcretur,  non  minus  erat  illustre 
Catonis  quam  Caesaris  genus. 
Etenim  Porcius  Cato ,  tres  et  tri- 


ginta  annos  tunc  natus,  prone- 
pos  erat  Porcii  Prisci ,  censoris , 
qui  primus  ob  sapientiam  Cato 
dictus,  cognomen  illud  liberis 
transmisit. 

triumviros  ^  quae  supplicium  poslulabat  parare  jubet: 
ipse,  dispositis  praesidiis,  Lentulum  in  carcerem  dedu- 
cit;  idem  fit  ceteris  per  praetores.  Est  locus  in  carcere 
quod  Tullianum  2  appellatur,  ubi  paulum  ascenderis  ad 
laevam,  circiter  duodecim  pedes  humi  depressus  :  eum 
muniunt  undique  parietes,  atque  insuper  camera  la- 
pideis  fornicibus  vincta;  sed  incultu,  tenebris,  odore, 
foeda  atque  terribilis  ejus  facies  est :  in  eum  locum 
postquam  demissus  Lentulus,  quibus  praeceptum  erat 
laqueo  gulam  fregere.  Ita  ille  patricius,  ex  clarissuma 
gente  Corneliorum ,  qui  consulare  imperium  Romoe 
habuerat,  dignum  moribus  factisque  suis  exitum  vitae 
invenit.  De  Cethego,  StatiHo,  Gabinio,  Coepario,  eodem 
modo  suppHcium  sumptum. 

Catilina,  copias  instituens,  ruinam  sociorum  audit;  dumque  In 
Galliam  profugere  tentat,  ab  hostibus  clauditur. 

LVL  Dum  ea  Romse  geruntur,  CatiHna,  ex  omni 
copia  quam  et  ipse  adduxerat  et  ManHus  habuerat, 
duas  legiones  *  instituit;  cohortes,  pro  numero  miH- 
tum,  complet:  dein,  ut  quisque  voluntarius  aut  ex  so- 
ciis  in  castra  venerat,  aequaHtcr  distribuerat,  ac  brevi 
spatio  legiones  numero  hominum  expleverat,  quum 
initio  non  ampHus  duobus  miHibus  habuisset.  Sed  ex 


^  Trlumviris  capitalibus  man- 
data  erat  suppliciorum  cura. 
Supplicia  tamen  non  ipBl,  sed 
per  ministros  sumebant. 

2  Tullianum,  sic  dictum  a 
Tullio  rege,  qui  illnd  exstruxe- 
rat,  nunc  sacellum  est  Petrl  cap- 
tivitate  consecratum  :  SanPietro 
in  carcere. 

3  Legio,  tunc   temporis,  scx 


milllbus  militum  fere  constabat, 
qui  In  decem  cohortes  et  sexa- 
glrita  centurias  dividebantur. 
Quum  abinitio  Catilina  non  am- 
plius  duobus  millibus  habiierit, 
et  tamen  duas  Icgioncs  insti- 
tuerit,  cohortes  et  cunturias 
justo  numero  multo  mlnores 
fuisse  necesse  est,  donec  advo- 
nientibus  soclis  explerentur. 

omiii  copia  circiter  pars  quarta  erat  militaribus  armis 
instructa;  ceteri,  utquemque  casus  armaverat,  sparos  ^ 
aut  lanceas,  alii  praeacutas  sudes  portabant.  Sed  post- 
quamAntonius»cum  exercitu  adventabat,  Catilina  per 
montes  iter  facere,  ad  Urbem  modo,  modo  in  Galliam 
versus  castra  movere,  hostibus  occasionem  pugnandi 
non  dare.  Sperabat  propediem  magnas  copiasse  habi- 
turum,  si  Romae  socii  incepta  patravissent.  Interea 
servitia  repudiabat,  cujus  initio  ad  eum  magnae  copise 
concurrebant,  opibus  conjurationis  fretus,  simul  alie- 
rium  suis  rationibus  existumans ,  videri  causam  ci- 
vium  cum  servis  fugitivis  communicavisse. 

LVII.  Sed  postquam  in  castra  nuntius  pervenit, 
Romae  conjurationem  patefactam;  de  Lentulo,  Cethe- 
go,  ceteris  quos  supra  memoravi,  supplicium  sump- 
tum  :  plerique,  quos  ad  bellum  spes  rapinaruni  aut 
novarum  rerum  studium  iilexerat,  dilabuntur;  reli- 
quos  Catilina  per  montes  asperos  magnis  itineribus 
in  agrum  Pistoriensem  ^  adducit,  eo  consilio,  uti  per 
tramites  occulte  profugeret  in  Galliam.  At  Q.  Metellus 
Celer  cum  tribus  legionibus  in  agro  Piceno  praeside- 
bat  * ,  ex  difficultate  rerum  eadem  illa  ^  existumans 
Catilinam  agitare.  Igitur  ubi  iter  ejus  experfugis  co- 
gnovit ,  castra  propere  movet ,  ac  sub  ipsis  radicibus 
montium  consedit,  qua  illi  descensus  erat.  Neque  ta- 
men  Antonius  procul  aberat;  utpote  qui  magno  exer- 
citu,  locis  aequioribus,  expeditos  in  fugam  sequeretur. 


*  «  Spara,  minimi  generis  ja- 
cula,  a  spargendo  dicta.  »  Non- 
nius. 

2  Cf.  cap.  XXXVI. 

3  Urbs  Plstorium  (Pistoie)  in 
Etruria  est,  ad  Apennlni  radi- 


ses. 

^  Cf .  cap.  xxx. 

^  CatillnaB  scilicet  consilium 
esse  in  Galliam  cisalpinam  pro- 
fugere,  Apennino  superato. 

Sed  Catilina,  postquam  videt  montibus  atque  copiis 
hostium  sese  clausum ,  in  Urbe  res  adversas ,  neque 
fugae  neque  praesidii  ullam  spem,  optumum  faclum 
ratus  in  tali  re  fortunam  belli  tentare,  statuit  cum 
Antonio  quamprimum  confligere.  Itaque,  concione 
advocata,  hujuscemodi  orationem  habuit : 

Oratlo  Catillnse  ad  suos. 

LVIII.  «  Compertum  ego  habeo,  milites,  verba  vir- 
tutem  non  addere ;  neque  ex  ignavo  strenuum ,  neque 
fortem  ex  timido  exercitum  oratione  imperatoris  fieri. 
Quanta  cujusque  animo  audacia  natura  aut  moribus 
inest,  tanta  in  bello  patere  solet :  quem  neque  gloria 
/leque  pericula  excitant,  nequidquam  hortere;  timor 
animi  auribus  officit.  Sed  ego  vos,  quo  pauca  mone- 
rem,  advocavi;  simul  uti  causam  consiiii  aperirem. 
Scitis  equidem,  milites,  secordia  atque  ignavia  Lentuli 
quantam ipsi cladem  nobisque attulerit; quoquemodo, 
dumexUrbepraesidia  opperior,  in  GalHam  proficisci 
nequiverim.  Nunc  vero  quo  in  loco  res  nostrae  sint, 
juxta  mecum  omnes  intellegitis.  Exercitus  hostium 
duo,  unus  ab  Urbe,  alter  a  Gallia  obstant;  diutius  in 
his  locis  esse,  si  maxume  animus  ferat,  frumenti  at- 
que  aliarum  rerum  egestas  prohibet :  quocumque  ire 
placet,  ferro  iter  aperiundum  est.  Quaproptervosmo- 
neo  uti  forti  atque  parato  animo  sitis,  et,  quum  prae- 
lium  inibitis,  memineritisvos  divitias,  decus,gloriam, 
praeterea  Hbertatem  atque  patriam,  in  dextris  portare. 
Si  vincimus,  omnia  tuta  erunt :  commeatus  abunde, 
coloniae  atque  municipia  patebunt.  Sin  metu  cesse- 
rimus,  eadem  illa  adversa  fmnt :  neque  locus,  ne([ue 
amicus  quisquam  tegct  quem  arma  non  texerint.  Prae- 

terea,  milites,  non  eadem  nobis  et  illis  necessitiido 
impendet :  nos  pro  patria,  pro  libertate,  pro  vita  cer- 
tamiis ;  illis  supervacaneum  est  pugnare  pro  potentia 
paucorum  :  quo  audacius  aggredimini ,  memores 
pristinse  virtutis.  Licuit  nobis  cum  summa  turpitudine 
in  exsilio  setatem  agere;  potuistis  nonnuUi  Romse, 
amissis  bonis,  alienas  opes  exspectare :  quia  ilta  foeda 
atque  intoleranda  viris  videbantur,  beec  sequi  decre- 
vistis.  Si  haec  relinquere  voltis,  audacia  opus  est;  ne- 
mo ,  nisi  victor,  pace  bellum  mutavit.  Nam  in  fuga 
salutem  sperare,  quum  arma,  quis  corpus  tegitur,  ab 
hostibus  averteris,  ea  vero  dementia  est :  semper  in 
praelio  his  maxumum  est  periculum,  qui  maxume  ti- 
ment;  audacia  pro  muro  habetur.  Quum  vos  consi- 
dero,  mihtes,  et  quum  facta  vestra  aestumo,  magna 
me  spes  victorise  tenet.  Animus,  setas,  virtus  vestra 
hortantur ;  praeterea  necessitudo ,  quae  etiam  timidos 
fortes  facit.  Nam  multitudo  hostium  ne  circumvenire 
queat,  prohibent  angustiae  loci.  Quod  si  virtuti  vestrse 
fortuna  inviderit,  cavete  inulti  animam  amittatis; 
neu  capti  potius,  sicuti  pecora  trucidemini,  quam  vi- 
rorum  more  pugnantes,  cruentam  atque  luctuosam 
victoriam  hostibus  relinquatis.  » 

Dispositio  utriusqiie  exercitus.  Maxima  vl  certatur.  Conjuratl 
omnes  non  inulti  confodiuntur. 

LIX.  Ilaec  ubi  dixit,  paululum  commoratus,  signa 
canere  jubet,  atque  instructos  ordines  in  locum  sequum 
deducit;  dein,  remotis  omnium  equis,  quo  mihtibus, 
exaequato  periculo,  animus  amphor  esset,  ipse  pedes 
exercitum,  pro  loco  atque  copiis,  instruit.  Nam,  uti  pla- 
nities  erat  inter  sinistros  montos,  et  ab  dextera  rupes 

aspera,  octo  cohortes  in  fronte  constituit,  reliqua  signa 
in  subsidio  arctius  collocat.  Ab  his  centuriones  omncs 
lectos  et  evocatos,  praeterea  ex  gregariis  militibus  op- 
tumum  quemque  armatum  in  primam  aciem  subdu- 
cit.  G.  Manlium  in  dextera,  Fsesulanum  quemdam  -  in 
sinistra  parte  curare  jubet;  ipse  cum  libertis  et  co- 
ionis  propter  aquilam  assistit,  quam  bello  cimbrlco^ 
C.  fllarius  in  exercitu  habuisse  dicebatur.  At  ex  al- 
tcra  parte  C.  Antonius,  pedibus  aeger  *,  quod  praelio 
adesse  nequibat,  M.  Petreio  ^  legato  exercitum  permit- 
tit.  lile  cohortes  veteranas,  quas  tumulti « causa  con- 
scripserat,  in  fronte;  post  eas,  ceterum  exercitum  in 
subsidiis  locat :  ipse,  equo  circumiens,unumquemque 
nominans  appellat,  hortatur,  rogat  uti  meminerint 
se  contra  latrones  inermos,  pro  patria,  pro  Iiberis,prc> 
aris  atque  focis  suis  cernere.  Homo  militaris,  quod 
amplius  annos  triginta  tribunus ,  aut  praefectus  ^,  aui 
legatus,  aut  prsetor  cum  magna  gloria  fuerat,  ple- 
rosque  ipsos  factaque  eoram  fortia  noverat;  ea  com- 
memorando  militum  animos  accendebat. 

LX.Sedubi,rebusomnibusexploratis,Petreiustuba 
signum  dat,  cohortes  paulatim  incedere  jubet ,  idem 
facit  hostium  exercitus.  Postquam  eo  ventumunde  a 


^  Heliqua  signa  seu  cohortes 
rcliqufis;  otcnim  unaqiia?(iuo  co- 
liora  siunum  proprium  liabebat, 
unaquseque  lcgio  aquilam. 

2  Ilomlncm  e  Faesulls,  quem 
Plutarchus  Furlum  vocat. 

•*  Cimbros  ct  Tcutonea  Marius 
pronigaverat  A.  U.  652. 

^  Testatur  Dio,  cap.  xxxvii, 
Autonium  gimulasso  morbum , 
quippo  qui  antea  Catilinto  fautor 
fuerat. 


^  Idem  lllo  Petrelus  In  Hlspa- 
nia  et  In  Africa  pompcianas  le- 
gioncs  contra  Caesarem  duxit. 

^  TiirnuUus  vocabatur  repen- 
tlnus  Gallorum  impetus,  aut 
Italoriim  rebellio.  Cf.  Cic.  Phil. 
VIII,  1. 

^  Tribuni  sex  erant  In  una« 
quaque  legione ,  Icgati  aut  prae- 
torls  mandata  exsequl  curantcs. 
Prccjecti  equitibus  aut  Bociis 
pra2crant. 


66 


SALLUSTII 


ferentariis  *  praelium  committi  posset ,  maxumo  cla- 
more  cum  infestis  signis  concurrunt :  pila  omittunt; 
gladiis  res  geritur,  Veterani  ^,  pristinse  virtutis  memo- 
res,  cominus  acriter  instare ;  illi  haud  timidi  resistunt : 
maxuma  vi  certatur.  Interea  Catilina  cum  expeditisin 
prima  acie  versari,  laborantibus  succurrere,  integros 
pro  sauciis  arcessere,  omnia  providere,  multum  ipse 
pugnare,  sa^pe  hostem  ferire.  Strenui  mihtis  et  boni 
imperatoris  oSicia  simul  exsequebatur.  Petreius  ubi 
videt  CatiKnam ,  contra  ac  ratus  erat ,  magna  vi  ten- 
dere,  cohortem  praetoriam  ^in  medioshostes  inducit, 
eos  pertubatos  atque  alios  ahbi  resistentes  interficit; 
deinde  utrinque  ex  lateribus  ceteros  aggreditur.  Man- 
lius  et  Fsesulanus  in  primis  pugnantes  cadunt.  Post- 
quam  fusas  copias ,  seque  cum  paucis  rehctum  videt 
Catilina ,  memor  generis  atque  pristinae  dignitatis,  in 
confertissumos  hostes  incurrit,  ibique  pugnans  confo- 
ditur. 

LXI.  Sed  confecto  prgelio,  tum  vero  cerneres  quanta 
audacia  quantaque  animi  vis  fuisset  in  exercitu  Cati- 
linae  :  nam  fere  quem  quisque  pugnando  locum  cepe- 
rat,  eum, amissa anima,  corpore  tegebat. Pauci autem, 
quos  medios  cohors  praetoria  disjecerat,  paulo  diver- 
sius,  sed  omnes  tamen  adversis  vulneribus  concide- 
rant.  CatiKna  vero  longe  a  suis  inter  hostium  cadavera 
repertus  est,  pauhilum  etiam  spirans,  ferociamque 
animi,  quam  habuerat  vivus,  in  voltu  retinens.  Postre- 
mo,  ex  omni  copia,  neque  in  praeho  neque  in  fuga 


^  Fermtarii  milltes  erant  le- 
vls  armaturse,  qui  pilis  atque 
missilibus  pugnantes,  praelii  ini- 
tium  facere  solebant.  Veget. 

2  Veterani,  Petreii  militea. 


3  Selecta  erat  ex  omnl  exer- 
citu  militum  coliors ,  quae  a  pra- 
tore,  seu  duce,  non  discedebat. 
Hujus  Institutl  auctor  fuit  Scipio 
Africanui. 

quisquam  civis  ingenuus  *  captus :  ita  cuncti  suae  hos- 
tiumque  vitae  juxta  pepercerant.  Neque  tamen  exer- 
citus  populi  romani  laetam  aut  incruentam  victoriam 
adeptus  :  nam  strenuissumus  quisque  aut  occiderat  in 
praelio,  aut  graviter  vulneratus  discesserat.  Multi  au- 
tem,  qui  de  castris  visundi  aut  spoliandi  gratia  proces- 
serant,  volventes  hostilia  cadavera,  amicuni  alii,  pars 
hospitem  aut  cognatum  reperiebant ;  fuere  item  qui 
mimicos  suos  cognoscerent.  Ita  varie  per  omnem 
exercitum  laetitia,  moeror,  luctus  atque  gaudia  agita- 
bantur. 

^  IngenuiLs  erat  qui  Uber  et  a  pareutibus  liberis  geuituB  fuerat. 


II 

BELLUM    JUGURTIIINUM 


Prooemlum.  Via  virtutis  animus  ad  gloriam  sine  fortuna 
grassatur. 

I.  Falso  queritur  de  natura  sua  genus  humanum, 
quod,  imbecilla  atque  aevi  brevis,  forte  potius  quam 
virtute  regatur :  nam  contra,  reputando,  neque  majus 
aliud  neque  praestabilius  invenias,  magisque  naturse 
industriam  hominum  quam  vim  aut  tempus  deesse. 
Sed  dux  atque  imperator  vitse  mortaHum  animus  est. 
Qui  ubi  ad  gloriam  virtutis  via  grassatur,  abunde  pol- 
lens  potensque  et  clarus  est  :  neque  fortunae  eget, 
quippe  probitatem,  industriam,  aUas  artes  bonas,  ne- 
que  dare  neque  eripere  cuiquam  potest.  Sin ,  captus 
pravis  cupidinibus,  ad  inertiam  et  voluptates  corporis 
pessumdatus  est;  perniciosa  lubidine  pauHsperusus, 
ubi  per  secordiam  vires,  tempus,  ingenium  defluxere, 
naturae  infirmitas  accusatur  :  suam  quisque  culpam 
auctores  ad  negotia  transferunt.  Quod  si  hominibus 
bonarum  rerum  tanta  cura  esset,  quanto  studio  aliena 
ac  nihilprofutura  multumque  etiam  periculosapetunt; 
neque  regerentur  magis  quam  regerent  casus,  et  eo 
magnitudinis  procederent,  ubi,  pro  mortalibus,  gloria 
seterni  iierent. 

Fluxa  siint  bona  corporis,  immortalia  animi  facinora. 

II.  Nam  uti  genus  hominum  compositum  ex  anima 
ct  corpore,  ita  res  cunctae  studiaque  omnia  nostra, 
corporis  alia,  alia  animi  naturam  sequuntur.  Jgitur 
prceclara  facies,  magnse  divitiae,  ad  lioc  vis  corporis, 
alia  hujuscemodi  omnia,  brevi  dilabuntur;  at  ingenii 
egregia  facinora,  sicuti  anima,  immortaha  sunt.  Postre- 
mo  corporis  et  fortunae  bonorum,  utinitium,  sic  finis 
ost ;  omniaque  orta  occidunt,  et  aucta  senescunt :  ani- 
mus  incorruptus,  aeternus,  rector  humani  generis,  agit 
atque  habet  cuncta ,  neque  ipse  habetur.  Quo  magis 
pravitas  eorum  admiranda  est,  qui,  dediti  corporis 
gaudiis,  per  luxum  atque  ignaviam  aetatem  agunt; 
rcterum  ingenium,  quo  neque  mehus  nequeamplius 
ahud  in  natura  mortalium  est,  incultu  atque  secordia 
torpescere  sinunt :  quum  pra^sertim  tam  multae  va- 
rioc{{ue  sint  artes  animi,  quibus  summa  claritudo  pa- 
ratur. 

Exponit  auctor  cur  a  publicis  negotiis  ad  scribendam  hlstoriam 
se  contulerlt. 

III.  Verum  ex  his  magistratus  et  imperia,  postremo 
omnis  cura  rerum  pubhcarum,  minume  mihi  hac  tem- 
pestate  cupiunda  videntur,  quoniam  neque  virtuti  ho- 
nos  datur,  neque  ilii,  quibus  per  fraudem  jus  fuit, 
luti  aut  eo  magis  honesti  sunt.  Nam  vi  quidem  regere 
patriam  aut  parentes,  quanquam  et  possis,  et  dehcta 
corrigas,  tamen  importunum  est,  quum  praesertim 
omnes  rerum  mutationes  cecdem,  fugam,  ahaque  hos- 
lilia  portendant :  frustra  autem  niti,  neque  ahud  se 
fatigando  nisi  odium  qua^rerc,  extremaj  dementia)  est; 

nisi  forte  quem  inhonesta  et  perniciosa  lubido  tenet, 
potentiae  paucorum  decus  atque  libertatem  suam  gra- 
tificari. 

IV.  Ceterum ,  ex  allis  negotiis  qu8e  ingenio  exer- 
centur,  in  primis  magno  usui  est  memoria  rerum 
gestarum :  cujus  de  virtute,  quia  multi  dixere,  prae- 
tereundum  puto ;  simul,  ne  per  insolentiam  quis 
existumet  memet  studium  meum  laudando  extollere. 
Atque  ego  credo  fore  qui,  quia  decrevi  procul  a  re- 
publica  setatem  agere,  tanto  tamque  utili  labori  meo 
nomen  inertioe  imponant;  certe,  quibus  maxuma 
industria  videtur  salutare  plebem ,  et  conviviis  gra- 
tiam  quserere.  Qui  si  reputaverint,  et  quibus  ego  tem- 
poribus  magistratus  adeptus  sim ,  et  quales  viri  idem 
assequi  nequiverint ,  et  postea  quae  genera  hominum 
in  senatum  pervenerint,  profecto  existumabunt  me 
magis  merito  quam  ignavia  judicium  animi  muta- 
visse,  majusque  commodum  ex  otio  meo  quam  ex 
aliorum  negotiis  reipublicoe  venturum.  Nam  seepe 
audivi  Q.  Maxumum,  P.  Scipionem  %  praeterea  ci- 
vitatis  nostrae  praeclaros  viros,  solitos  ita  dicere, 
quum  majorum  imagines  intuerentur,  vehementis- 
sume  sibi  animum  ad  virtutem  accendi.  Scilicet  non 
ceram  illam  neque  figuram  tantam  vim  in  sese  ha- 
bere ,  sed  memoria  rerum  gestarum  eam  flammam 
egregiis  viris  in  pectore  crescere,  neque  prius  sedari 
quam  virtus  eorum  famam  atque  gloriam  adaBqua- 
verit.  At  contra  quis  est  omnium  his  moribus, 
quin  divitiis  et  sumptibus,  non  probitate  neque 
industria,  cum  majoribus  suis  contendat?  Etiam  ho- 
mines  novi,  qui  antea  per  virtutem  soliti  erant  no- 

^  Q.  Fabium  Maximum,  et  P.  Sdpionem,  Africanum. 

\)ilitatem  antevenire,  furtim  et  per  latrocinia  ad 
jnperia  et  honores  nituntur  :  proinde  quasi  prag- 
tura  et  consulatus,  atque  alia  omnia  hujuscemodi, 
per  se  ipsa  clara,  magnifica  sint,  ac  non  perinde 
habeantur  ut  eorum  qui  ea  sustinent  virtus  est.  Ve- 
rum  ego  liberius  altiusque  processi ,  dum  me  civita- 
tis  morum  piget  taedetque  *  nunc  ad  inceptum  redeo. 


Operls  propositio.  Pauca  de  Maslnlssa,  Romanorum  amlco. 
Ei  succedit  Micipsa  (606-^36),  Jugurthae  patruus. 

V.  Bellum  scripturus  sum  quod  populus  romanus 
cum  Jugurtha,  rege  Numidarum  *  gessit :  primum, 
quia  magnum  et  atrox ,  variaque  victoria  fuit ;  dein , 
quia  tum  primum  ^  superbioe  nobiUtatis  obviam 
itum  est  :  quae  contentio  divina  et  humana  cuncta 
permiscuit ,  eoque  vecordioe  processit ,  uti  studiis  ci- 
vilibus  bellum  atque  vastitas  Itahae  finem  faceret. 
Sed ,  priusquam  hujuscemodi  rei  initium  expedio , 
pauca  supra  repetam ,  quo  ad  cognoscendum  omnia 
illustria  magis  magisque  in  aperto  sint.  Bello  punico 
secundo,  quo  dux  Carthaginiensium  Annibal ,  post 
magnitudinem  nominis  romani,  Italiae  opes  maxume 
attriverat,  Masinissa  *,  rex  Numidarum,  in  amicitiam 
receptus  a  P.  Scipione,  cui  postea  Africano  cognomen 
ex  virtute  fuit,  multa  et  praeclara  rei  militaris  faci- 


*  Xumldla :  rigences  cCAlger, 
de  Tujiis,  de  Tripoll. 

2  Tum  primum  cum  perseve- 
rantla  et  succcssu.  Paucls  cnira 
abhinc  annis  duo  Gracchi  su- 
perbam  nobillum  potentiam  ag- 
grcssl  fuerant,  aliique  antea  no- 
bllibus  obstiterant. 

'^  Masinissa,  rex  Massylorum, 


nnmldlcae  gentls,  bellum  primo 
gesserat  adversus  Sj^phaeem,  tuno 
lloraanis  amicum  (Liv.  XXIV,40),' 
deinde  adversus  ipsum  Scipio- 
nem  (Liv.  XXVII,  19)  Sed  ab  eo 
In  amicltiam  receptus  (Llv. 
XXVIII,35),exinde  fidus  reman- 
slt  et  pluriraum  Juvit  rem  ro- 
manam.  Rcgnavit  A.U.  0. 546-606. 

Tiora  fecerat  :  ob  quae,  victis  Carthaginiensibus  et 
capto  Syphace\  cujus  in  Africa  magnum  atque 
late  imperium  valuit ,  populus  romanus  quascumque 
urbes  et  agros  manu  ceperat  regi  dono  dedit.  Igitur 
amicitia  Masinissae  bona  atque  honesta  nobis  perman- 
sit.  Sed  imperii  vitseque  ejus  finis  idem  fuit.  Dein  * 
Micipsa  filius  regnum  sokis  obtinuit,  Manastabale  et 
Gulussa  fratribus  morbo  absumptis.  Is  Adherbalem 
et  Hiempsalem  ex  sese  genuit ;  Jugurthamque ,  Ma- 
nastabalis  fratris  filium,  eodem  cultu  quo  liberos 
suos  domi  habuit. 

Jugurtha,  viribus  pollens  et  ingenio,  Micipsje  suspicionem  movet. 

VI.  Qui  ubi  primum  adolevit,  pollens  viribus,  de- 
cora  facie ,  sed  multo  maxume  ingenio  validus ,  non 
se  luxu  neque  inertise  corrumpendum  dedit;  sed,  uti 
mos  gentis  illius  est,  equitare,  jaculari,  cursu  cum 
sequalibus  certare ,  et ,  quum  omnes  gloria  anteiret , 
omnibus  tamen  carus  esse  :  ad  hoc,  pleraque  tem- 
pora  in  venando  agere,  leonem  atque  alias  feras 


*  Syphax  Massylos,  in  occi- 
dentali  Numidia ,  regebat.  A 
Carthaginiensibus  ad  Eomanos, 

2  En  Masinissse  familiae  stemma. 

Masinissa 


et  a  Romanis  ad  Carthaginien- 
ees  pluries  defecit ,  ac  demum  in 
Italia  captivus  mortuus  est. 


Micipsa        Manastabal        Gulussa 


V 

primus  aut  in  primis  ferire ,  plurimum  faccre ,  mi- 
numum  ipse  de  se  loqui.  Quibus  rebus  Micipsa  tam- 
etsi   initio   laetus  fuerat,   existumans  virtutem  Ju- 
gurthffi   regno   suo   gloriae   fore,  tamen    postquam 
hominem  adolescentem ,  exacta  sua  aetate,  parvis  li- 
beris,  magis  magisque  crescere  intellegit,  vehemen- 
ter  negotio  permotus,  multa  cum  animo  suo  volve- 
bat.  Terrebat  eum  natura  mortalium,  avida  imperii, 
et  pra^ceps  ad  explendam  animi  cupidinem;  praeterea 
opportunitas  sua^que  et  liberorum  aetatis,  quee  etiam 
mediocres  viros  spe  praBdae  transversos  agit;  ad  hoc 
studia  Numidarum  in  Jugurtham  accensa  :  ex  qui- 
bus,  si  talem  virum  interfecisset,  ne  qua  seditio  aut 
bellum  oriretur,  anxius  erat. 

Jugurtha  praeliorum  periculis  in  Hispania  objicitur,  iibi  non 
mortem ,  at  gloriam  et  Romanorum  amicitiam ,  invenit. 

VII.  His  difficultatibus  circumventus ,  ubi  videt 
neque  per  vim  neque  insidiis  opprimiposse  hominem 
tam  acceptum  popularibus,  quod  erat  Jugurtha  manu 
promptus  et  appetens  gloriae  miiitaris ,  statuit  eum 
objectare  periculis,  et  eo  modo  fortunam  tentarc. 
Igilur,  bello  numantino  %  Micipsa  quum  populo  ro- 
mano  equitum  atque  peditum  auxilia  mitteret,  spe- 
rans  vel  ostentando  virtutem  vel  hostium  soevitia 
facile  occasurum ,  praefecit  Numidis  quos  in  Hispa- 
niam  mittebat.  Sed  ea  res  longe  ahter  ac  ratus  erat 
evenit  :  nam  Jugurtha,  ut  erat  impigro  atque  acri 
in^enio,  ubi  naturam  P.  Scipionis,  qui  tum  Homanis 
imperator,  et  morem  hostium  cognovit,  multo  labore 


1    Bcllum    numantlnum ,    in 
nispania,  confecit  Sciplo  -S:mi- 


lianns,    bcu    Africanus    minor, 
Numantiam  cvertcndo  A.  U.  620. 


74  SALLUSTII 

multaque  cura ,  praeterea  modestissume  parend.D ,  el 
saepe  obviam  eundo  periculis,  in  tantam  claritudi- 
nem  brevi  pervenerat,  uti  nostris  vehementer  carus, 
Numantinis  maxumo  terrori  esset.  Ac  sane,  quod 
difficillumum  in  primis  est ,  et  praelio  strenuus  erat , 
et  bonus  consilio  :  quorum  allerum  ex  providentia 
timorem,  alterum  ex  audacia  temeritatem  afterre 
plerumque  solet.  Igitur  imperator  omnes  fere  res  as- 
peras  per  Jugurtham  agere,  in  amicis  habere,  magis 
magisque  in  dies  amplecti :  quippe  cujus  neque  con- 
silium  neque  inceptum  ullum  frustra  erat.  Huc  ac- 
cedebat  munificentia  animi  et  ingenii  solertia ,  quis 
rebus  sibi  multos  ex  Romanis  familiari  amicitia  con- 
junxerat. 

VIII.  Ea  tempestate  in  exercitu  nostro  fuere  com- 
pkires  novi  atque  nobiles ,  quibus  divitiae  bono  ho- 
nestoque  potiores  erant,  factiosi,  domi  potentes, 
apud  socios  clari  magis  quam  honesti,  qui  Jugurthae 
non  mediocrem  animuna  polhcitando  accendebant, 
si  Micipsa  rex  occidisset,  fore  uti  solus  imperio  Nu- 
midise  potiretur  :  «  In  ipso  maxumam  virtutem ;  Ro- 
mse  omnia  venaha  esse.  »  Sed  postquam ,  Numantia 
deleta,  P.  Scipio  dimittere  auxilia,  ipse  reverti  do- 
mum  decrevit,  donatum  atque  laudatum  magnifice 
pro  concione  Jugurtham  in  prsetorium  abduxit;  ibi- 
que  secreto  monuit ,  uti  potius  pubhce  quam  priva- 
tim  amicitiam  popuH  romani  coleret,  neu  quibus 
largiri  insuesceret :  «  Periculose  a  paucis  em  quod 
multorum  esset :  si  permanere  vellet  in  suis  artibus , 
ultro  ilh  et  gloriam  et  regnum  venturum;  sin  prope- 
rantius  pergeret ,  suamet  ipsum  pecunia  proecipitem 
casurum.  » 


BELLUM   JUGURTHINUM  75 

A  Scipione  laudatur,  A.  U.  621 ,  et  a  patruo  adoptatur,  Juguithae , 

A.  U.  633. 

IX.  Sic  locutus,  cum  littevis  quas  Micipsse  redde- 
ret  dimisit.  Earum  sententia  hsec  erat :  «  Jugurthae 
tui,  bello  numantino,  longe  maxuma  virtus  fuit ; 
quam  rem  tibi  certo  scio  gaudio  esse.  Nobis  ob  merita 
carus  est;  uti  idem  senatui  sit  et  populo  romano, 
summa  ope  nitemur.  Tibi  quidem  pro  nostra  amici- 
tia  gratulor  :  en  habes  virum  dignum  te  atque  avo 
suo  Masinissa.  »  Igitur  rex ,  ubi  quoe  fama  acceperat 
ex  litteris  imperatoris  ila  esse  cognovit,  quum  vir- 
tute  viri,  tum  gratia  permotus,  flexit  animum  suum, 
et  Jugurtham-  beneiiciis  vincere  aggressus  est ;  sta- 
timque  *  adoptavit,  et  testamento  pariter  cum  filiis 
heredem  instituit.  Sed  ipse,  paucos  post  annos 
morbo  atque  aetate  confectus ,  quum  sibi  finem  vitae 
adesse  intellegeret,  coram  amicis  etcognatis,  item 
Adherbale  et  Hiempsale  liliis,  dicitur  hujuscemodi 
verba  cum  Jugurtha  habuisse  : 

Mlclpsa  morlens ,  A.  U.  636 ,  tres  filioa  ad  concordlam  hortatur. 

X.  ((  Parvum  ego,  Jugurtha ,  te ,  amisso  patre, 
sine  spe,  sine  opibus,  in  meum  rcgnum  accepi,  exis- 
tumans  non  minus  me  tibi  quam  Hberis,  si  genuis- 
scm  -,  ob  beneiicia  carum  fore.  Neque  ea  res  falsum 
me  habuit :  nam ,  ut  alia  magna  et  egregia  tua  omit- 
lam,  novissume,  rediens  Numantia,  mequeregnum- 
que  meum  gloria  honoravisti;  tua  virtute  nobis  Ro- 
manos  ex  amicis  amicissumos  fecisti;  in  Ilispania 

*  Nonnisl  post  duodecim  annos  1  2  Nondum  Mlcipsa  filioa  ha- 
eum  adoptavit,  tribus  annls  ante  bebat,  quum  Jugurtham ,  fratrie 
mortcm,  ut  mox  videbimus.  |  fllium,  in  domum  susceperat. 

nomen  familise  renovatum;  postremo,  quod  difficil 
lumum  inter  mortales,  gloria  invidiam  vicisti.  Nunc, 
quoniam  mihi  natura  vitae  finem  facit,  per  hanc 
dextram,  per  regni  fidem,  moneo  obtestorque  uti 
hos,  qui  tibi  genere  propinqui,  beneficio  meo  fratres 
sunt,  caros  habeas;  neu  malis  alienos  adjungere, 
quam  sanguine  conjunctos  retinere.  Non  exercitus 
neque  thesauri  praesidia  regni  sunt;  verum  amici, 
quos  neque  armis  cogere,  neque  auro  parare  queas  : 
officio  et  fide  pariuntur.  Quis  autem  amicior  quam 
frater  fratri ,  aut  quem  alienum  fidum  invenies ,  si 
tuis  hostis  fueris?  Equidem  ego  vobis  regnum  trado 
firmum,  si  boni  eritis;  si  mah,  imbeciilum  :  nam 
concordia  parvae  res  crescunt,  discordia  maxumce 
dilabuntur.  Ceterum  ante  hos  te,  Jugurtha,  qui  aetate 
et  sapientia  prior  es ,  ne  aliter  quid  e\^eniat  providere 
decet :  nam  in  omni  certamine,  qui  opulentior  est, 
etiamsi  accipit  injuriam,  quia  plus  potest,  facere  vi- 
detur.  Vos  autem,  Adherbal  et  Hiempsal,  colite, 
observate  talem  hunc  virum ;  imitamini  virtutem ,  et 
enitimini  ne  ego  mehores  liberos  sumpsisse  videar 
quam  genuisse.  » 

Ab  Hiempsale  contumelia  provocatus,  Jngnrtha  fratrem  per 
satellites  Interflcit,  A.  U.  637. 

XI.  Ad  ea  Jugurtha,  tametsi  regem  ficta  locutum 
intellegebat',  et  ipse  longe  ahter  animo  agitabat,  ta- 
men  pro  tempore  benigne  respondit.  Micipsa  paucis 
diebus  post  moritur.  Postquam  ilh,  more  regio ,  justa  ^ 
magnifice  fecerant ,  reguh  in  unum  convenere ,  uti 

*  Justa  fecerantf  omnia  rite  |  religlone,  in  mortuorum  hono- 
peragendo  quss  legil)us ,  moro  et  |  rem  erant  constituta. 

inter  se  de  cunctis  negotiis  disceptarent.  Sed  Hiemp- 
sal ,  qui  minumus  ex  illis  erat ,  natura  ferox ,  etiam 
antea  ignobilitatem  JugurtliGe ,  quia  materno  genere 
impar  erat,  despiciens,  dextera  Adherbalem  assedit, 
ne  medius  ex  tribus,  quod  apud  Numidas  honori 
ducitur,  Jugurtha  foret.  Dein  tamen ,  uti  setati  con- 
cederet,  fatigatus  a  fratre,  vix  in  partem  alteram 
transductus  est.  Ibi  quum  multa  de  administrando 
imperio  dissererent,  Jugurtha,  inter  alias  res,  jacit 
oportere  quinquennii  consulta  omnia  et  decreta  res- 
cindi ;  nam  per  ea  tempora  confectum  annis  Micip- 
sam  parum  animo  valuisse.  Tum  idem  Hiempsal 
placere  sibi  respondit ;  nam  ipsum  illum  tribus  his 
proxumis  annis  adoptatione  in  regnum  pervenisse. 
Quod  verbum  in  pectus  Jugurthse  altius  quam  quis- 
quam  ratus  descendit.  Itaque  ex  eo  tempore,  ira  et 
metu  anxius ,  moliri ,  parare ,  atque  ea  modo  animo 
habere ,  quibus  Hiempsal  per  dolum  caperetur.  Quse 
ubi  tardius  procedunt,  neque  lenitur  animus  ferox, 
statuit  quovis  modo  inceptum  perticere. 

XII.  Primo  conventu  quem  ab  regulis  factum  su- 
pra  memoravi,  propter  dissensionem  placuerat  dividi 
thesauros,  finesque  imperii  singulis  constitui.  Itaque 
tompus  ad  utramque  rem  decernitur,  sed  maturius 
ad  pecuniam  distribuendam.  Reguli  interea  in  loca 
propinqua  thesauris,  alius  alio ,  concessere.  Sed 
Hiempsal  in  oppido  Thirmida  forte  ejus  domo  uteba- 
lur,  qui,  proxumus  lictor  Jugurthoe,  carus  acceptus- 
que  ei  semper  fuerat  :  quem  ille  casu  ministrum 
oblatum  promissis  onerat,  impellitque  uti  tanquam 
suam  visens  domum ,  eat ,  portarum  claves  adulte- 
rinasparet;  (nam  veraj  ad  Iliempsalem  referebantur); 

ceterum,  ubi  res  postularet,  se  ipsum  cum  magna 
manu  venturum.  Numida  mandata  brevi  confecit, 
atque ,  uti  doctus  erat ,  noctu  Jugurthae  milites  in- 
troducit.  Qui  postquam  in  sedes  irrupere,  diversi 
regem  quaerere;  dormientes  alios,  alios  occursantes 
interficere;  scrutari  loca  abdita,  clausa  effringere; 
strepitu  et  tumultu  omnia  miscere  :  quum  Hiempsal 
interim  reperitur,  occultans  sese  tugurio  mulieris 
ancillae,  quo  initio  pavidus  et  ignarus  loci  perfugerat. 
Numidae  caput  ejus,  uti  jussi  erant,  ad  Jugurtham 
referunt. 

Civlle  bellum  in  Africa.  Yictus  Adherbal  Romam  contendit, 
ubi  Jugurtlia  favorem  pecunia  emit. 

XIII.  Ceterum  fama  tanti  facinoris  per  omnem 
Africam  brevi  divulgatur;  Adherbalem,  omnesque 
qui  sub  imperio  Micipsae  fuerant,  metus  invadifc.  In 
duas  partes  discedunt  Numidae  :  plures  Adherbalem 
sequuntur,  sed  illum  alterum  bello  meliores.  Igitur 
Jugurtha  quam  maxumas  potest  copias  armat;  ur- 
bes  partim  vi ,  alias  voluntate  imperio  suo  adjungit ; 
omni  Numidiae  imperare  parat.  Adherbal,  tametsi 
Romam  legatos  miserat,  qui  senatum  docerent  de 
CGede  fratris  et  fortunis  suis,  tamen,  fretus  multitu- 
dine  militum,  parabat  armis  contendere  :  sed  ubi 
res  ad  certamen  venit,  victus  ex  praelio  profugit  in 
provinciam  *,  ac  deinde  Romam  contendit.  Tum  Ju- 
gurtha,  patratis  consiliis,  postquam  omni  Numidia 
potiebatur ,  in  otio  facinus  suum  cum  animo  repu- 
tans,  timere  populum  romanum,  neque  adversus 

*  In  provinciam  romanam ,  I  Africa  tenuerant  Carthaginien- 
regiones  complectentem  quas  in  |  ses. 

iram  ejus  usquam ,  nisi  in  avaritia  nobilitatis  et  pe- 
cunia  sua ,  spem  habere.  Itaque  paucis  diebus  cum 
auro  et  argento  multo  Romam  legatos  mittit,  quis 
praecipit  uti  primum  veteres  amicos  muneribus  ex- 
pleant;  deinde  novos  acquirant:  postremo,  quaecum- 
que  possint  largiundo  parare,  ne  cunctentur.  Sed  ubi 
Romam  legati  venere,  et,  ex  praecepto  regis,  hospi- 
tibus  aliisque,  quorum  ea  tempestate  in  senatu  au- 
ctoritas  poliebat,  magna  munera  misere,  tanta  com- 
mutatio  incessit,  uti  ex  maxuma  invidia  in  gratiam 
et  favorem  nobilitatis  Jugurtha  veniret  :  quorum 
pars  spe,  alii  praemio  inducti,  singulos  ex  senatu 
ambiundo ,  nitebantur  ne  gravius  in  eum  consulere- 
tur.  Igitur,  ubi  legati  satis  confidunt,  die  constituto, 
senatus  utrisque  datur.  Tum  Adherbalem  hoc  modo 
locutum  accepimus  : 

Adherballs  in  senatu  oratio ,  A.  U.  638. 

XIV.  «  Patres  Conscripti,  Micipsa  pater  meus  mo- 
riens  praecepit  uti  regnum  Numidiae  tantummodo 
procurationem  existumarem  meam,  ceterum  jus  et 
imperium  penes  vos  esse  :  simul  eniterer  domi  mili- 
tiaeque  quam  maxumo  usui  esse  populo  romano ;  vos 
mihi  cognatorum,  vos  in  affinium  locum  ducerem: 
si  ea  fecissem,  in  vestra  amicitia  exercitum,  divitias, 
munimenta  regni  me  habere.  Quae  quum  praecepta 
parentis  mei  agitarem,  Jugurtha,  homo  omnium 
quos  terra  sustinet  sceleratissumus,  contempto  impe- 
rio  vestro,  Masinissae  me  nepotem,  et  jam  ab  stirpe 
socium  et  amicum  populo  romano ,  regno  fortunis- 
que  omnibus  expulit.  Atque  ego,  P.  C,  quoniam  eo 
miseriarum  venturus  eram,  vellem  potius  ob  mea 

quam  ob  majorum  meorum  beneficia  posse  me  a 
vobis  auxilium  petere;  ac  maxume,  deberi  mihi  be- 
neficia  a  populo  romano  quibus  non  egerem ;  secun- 
dum  ea,  si  desideranda  erant,  uti  debitis  uterer.  Sed 
quoniam  parum  tuta  per  se  ipsa  probitas,  neque 
mihi  in  manu  fuit  Jugurtha  quaiis  foret,  ad  vos  con- 
fugi,  P.  C,  quibus,  quod  miserrumum,  cogor  prius 
oneri  quam  usui  esse. 

«  Ceteri  reges ,  aut  belio  victi  in  amicitiam  a  vobis 
recepti ,  aut  in  suis  dubiis  rebus  societatem  vestram 
appetiverunt  :  familia  nostra  cum  populo  romano 
bello  carthaginiensi  amicitiam  instituit,  quo  tempore 
magis  fides  ejus  quam  fortuna  petenda  erat.  Quorum 
progeniem ,  vos,  P.  C,  nolite  pati  me  frustra  a  vobis 
auxilium  petere.  Si  ad  impetrandum  nihil  causae  ha- 
berem  praeter  miserandam  fortunam,  quod  paulo  ante 
rex,  genere,  fama  atquecopiis  potens,  nuncdeforma- 
tus  serumnis ,  inops ,  alienas  opes  exspecto ,  tamen 
erat  majestatis  populi  romani  prohibere  injuriam, 
neque  pati  cujusquam  regnum  per  scelus  crescere. 
Verum  ego  his  finibus  ejectus  sum  quos  majoribus 
meis  populus  romanus  dedit,  unde  pater  et  avus 
una  vobiscum  expulere  Syphacem  et  Carthaginien- 
ses.  Vestra  beneficia  mihi  erepta  sunt,  P.  C;  vos  in 
mea  injuria  despecti  estis. 

((  Eheu  me  miserum!  Huccine,  Micipsa  pater,  be- 
neficia  tua  evasere,  uti,  quem  tu  parem  cum  liberis 
regnique  participem  fecisti,  is  potissumum  stirpis 
tu8e  exstinctor  sit?  Nunquamne  ergo  familia  nostra 
quieta  erit?  semperne  in  sanguine,  ferro,  fuga  ver- 
sabimur?  Dum  Carthaginienses  incolumes  fuere,  ju- 
re  omnia  sajva  patiebamur  :  hostes  ab  latere,  vos 

amici  procul ,  spes  omnis  in  armis  erat.  Postquam 
illa  pestis  ex  Africa  ejecta  est,  Iseti  pacem  agitaba- 
mus;  quippe  quis  hostis  nullus,  nisi  forte  quem  vos 
jussissetis.  Ecce  autem  ex  improviso  Jugurtha,  into- 
leranda  audacia,  scelere  atque  superbia  sese  eflerens, 
fratre  meo  atque  eodem  propinquo  suo  interfecto , 
primum  regnum  ejus  sceleris  sui  praedam  fecit  : 
post,  ubi  me  iisdem  dolis  nequit  capere,  nihil  minus 
quam  vim  aut  belium  exspectantem  in  imperio  ve- 
stro,  sicuti  videtis,  extorrem  patria,  domo,  inopem 
et  coopertum  miseriis  effecit ,  ut  ubivis  tutius  quam 
in  meo  regno  essem. 

a  Ego  sic  existumabam,  P.  C,  uti  praedicantem 
audiveram  patrem  meum  :  qui  vestram  amicitiam 
colerent,  eos  multum  laborem  suscipere,  ceterum 
ex  omnibus  maxume  tutos  esse.  Quod  in  familia  no- 
stra  fuit,  praestitit  uti  in  omnibus  bellis  vobis  ades- 
sent :  nos  uti  per  otium  tuti  simus,  in  manu  vestra 
est,  P.  C.  Patcr  nos  duos  fratres  reliquit,  tertium  Ju- 
gurtham  beneliciis  suis  ratus  nobis  conjunctum  fo- 
re  :  alter  eorum  necatus,  alterius  ipse  ego  manus 
impias  vix  effugi.  Quid  agam?  quo  potissumum  in- 
felix  accedam?  Generis  praesidia  omnia  exstincta 
sunt :  pater,  uti  necesse  erat,  naturoe  concessit;  fra- 
tri,  quem  minume  decuit,  propinquus  *  per  scelus 
vitam  eripuit ;  affmes,  amicos,  propinquos  ceteros , 
allum  alia  clades  oppressit :  captiab  Jugurtha,  pars 
in  crucem  acti,  pars  bestiis  objecti;  pauci,  quibus 
relicta  anima,  clausi  in  tenebris,  cum  moerore  et 
iuctu  morte  graviorem  vitam  exigunt.  Si  omnia  quae 
aut  amisi,  autex  necessariis  adversa  facta  sunt,  in- 

^  Vide  stemma  /amllise ,  ad  cap.  v. 

columia  manerent,  tamen,  si  quid  ex  improviso 
accidisset,  vos  implorarem ,  P.  C,  quibus,  pro  ma- 
gnitudine  imperii,  jus  et  injurias  omnes  curae  esse 
decet.  Nunc  vero  exsul  patria,  domo,  solus,  et  om- 
nium  honestarum  rerum  egens,  quo  accedam  aut 
quos  appellem?  Nationesne  an  reges,  qui  omnes  fa- 
milise  nostrse  ob  vestram  amicitiam  infesti  sunt?  an 
quoquam  adire  licet,  ubi  non  majorum  meorum  ho- 
stiHa  monumenta  plurima  sint?  aut  quisquam  nostri 
misereri  potest,  qui  ahquando  vobis  hostis  fuit? 

«  Postremo  Masinissa  nos  ita  instituit,  P.  C,  ne 
quem  coleremus,  nisi  populum  romanum;  ne  so- 
cietates ,  ne  foedera  nova  acciperemus  :  abunde  ma- 
gna  praesidia  nobis  in  vestra  amicitia  fore ;  si  huic 
imperio  fortuna  mutaretur ,  una  nobis  occidendum 
osse.  Virtute  ac  dis  volentibus,  magni  estis  et  opu- 
lenti;  omnia  secunda  et  obedientia  sunt  :  quo  faci- 
lius  sociorum  injurias  curare  licet.  Tantum  ilhid 
vereor,  ne  quos  privata  amicitia  Jugurthae,  parum 
cognita ,  transversos  agat  :  quos  ego  audio  maxuma 
ope  niti,  ambire,  fatigare  vos  singulos,  ne  quid  de 
absente,  incognita  causa,  statuatis  :  «  Fingere  me 
verba ;  fugam  simulare ,  cui  licuerit  in  regno  mane- 
re.  »  Quod  utinam  illum ,  cujus  impio  facinore  in  has 
miserias  projectus  sum,  eadem  haec  simulantem  vi- 
deam,  et  ahquando,  aut  apud  vos,  aut  apud  deos 
immortales,  rerum  humanarum  cura  oriatur!  Nae 
ille ,  qui  nunc  sceleribus  suis  ferox  atque  praeclarus 
est,  omnibus  malis  excruciatus,  impietatis  in  paren- 
tem  nostrum ,  fratris  mei  necis ,  mearumque  mise- 
riarum  graves  poenas  reddet. 

«  Jamjam,  frater  animo  meo  carissume,  quan- 

quam  libi  immaturo ,  et  unde  minume  decuit ,  vita 
erepta  est,  tamen  laetandum  magis  quam  dolendum 
puto  casum  tuum.  Non  enim  regnum ,  sed  fugam , 
exsilium,  egestatem  et  omnes  has  qufe  me  premunt 
aerumnas,  cum  anima  simul  amisisti.  At  ego  infelix, 
in  tanta  mala  praecipitatus  ex  patrio  regno,  rerum 
humanarum  spectaculum  praebeo ,  incertus  quid 
agam,  tuasne  injurias  persequar,  ipse  auxilii  egens, 
an  regno  consulam ,  cujus  vitae  necisque  potestas  ex 
opibus  alienis  pendet.  Utinam  emori  fortunis  meis 
honestus  exitus  esset,  neu  vere  contemptus  vide- 
rer,  si  defessus  malis  injuriae  concessissem.  Nunc 
neque  vivere  lubet,  neque  mori  licet  sine  dedecore. 
P.  C, per  vos,  per  hberos  atque  parentes  vestros,  per 
majestatem  populi  romani,  subvenite  misero  mihi; 
ite  obviam  injuriae;  nolite  pati  regnum  Numidiae, 
quod  vestrum  est,  per  scelus  et  sanguinem  familiae 
nostrae  tabescere.  » 

Quum  superassent  Jugurthae  f autores ,  Numldia  inter  ipsum 
et  Adherbalem  dividitur. 

XV.  Postquam  rex  finem- loquendi  fecit,  iegati 
Jugurthae,  largitione  magis  quamcausa  freti,  paucis 
respondent  :  ((  Hiempsalem  ob  saevitiam  suam  ab 
Numidis  interfectum  ;  Adberbalem,  ultro  bellum  in- 
ferentem,  postquam  superatus  sit,  queri  quod  inju- 
riam  facere  nequivisset;  Jugurtham  ab  senatu  petere 
ne  alium  putarent  ac  Numantiae  cognitus  esset,  neu 
verba  inimici  ante  facta  sua  ponerent.  »  Deinde  utri- 
que  curia  egrediuntur.  Senatus  statim  consulitur. 
Fautores  legatorum,  praeterea  magna  pars,  gratia 
depravati ,  AdherbaHs  dicta  contemnere ,  Jugurthae 

virtutem  exiollere  laudibus;  gratia,  voce,  denique 
omnibus  modis,  pro  alieno  scelere  et  flagitio ,  sua 
quasi  pro  gloria ,  nitebantur.  At  contra  pauci ,  quibus 
bonum  et  sequum  divitiis  carius,  subveniundum 
Adherbali,  et  Hiempsalis  mortem  severe  vindican- 
dam  censebant  :  sed  ex  omnibus  maxume  iEmilius 
Scaurus  *,  homonobilis,  impiger,  factiosus,  avidus 
potentiae,  honoris,  divitiarum,  ceterum  vitia  sua  cal- 
lide  occultans.  Is  postquam  videt  regis  largitionem. 
famosam  impudentemque ,  veritus,  quod  in  tali  re 
solet,  ne  polluta  licentia  invidiam  accenderet,  ani- 
mum  a  consueta  lubidine  continuit. 

XVL  Vicit  tamen  in  senatu  pars  illa  qui  vero 
pretium  aut  gratiam  anteferebant.  Decretum  fit,  uti 
decem  legati  regnum  quod  Micipsa  obtinuerat  in- 
ter  Jugurtham  et  Adherbalem  dividerent.  Cujus  le- 
gationis  princeps  fuit  L.  Opimius,  homo  clarus,  et 
tum  in  senatu  potens,  quia  consul,  C.  Graccho  et 
M.  Fulvio  Flacco  interfectis  ' ,  acerrume  victoriam 
nobilitalis  in  plebem  exercuerat.  Eum  Jugurtha, 
tametsi  Romse  in  amicis  habuerat,  tamen  accuratis- 
sume  recepit  :  dando  et  pollicitando  perfecit  uti  fa- 
mse,  fidei,  postremo  omnibus  suis  rebus  commodum 
regis  anteferret.  Reliquos  legatos  eadem  via  aggres- 
sus,  plerosque  capit;  paucis  carior  fides  quam  pecu- 
nia  fuit.  In  divisione  %  quse  pars  Numidia?  Maure- 


1  Scaurus  ille,  a  Sallustio  et 
a  Plinio  damnatus ,  summis  con- 
tra  laudibus  extollitur  a  Cice- 
rone  et  a  plurimis.  Putandum 
cst  virtutes  a  Cicerone  et  a  Sal- 
lustio  vitia  aucta  esse,  utrum- 
que  ob  unam  causam ,  quod  f  ue- 


rit  Scaurus  princeps  et  propu- 
gnator  nobilitatis. 

^L.  Opimius,  consul  A.  U.  633, 
non  solum  hos  duos  interfecerat, 
sed  cum  iis  tria  hominum  millia, 
etamphus. 

3  Acta  regni  divisio  A.  U. 

taniam  attingit,  agro  virisque  opulentior,  JugurthtB 
traditur;  illam  alteram,  specie  quam  usu  potiorem, 
quce  portuosior  et  aedificiis  magis  exornata  erat,  Ad- 
herbal  possedit. 

AMcag  eitns  et  prlscl  Incote. 
XVII.  Res  postulare  videtur  Africae  situm  paucis 
exponere,  et  eas  gentes,  quibuscum  nobis  bellum 
aut  amicitia  fuit,  attingere.  Sed  quae  loca  et  nalio- 
nes,  ob  calorem  aut  asperitatem,  item  solitudines, 
mmus  frequentata  sunt,  de  iis  haud  facile  comper- 
tum  narraverim;  cetera  quam  paucissumis  absol- 
vam. 

In  divisione  orbis  terrae,  plerique  in  partem  ter- 
tiam  Africam  posuere;  pauci  tantummodo  Asiam  et 
Luropam  esse,  sed  Africam  in  Europa.  Ea  fines  ha- 
bct,  ab  occidente,  fretum  nostri  maris  et  Oceani  ^ 
ab  ortu  solis,  decHvem  latitudinem,  quem  locum 
Latabathmon  s  incoL-e  appellant.  Mare  saevum,  im- 
portuosum;  ager  frugum  fertilis,  bonus  pecori,  ar- 
bori  mfecundus;  cceio  terraque  penuria  aquarum 
Genus   hominum   salubri   corpore,   velox,   patiens 
laborum  :  plerosque  senectus  dissolvit,  nisi  qui  ferro 
aut  bestas  interiere,  nam  morbus  haud  saepe  quom- 
quam  superat.  Ad  hoc  malefici  generis  plurima  ani- 
rnalia.  Sed  qui  mortales  initio  Africam  habuerint, 
quique  postea  accesserint,    aut  quomodo  inter   se 
permixti  sint,  quanquam  ab  ea  fama  qua?  plerosque 
obtinet  dzversum  est,  tamen  uti  ex  libris  punicis, 

2  rttf,t"  (^'braltar.  m  ^gyptum,  flnlt  Afrlcam.  » 

Eum  't'"'""""°»'  »«"   Oescen-    Mela,  I,  8.   Hino  patet  ^gyp- 

€  Cftt.J^r  ^''''"*  ''"^^^«'^"-  !  t""»  a  veterlbus   ii    Asia,  non 
*  Catabathmos ,  Tallis  devexa    In  Alrica,  poni. 

qui  regis  Hiempsalis  <  dicebantur,  interpretatum 
nobis  est,  utique  rem  sese  habere  cultores  ejus  ter- 
rce  putant,  quam  paucissumis  dicam.  Ceterum  fides 
ejus  rei  penes  auctores  erit. 

XVIII.  Africam  initio  habuere  Gsetuli  et  Libyes  %  as- 
peri,  inculti,  quis  cibus  erat  caro  ferina  atque  humi 
pabukmi,  uti  pecoribus.  Hi  neque  moribus,  neque  lege, 
neque  imperio  cujusquam  regebantur;  vagi,  palantes, 
qua  nox  coegerat,  sedes  habebant.  Sed  postquam  in 
Hispania  Hercules  %  sicut  Afri  putant,  interiit,  exerci- 
tus  ejus,  compositus  ex  variis  gentibus,  amisso  duce, 
ac  passim  multis  sibi  quisque  imperium  petentibus, 
brevi  dilabitur.  Ex  eo  numero  Medi,  Persse  et  Arme- 
nii  \  navibus  in  Africam  transvecti,  proxumos  nostro 
mari  locos  occupavere.  Sed  Persae  intra  Oceanum  ma- 
gis  i^;  iique  alveos  navium  inversos  pro  tuguriis  ha- 
buere,  quia  neque  materia  in  agris,  neque  ab  Hispa- 
nis  emundi  aut  mutandi  copia  erat :  mare  magnum 
et  ignara  lingua  commercia  prohibebant.  Hi  paula- 
tim  per  connubia  Gsetulos  sibi  miscuere;  et  quia,  ssepe 
tentantes  agros,  aUa,  deinde  aha  loca  petiverant,  semet 


1  Gulussse  filii,  qui  Jugur- 
thse  successit.  Vide  stemma  ad 
cap.  V. 

2  Gcetuli  ad  orientem ,  Lihyes 
ad  occidentem  habitabant.  Ce- 
terum,  Libyae  nomine,  totam 
Africam  veteres  comprebende- 
bant.  Tempore  belli  jugurthini, 
Gsetuli  ultra  Numidas,  meri- 
diem  versus ,  circa  montem  At- 
lantem  sedes  habebant. 

3  Plures  Hercules  fuere.  Hunc 
Phoenicia  profectum,  deducta  ad 
Gades  coloiiiH»  ibi  interiisse  pu- 


tamus. 

^  Errorem  in  nominibus  plu- 
rimi  latere  suspicati  sunt.  Ko- 
mine  Medorum  forsan  designan- 
tur  Madianitse,  Persarum  no- 
mine  Pheressei,  et  Armenio- 
rum  Aramaei,  qui  a  Josue  aut 
ejus  successoribus  e  Pal^estina 
expulsi,  ad  affines  populos  in 
Africa  confugerunt. 

^  Intra  Oceanum  magis,  lon- 
gius  ab  Oceano,  ad  orientem 
Medorum  et  Armeniorum. 

ipsi  Numidas  ^  appellavere.  Ceterum  adhuc  aedificia 
Numidarumagrestium,quaemapaliaillivocant,oblon- 
ga,  incurvis  lateribus  tecta,  quasi  navium  carinae  sunt. 
Medis  autem  et  Armeniis  accessere  Libyes  ( nam  hi 
propius  mare  Africum  ^  agitabant;  Gaetuli  sub  sole 
magis,  haud  procul  ab  ardoribus  ^) :  hique  mature  op- 
pida  habuere;  nam,  freto  divisi  ab  Hispania,  mutare 
res  inter  se  instituerant.  Nomen  eorum  paulatim  Li- 
byes  corrupere,  barbara  lingua  Mauros  pro  Medis  * 
appellantes.  Sed  res  Persarum  brevi  adolevit ;  ac  post- 
ea  nomine  Numidae ,  propter  multitudinem  a  paren- 
tibus  digressi,  possedere  ea  loca  quae  proxume  Car- 
thaginem  Numidia  appellatur.  Dein  utrique  alteris 
freti,  finitumos  armis  aut  metu  sub  imperium  suum 
coegere,  nomen  gloriamque  sibi  addidere  :  magis 
hi  qui  ad  nostrum  mare  processerant ,  quia  Libyes 
quam  Gaetuli  minus  bellicosi.  Denique  Africae  pars 
inferior  pleraque  ab  Numidis  possessaest ;  victi  omnes 
in  gentem  nomenque  imperantium  concessere. 

Africas  status,  Initio  belll  jugurthini. 

XIX.  Postea  Phoenices*,  alii  multitudinis  domi  mi- 
nuendae  gratia,  pars  imperii  cupidine,  sollicitata  plebe 

^  Finltlma  sensti  et  origine  est    nomen   deducas  a   punica  voce 

▼      m-fona      Mnfirv^sr         'nnsfnnrfia      vnniihnnrim.       nnm   flpuicrnnf.     nltf- 


vox    grseca  vo{jLaOi; ,   pastores 
errantes. 

2  Mare  Africum,  pars  Medl- 
ierranei  maris  quae  Africam  a 
septentrione  clandit. 

3  Ardoribus  deslgnatur  pars 
australis  Africas,  quam  veteres 
perpctuls  ardoribus  ustam  ideo- 
que  inhabitabilem  putabant. 

^  Nimia  et  parum  verisimilis  i  mentio  fit 
mutatio.  Probabillus  Maurorum 


mauharim,  quas  designat  ulti- 
mos  terrae  incolas.  Post  Mauros 
enlm  hinc  Oceanus,  illlnc  soli- 
tudlnes. 

^  Phoenices,  Diximus  omnes 
colonos  de  quibus  in  superiorl 
capite  sermo  fuit,  o  Phoenicia 
orlundos  videri.  Hic  Igitur  de 
recentioribus  Phoenicum  coloniia 

aliisque  novarum  rerum  avidis,  Hipponem,  Hadrume- 
tum ,  Leptim  ^  aliasque  urbes  in  ora  maritima  con- 
didere;  haeque  brevi  multum  auctae,  pars  originibus 
praesidio,  aliae  decori  fuere,  nam  de  Carthagine  silere 
melius  puto  quam  parum  dicere,  quoniam  alio  pro- 
perare  tempus  monet.  Igitur  ad  Catabathmon ,  qui 
locus  iEgyptum  ab  Africa  dividit,  secundo  mari,  pri- 
ma  Cyrene  est,  colonia  Theraeon  * ;  ac  deinceps  duae 
Syrtes  %  interque  eas  Leptis;  dein  Philaenon  arae, 
quem,  ^Egyptum  versus,  fmem  imperii  habuereCar- 
thaginienses;  post  aliae  punicae  urbes.  Cetera  loca 
usque  ad  Mauretaniam  Numidae  tenent;  proxume 
Hispaniam  Mauri  sunt;  super  Numidiam  Gaetulos  ac- 
cepimus ,  partim  in  tuguriis ,  alios  incultius  vagos, 
agitare;  post  eos,  ^Ethiopas  esse;  dein  loca  exusta 
solis  ardoribus.  Igitur  bello  jugurthino  pleraque  ex 
punicis  oppida  et  fmes  Carthaginiensium,  quos  novis- 
sume  habuerant,  populus  romanus  per  magistratus 
administrabat;  Gaetuiorum  magna  pars,  et  Numidia 
usque  ad  flumen  Mulucham*,  sub  Jugurtha  erant; 
Mauris  omnibus  rex  Bocchus  imperitabat,  prseter  no- 
men,  cetera  ignarus  populi  romani,  itemque  nobis 
neque  bello  neque  pace  antea  cognitus.  De  Africa  et 
ejus  incolis  ad  necessitudinem  rei  satis  dictum. 


^  Hlppo,  Hadrumetum,  Le- 
ptis,  hodie  Bizerte,  Eamamet, 
Leteda,  in  agro  tunetano  et 
tripolitano. 

2  Therai  ex  insula  Thera 
(Santorin),  in  ^gaeo  mari,  pro- 


fecti  erant. 

3  De  Syrtibus,  Cyrene,  Lepti, 
Philaenon  aris ,  mentio  recurret, 
cap.  Lxviii  et  Lxix. 

4  Nunc  Moulouia,  in  agir 
marocano. 

Ex  improviso  Jugurtha  regnum  Adherbalis  invadit  et  populatur, 

A.  U.   640. 

XX.Postquam,regnodiviso\legatiAfricadiscessere, 
et  Jugurtha,  contra  timorem  animi,  praemia  sceleris 
adeptum  sese  videt;  certum  ratus,  quod  ex  amicis  apud 
Numantiam  acceperat,  omnia  Romae  venalia  esse,  si- 
mul  et  illorum  pollicitationibus  accensus  quos  paulo 
ante  muneribus  expleverat,  in  regnum  Adherbalis  ani- 
mum  intendit.  Ipse  acer,  bellicosus;  atis,  quem  pete- 
bat,  quietus,  imbellis,  placido  ingenio,  opportunus  in- 
juriae ,  metuens  magis  quam  metuendus.  Igitur  ex 
improviso  fines  ejus  cum  magna  manu  invadit;  mul- 
tos  mortales  cum  pecore  atque  alia  praeda  capit,  aedi- 
ficia  incendit,  pleraque  loca  hostiliter  cum  equitatu 
accedit;  dein  cum  omni  multitudine  in  regnum  suum 
convertit,  existumans  dolore  permotum  Adherbalem 
injurias  suas  manu  vindicaturum,  eamque  rem  beili 
causam  fore.  At  ille,  quod  neque  se  parem  armis 
existumabat,  et  amicitia  populi  romani  magis  quam 
Numidis  fretus  erat,  legatos  ad  Jugurtham  de  injuriis 
questum  misit.  Qui  tametsi  contumeliosa  dicta  retule- 
rant,  prius  tamen  omnia  pati  decrevit  quam  bellum  su- 
mere,  quia  tentatum  antea  secus  cesserat.  Neque  ta- 
men  eo  magis  cupido  Jugurthae  minuebatur,  quippe 
qui  totum  ejus  regnum  animo  jam  invaserat.  Itaque 
non,  ut  antea,  cum  praedatoria  manu,  sed  magno  exer- 
citu  comparato,  bellum  gerere  coepit,  et  aperte  totius 
Numidiae  imperium  petore :  ceterum,  qua  pergebat,  ur- 
bes,  agros  vastare,  praedas  agere,  suis  animum,  ter 
rorem  hostibus  augere. 

^  Vide  finem  cap.  xvi,  cujus  hsec  sequentia  sunt. 

Victo  et  obsesso  Adherbale,  Romani  utrinque  arma  deponi  Jubent, 

A.  U.  641. 

XXI.  Adherbal  ubi  intellegit  eo  processum  uti  re- 
gnum  aut  relinquendum  esset  aut  armis  retinendum, 
necessario  copias  parat,  et  Jugurthae  obvius  procedit. 
Interim  haud  longe  a  mari,  prope  Cirtam  ^  oppidum, 
utriusque  consedit  exercitus;  et,  quia  diei  extremum 
erat,  praelium  non  inceptum.  Ubi  plerumque  noctis 
processit ,  obscuro  etiam  tum  lumine ,  milites  jugur- 
thini,  signo  dato,  castrahostiuminvadunt;  semisom- 
nos  partim,alios  arma  sumentes,  fugant  funduntque. 
Adherbal  cum  paucis  equitibus  Cirtam  profugit;  et 
ni  multitudo  togatorum  ^  fuisset,  quae  Numidas  inse- 
quentes  moenibus  prohibuit,  uno  die  inter  duos  reges 
coeptum  atque  patratum  belhim  foret.  Igitur  Jugur- 
tha  oppidum  circumsedit;  vineis  turribusque  et  ma- 
chinis  omnium  generum  expugnareaggreditur,  maxu- 
me  festinans  tempus  legatorum  antecapere,  quos,  ante 
prseHum  factum ,  Romam  ab  Adherbale  missos  audi- 
verat.  Sed  postquam  senatus  de  bello  eorum  accepit, 
tres  adolescentes  in  Africam  legantur,  qui  ambo  reges 
adeant,  senatus  popuhque  romani  verbis  nuntient : 
({  Velle  et  censere  eos  ab  armis  discedere,  de  contro- 
versiis  suis  jure  potius  quam  bello  disceptare  :  ita  se- 
que  iUisque  dignum  fore.  » 

Respondet  Jugurtha  se  legatos  Romam  missurum ,  ac  interea 
Cirtge  obsidionem  urget. 

XXII.  Legati  in  Africam  maturantes  veniunt,  eo  ma- 
gis  quod  Romae,  dum  proficisci  parant,  de  praelio  facto 

^  Hodie  Constantine.  I  cios  italos  designat,  non  tamcu 

^  Togc*  »^omanos  cives  et  so-  1  milites. 

et  oppugnatione  Cirtae  audiebatur :  sed  is  rumor  cle- 
mens  erat.  Quorum  J ugurtha  accepta  oratione,  respon- 
dit :  «  Sibi  neque  majus  quidquam  neque  carius  aucto- 
ritate  senati ;  ab  adolescentia  ita  enisum  uti  ab  optumo 
quoque  probaretur ;  virtute,  ^on  malitia,  P.  Scipiom, 
summo  viro,  placuisse;  ob  easdem  artes  ab  Micipsa, 
non  penuria  liberorum  S  in  regnum  adoptatum.  Cete- 
rum,  quo  plura  bene  atque  strenue  fecisset,  eo  ani- 
mum  suum  injuriam  minustolerare :  Adherbalem  do- 
lis  vitae  suae  insidiatum ;  quod  ubi  comperisset,  sceleri 
obviam  isse ;  populum  romanum  neque  recte  neque 
pro  bono  facturum,  si  abjuregentiumseseprohibue- 
rint.  Postremo  de  omnibus  rebus  legatos  Romam 
brevi  missurum.  »  Itautrique  «  digrediuntur.  Adher- 
balis  appellandi  copia  non  fuit. 

XXIII.  Jugurtha  ubi  eos  Africa  decessisse  ratus  est, 
neque  propter  loci  naturam  Cirtam  armis  expugnare 
potest,  vallo  atque  fossa  moenia  circumdat,  turres  ex- 
struit,  casque  praesidiis  firmat :  prceterea  dies,  noctes, 
aut  per  vim  aut  dolis  tentare;  defensoribus  mcenium 
praemia  modo,  modo  formidinem  ostentare;  suoshor- 
tando  ad  virtutem  erigere;  prorsus  intentus  cuncta 
parare.  Adherbal  ubi  intellegitomnes  suas  fortunas  in 
extremo  sitas,  hostem  infestum,  auxilii  spem  nullam, 
penuria  rerum  necessariarum  bellum  trahi  non  posse, 
ex  iis  qui  una  Cirtam  profugerant  duo  maxumeim- 
pigros  delegit;  eos,  multa  poUicendo ,  ac  miserando 
casum  suum,  confirmat,  uti  per  hostium  muni- 
tiones  noctu  ad  proxumum  mare,  dein  Romam  per- 
gerent. 

i  cf .  cap.  X.  l      '^  ninc  Romani,  inde  Jugurtha. 

Litterse  Adherbalis  in  senatu  recitatae,  A,  U.  642. 

XXIV.  Numidae  paucis  diebus  jussa  efliciunt  :  Ht- 
terae  Adherbalis  in  senaturecitatae,  quarum  sententia 
ha3c  fuit : 

c(  Non  mea  culpa  saepe  ad  vos  oratum  mitto,  P.  C; 
sed  vis  Jugurthae  subigit :  quem  tanta  lubido  exstin- 
guendi  me  invasit,  uti  neque  vos  neque  deos  immor- 
tales  in  animo  habeat,  sanguinem  meum  quam  omnia 
maht.  Itaque  quintum  jam  mensem,  socms  et  amicus 
populi  romani,  armis  obsessus  teneor;  neque  rnihi  Mi- 
cipsse  patris  beneticia,  neque  vestra  decreta  auxihan- 
tur.  Ferro  an  fame  acrius  urgear,  incertus  sum.  Plura 
de  Jugurtha  scribere  dehortatur  fortuna  mea  :  etiam 
antea  expertus  sum  parum  fidei  miseris  esse ;  nisi  la- 
men  intellego  illum  supra  quam  ego  sum  petere,  ne^ 
que  simul  amicitiam  vestram  etregnum  meum  sperare. 
Utrum  gravius  existumet,  nemini  occultum  est :  nam 
initio  occidit  Iliempsalem,  fratrem  meum;  dein  patrio 
regno  me  expulit.  Quse  sane  fuerint  nostrse  injurise, 
nihil  ad  vos.  Verum  nunc  vestrum  regnum  armis  te- 
net;  me,  quem  imperatorem  Numidis  posuistis,  clau- 
sum  obsidet ;  legatorum  verba  quanti  fecerit,  pericula 
mea  declarant :  quid  reliquum ,  nisi  vis  vestra ,  quo 
moveri  possit?  Nam  ego  quidem  vellem  et  hsec  qua^ 
scribo,  et  illa  quae  antea  in  senatu  questus  sum,  vana 
forent,  potius  quam  miseria  mea  fidem  verbis  faceret. 
Sed  quoniam  eo  natus  sum  ut  Jugurthae  scelerum  os- 
tentui  essem,  non  jam  mortem  neque  aerumnas,  tan- 
tummodo  inimici  imperium  et  cruciatus  corporis  de- 
precor.  Regno  Numidiae,  quod  vestrum  est,  uti  lubet 
consulite;  me  ex  manibus  impiis  eripite,  per  majesta- 


BELLUM  JUGURTHINUM  93 

tem  imperii,  per  amicitiae  fidem,  si  ulla  apucl  vos  me- 
moria  avi  mei  Masinissae.  » 

Legati  iterum  in  Africam  mittuntur,  sed  nihil  oratione  proflciunfc. 

XXV.  His  iitteris  recitatis,  fuere  qui  exercitum  in 
Afincam  mittendum  censei^ent,  etquamprimum  Adher- 
bali  subveniundum ;  de  Jugurtha  interim  uti  consule- 
retur,  quoniam  non  paruisset  legatis.  Sed  ab  iisdem 
regis  fautoribus  summa  ope  enisum  ne  decretum 
fieret.  Ita  bonum  publicum,  ut  in  plerisque  negotiis 
solet,  privata  gratia  devictum.  Legantur  tamen  in  Afri 
cam  majores  natu,  nobiles,  amplis  honoribus;  in  quis 
M.  Scaurus,  de  quo  supra  memoravimus,  consularis, 
et  tum  in  senatu  princeps.  Ili,  quod  in  invidia  res  erat, 
simul  et  ab  Numidis  obsecrati,  ti^iduo  navim  ascendere; 
dein  brevi  Uticam*  appulsi,  litteras  ad  Jugurtham 
mittunt :  «  Quam  ocissume  ad  provinciam  accedat, 
seque  ad  eum  ab  senatu  missos.  »  Ille  ubi  accepit 
homines  claros,  quorum  auctoritatem  Romae  pollere 
audiverat,  contra  inceptum  suum  venisse,  primo 
commotus,  metuatque  lubidine  diversus  agitabatur  : 
timebat  iram  senati,  ni  paruisset  legatis;  porro  ani- 
mus  cupidine  ca^cus  ad  inceptum  scelus  rapiebat. 
Vicit  tamen  in  avido  ingenio  pravum  conbilium.  Igi- 
tur,  exercitu  circumdato,  summa  vi  Cirtam  irrumpere 
nititur,  maxume  sperans,  diducta  manu  hostium,  aut 
vi  aut  dolis  sese  casum  victoriae  inventurum.  Quod 
ubi  secus  procedit,  neque,  quod  intenderat,  ef!icei'e 
potest  uti,  priusquam  legatos  convenirct,  Adherbah*s 
potiretur;  ne,  amplius  morando,  Scaurum,  quem  plu- 

*  Haud  procul  a  ruderlbus  Carthaginls ,  occasum  vcr^us. 

rimuni  metuebat,  incenderet ,  cum  paucis  equitibus 
in  provinciam  venit.  Ac  tametsi  senati  verbis  minae 
graves  nuntiabantur,  quod  oppugnatione  non  desis- 
teret,  multa  tamen  oratione  consumpta,  legati  frustra 
discessere. 

Adherbal  JugurthsB  se  tradit,  et  necatur. 

XXVI.  Ea  postquam  Cirtae  audita  sunt,  Italici  *,  quo- 
rum  virtute  moenia  defensabantur,  confisi,  deditione 
facta,propter  magnitudinem  populi  romani  inviolatos 
sese  fore,  Adherbali  suadent  uti  seque  et  oppidum  Ju- 
gurthae  tradat :  tantum  ab  eo  vitam  paciscatur ;  de  ce- 
teris  senatui  curae  fore.  At  ille,  tametsi  omnia  potiora 
fide  Jugurthae  rebatur,  tamen  quia  penes  eosdem ,  si 
adversaretur,  cogendi  potestas  erat,  itauti  censuerant 
Italici,  deditionem  facit.  Jugurthain  primis  Adherba- 
lem  excruciatum  necat;  dein  omnes  puberes  Numidas 
atque  negotiatores  promiscue,  uti  quisque  armatis 
obvius,  interfecit. 


Jugnrtha  bellum  largitionibus  vitare  nequit,  A,  U.  643. 

XXVII.  Quod  postquam  Romae  cognitum,  et  res  in 
senatu  agitari  coepta,  iidem  illi  ministri  regis  *,  inter- 
pellando,  ac  ssepe  gratia,  interdum  jurgiis  trahendo 
tempus,  atrocitatem  facti  leniebant.  Ac  ni  C.  Mem- 
mius',  tribunus  plebis  designatus,  viraceretinfestus 


^  Italici  iidem  sunt  qui  su- 
pra,  cap.  xxi,  togati,  mox  nego- 
tiatores  vocantur.  Ut  plurimum 
enim  ex  Italia  in  ceteras  reipu- 
blicse  partes  negotiatores  venie- 
bant. 

2  Cf .  cap.  XV. 


^  Memmius  ille  ex  antiqua 
gente,  sed  plebeia,  oriundus, 
prseturam  postea  adeptus  est; 
ac  in  eo  erat  ut  consul  cligere- 
tur,  quum  in  ipsls  comitiis  inter- 
fectus  est,  A.  U.  654„ 

potentiae  nobilitatis,  populura  romanum  edocuisset 
id  agi  uti  per  paucos  factiosos  Jugurthae  scelus  con- 
donaretur,  profecto  omnis  invidia  prolatandis  consul- 
tationibus  dilapsa  erat :  tanta  vis  gratiae  atque  pecu- 
niae  regis!  Sed  ubi  senatus,  delicti  conscientia,  po- 
pulum  timet,  lege  Sempronia  ^  provinciae  futuris 
consulibus  Numidia  atque  Italia  decretae :  consules  de- 
clarantur  P.  Scipio  Nasica,  L.  Bestia  Calpurnius ' ; 
Calpurnio  Numidia,  Scipioni  Italia  obvenit.  Deinde 
exercitus,  qui  in  Africam  portaretur,  scribitur;  sti- 
pendium,  alia  quae  bello  usui  forent,  decernuntur. 

XXVIII.  At  Jugurtha,  contra  spem  nuntio  accepto, 
qiiippe  cui  Romae  omnia  venum  ire  ^  in  animo  haese- 
rat,  filium  et  cum  eo  duo  familiares  ad  senatum  lega- 
tos  mittit;  hisque,  ut  illis  quos  Hiempsale  interfecto 
miserat,  praecipit  omnes  mortales  pecunia  aggredian- 
tur.  Qui  postquam  Romam  adventabant,  senatus  a 
Bestia  consultus :  «  Placeretne  legatos  Jugurthae  recipi 
moenibus : » lique  decrevere,  nisi  regnum  ipsumque  de- 
ditum  venissent,  uti  in  diebus  proxumis  decem  Italia 
decederent.  Consul  Numidisex  senati  decreto  nuntiari 
jubet :  ita  infectis  rebus  illi  domum  discedunt.  —  In- 
terim  Calpurnius,  parato  exercitu,  legat  sibi  homines 
nobiles,  factiosos,  quorum  aucloritate  quae  dehquisset 
munita  fore  sperabat :  in  quis  fuit  Scaurus,  cujus  de 
natura  et  habitu  supra  memoravimus.  Nam  in  consule 


^  Lex  Sempronia  provlncias 
designari  jubebat  In  quibus  con- 
sules  imperium  exercerent,  ante- 
quam  ipsl  consnles  eligerentur. 

2  Scipio  Nasica  filius  erat 
cjus  qul  Tiberlum  Gracchum 
Interemit.  Ipse  autcm  parnm 
notus  fuit.  —  CalpuTnius  Be&tia, 


senatui  carua  quia  pro  nobili- 
tate  contra  Gracchorum  factio- 
nem  steterat ,  non  tamen  potult 
damnatlonem  vitare,  ut  vldebi- 
mus,  ob  acceptam  a  Jugurtha 
pecuniam. 

^  Cf.  cap.  vm,  xui  et  xv. 

nostro  multae  bonseque  artes  animi  et  corporis  erant, 
quas  omnes  avaritia  praepediebat :  patiens  laborum, 
acri  ingenio,  satis  providens,  belli  haud  ignarus,  fir- 
missumus  contra  pericula  et  insidias.  Sed  legiones  per 
ItaliamRhegium,  atqueinde  Siciham,  porro  ex  Sicilia 
in  Africam  transvectae.  Igitur  Calpurnius,  initio  pa- 
ratis  commeatibus,  acriter  Numidiam  ingressus  est; 
multos  mortales  et  urbes  aiiquot  pugnando  capit. 

Corruptis  Bestia  et  Scanro,  Jugurtha  in  simulatam  deditionem 

aecipitur. 

XXIX.  Sed  ubi  Jugurtha  per  legatos  pecunia  ten- 
tare,  bellique  quod  administrabat  asperitatem  osten- 
dere  coepit,  animus  seger  avaritia  faciJe  conversus 
est.  Ceterum  socius  et  administer  omnium  consilio- 
rium  assumitur  Scaurus ;  qui  tametsi  a  principio , 
plerisque  ex  factione  ejus  corruptis,  acerrume  re- 
gem  impugnaverat,  tamen  magnitudine  pecuniae  a 
bono  honestoque  in  pravum  abstractus  est.  Sed  Ju- 
gurtha  primum  tantummodo  belH  moram  redime- 
bat,  existumans  sese  ahquid  interim  Romae  pretio 
aut  gratia  eOecturum.  Postea  vero  quam  participem 
negotii  Scaurum  acceperat,  in  maxumam  spem  ad- 
ductus  recuperandse  pacis ,  statuit  cum  eis  de  omni- 
bus  pactionibus  praesens  agere.  Ceterum  interea, 
fidei  causa,  mittitur  a  consule  Sextius  quaestor  in 
oppidum  Jugurthae  Vaccam  ^ ;  cujus  rei  species  erat 
acceptio  frumenti  quod  Calpurnius  palam  legatis 
imperaverat,  quoniam  deditionis  mora  induciae  agi- 
tabantur.  Igitur  rex,  uti  constituerat ,  in  castra  ve- 
nit;  ac  pauca,  praesenti  consiUo,  locutus  de  invidia 

*  VacCiA,  hodie  Beja,  in  regno  tunetano. 


BELLUM   JUGURTHINUM  97 

facli  sui  atque  uti  in  deditionem  acciperetur,  reliqua 
cum  Bestia  et  Scauro  secreta  transigit ;  dein ,  postero 
die ,  quasi  per  saturam  exquisitis  sententiis ,  in  dedi- 
tionem  accipitur.  Sed,  uti  pro  consilio  imperatum 
erat,  elephanti  triginta,  pecus  atque  equi  multi, 
cum  parvo  argenti  pondere,  quaestori  traduntur.  Cal- 
purnius  Romam  ad  magistratus  rogandos  ^  prolicis- 
citur ;  in  Numidia  et  exercitu  nostro  pax  agitabatur. 


Cunctante  senatu  consuUs  flagitium  abolere,  Memmiua  Qulrites 
ad  Ylndicandum  hortatur. 


XXX.  Postquam  res  in  Africa  gestas,  quoque 
modo  actae  forent ,  fama  divolgavit ,  Romae  per  om- 
nes  locos  et  conventus  de  facto  consulis  agitari. 
Apud  plebem  gravis  invidia;  patres  solliciti  erant  : 
probarentne  tantum  flagitium  an  decretum  consulis 
subverterent,  parum  constabat.  Ac  maxume  eos  po- 
tentia  Scauri ,  quod  is  auctor  et  socius  Bestiae  fereba- 
tur,  a  vero  bonoque  impediebat.  At  G.  Memmius, 
cujus  de  libertate  ingenii  etodio  potentiae  nobilitatis 
supra  diximus,  inter  dubitationem  et  moras  senati-^ 
concionibus  populum  ad  vindicandum  hortari  :  mo- 
nere  ne  rempubhcam,  ne  Hbertatem  suam  desere- 
rent;  multa  superba,  crudelia  facinora  nobilitatis 
ostendere :  prorsus  intentus  omni  modo  plebis  ani- 
mum  accendebat.  Sed,  quoniam  ea  tempestate  Ro- 
mae  Memmii  facundia  clara  poliensque  fuit,  decere 
existumavi  unam  ex  tam  multis  orationem  perscri- 

*  Ad  magistratus  rogandos ,  Id  est  ad  comltia  eligendis  ma- 
gistratibus  habenda.  His  enim  praBesse  ad  consules  pertinebat,  et 
Scipio  collega  erat  mortuus. 

7 

bere ,  ac  potissumum  quae  in  concione  post  reditum 
Bestiae  hujuscemodi  verbis  disseruit : 

Oratio  Memmii ,  patrum  Buperbiam  et  avaritiam  increpantis. 

XXXI.  «  Multa  me  dehortantur  a  vobis,  Quirites, 
ni  studium  reipublicae  omnia  superet  :  opes  factio- 
nis,  vestra  patientia,  jus  nuUum,  acmaxume,  quod 
innocentiae  pUis  periculi  quam  honoris  est.  Nam  illa 
quidem  piget  dicere,  his  annis  quindecim  quam  kidi- 
brio  fueritis  superbiae  paucorum,  quam  foede  quam- 
que  inulti  perierint  vestri  defensores,  uti  vobis  ani- 
mus  ab  ignavia  atque  secordia  corruptus  sit :  qui  ne 
nunc  quidem,  obnoxiis  inimicis,  exsurgitis,  atque 
etiam  nunc  timetis,  quibus  decet  terrori  esse.  Sed 
quanquam  haec  talia  sunt,  tamen  obviam  ire  factio- 
nis  potentiae  animus  subigit.  Certe  ego  libertatem, 
quae  mihi  a  parente  tradita  est,  experiar;  verum  id 
frustra  an  ob  rem  faciam,  in  vestra  manu  situm, 
Quirites.  Neque  ego  hortor,  quod  saepe  majores  ve- 
stri  fecere,  uti  contra  injurias  armati  eatis  :  nihil 
vi,  nihil  secessione  opus ;  necesse  est  suomet  ipsi 
more  praecipites  eant. 

«  Occiso  Tiberio  Graccho  %  quem  regnum  parare 
aiebant,  in  plebem  romanam  quaestiones  habitae 
sunt;  post  C.  Gracchi  et  M.  Fulvii  caedem  ^  item 
multi  vestri  ordinis  mortales  in  carcere  necati  sunt : 
utriusquecladisnonlex,  verum  kibido  eorum,  fmem 
fecit.  Sed  sane  fuerit  regni  paratio  plebi  sua  resti- 
tuere  :  quidquid  sine  sanguine  civium  ulcisci  nequi- 
tur,  jure  factum  sit.  Superioribus  annis  taciti  indi- 
gnabamini  rerarium  expilari,  reges  et  populos  liberos 

1  A.  U.  621.  I      2  ^  U.  633.  Cf.  cap.  xvi. 

paucis  nobilibus  vectigai  pendere ,  penes  eosdem  et 
summam  gloriam  et  maxumas  divitias  esse  :  tamen 
haec  talia  facinora  impune  suscepisse  parum  habue- 
re;  itaque  postremo  leges,  majestas  vestra,  divina  et 
humana  omnia  hostibus  tradita  sunt.  Neque  eos, 
qui  fecere,  pudet  aut  poenitet;  sed  incedunt  per  ora 
veslra  magnifici,  sacerdotia  et  consulatus,  pars 
triamphos  suos  ostentantes,  perinde  quasi  ea  honori, 
non  praedae  habeant.  Servi  aere  parati  injusta  impe- 
ria  dominorum  nonperferunt;  vos,  Quirites,  imperio 
nati ,  aequo  animo  servitutem  toleratis ! 

((  At  qui  sunt  hi,  qui  rempubhcam  occupavere? 
Homines  sceleratissumi ,  cruentis  manibus ,  immani 
avaritia,  nocentissumi  iidemque  superbissumi ,  quis 
fides,  decus,  pietas,  postremo  honesta  atque  in- 
honesta  omnia  quaestui  sunt.  Pars  eorum  occidisse 
tribunos  plebis ,  alii  qua^stiones  injustas,  plerique 
caedem  in  vos  fecisse,  pro  munimento  habent.  Ita, 
quam  quisque  pessume  fecit,  tam  maxume  tutus 
est;  metum  a  scelere  suo  ad  ignaviam  vestram  trans- 
tulere  :  quos  omnes  eadem  cupere,  eadem  odisse, 
eadem  metuerein  unum  coegit;  sed  haec  inter  bonos 
amicitia,  inter  malos  factio  est.  Quod  si  tam  liberta- 
tis  curam  haberetis  quam  illi  ad  dominationem  ac- 
censi  sunt,  profecto  neque  respubhca,  sicuti  nunc, 
vastaretur,  et  beneficia  vestra  ^  penes  optumos,  non 
audacissumos .  forent.  Majores  vestri,  parandi  juris 
et  majestatis  constiluendae  gratia,  bis,  per  secessio- 
nem,  armati  Aventinum  occupavere;  vos  pro  hber- 
tate,  quam  ab  ilHs  accepistis,  non  summa  ope  nite- 
mini,  atque  eo  vehementius,  quod  majus  dedecus 

^  Benejlcia  vestra :  consulatuB ,  sacerdotia ,  aliique  bouoreR. 

est  parta  amittere,  qiiam  omnino  non  paravisse? 
«  Dicet  aliquis  :  Quid  igitur  censes  ?  —  Vindican- 
dum  in  eos  qui  liosti  prodidere  rempublicam  :  non 
manu  neque  vi,  quod  magis  vos  fecisse  quam  illis 
accidisse  indignum;  verum  quaestionibus  et  indicio 
ipsius  Jugurtlise.  Qui  si  dedilitius  est,  profecto  jus- 
sis  vestris  obediens  erit  :  sin  ea  contemnit,  scilicet 
aestumabitis  qualis  illa  pax  aut  deditio  sit,  ex  qua 
ad  Jugurtham  sceierum  impunitas ,  ad  paucos  ma- 
xumae  divitiae,  in  rempublicam  damna,  dedecora 
pervenerint.  Nisi  forte  nondum  etiam  vos  dominatio- 
nis  eorum  satietas  tenet,  et  illa  quam  haec  tempora 
magis  placent,  quum  regna,  provinciae,  leges,  jura, 
judicia,  bella,  paces ,  postremo  divina  et  humana 
omnia  penes  paucos  erant;  vos  autem,  hoc  est  po- 
pulus  romanus,  invicti  ab  hostibus,  imperatores 
omnium  gentium,  satis  habebatis  animam  retinere  : 
nam  servitutem  quidem  quis  vestrum  recusare  au- 
debat?  Atque  ego,  tametsi  viro  flagitiosissumum 
existumo  impune  injuriam  accepisse,  tamen  vos  ho- 
minibus  sceleratissumis  ignoscere,  quoniam  cives 
sunt,  cequo  animo  paterer,  nisi  misericordia  in  per- 
niciem  casura  esset.  Nam  et  iilis ,  quantum  importu- 
nitatis  habent,  parum  est  impune  male  fecisse,  nisi 
deinde  faciundi  licentia  eripitur;  et  vobis  aeterna  sol- 
licitudo  remanebit ;  quum  intellegetis  aut  serviundum 
esse,  aut  per  manus  libertatem  retinendam.  Nam 
fidei  quidem  aut  concordiae  quae  spes  est?  Dominari 
illi  volunt,  vos  liberi  esse ;  facere  illi  injurias,  vos 
prohibere;  postremo  sociis  vestris  veluti  hostibus, 
hostibus  pro  sociis  utuntur.  Potestne  in  tam  diversis 
mentibus  pax  aut  amicitia  esse  ? 


BELLUM  JUGURTHINUM  101 

((  Quare  moneo  hortorqiie  ne  tantum  scelus  im- 
punitum  omittatis.  Won  peculatus  aerarii  factus  est, 
neque  per  vim  sociis  ereptae  pecuniae ;  quae ,  quan- 
quam  gravia  sunt,  tamen  consuetudine  jam  pro 
nihilo  habentur.  Hosti  acerrumo  prodita  senati  au- 
ctoritas,  proditum  imperium  vestrum  :  domi  mih- 
tiaeque  respubhca  venahs  fuit.  Quae  nisi  quaesita 
erunt,  ni  vindicatum  in  noxios,  quid  erit  rehquum , 
nisi  ut  ihis  qui  ea  fecere  obedientes  vivamus?  nam 
impune  quaelibet  facere,  id  est  regem  esse.  Neque 
ego ,  Quirites ,  hortor  uti  malitis  cives  vestros  perpe- 
ram  quam  recte  fecisse;  sed  ne,  ignoscendo  maHs, 
bonos  perditum  eatis.  Ad  hoc,  in  repubhca,  muUo 
praestat  beneficii  quam  maleficii  immemorem  esse  : 
bonus  tantummodo  segnior  fit,  ubi  neglegas;  at  ma- 
lus,  improbior  :  ad  hoc,  si  injuriae  non  sint,4iaud 
saepe  auxihi  egeas.  » 

« 

Casslo  prsetore  ad  Jugurtham  misso,  is  in  Urbera  adducltur, 
ubi  in  concione  jubctur  scelcris  socios  aperire. 

XXXIl.  Haecatqueaha  hujuscemodi  sa^pe  dicundo, 
Memmius  populo  persuadet  uti  L.  Cassius,  qui  tum 
praetor  erat,  ad  Jugurtham  mitteretur,  eumque  in- 
terposila  fide  pubhca  Romam  duceret,  quo  facihus, 
indicio  regis,  Scauri  et  rehquorum  quos  pecuniae 
captae  arcessebant,  dehcta  patefierent.  Dum  haec 
Uoinae  geruntur,  qui  in  Numidia,  rehcti  a  Bestia,  exer- 
citui  praeerant,  secuti  morem  imperatoris,  plurima 
et  flagitiosissuma  facinora  fecere.  Fuere  qui,  auro 
corrupti,  elephantos  Jugurthae  traderent;  alii  perfu- 
gas  vendere,  et  pars  ex  pacatis  praedas  agebant  : 
tanta  vis  avaritiaeinanimoseorum,  veluti  tabes,  in- 

vaserat!  At  Cassius,  perlata  rogatione  a  G.  Memmio 
ac  perculsa  omni  nobilitate,  ad  Jugurtham  proficis- 
citur,  eique  timido,  et  ex  conscientia  diffidenti  rebus 
suis,  persuadet,  quoniam  se  populo  romano  dedi- 
disset,  ne  vim  quam  misericordiam  experiri  mallet. 
Privatim  prseterea  fniem  suam  interponit,  quam  ille 
non  minoris  quam  publicam  ducebat  :  talis  ea  tem- 
pestate  fama  de  Cassio  erat! 

XXXIII.  Igitur  Jugurtha,  contra  decus  regium, 
cultu  quam  maxume  miserabih,  cumCassio  Romam 
venit.  Ac,  tametsi  in  ipso  magna  vis  animi  erat, 
confirmatus  ab  omnibus  quorum  potentia  aut  scelere 
cuncta  gesserat,  C.  Bsebium  tribunum  plebis  magna 
mercede  parat,  cujus  impudentia  contra  jus  et  inju- 
rias  omnes  munitus  foret.  At  C.  Memmius,  advocata 
concione,  quanquam  regiinfesta  plebes  erat,  et  pars 
in  vincula  duci  jubebat,  pars,  ni  socios  sceleris 
aperiret,  more  majorum  de  hoste  supplicium  sumi, 
dignitati  quam  irae  magis  consulens,  sedare  motus 
et  animos  mollire,  postremo  confirmare  fideni  pu- 
blicam  per  sese  inviolatam  fore.  Post,  ubi  silentium 
coepit,  producto  Jugurtha,  verba  facit  :  Romae  Nu- 
midiseque  facinora  ejus  memorat,  scelera  in  patrem 
fratresque  ostendit :  «  Quibus  juvantibus  quibusque 
ministris  egerit,  quanquam  intellegat  popukis  ro- 
manus,  tamen  veile  manifesta  magis  ex  illo  ha- 
bere  :  si  vera  aperiret,  in  fide  et  clementia  populi 
romani  magnam  spem  illi  sitam ;  sin  reticeat, 
non  sociis  saluti  fore,  sed  se  suasque  spes  corrup- 
turum.  » 

Baebius  tribunus,  a  rege  corruptus,  eum  loqui  vetat. 

XXXIV.  Dein ,  ubi  Memmius  dicundi  finem  fecit  et 
Jugurtha  respondere  jussus  est,  G.  Baebius  tribunus 
plebis,  quem  pecunia  corruptum  supra  diximus,  re- 
gem  tacere  jubet ;  ac  tametsi  multitudo  quae  in  con- 
cione  aderat,  vehementer  accensa,  terrebat  eum  cla- 
more,  voltu,  saepe  impetu  atque  aliis  omnibus  quae 
ira  fieri  amat ,  vicit  tamen  impudentia.  Ita  populus 
ludibrio  habitus  ex  concione  discessit;  Jugurthae  Bes- 
tiaeque,  et  ceteris  quos  illa  quaestio  exagitabat,  animi 
augescunt. 

Massivam,  a  senatu  regnum  Numidiae  petentem,  Jugurtha 
interflci  jubet,  ac  ipse  Italia  decedit,  A.  U.  644. 

XXXV.  Erat  ea  tempestate  Romae  Numida  quidam, 
nomine  Massiva,  Gulussae  filius,  Masinissae  nepos; 
qui ,  quia  in  dissensione  regum  Jugurthae  adversus 
fuerat,  dedita  Girta  et  Adherbale  interfecto,  profu- 
gusex  Africa  abierat.  Huic  Sp.  Albinus,  quiproxumo 
anno  post  Bestiam  cum  Q.  Minucio  Rufo  consulatum 
gerebat,  persuadet,  quoniam  ex  stirpe  Masinissae 
sit,  Jugurthamque  ob  scelera  invidia  cum  metu  ur- 
geat,  regnum  Numidiae  ab  senatu  petat.  Avidus 
consul  belH  gerundi  movere  quam  senescere  omnia 
malebat  :  ipsi  provincia  Numidia ,  Minucio  Macedo- 
nia  evenerat.  Quae  postquam  Massiva  agitare  co^pit, 
neque  Jugurthae  in  amicis  satis  praesidii  est,  quod 
eorum  alium  conscientia,  alium  mala  fama  et  timor 
impediebat,  Bomilcari,  proxumo  ac  maxume  fido 
sibi,  imperat :  (c  Pretio,  sicuti  multa  confecerat,  insi- 
diatores  Massivae  paret ,  ac  maxume  occulte ;  sin  id 
parum  procedat,  quovis  modo  Numidam  interficiat.  » 

Bomilcar  mature  regis  mandata  exsequitur,  et  per 
homines  talis  negotii  artifices,  itinera  egressusque 
ejus,  postremo  loca  atque  tempora  cuncta  explorat; 
deinde,  ubi  res  postulabat,  insidias  tendit.  Igitur 
unus  ex  eo  numero  qui  ad  caedem  parati  erant,  pau- 
lo  inconsultius  Massivam  aggreditur,  illum  obtrun- 
cat;  sed  ipse  deprehensus,  multis  hortantibus  et  in 
primis  Albino  consule,  indicium  profitetur,  Fitreus, 
magis  ex  sequo  bonoque  quam  ex  jure  gentium  ^,  Bo- 
milcar,  comes  ejus  qui  Romam  fide  pubHca  venerat. 
At  Jugurtha,  manifestus  tanti  sceleris,  non  prius 
omisit  contra  verum  niti,  quam  animum  advertit 
supra  gratiam  atque  pecimiam  suam  invidiam  facti 
esse.  Igitur,  quanquam  in  priore  actione  ex  amicis 
quinquaginta  vades  dederat,  regno  magis  quam  va- 
dibus  consulens,  clam  in  Numidiam  Bomilcarem  di- 
mittit,  veritus  ne  reliquos  populares  metus  invade- 
ret  parendi  sibi,  si  de  illo  supplicium  sumptum  fo- 
ret;  et  ipse  paucis  diebus  profectus  est,  jussus  ab 
senatu  Italia  decedere.  Sed  postquam  Roma  egres- 
sus  est ,  fertur,  saepe  eo  tacitus  respiciens ,  postremo 
dixisse :  «  Urbem  venalem ,  et  mature  perituram ,  si 
emptorem  inveneritl  » 

Renovato  bello ,  Albinum  consulem  Jugurtha  dolis  ludificat. 

XXXVI.  Interim  Albinus,  renovato  bello,  commea- 
tum,  stipendium,  alia  quae  militibus  usui  forent, 
maturat  in  Africam  portare;  ac  statim  ipse  profe- 
ctus,  uti  ante  comitia,  quod  tempus  haud  longe 
aberat,  armis,  aut  deditione,  aut  quovis  modo  bel- 

^  Publica  fides  non  soU  reo  protectio  erat,  sed  et  comitibus 
ejus. 

lum  conficeret.  At  contra  Jugurtha  trahere  omnia, 
et  ahas,  deinde  ahas  morae  causas  facere  :  polliceri 
deditionem,  ac  deinde  metum  simulare;  instanti  ce- 
dere,  et  paulo  post,  ne  sui  diffiderent,  instare  :  ita 
belli  modo,  modo  pacis  mora,  consulem  ludilicare. 
Ac  fuere  qui  tum  AllMnum  haud  ignarum  consilii 
regis  existumarent ,  neque  ex  tanta  properantia  tam 
facile  tractum  bellum  secordia  magis  quam  dolo 
crederent.  Sed  postquam,  dilapso  tempore,  comitio- 
rum  dies  adventabat,  Albinus,  Aulo  fratre  in  castris 
pro  praetore  reUcto,  Romam  decessit. 

Auli  propraBtoris  avarltia  et  imperitia  Romani  turpissimam 
cladem  subeunt,  A.  U.  645. 

XXXVII.  Ea  tempestate  Romae  seditionibus  tribu- 
nitiis  atrociter  respubh*ca  agitabatur.  P.  Lucullus  et 
L.  Annius,  tribuni  plebis,  resistentibus  collegis, 
continuare  magistratum  nitebantur;  quae  dissensio 
totius  anni  comitia  ^  impediebat.  Ea  mora  in  spem 
adductus  Aulus,  quem  pro  pra^tore  in  castris  reh- 
ctum  supra  diximus,  aut  conficiundi  belH,  aut  ter- 
rore  exercitus  ab  rege  pecuniGe  capiundae,  miHtes 
mense  Januario  ex  hibernis  in  expeditionem  evocat; 
magnisque  itineribus,  hieme  aspera,  pervenit  ad  op- 
pidum  Suthul  -^  ubi  regis  thesauri  erant.  Quod 
quanquam,  et  saevitia  temporis ,  et  opportunitate  lo- 
ci,  neque  capi  neque  obsideri  poterat  (nam  circum 
murum ,  situm  in  praerupti  montis  exti^emo ,  planities 
limosa  hiemahbus  aquis  paludem  fecerat),  tamen. 


^  Omnes  electiones  magistra- 
tuum,  quae  sestate  fleri  sole- 
bant,  nonnlsl  menso  Januario 
Bequentis  annl  645,  propter  hanc 


dissensionem,  factae  gunt. 

2  ITodie  Guelma,  pr^  de  Con- 
stantine. 

aut  simulandi  gratia,  quo  regi  formidinem  adderet, 
aut  cupidine  csecus ,  ob  tbesauros ,  oppidi  potiundi , 
vineas  agere,  aggerem  jacere,  alia,  quae  incepto  usui 
forent,  properare. 

XXXVIII.  At  Jugurtba,  cognita  vanitate  atque 
imperitia  legati,  subdolus  augere  amentiam ;  missi- 
tare  supplicantes  legatos ;  ipse ,  quasi  vitabundus , 
per  saltuosa  ioca  et  tramites  exercitum  ductare.  De- 
nique  Aulum,  spe  pactionis,  perpulit  uti,  relicto 
Suthule,  in  abditas  regiones  sese,  veluti  cedentem, 
insequeretur  :  «  Ita  delicta  occultiora  fore.  »  Interea 
per  bomines  callidos  die  noctuque  exercitum  tenta- 
bat;  centuriones  ducesque  turmarum  *,  partim  uti 
transfugerent,  corrumpere;  alii,  signo  dato,  locum 
uti  desererent.  Qua3  postquam  ex  sententia  instruxit, 
intempesta  nocte,  de  improviso  multitudine  Numi- 
darum  Auli  castra  circumvenit.  MiUtes  romani, 
tumultu  perculsi  insolito,  arma  capere  alii,  alii  se 
abdere,  pars  territos  confirmare,  trepidare  omnibus 
locis  :  vis  magna  hostium ,  coekim  nocte  atque  nubi- 
bus  obscuratum ,  periculum  anceps ;  postremo ,  fu- 
gere  an  manere  tutius  foret,  in  incerto  erat.  Sed  ex 
eo  numero  quos  paulo  ante  corruptos  diximus,  co- 
hors  una  Ligurum ,  cum  duabus  turmis  Thracum  et 
paucis  gregariis  militibus,  transiere  ad  regem;  et 
centurio  primi  piH  -  tertiae  legionis,  per  munitionem 
quam  uti  defenderet  acceperat,  locum  hostibus  in- 
troeundi  dedit,  eaque  Numidae  cuncti  irrupere.  No- 
stri  foeda  fuga,  pierique  abjectis  armis,  proxumum 


^    Turma   erat  globus   equi- 
tum  trlginta. 

2  Primus  centurio  primi  ma- 


nipuli  dignitate  ceteros  anteibat, 
et  tribunis  proximus  erat. 

collem  occupavere.  Nox  atque  praeda  castrorum  ho- 
stes,  quominus  victoria  uterentur,  remorata  sunt. 
Dein  Jugurtha,  postero  die,  cum  Aulo  in  colloquio 
verba  facit  :  «  Tametsi  ipsum  cum  exercitu  fame, 
ferro  clausum  tenet ,  tamen  se  humanarum  rerum 
memorem,  si  secum  foedus  faceret,  incoUimes  omnes 
sub  jugum  missurum  :  praeterea,  uti  diebus  decem 
Numidia  decederet.  »  Quae  quanquam  gravia  et  fla- 
gitii  plena  erant,  tamen,  quia  mortis  metu  muta- 
bantur,  sicuti  regi  libuerat,  pax  convenit. 

Patres  nullum  fleri  potuisse  foedus  decernunt.  Albinus  mederi 
fratemaB  Invidiae  nequit. 

XXXIX.  Sed  ubi  ea  Romae  comperta  sunt,  metus 
atque  moeror  civitatem  invasere  :  pars  dolere  pro 
gloria  imperii,  pars,  insoKta  rerum  bellicarum,  ti- 
mere  hbertati;  Aulo  omnes  infesti,  ac  maxume  qui 
bello  saepe  praeclari  fuerant,  quod  armatus,  dedecore 
potius  quam  manu  sahitem  quaesiverat.  Ob  ea  con- 
sul  Aibinus,  ex  delicto  fratris  invidiam  ac  deinde 
periculum  timens,  senatum  de  foedei^e  consulebat; 
et  tamen  interim  exercitui  supplementum  scribere, 
ab  sociis  et  nomine  latino  *  auxiha  arcessere,  deni- 
que  modis  omnibus  festinare.  Senatus,  ita  uti  par 
fuerat,  decernit,  suo  atque  populi  injussu,  nullum 
potuisse  foedus  fieri.  Consul,  impeditus  a  tribunis 
plebis  ne  quas  paraverat  copias  secum  portaret, 
paucis  diebus  in  Africam  proficiscitur :  nam  omnis 
exercitus,  uti  convenerat,  Numidia  deductus,  in  pro- 
vinciahiemabat.  Postquam  eo  venit,  quanquam  per- 
sequi  Jugurtham  et  mederi  fraternae  invidiae  animus 

^  Sociis  dcsignantur  Italici ,  extra  Latium  positi. 

ardebat,  cognitis  militibus,  quos,  praeter  fugam, 
soluto  imperio,  licentia  atque  lascivia  corruperat,  ex 
copia  rerum  statuit  sibi  nihil  agitandum. 

In  Jngurtliae  fautores  lege  Mamilia  tres  quassitores  creantur. 

XL.  Interea  Romae  C.  Mamilius  Limetanus^  tri- 
bunus  plebis,  rogationem  ad  populum  promulgat, 
uti  quaereretur  in  eos  quorum  consilio  Jugurtha  se- 
nati  decreta  neglexisset;  quique  ab  eo  in  legatio- 
nibus  aut  imperiis  pecunias  accepissent ;  qui  ele- 
phantos,  quique  perfugas  tradidissent;  item  qui  de 
pace  aut  bello  cum  hostibus  pactiones  fecissent. 
Huic  rogationi ,  partim  conscii  sibi ,  alii  ex  partium 
invidia  pericula  metuentes,  quoniam  aperte  resistere 
non  poterant  quin  illa  et  alia  talia  placere  sibi  fate- 
rentur,  occulte  per  amicos ,  ac  maxume  per  homines 
nominis  latini  et  socios  italicos,  impedimenta  para- 
bant.  Sed  plebes  incredibile  memoratu  est  qiiam  in- 
tenta  fuerit,  quantaque  vi  rogationem  jusserit,  ma- 
gis  odio  nobilitatis,  cui  mala  illa  parabantur,  quam 
cura  reipublicae  :  tanta  lubido  in  partibus!  Igitur 
ceteris  metu  perculsis,  M.  Scaurus^,  quem  legatum 
Bestiae  supra  docuimus ,  inter  laetitiam  plebis  et  suo- 
rum  fugam,  trepida  etiam  tum  civitate,  quum  ex 
Mamih*a  rogatione  tres  quaesitores  rogarentur,  ef- 
fecerat  uti  ipse  in  eo  numero  crearetur.  Sed  quae- 
stio  exercita  aspere  violenterque  ^,  ex  rumore  et  lu- 
bidine  plebis.  Uti  saepe  nobilitatem,  sic  ea  tempe- 
slate  plebem,  ex  secundis  rebus  insolentia  ceperat. 


i  Mamilio  Limetani  cogno- 
men  erat  ab  avo  suo,  qui  legem 
tulerat  de  limitihus  agrorum. 

2  De  Scauro,  vide  cap.  xv,  xxv 


et  XXIX. 

3    Bestia,    Albinus,    Oplmius 
aliique  exsilio  mulctati  sunt. 

Dlgressio  de  factlonum  origine  et  effectibus.       • 

XLI.  Ceterum  mos  partium  popularlum  et  senajf 
factionum,  ac  deinde  omnium  malarum  artium,  pau- 
cis  ante  annis  Romae  ortus  est,  otio,  atque  abundantia 
earum  rerum  quae  prima  mortales  ducunt.  Nam 
ante  Carthaginem  deletam  *  populus  et  senatus  ro- 
manus  placide  modesteque  inter  se  rempublicam 
tractabant;  neque  gloriae  neque  dominationis  certa- 
men  inter  cives  erat;  metus  hostilis  in  bonis  artibus 
civitatem  retinebat.  Sed  ubi  iila  formido  mentibus 
decessit,  scilicet  ea,  quae  secundae  res  amant,  lascivia 
atque  superbia  incessere.  Ita  quod  in  adversis  re- 
bus  optaverant ,  otium ,  postquam  adepti  sunt,  aspe- 
rius  acerbiusque  fuit.  Namque  coepere  nobihtas  di- 
gnitatem,  populus  libertatem  in  lubidinem  vertere; 
sibi  quisque  ducere,  trahere,  rapere.  Ita  ommia  in 
duas  partes  abstracta  sunt;  respublica ,  quae  media 
fuerat,  diiacerata,  Ceterum  nobihtas  factione  magis 
pollebat  :  plebis  vis,  soluta  atque  dispersa,  in  mul- 
titudine  minus  poterat.  Paucorum  arbitrio  belli  do- 
mique  agitabatur;  penes  eosdem  aerarium,  provin- 
cioe ,  magistratus ,  gloriae  triumphique  erant  :  popu- 
lus  militia  atque  inopia  urgebatur.  Praedas  bellicas 
imperatores  cum  paucis  diripiebant;  interea  parentes 
aut  parvi  liberi  militum,  uti  quisque  potentiori  con- 
finis  erat,  sedibus  pellebantur.  Ita  cum  potentia 
avaritia,  sine  modo  modestiaque,  invadere,  polluere 
et  vastare  omnia,  rnhil  pensi  neque  sancti  habere, 
quoad  semet  ipsa  pra^cipitavit.  Nam  ubi  primum 
ex  nobilitate  -  reperti  sunt  qui  veram  gloriam  mjus^ae 

*  A.  U.  C.  G08.  I      ^  Gracchl  nobiles  erant. 

potentiae  anteponerent,  moveri  civitas ,  et  dissensio 
civilis,  quasi  permixtio  terrae,  oriri  coepit. 

XLU.  Nam  postquam  Tiberius  et  G.  Gracchus, 
quorum  majores  ^  punico  atque  aliis  bellis  multum 
reipublicae  addiderant,  vindicare  plebem  in  liberta- 
tem  et  paucorum  scelera  patefacere  coepere,  nobilitas 
noxia,  atque  eo  perculsa,  modo  per  socios  ac  nomen 
iatinum^,  interdum  per  equites  romanos  quos  spes 
societatis^  a  plebe  dimoverat,  Gracchorumactionibus 
obviam  ierat :  et  primo  Tiberium,  dein  paucospost 
annos  eadem  ingredientem  Gaium,  tribunum  plebis 
alterum,  alterum  triumvirum  coloniis  deducendis^, 
cum  M.  FulvioFlacco  ferro  necaverant.  Et  sane  Grac- 
chis ,  cupidine  victoriae ,  haud  satis  moderatus  ani- 
mus  fuit ;  sed  bono  vinci  satius  est  quam  malo  more 
injuriam  vincere.  Igitur  ea  victoria  nobilitas  ex  lu- 
bidine  sua  usa ,  muHos  mortales  ferro  aut  fuga  exs- 
tmxit ,  pkisque  in  reliquum  sibi  timoris  quam  po- 
tentise  addidit.  Quae  res  plerumque  magnas  civitates 
pessumdedit ,  dum  alteri  aheros  vincere  quovis  modo, 
et  victos  acerbius  ulcisci  volunt.  Sed  de  studiis  par- 
tium  et  omnibus  civitatis  moribus  si  singulatim  aut 


^  Abavus  eorum  Tib.  Sempro- 
nius  Ligures  et  Sardos  Romanis 
subjecit,  A.  U.  516;  proavus 
Hannonem,  Annibalis  legatum, 
apud  Beneventum  profligavit , 
A.  U.  640 ;  pater  de  Hispania  et 
de  Sardinla  triumphavit,  A.  676 
et  579 ,  bellumque  In  Gallia  feli- 
citer  gessit ,  A.  591 ;  mater  Cor- 
nelia  prioris  Africani  filia  erat. 

2  Cf.  notam  cap.  xxxix. 

^  Societatem  nobilitatis  et 
adoptionem  in  ordine  senatorio 


equites  appetebant,  humanl  in- 
genii  natura ,  altiora  semper  af- 
fectantis.  Eos  tamen  C.  Grac- 
chus,  translatis  ad  ipsos  judi- 
ciis,  a  senatu  disjunxerat. 

**  Quando  nov9B  coloniss  crea- 
bantur,  ad  agros  dividendos 
mittebantur  legati,  plerumque 
trea  numero,  unde  triumviro- 
rum  nomen.  Ad  hoc  munus  ele- 
cti  fuerant  C.  Gracchus  et  F. 
Flaccus,  quando  necati  sunt. 

pro  magnitudine  parem  disserere,  tempus  quam  res 
maturius  deserat :  quamobrem  ad  inceptum  redeo. 

Metellus  consul,  omnibus  bene  sperantibus,  In  Numidiam 
proficiscltur. 

XLIII.  Post  Auli  foedus  ^  exercitusque  nostri  foe- 
dam  fuganijQ.Metellus  et  M.  Silanus,  consules  desi- 
gnati,  provincias  inter  se  partiverant;  Metelloque 
Numidia  evenerat,  acri  viro,  et,  quanquam  adverso 
populi  partium',  fama  tamen  sequabili  et  inviolata. 
Is  ubi  primum  magistratum  ingressus  est,  alia  omnia 
sibi  cum  coUega  ratus,  ad  bellum  quod  gesturus 
erat,  animum  intendit.  Igitur,  diffidens  veteri  exer- 
citui,  milites  scribere,  praesidia  undique  arcessere, 
arma,  tela,  equos,  cetera  instrumenta  militiae  parare; 
ad  hoc  commeatum  affatim,  denique  omnia  quae 
bello  vario  et  multarum  rerum  egenti  usui  esse  so- 
lent.  Ceterum,  ad  ea  patranda,  senati  auctoritate^ 
socii  nomenque  iatinum,  reges  ultro,  auxilia  mit- 
tere;  postremo  omnis  civitas  summo  studio  adnite- 
batur.  Itaque,  ex  sententia  omnibus  rebus  paratis 
compositisque,  in  Numidiam  proficiscitur,  magna 
spe  civium,  quum  propter  bonas  artes,  tum  maxume 
quod  adversum  divitias  animum  invictum  gerebat, 
et  avaritia  magistratuum,  ante  id  tempus,  in  Numi- 
dia  nostrae  opes  contusae,  hostiumque  auctae  erant. 

Albini  exercitum ,  ignavia  dissolutum,  disciplina  confirmat. 

XLIV.  Sed  ubi  in  Africam  venit,  exercitus  ei  tra- 
dituraSp.  Albino  proconsule,  iners,  imbellis,  neque 


^  Cf.  cap.  xxxvin. 

2  Latinis  et  sociis  auxilia  se- 


natus  Imperare  poterat;    regos 
ultro  mittebant. 

periculi  neque  laboris  patiens,  lingua  quam  manu 
promptior,  praedator  ex  sociis  et  ipse  praeda  hostium, 
sine  imperio  et  modestia  habitus.  Ita  imperatori  novo 
plus  ex  malis  moribus  sollicitudinis ,  quam  ex  copia 
militum  auxilii  aut  bonae  spei,  accedebat.  Statuit  ta- 
men  Metellus,  quanquam  et  aestivorum  tempus  co- 
mitiorum  mora^  imminuerat,  et  exspectatione  eventi 
civium  animos  intentos  putabat,  non  prius  bellum 
attingere,  quam,  majonim  disciplina,  mihtes  labo- 
rare  coegisset.  Nam  Albinus,  Auii  fratris  exercitus- 
que  clade  perculsus,  postquam  decreverat  non  egredi 
provincia ,  quantum  temporis  aestivorum  in  imperio 
fuit,  plerumque  mihtes  stativis  castris  habebat,  nisi 
quum  odos  aut  pabuh  egestas  locum  mutare  sub- 
egerat.  Sed  neque  muniebantur,  nequemore  miiitari 
vigihae  deducebantur :  uti  cuique  lubebat,  ab  signis 
aberat.  Lixae  permixti  cum  militibus  die  noctuque 
vagabantur;  et  palantes  agros  vastare,  vihas  expu- 
gnare,  pecoris  et  mancipiorum  prsedas  certantes 
agere,  eaque  mutare  cum  mercatoribus  vino  adve- 
ctitio  et  ahis  tahbus;  praeterea  frumentum  pubhce 
datum  vendere,  panem  in  dies  mercari^;  postremo, 
qusecumque  dici  aut  fmgi  queunt  ignaviae  luxuriaeque 
probra,  in  illo  exercitu  cuncta  fuere,  et  aha  am- 
phus. 

XLV.  Sed  in  ea  difficultate  Metehum ,  non  minus 


^  Comitiorum  mora,  ut  vidi- 
mus  cap.  XXXVII,  Metellus  con- 
sul  creatus  fuerat  tantum  initio 
anni;  et  praeterea,  cura  parandi 
omnia  bello  necessaria  brevius 
fecerat  tempus  cestivorum,  id 
est  tempus  aptum  bellicis  expe- 
ditionibus,  qu«e  per  aestatem  ge- 


runtur. 

2  Romanl  milites  non  quotidie 
panemaccipiebant,  sed  unicuique 
in  singulos  menses  quatuor  fere 
frumentimodii  tribuebantur  (eri' 
viron  35  litres),  unde  sibi  pa- 
nera  conflceret. 

quam  in  rebus  hostilibus,  magnum  et  sapientem 
virum  fuisse  comperior,  tanta  temperantia  inter  am- 
bitionem  saevitiamque  moderatum!  Namque  edicto 
primum  adjumenta  ignaviae  sustulisse  :  ne  quisquam 
in  castris  panem  aut  quem  alium  cibum  coctum 
venderet;  ne  lixae  exercitum  sequerentur;  ne  miles 
gregarius  in  castris,  neque  in  agmine,  servum  au* 
jumentum  haberet  :  ceteris  arte  modum  statuisse. 
Praeterea  transversis  itineribus  quotidie  castra  mo- 
vere;  juxta  ac  si  hostes  adessent,  vallo  atque  fossa 
munire,  vigilias  crebras  ponere,  et  ipse  cum  legatis 
circumire;  item  in  agmine,  in  primis  modo,  modo 
in  postremis,  saepe  in  medio  adesse,  ne  quisquam 
ordine  egrederetur,  uti  cum  signis  frequentes  ince- 
derent,  miles  cibum  et  arma  portaret.  Ita  prohi- 
bendo  a  delictis,  magis  quam  vindicando,  exercitum 
brevi  confirmavit. 

Jngurthae  promlssis  diffidens,  Metellus  in  Numldiam  procedit. 

XLVI.  Interea  Jugurtha,  ubi  quae  Metellus  agebat 
ex  nuntiis  accepit,  simul  de  innocentia  ejus  certior 
Romae  factus,  diffidere  suis  rebus ;  ac  tum  demum 
veram  deditionem  facere  conatus  est.  Igitur  legatos 
ad  consulem  cum  suppliciis  mittit,  qui  tantummodo 
ipsi  liberisque  vitam  peterent,  alia  omnia  dederent 
populo  romano.  Sed  Metello  jam  antea  experimentis 
cognitum  erat  genus  Numidarum  infidum ,  ingenio 
mobili ,  novarum  rerum  avidum.  Itaque  legatos, 
alium  ab  alio  diversos,  aggreditur;  ac  paulatim 
tentando,  postquam  opportunos  cognovit,  multa 
dollicendo  persuadet  uti  Jugurtham,  maxume  vi- 
vum,  sin  id  parum  procedat,  necatum  sibi  trade- 

rent :  ceterum  palam,  quae  ex  voluntate  forent,  regi 
nuntiari  jubet.  Deinde  ipse  paucis  diebus,  intento 
atque  infesto  exercitu,  in  Numidiam  procedit,  ubi, 
contra  belli  faciem,  tuguria  plena  hominum,  pecora 
cultoresque  in  agris  erant;  ex  oppidis  et  mapalibus 
praefecti  regis  obvii  procedebant,  parati  frumentum 
dare,  commeatum  portare,  postremo  omnia  quae  im- 
perarentur  facere.  Neque  Metellus  idcirco  minus, 
sed  pariter  ac  si  hostes  adessent,  munito  agmine 
incedere,  late  explorare  omnia,  illa  deditionis  signa 
ostentui  credere,  et  insidiis  locum  tentare.  Itaque 
ipse  cum  expeditis  cohortibus ,  item  funditorum  et 
sagittariorum  delecta  manu,  apud  primos  erat;  in 
postremo  C.  Marius*  legatus  cum  equitibus  curabat; 
in  utrumque  latus  auxiiiarios  equites  tribunis  legio- 
num  et  praefectis '  cohortium  dispertiverat ,  uti  cum 
his  permixti  velites^  quocumque  accederent,  equi- 
tatus  hostium  propulsarent.  Nam  in  Jugurtha  tantus 
dolus,  tantaque  peritia  locorum  et  militiae  erat,  uti, 
absens  an  praesens ,  pacem  an  bellum  gerens  perni- 
ciosior  esset ,  in  incerto  haberetur. 


^  MariuSf  Metelll  cliens ,  In- 
grato  anlmo ,  ut  vldebimuSf  pa- 
tronum  prosecutus  est.  Quemad- 
modura  autem  iste,  postquam 
fuerat  Metelll  legatus,  et  Me- 
telli  et  nobilium  potentiam 
protrivit,  ita  ipse  a  Sylla,  quem 
Marii  legatum  In  eodem  bello 
Jugurthino  videbimus,  prostra- 
tus  est. 

^   Vide   notam  ad  Cat.   lix. 


Praefectl  auxiliarium  cohortium 
ejusdem  apud  eas  dignitatis 
erant  cujus  in  legionibus  tri- 
buni. 

3  Velites,  a  volitando,  mili- 
tes  erant  levis  armaturae,  equi- 
tes  vicissim  et  pedites.  Post 
equitem  eedebant,  et  opportuno 
tempore  desilientes  equo ,  in  me- 
diis  hostibus  tumultum  coucita- 
bant. 

VaccsB  prsesidlum  Imponlt  consul,  reglque  pacem  petenti 
ambigue  respondet. 

XLVII.  Erat  haud  longe  ab  eo  itinere,  qiio  Metelliis 
pergebat,  oppidum  Numidarum ,  nomine  Vacca,  fo- 
rum  rerum  venalium  totius  regni  maxume  celebra- 
tum ,  ubi  et  incolere  et  mercari  consueverant  italici 
generis  multi  mortales.  Huc  consul,  simul  tentandi 
gratia,  et  si  paterentur  opportunitates  loci,  praesi- 
dium  imposuit  :  praeterea  imperavit  frumentum  et 
alia  quae  bello  usui  forent  comportare,  ratus,  id  quod 
res  monebat,  frequentiam  negotiatorum  et  commean- 
tium  juvaturum  exercitum,  et  jam  paratis  rebus 
munimento  fore.  Inter  haec  negotia,  Jugurtha  im- 
pensius  modo  legatos  suppHces  mittere,  pacem  orare, 
praeter  suam  liberorumque  vitam ,  omnia  Metello 
dedere  :  quos  item  consul ,  uti  priores^  illectos  ad 
proditionem  domum  dimiltebat;  regi  pacem,  quam 
postulabat,  neque  abnuere  neque  polliceri,  et  inter 
eas  moras  promissa  legatorum  exspectare. 

Armis  certare  coactus ,  Jugurtha  opportuno  loco  Romanos 
invadere  parat.  Exercitus  utriusque  dispositio. 

XLVIIl.  Jugurtha  ubi  Metelli  dicta  cum  factis 
composuit,  ac  sc  suis  artibus  tentari  animadvertit : 
( quippe  cui  verbis  pax  nuntiabatur,  ceterum  re  bel- 
lum  asperrumum  erat;  urbs  maxuma  alienata,  ager 
hostibuscognilus,  animi  populariumtentati),  coactus 
rerum  necessitudine ,  statuit  armis  certare.  Igitur, 
expiorato  hostium  itinere,  in  spem  victoriaeadduclus 
ex  opporlunitate  loci ,  quam  maxumas  copias  potest 

*  Vide  caput  praeccdens. 

omnium  generum  parat,  ac  per  tramites  occultos 
exercitum  Metelli  antevenit.  Erat,  in  ea  parte  Numi- 
diae  quam  Adherbal  in  divisione  possederat,  flumen 
oriensameridie,  nomine  Muthul,  a  quo  aberat  mons 
ferme  milHa  passuum  xx,  tractu  pari%  vastus  ab 
natura  et  humano  cultu ;  sed  ex  eo  medio  quasi  col- 
lis  oriebatur,  in  immenslim  pertinens,  vestitus  olea- 
stro  ac  myrtetis,  ahisque  generibus  arborum  quae 
humi  arido  atque  arenoso  gignuntur.  Media  autem 
planities  deserta  penuria  aquae  ,  praeter  flumini  pro- 
pinqua  loca  :  ea,  consita  arbustis,  pecore  atque  cul- 
toribus  frequentabantur. 

XLIX.  Igitur  in  eo  colle  quem  transverso  itinere 
porrectum  docuimus,  Jugurtha,  extenuata  suorum 
acie,  consedit :  elephantis  et  parti  copiarum  pede- 
strium  Bomilcarem  praefecit,  eumque  edocet  quse 
ageret ;  ipse  propior  montem  cum  omni  equitatu  pe- 
dites  delectos  coilocat.  Deinde,  singulas  turmas  at- 
que  manipulos  circumiens,  monet  atque  obtestatur 
uti,  memores  pristinae  virtutis  et  victoriae,  sese  re- 
gnumque  suum  ab  Romanorum  avaritia  defendant : 
((  Cum  his  certamen  fore,  quos  antea  victos  sub 
jugum  miserint^;  ducem  ilhs,  non  animum,  muta- 
tum ;  quae  ab  imperatore  decuerint ,  omnia  suis  pro- 
visa  :  locum  superiorem ,  uti  prudentes  cum  imperi- 
tis ,  ne  pauciores  cum  pluribus ,  aut  rudes  cum  bello 
melioribus  manum  consererent.  Proinde  parati  in- 
tentique  essent,  signo  dato,  Romanos  invadere :  illum 
diem  aut  omnes  labores  et  victorias  confirmaturum , 


*  Fluvius  Muthul ,  hodie  Sey- 
touse,  et  mons  vlglnti  millibus 
(septem    fere    lcucis)    distans, 


tractu  pari  seu  paralleli  erant. 
2  Cf.  cap.  xxxvm. 

aut  maxumarum  asrumnnrum  initium  fore.  »  Ad 
hoc  viritim,  uti  quemque  ob  militare  facinus  pecunia 
aut  honore  extulerat,  commonefacere  beneficii  sui, 
et  eum  ipsum  aliis  ostentare ;  postremo,  pro  cujus- 
que  ingenio,  pollicendo,  minitando,  obtestando, 
alium  alio  modo  excitare  :  quum  inteHm  Metellus, 
ignarus  hostium,  montc  degrediens  cum  exercitu, 
conspicatur.  Primo  dubius  quidnam  insolita  facies 
ostenderet,  nam  inter  virgulta  equi  Numidaeque  con- 
sederant,  neque  plane  occultati  humilitate  arborum, 
et  tamen  incerti  quidnam  esset,  quum  natura  loci, 
tum  dolo,  ipsi  atque  signa  militaria  obscurati;  dein, 
brevi  cognitis  insidiis,  pauhsper  agmen  constituit. 
Ibi  commulatis  ordinibus\  in  dextro  latere,  quod 
proxumum  hostes  erat,  triplicibus  subsidiis  aciem 
instruxit;  inter  manipulos  funditores  et  sagittarios 
dispertit;  equitatum  omnem  in  cornibus  locat;  ac, 
pauca  pro  tempore  milites  hortatus,  aciem,  sicuti 
instruxerat,  transversis  principiis  in  planum  deducit. 
L.  Sed  ubi  Numidas  quietos  neque  colle  degredi 
animadvertit ,  veritus,  ex  anni  tempore  et  inopia 
aquae,  ne  siti  conficeretur  exercitus,  Paitilium»  lega- 
tum  cum  expeditis  cohortibus  et  parte  equitum 
pr?emisit  ad  flumen ,  uti  locum  castris  antecaperet; 
existumans  hostes  crebro  impetu  et  transversis  prae- 
liis  iter  suum  remoraturos ,  et,  quoniam  armis  diffi- 
derent,  lassitudinem  et  sitim  militum  tentaturos.  Dein 


*  Expeditas  cohorteg  ,  quas  In 
fronte  habebat  (cf.  cap.  xlvi),  In 
dextro  latere  Instrult  tripUcibus 
subaidiis,  ut,  de  more,  hastati 
prima  acles  esBent ,  principes  se- 
cunda,  triarii  tenia. 


2  De  laudlbus  Eutilii  legati, 
postea  consulis,  qni  etlam  multo 
clarior  f ult  hlstoricus ,  orator  et 
philosophus,multa  repca'ics  apud 
Cic.  Brut.  30. 

ipse,  pro  re  atqiie  loco,  sicuti  monte  descenderat, 
paulatim  procedere  :  Marium  pQst  principia  habere; 
ipse  cum  sinistrse  alae  equitibus  esse,  qui  in  agmine 
principes  facti  erant. 

Per  totum  diem  pugnatur  Incerto  eventu.  Sub  nocfcem  Numidae 
fugantur. 

At  Jugurtha,  ubi  extremum  agmen  Metelli  primos 
suos  praetergressum  videt ,  praesidio  quasi  duum 
millium  peditum  montem  occupat,  qua  Metellus 
descenderat,  ne  forte  cedentibus  adversariis  receptui, 
ac  post  munimento  foret.  Dein,  repente  signo  dato, 
hostes  invadit.  Numidae  aHi  postremos  caedere;  pars 
a  sinistra  ac  dextra  tentare;  infensi  adesse  atque 
instare ;  omnibus  locis  Romanorum  ordines  contur- 
bare.  Quorum  etiam  qui  firmioribus  animis  obvii 
hostibus  fuerant,  ludificati  incerto  praelio,  ipsi  modo 
eminus  sauciabantur,  neque  contra  feriundi  aut  jna- 
num  conserendi  copia  erat.  Antea  jam  docti  ab  Ju- 
gurtha  equites,  ubicumque  Romanorum  turba  in- 
sequi.  coeperat,  non  confertim  neque  in  unum  sese 
recipiebant,  sed  alius  aiio,  quam  maxume  diversi. 
Ita,  numero  priores,  si  a  persequendo  hostes  deter- 
rere  nequiverant,  disjectos  ab  tergo  aut  lateribus 
circumveniebant :  sin  opportunior  fugae  coUis  quam 
campi  fuerant,  ea  vero  consueti  Numidarum  equi 
facile  inter  virgulta  evadere;  nostros  asperitas  et 
insolentia  loci  retinebat. 

LI.  Ceterum  facies  totius  negotii  varia,  incerta, 
foedaatque  miserabilis  :  dispersi  a  suis,  pars  cedere, 
alii  insequi;  neque  signa,  neque  ordines  observare; 
ubi   quemque  periculum   ceperat,  ibi  resistere  ac 

propulsare;  arma,  tela,  equi,  viri,  hostes,  cives 
permixti;  nihil  consiHo  neque  imperio  agi ;  fors  om- 
nia  regere.  Itaque  multum  diei  processerat,  quum 
etiam  tum  eventus  in  incerto  erat.  Denique,  om- 
nibus  labore  et  aestu  languidis,  Metellus,  ubi  videt 
Numidas  minus  instare,  paulatim  milites  in  unum 
conducit,  ordines  restituit,  et  cohortes  legionarias 
quatuor  adversum  pedites  hostium  collocat.  Eorum 
magna  pars  superioribus  locis  fessa  consederat. 
Simul  orare,  hortari  milites  ne  deficerent,  neu  pa- 
terentur  hostes  fugientes  vincere :  «  Neque  illis  castra 
esse,  neque  munimentum  ulkim,  quo  cedentes 
tenderent :  in  armis  omnia  sita.  »  Sed  ne  Jugurtha 
quidem  interea  quietus  :  circumire ,  hortari ,  reno- 
vare  prselium ,  et  ipse  cum  delectis  tentare  omnia ; 
subvenire  suis ,  hostibus  dubiis  instare ;  quos  firmos 
cognoverat,  eminus  pugnando  retinere. 

LII.  Eo  modo  inter  se  duo  imperatores,  summi 
viri ,  certabant ,  ipsi  pares ,  ceterum  opibus  dispari- 
bus :  nam  Metello  virtus  militum  erat,  locus  adver- 
sus;  JugurthGs  alia  omnia,  praeter  mihtes,  oppor- 
tuna.  Denique  Romani,  ubi  intellegunt  neque  sibi 
perfugium  esse,  neque  ab  hoste  copiam  pugnandi 
lieri,  et  jam  die  vesper  erat;  adverso  colle,  sicuti 
praeceptum  fuerat ,  evadunt.  Amisso  loco ,  Numidae 
fusi  fugatique  :  pauci  intericre;  plerosque  velocitas  et 
regio  hostibus  ignara  tutata  sunt, 

Boniilcarls  et  Rntilil  congressua.  Post  dupllcem  vlctorlam, 
amba9  acics  noctu  conveniunt. 

Interea  Bomilcar,  quem  elephantis  et  parti  copia- 
rum  pedestrium  praefectum  ab  Jugurtha  supra  dixi- 


120  SALLUSTII 

mus ,  ubi  eum  Rutilius  praetergressus  est ,  paulatim 
suos  in  aequum  locum  deducit ;  ac  dum  legatus  ad 
flumen ,  quo  praemissus  erat ,  festinans  pergit ,  quie- 
tus,  utires  postulabat,  aciem  exornat,  neque  remit- 
tit  quid  ubique  hostis  ageret  explorare.  Postquam 
Rutilium  consedisse  jam  et  animo  vacuum  accepit, 
simulque  ex  Jugurthae  prselio  clamorem  augeri ;  ve- 
ritus  ne  legatus,  cognita  re,  laborantibus  suis  auxiiio 
foret,  aciem,  quam  diffidens  virtuti  militum  arte 
statuerat,  quo  hostium  itineri  officeret  latius  porrigit, 
eoque  modo  ad  Rutilii  castra  procedit. 

LIII.  Romani  ex  improviso  pulveris  vim  magnam 
animadvertunt;  nam  prospectum  ager  arbustis  con- 
situs  prohibebat.  Et  primo  rati  humum  aridam  vento 
agitari:  post,  ubi  aequabilem  manere,  et,  sicuti 
acies  movebatur,  magis  magisque  appropinquare  vi- 
dent;  cognita  re,  properantes  arma  capiunt,  ac  pro 
castris ,  sicuti  imperabatur,  consistunt :  deinde,  ubi 
propius  ventum,  utrinque  magno  clamore  concur- 
ritur.  Numidae  tantummodo  remorati  dum  in  ele- 
phantis  auxihum  putant ;  postquam  impeditos  ramis 
arborum,  atque  ita  disjectos,  circumveniri  vident, 
fugam  faciunt,  acplerique,  abjectis  armis,  colHsaut 
noctis  quse  jam  aderat  auxilio ,  integri  abeunt.  Ele- 
phanti  quatuor  capti ;  reliqui  omnes ,  numero  qua- 
draginta,  interfecti.  At  Romani,  quanquam  itinere 
atque  opere  castrorum  et  praeKo  fessi  laetique  erant, 
tamen ,  quod  Metellus  amplius  opinione  morabatur, 
instructi  intentique  obviam  procedunt :  nam  dokis 
Numidarum  nihil  languidi  neque  remissi  patiebatur. 
Ac  primo,  obscura  nocte,  postquam  haud  procul 
inter  se  erant,   strepitu,  veluti  hostes  adventare, 

alteri  apud  alteros  formidinem  simul  et  tumultum 
facere;  et  paene  impruJentia  admissum  facinus  mise- 
rabile,  ni  utrinque  praemissi  equites  rem  explora- 
vissent.  Igitur  pro  metu  repente  gaudium  exortum : 
milites  alius  alium  laeti  appellant;  acta  edocent  atque 
audiunt;  sua  quisque  fortia  facta  ad  coelum  ferre. 
Quippe  res  humanse  ita  sese  habent :  in  victoria  vel 
ignavis  gloriari  licet ;  adversae  res  etiam  bonos  de- 
trectant. 

Metellus  Numidlam  vastat,  regis  insidias  vitans  et  dolos  eludens. 

LIV.  Metellus ,  in  iisdem  castris  quatriduo  mora- 
tus ,  saucios  cum  curareficit,  meritos  in  praeUis  more 
militiae  donat,  universos  in  concione  laudat,  atque 
agit  gratias;  hortatur  ad  cetera,  quae  levia  sunt, 
parem  animum  gerant :  «  Pro  victoria  satis  jam  pu- 
gnatum ;  rehquos  labores  pro  praeda  fore.  »  Tamen 
interim  transfugas  et  aHos  opportunos,  Jugurtha 
ubi  gentium  aut  quid  agitaret ,  cum  paucisne  esset 
an  exercitum  haberet ,  uti  sese  victus  gereret,  explo- 
ratum  misit.  At  ille  sese  in  loca  saltuosa  et  natura 
munita  receperat;  ibique  cogebat  exercitum  numero 
hominum  ampliorem,  sed  hebetem  infirmumque, 
agri  ac  pecoris  magis  quam  belli  cultorem.  Id  ea 
gratia  eveniebat,  quod  ,  praeter  regios  equites,  nemo 
omnium  Numidarum  ex  fuga  regem  scquitur:  quo 
cujusque  animus  fert,  eo  discedunt,  neque  id  flagi- 
tium  militiae  ducitur :  ita  se  mores  habent.  Igitur 
Metellus,  ubi  videt  regis  etiam  tum  animum  ferocem; 
bellum  renovari,  quod  nisi  ex  illius  lubidine  geri 
non  posset;  praeterea  iniquum  certamen  sibi  cum 
hostibus;  minore  detrimenlo  illos  vinci  quam  suos 

vincere:  statuit  non  praeliis,  neque  acie,  sed  alio 
more  bellum  gerundum.  Itaque  in  Numidiae  loca 
opulentissuma  pergit,  agros  vastat,  multa  castella 
et  oppida,  temere  munita  aut  sine  prsesidio,  capit 
incenditque;  puberes  interfici  jubet,  alia  omnia  mi- 
litum  praedam  esse.  Ea  formidine  multi  mortales 
Romanis  dediti  obsides;  frumentum  et  alia,  quae 
usui  forent ,  affatim  praebita ;  ubicumque  res  postu- 
labat,  praesidium  impositum.  Quae  negotia,  multo 
magis  quam  praelium  male  pugnatum  ab  suis ,  re- 
gem  terrebant :  quippe ,  cui  spes  omnis  in  fuga  sita 
erat,  sequi  cogebatur;  et,  qui  sua  loca  deiendere 
nequiverat,  in  alienis  bellum  gerere.  Tamen,  ex 
copia,  quod  optumum  videbatur  consilium  capit : 
exercitum  plerumque  in  iisdem  locis  opperiri  jubet ; 
ipse  cum  delectis  equitibus  Metelium  sequitur; 
nocturnis  et  aviis  itineribus  ignoratus,  Romanos 
palantes  repente  aggreditur :  eorum  plerique  iner- 
mescadunt,  multi  capiuntur,  nemo  omnium  inta- 
ctus  profugit;  et  Namidae,  priusquam  ex  castris 
subveniretur,  sicuti  jussi  erant,  in  proxumos  colles 
discedunt. 

LV.  Interim  Romae  gaudium  ingens  ortum,  cogni- 
tis  Metelli  rebus :  uti  seque  et  exercitum  more  ma- 
jorum  gereret ;  in  adverso  loco ,  victor  tamen  virtute 
fuisset ;  hostium  agro  potiretur ;  Jugurtham ,  magni- 
ficum  ex  Auli  secordia,  spem  salutis  in  solitudine  aut 
fuga  coegisset  habere.  Itaque  senatus,  ob  ea  feiiciter 
acta,  dis  immortalibus  supplicia  decernere;  civitas, 
trepida  antea  et  sollicita  de  belli  eventu,  laetaagere; 
fama  de  Metello  praeclara  esse.  Igitur  eo  intentior 
ad  victoriam  niti ,  omnibus  modis  festinare ;  cavere 

tamen  necubi  hosti  opportunus  fieret;  meminisse 
post  gloriam  invidiam  sequi :  ita,  quo  clarior  erat, 
eo  magis  anxius.  Neque,  post  insidias  Jugurthae, 
effuso  exercitu  praedari  :  ubi  frumento  aut  pabulo 
opus  erat,  cohortes  cum  omni  equitatu  praesidium 
agitabant;  exercitus  partem  ipse,  reliquos  Marius 
ducebat :  sed  igni  magis  quam  praeda  ager  vastaba- 
tur.  Duobus  locis,  haud  longe  inter  se,  castra  facie- 
bant:  ubi  vi  opus  erat,  cuncti  aderant;  ceterum, 
quo  fuga  atque  formido  latius  cresceret ,  diversi 
agebant.  Eo  tempore  Jugurtha  per  colles  sequi ;  tem- 
pus  aut  locum  pugnae  quaerere;  qua  venturum  ho- 
stem  audierat,  pabulum  et  aquarum  fontes,  quorum 
penuria  erat,  corrumpere;  modo  se  Metello,  inter- 
dum  Mario  ostendere;  postremos  in  agmine  tentare, 
ac  statim  in  colles  regredi ;  rursus  aHis ,  post  aliis 
minitari ;  neque  praeiium  facere ,  neque  otium  pati ; 
tantummodo  hostem  ab  incepto  retinere. 

Urbe  Zama  praesldils  confirmata,  Marinm  Jugurtha  apud  Siccam 

Invadit. 

LVI.  Romanus  imperator,  ubi  se  dolis  fatigari 
videt  neque  ab  hoste  copiam  pugnandi  fieri,  urbem 
magnam,  et  in  ea  parte  qua  sita  erat  arcem  regni, 
nomine  Zamam*,  statuit  oppugnare;  ratus ,  id  quod 
negotium  poscebat,  Jugurtham  laborantibus  suis 
auxilio  venturum,  ibique  praelium  fore.  At  ille, 
quae  parabantur  a  perfugis  edoctus,  magnis  itineri- 
bus  Metellum  antevenit :  oppidanos  hortatur  moenia 


^  Magna  Sciplonls  de  Annibale 
victoria  huic  urbi  nobilitatem 
peperit,  sed  nulla  ejus  vestigla 
nunc  Bupersunt.   Quinque    dle- 


rum  Itlnere  a  Carthagine  dlsta- 
bat ,  occidentem  versus  ,  teste 
Polyblo. 


124  SALLUSTII 

defendant,  additis  auxilio  perfngis,  qiiod  genus  ex 
copiis  regis ,  quia  fallere  nequibant ,  tirmissumum  ; 
praeterea  pollicetur  in  tempore  semet  cum  exercitu 
adfore.  Ita  compositis  rebus ,  in  loca  quam  maxume 
occulta  discedit;  ac  paulo  post  cognoscit  Marium  ex 
itinere  frumentatum  cum  paucis  cohortibus  Siccam ' 
missum ,  quod  oppidum  primum  omnium  post  ma- 
lam  pugnam  ab  rege  defecerat.  Eo  cum  dilectis  equi- 
tibus  noctu  pergit,  et,  jam  egredientibus  Romanis, 
in  porta  pugnam  facit.  Simul  magna  voce  Siccenses 
hortatur  uti  cohortes  ab  tergo  circumveniant :  a  For- 
tunam  praeclari  facinoris  casum  dare ;  si  id  fecerint , 
postea  sese  in  regno,  illos  in  libertate  sine  metu 
setatem  acturos.  »  Ac  ni  Marius  signa  inferre,  atque 
evadere  oppidum properavisset ,  profecto  cuncti,  aut 
magna  pars  Siccensium  fidem  mutavissent :  tanta 
mobiiitate  sese  Numidae  agunt!  Sed  milites  jugur- 
thini ,  paulisper  ab  rege  sustentati ,  postquam  ma- 
jore  vi  hostes  urgent,  paucis  amissis,  profugi  disce- 
dunt. 

Dum  apud  Zamam  acerrime  pugnatur,  Invadit  rex  castra 
Romanorum,  unde  a  Mario  expellitur. 

LVII.  Marius  ad  Zamam  pervenit.  Id  oppidum,  in 
campo  situm,  magis  opere  quam  natura  munitum 
erat,  nulhus  idonese  rei  egens,  armis  virisque  opu- 
lentum.  Igitur  Metellus,  pro  tempore  atque  loco  pa- 
ratis  rebus,  cuncta  moenia  exercitu  circumvenit; 
legatis  imperat  ubi  quisque  curaret ;  deinde ,  signo 
dato ,  undique  simul  clamor  ingens  oritur.  Neque  ea 
res  Numidas  terret ;  infensi  intentique  sme  tumultu 

^  Sicca,  ubl  hodie  Ke/j  prope  flumen  Bagradam  :  Medjerda, 


BELLUM   JUGURTHTNUM  125 

manent.  Praelium  incipitur.  Romani,  pro  ingenio 
quisque,  pars  eminus  glande  aut  lapidibus  pugnare ; 
alii  succedere,  ac  muriim  modo  suiTodere,  modo 
scalis  aggredi;  cupere  praelium  in  manibus  facere. 
Contra  ea,  oppidani  in  proxumos  saxa  volvere ;  sudes, 
pila,  prseterea  picem  sulfure  et  taedamixtain,  arden- 
tiamittere.  Sed  nec  illos,  qui  procul  manserant,  timor 
animi  satis  muniverat :  nam  plerosque  jacula ,  tor- 
mentis  aut  manu  emissa,  vulnerabant ;  parique  peri- 
culo,  sed  fama  impari ,  boni  atque  ignavi  erant. 

LVIII.  Dum  apud  Zamam  sic  certatur,  Jugurtha 
ex  improviso  castra  hostium  cum  magna  manu  inva- 
dit;  remissis  qui  in  praesidio  erant,  et  omnia  magis 
quam  praelium  exspectantibus ,  portam  irrumpit.  At 
nostri,  repentino  metu  perculsi,  sibi  quisque  pro 
moribus  consulunt  :  alii  fugere,  alii  arma  capere; 
magna  pars  vulnerati  aut  occisi.  Ceterum  ex  omni 
multitudine  non  amplius  quadraginta,  memores  no- 
minis  romani ,  grege  facto ,  locum  cepere  paulo 
quam  alii  editiorem ;  neque  inde  maxuma  vi  depelli 
quiverunt;  sed  tela  eminus  missa  remittere,  pauci 
in  pluribus  minus  frustrati;  sin  Numidae  propius  ac- 
cessissent,  ibi  vero  virtutem  ostendere,  et  eos  maxuma 
vi  caedere,  fundere  atque  fugare.  Interim  Metellus, 
quumacerrume  rem  gereret,  clamorem  hostilem  ab 
tergo  accepit;  dein,  converso  equo,  animadvertit 
fugam  ad  se  versum  fieri ,  quae  res  indicabat  popu- 
lares  esse.  Igitur  equitatum  omnem  ad  castra  pro- 
pere  mittit,  ac  statim  C.  IVIarium  cum  cohortibus 
sociorum ;  eumque  lacrumans  per  amicitiam  perque 
rempublicam  obsecrat ,  ne  quam  contumeliam  re- 
manerein  exercitu  victoro,  neve  hostes  inultosabire 

sinat.  Ille  brevi  mandata  efficit.  At  Jiigurtha ,  muni- 
mento  castrorum  impeditus,  quum  alii  super  vallum 
praecipitarentur,  alii  in  angustiis  ipsi  sibi  properantes 
ofBcerent ,  multis  amissis ,  in  loca  munita  sese  re- 
cepit.  Metellus ,  infecto  negotio ,  postquam  nox  ade- 
rat ,  in  castra  cum  exercitu  revertitur. 

Apnd  Zamam  et  pro  castris  simul  pngnatur  vario  eventu. 

LIX.  Igitur  postero  die,  priusquam  ad  oppugnan- 
dum  egrederetur,  equitatum  omnem,  in  ea  parte  qua 
regis  adventus  erat,  pro  castris  agitare  jubet;  portas 
et  proxuma  loca  tribunis  dispertit;  deinde  ipse  pergit 
ad  oppidum,  atque,  uti  superiore  die,  murum  ag- 
greditur.  Interim  Jugurtha  ex  occulto  repente  nostros 
invadit.  Qui  in  proxumo  locati  fuerant,  paulisper 
territi  perturbantur ;  reliqui  cito  subveniunt.  Neque 
diutius  Numidse  resistere  quivissent ,  ni  pedites  cum 
equitibus  permixti  magnam  cladem  in  congressu  fa- 
cerent.  Quibus  illi  freti,  non,  uti  equestri  praelio 
solet,  sequi,  deincedere;  sed  adversis  equis  coneur- 
rere,  implicare  ac  perturbare  aciem;  ita  expeditis 
peditibus  suis  hostes  paene  victos  dare. 

LX.  Eodem  tempore  apud  Zamam  magna  vi  certa- 
batur ;  ubi  quisque  legatus  aut  tribunus  curabat,  eo 
acerrume  niti,  neque  alius  in  alio  magis  quam  in 
sese  spem  habere :  pariter  oppidani  agere.  Oppugnare 
aut  parare  omnibus  locis ;  avidius  alteri  alteros  sau- 
ciare  quam  semet  tegere;  clamor  permixtus  horta- 
tione,  laetitia,  gemitu,  item  strepitus  armorum,  ad 
cnelum  ferri;  tela  utrinque  volare.  Sed  ilH  qui  moenia 
defensabantj    ubi  hostes  pauhikim  modo  pugnam 

remiserant,  intenti  praelium  equestre  prospectabant. 
Eos,  uti  quaeque  Jugurthae  res  erant,  laetos  modo, 
modo  pavidos  anima  Iverteres;  ac,  sicuti  audiri  a 
suis  aut  cerni  possent,  monere  alii,  alii  hortari,  aut 
manu  significare,  aut  niti  corporibus,  huc  et  illuc 
quasi  vitabundi  aut  jacientes  tela,  agitare.  Quod  ubi 
Mario  cognitum  est,  nam  is  in  ea  parte  curabat 
consulto  lenius  agere  ac  diffidentiam  rei  simulare 
pati  Numidas  sine  tumultu  regis  prselium  visere.  Ita 
illis  studio  suorum  adstrictis,  repente  magna  vi 
murum  aggreditur:  et  jam  scalis  egressi  miUtes 
prope  summacep  rant,  quum  oppidani  concurrunt; 
lapides,  ignem,  aha  praeterea  tela  ingerunt.  Nostri 
primo  resistere  :  deinde,  ubi  unae  atque  alterae  scalse 
comminutae,  qui  supersteterant  afflicti  sunt;  ceteri, 
quoquomodo  potuere,  pauci  integri,  magna  pars 
confecti  vulneribus,  abeunt.  Denique  utrinque  prae- 
lium  nox  diremit. 

Relicta  obsidlone,  Metellus  Bomilcarem  pollicitationlbua 
aggreditur,  A.  U.  646. 

LXI.  Metellus,  posquam  videt  frustra  inceptum; 
neque  oppidum  capi,  neque  Jugurtham  ,  nisi  ex  in- 
sidiis  aut  suo  loco,  pugnam  facere,  et  jam  aestatem 
exactam  esse,  ab  Zama  discedit,  et  in  his  urbibus 
quae  ad  se  defecerant,  satisque  munitae  loco  aut  moe- 
nibus  erant,  praesidia  imponit;  ceterum  exercitum 
in  provinciam,  quae  proxuma  estNumidiae,  hiemandi 
gratia  collocat.  Neque  id  tempus,  ex  aliorum  more, 
quieti  aut  luxuriae  concedit;  sed ,  quoniam  armis 
bellum  parum  procedebat,  insidias  regi  per  amicos 
tendere,  et  eorum  perlidia  pro  armis  uti  parat.  Igi- 

tur  Bomilcarem,  qui  Romae  cum  Jugurtha  fuerat  *,  el 
inde ,  vadibus  datis ,  clam  Massiva?  de  nece  judicium 
fugerat,  quod  ei  per  maxumam  amicitiam  maxuma 
copia  fallendi  erat,  multis  poliicitationibus  aggredi- 
tur.  Ac  primo  efficit  uti  ad  se  colloquendi  gratia 
occultus  veniat ;  dein  fide  data,  si  Jugurtham  vivum 
aut  necatum  tradidisset ,  fore  ut  illi  senatus  impu- 
nitatem  et  sua  omnia  concederet,  facile  Wumidae 
persuadet,  quum  ingenio  infido,  tum  metuenti  ne, 
si  pax  cum  Romanis  fieret,  ipse  per  conditiones  ad 
supplicium  traderetur. 

Bomilcaris  suasione,  omnia  rex  Metello  tradit ;  mox,  supplicii  metu, 
bellum  de  integro  sumit. 

LXII.  Is,  ubi  primum  opportunum,  Jugurtham 
anxium  ac  miserantem  fortunas  suas  accedit;  mo^ 
net  atque  lacrumans  obtestatur  uti  aliquando  sib. 
liberisque,  et  genti  Numidarum  optume  meritse,  pro- 
videat:  «  Omnibus  praeliis  sese  victos,  agrum  vasta- 
tum,  multos  mortales  captos  aut  occisos,  regni  opes 
comminutas  esse :  satis  saepe  jam  et  virtutem  mili- 
tum  et  fortunam  tentatam;  caveretne,iIlo  cunctante, 
Numidae  sibi  consulant.  »  His  atque  talibus  aliis  ad 
deditionem  regis  animum  impellit.  Mittuntur  ad 
imperatorem  legati  :  «  Jugurtham  imperata  factu- 
rum ,  ac  sine  uUa  pactione  sese  regnumque  suum  in 
illius  fidem  tradere.  »  Metellus  propere  cunctos  se- 
natorii  ordinis  ex  hibernis  arcessiri  jubet;  eorum 
atque  aliorum,  quos  idoneos  ducebat,  consiiium 
habet.  Ita ,  more  majorum ,  ex  consilii  decreto ,  pel 
legatos  Jugurthae  imperat    argenti  pondo  ducenta 

^  Cf.  cap.  XXXV. 

millia\  elephantos  omnes,  equorum  et  armorum  ali 
quantum.  Quae  postquam  sine  mora  facta  sunt,  ju- 
bet  omnes  perfugas  vinctos  adduci.  Eorum  magna 
pars,  uti  jussum  erat,  adducti;  pauci ,  quum  pri- 
mum  deditio  coepit ,  ad  regem  Boccbum  in  Maureta- 
niam  abierant.  Igitur  Jugurtha,  ubi  armis  virisque 
et  pecunia  spoliatus ,  quum  ipse  ad  imperandum ' 
Tisidium  vocaretur,  rursus  coepit  flectere  animum 
suum,  et  ex  mala  conscientia  digna  timere.  Denique, 
multis  diebus  per  dubitationem  consumptis ,  quum 
modo  taedio  rerum  adversarum  omnia  bello  potiora 
duceret,  interdum  secum  ipse  reputaret  quani  gra- 
vis  casus  in  servitium  ex  regno  foret,  multis  ma- 
gnisque  praesidiis  nequidquam  perditis ,  de  integro 
bellumsumit.  Romse  senatus,  de  provinciis  consul- 
tus ,  Numidiam  Metello  decreverat  *. 

G.  Marii  Indoles,  ambitio  et  primi  successns. 

LXIII.  Per  idem  tempus  Uticae  forte  C.  Mario,  per 
hostias  dis  supplicanti,  magna  atque  mirabilia  por- 
tendi  haruspex  dixerat :  «  Proinde ,  quae  animo  agi- 
tabat,  fretus  dis  ageret :  fortunam  quam  saepissume 
experiretur;  cuncta  prospera  eventura.  »  At  illum 
jam  antea  consulatus  ingens  cupido  exagitabat.  Ad 
quem  capiundum,  praeter  vetustatem  famihae,  alia 
omnia  abunde  erant :  industria ,  probitas ,   militiae 


^  Ducenta  inUlia  librarimi. 
Libra  romana  sequlvalet  fere 
327  gr.  Ducenta  ergo  millia  su- 
perant  65,000  kilogr.  argenti, 
seu  13,000,000  fr. 

^    Ad  imperandum ,    sensu 
passivo.  —  Tisidio  verisimile  est 


designari  hodiernum  pagum 
Thisida,  Inter  Uticam  et  Car- 
thaginem,  propo  flumen  Bagra» 
dam. 

3  Prorogato   videlicet  In   ee« 
cundum  annum  imperio. 

magna  scientia,  animus  belliingens,  domi  modicus, 
lubidinis  et  divitiarum  victor,  tantummodo  gloriae 
avidus.  Sed  is,  natus  et  omnem  pueritiam  Arpini 
altus%  ubi  primum  aetas  militiae  patiens  fuit,  sti- 
pendiis  faciundis ,  non  graeca  facundia  neque  urba- 
nis  munditiis,  sese  exercuit  :  ita  inter  artes  bonas 
integrum  ingenium  brevi  adolevit.  Ergo  ubi  primum 
tribunatum  miiitarem  a  populo  petit ,  plerisque  fa- 
ciem  ejus  ignorantibus ,  facile  notus  *  per  omnes  tri- 
bus  declaratur.  Deinde  ab  eo  magistratu  alium  post 
alium  sibi  peperit;  semperque  in  potestatibus  eo 
modo  agitabat,  uti  ampliore,  quam  gerebat,  dignus 
haberetur.  Tamen  is  ad  id  locorum  talis  vir,  nam 
postea  ambitione  praeceps  datus  est ,  consulatum 
petere  non  audebat.  Etiam  tum  alios  magistratus 
plebes,  consulatum  nobilitas  inter  se  per  manus  tra- 
debat ;  novus  nemo  tam  clarus ,  neque  tam  egregiis 
factis  erat,  quin  his  indignus  illo  honore,  et  quasi 
pollutus  haberetur. 

A  Metello,  petendl  consulatus  gratia,  missionem  rogat ;  superbeque 
exceptus ,  omni  dolo  eum  supplantare  molitur. 

LXIV.  Igitur,  ubi  Marius  haruspicis  dicta  eodem 
intendere  videt  quo  cupido  animi  hortabatur,  ab 
Metello,  petundi  gratia,  missionem  rogat.  Cuiquan- 
quam  virtus ,  gloria ,  atque  alia  optanda  bonis  supe- 
rabant,  tamen  inerat  contemptor  animus  et  super- 
bia,  commune  nobihtatis  malum.  Itaque  primum, 
commotus  insolita  re,  mirari  ejus  consilium,  et 
quasi  peramicitiam  monere  ne  tam  pravainciperet, 

*  Arpinumy  in  Latio,  patria  ©tiam  fuit  Ciceronis  et  PlautL 

•  Notus  fama. 

neu  super  fortunam  animum  gereret :  «  Non  omnia 
omnibus  cupiunda  esse;  debere  illi  res  suas  satis 
placere;  postremo,  caveret  id  petere  a  populo  roma- 
no  quod  illi  jure  negaretur.  »  Postquam  haec  atque 
alia  talia  dixit,  neque  animus  Marii  flectitur,  respon- 
dit ,  ubi  primum  potuisset  per  negotia  publica ,  fa- 
cturum  sese  quae  peteret ;  ac  postea  saepius  eadem 
postulanti  fertur  dixisse  ne  festinaret  abire;  satis 
mature  illum  cum  filio  suo  consulatum  petiturum. 
Is  eo  tempore  in  contubernio  patris  ibidem  mili- 
tabat ,  annos  natus  circiter  viginti  ^ .  Quae  res  Ma- 
rium,  quum  pro  honore  quem  affectabat,  tum  contra 
Meteilum,  vehementer  accenderat.  Itacupidineatque 
ira ,  pessumis  consultoribus ,  grassari ;  neque  facto 
ullo  neque  dicto  abstinere,  quod  modo  ambitiosum 
foret;  mihtes ,  quibus  in  hibernis  praeerat,  laxiore 
imperio  quam  antea  habere;  apud  negotiatores , 
quorum  magna  multitudo  Uticae  erat ,  criminose  si- 
mui  et  magnifice  de  bello  loqui  :  «  Dimidia  pars 
exercitus  sibi  permitteretur,  paucis  diebus  Jugurtham 
in  catenis  habiturum;  ab  imperatore  consulto  trahi, 
quod  homo  inanis  et  regiae  superbiae  imperio  nimis 
gauderet.  »  Quae  omnia  ilHs  eo  firmiora  videbantur 
quod  diuturnitate  belh  res  famiiiares  corruperant,  et 
animo  cupienti  nihil  satis  festinatur. 

LXV.  Erat  praeterea  in  exercitu  nostro  Numida 
quidam,  nomineGauda,  Manastabalis  filius,  Masi- 
nissae  nepos,  quem  Micipsa  testamento  secundum 
heredem'  scripserat,  morbis  confectus,  et  ob  eam 


*  Ante  tertium  et  quadrage- 
fiimum  annum  petere  consula- 
tum  non  licebat. 


2  Secundum,  post  primosrAdher- 
balem  scilicet,  Hiempsalem  et  Ju- 
gurtham.Vlde  stemma,  ad  cap.  v. 

causam  mente  paulum  immimita.  Gui  Metellus  pe- 
tenti  more  regum  uti  sellam  juxta  poneret,  item 
postea,  custodise  causa,  turmam  equitum  romano- 
rum ,  utrumque  negaverat :  honorem ,  quod  eorum 
modo  foret  quos  populus  romanus  reges  appella- 
visset;  praesidium,  quod  contumeliosum  in  eos  foret, 
si  equites  romani  satellites  Numidse  traderentur. 
Hunc  Marius  anxium  aggreditur,  atque  hortatur  uti 
contumeHarum  imperatoris  cum  suo  auxilio  poenas 
petat.  Hominem  ob  morbos  animo  parum  valido  se- 
cunda  oratione  extolHt :  «  Hkim  regem,  ingentem 
virum ,  Masinissae  nepotem  esse ;  si  Jugurtha  captus 
autoccisus,  imperium  Numidiae  sine  mora  habitu- 
rum ;  id  adeo  mature  posse  evenire ,  si  ipse  consul 
ad  id  beUummissus  foret.  »  Itaque  et  illum,  etequi- 
tes  romanos,  miUtes  et  negotiatores ,  ahos  ipse, 
plerosque  pacis  spes  impelKt,  uti  Romam  ad  suos 
necessarios  aspere  in  Metelhim  de  bello  scribant, 
Marium  imperatorem  poscant.  Sic  ilH  a  multis  mor- 
taHbus  honestissuma  suffragatione  consulatus  pete- 
batur.  Simul  ea  tempestate  plebes,  nobihtate  fusa 
per  legem  Mamiliam*,  novos  extoHebat.  Ita  Mario 
cuncta  procedere. 

Vaccenses,  Jugurthse  suasione,  romanos  milites  obtruncant. 

LXVI.  Interim  Jugurtha,  postquam,  omissa  de- 
ditione,  bellum  incipit,  cum  magna  cura  parare  om- 
nia ,  festinare ,  cogere  exercitum ;  civitates ,  quae  ^b 
se  defecerant,  formidine  aut  ostentando  praemia  af- 
fectare;  communire  suos   locos;  arma,    tela,  aHa 

^  Cf.  cap.  XL 

qu9e  spe  pacis  amiserat,  reiicere  aut  commercari ; 
servitia  Uomanorum  allicere,  et  eos  ipsos,  qui  in 
praesidiis  erant,  pecunia  tentare;  prorsus  nihil  in- 
tactum  neque  quietum  pati,  cuncta  agitare.  Igitur 
Vaccenses,  quo  Metellus  initio,  Jugurtha  paciiicante, 
praesidium  imposuerat ,  fatigati  regis  supphciis , 
neque  antea  voluntate  alienati,  principes  civitatis 
inter  se  conjurant :  nam  volgus ,  uti  plerumque  so- 
let,  et  maxume  Numidarum,  ingenio  mobili,  sedi- 
tiosum  atque  discordiosum  erat,  cupidum  novarum 
rerum  ,  quieti  et  otio  adversum ;  dein ,  compositis 
inter  se  rebus,  diem  tertium  constituunt,  quod  is, 
festus  celebratusque  per  omnem  Africam ,  kidum 
magis  quam  formidinem  ostentabat.  Sed  ubi  tempus 
fuit,  centuriones  tribunosque  militares,  et  ipsum 
praefectum  oppidi  T.  Turpilium  Silanum,  alius 
alium,  domos  suas  invitant;  eos  omnes,  praeter 
Turpilium,  inter  epulas  obtruncant;  postea  miiites 
palantes,  inermos,  quippe  in  tali  die  acsine  imperio, 
aggrediuntur.  Idem  plebes  facit,  pars  edocti  ab  nobi- 
litate,  alii  studio  tahumrerum  incitati,  quis,  actacon- 
siliumquc  ignorantibus,  tumultus  ipse  et  res  novae 
satis  piaccl^ant. 

LXVII.  Uomani  milites,  improviso  metu,  incerti 
ignarique  quid  potissumum  facerent,  trepidare  :  ad 
arcem  oppidi,  ubi  signa  et  scuta  erant,  prtTsidium 
hostium;  portae  ante  clausa^,  fugam  prohibebant;  ad 
lio«  mulieres  puerique,  pro  tectis  aidiiiciorum ,  saxa 
et  alia  quae  locus  proebebat  certatim  miltere.  Ita 
neque  caveri  anceps  malum,  neque  a  fortissumis 
iniirmissumo  generi  resisti  posse;  juxta  l)oni  mali- 
que,  strenui  et  imbelies,  inulti  obtruncati.  In  ea 

tanla  asperitate,  saevissumis  Numidis  et  oppido 
undique  clauso,  Turpilius,  unus  ex  omnibus  Itali- 
cis,  profugit  intactus  :  id  misericordiane  hospitis,  an 
pactione,  an  casu  ita  evenerit,  parum  comperimus; 
nisi,  quia  illi  in  tanto  malo  turpis  vita  fama  integra 
potior,  improbus  intestabilisque  videtur. 

Tantam  injuriam  Metellus  excidio  urbis  ulciscitur. 

LXVIII.  Metellus,  postquam  de  rebus  V^ccae  actis 
comperit,  paulisper  moestus  e  conspectu  abit;  dein- 
de,  ubi  ira  et  aegritudo  permixta,  cum  maxuma  cura 
liltum  ire  injurias  festinat.  Legionem,  cum  qua 
hiemabat,  et  quampkirimos  potest  numidas  equites, 
pariter  cum  occasu  soHs  expeditos  educit;  et  postera 
die,  circiter  horam  tertiam  %  pervenit  in  quamdam 
planitiem,  locis  paulo  superioribus  circumventam. 
Ibi  milites,  fessos  itineris  magnitudine  et  jam  ab- 
nuentes  omnia,  docet  oppidum  Vaccam  nonamplius 
mille  passuum  abesse  :  «  Decere  illos  reliquum  la- 
borem  sequo  animo  pati,  dum  pro  civibus  suis,  viris 
fortissumis  atque  miserrumis,  poenas  caperent.  » 
Praeterea  praedam  benigne  ostentat.  Ita  animis  eo- 
rum  arrectis,  equites  in  primo  late,  pedites  quam 
artissume  ire,  signa  occultare  jubet. 

LXIX.  Vaccenses  ubi  animum  advertere  ad  se 
versum  exercitum  pergere ,  primo ,  uti  res  erat,  Me- 
telkim  rati,  portas  clausere  :  deinde,  ubi  neque 
agros  vastari,  et  eos  qui  primi  aderant  numidas 
equites  vident,  rursum  Jugurtham  arbitrati,  cum 
magno  gaudio  obvii  procedunt.  Equites  peditesque, 

^  Ab  ortu  solis. 

repente  signo  dato ,  alii  volgum  effusum  oppido  cae- 
dere,  alii  ad  portas  festinare,  pars  turres  capere ;  ira 
atque  spes  praedae  amplius  quam  lassitudo  posse.  Ita 
Vaccenses  biduum  modo  ex  perfidia  laetati ;  civitas 
magna  et  opulens  poenae  cuncta  aut  praedae  fuit. 
Turpilius,  quem  praefectum  oppidi  unum  ex  omni- 
bus  profugisse  supra  ostendimus,  jussus  a  Metello 
causam  dicere,  postquam  sese  parum  expurgat,  con- 
demnatus  verberatusque,  capite  poenas  solvit  :  nam 
is  civis  ex  Latio  *  erat. 

Bomllcar  JngnrthsQ  insidias  parat  qu89  regi  manlfestanttir. 

LXX.  Per  idem  tempus  Bomilcar,  cujus  impulsu 
Jugurtha  deditionem  quam  metu  deseruit  incepe- 
rat,  suspectus  regi  et  ipse  eum  suspiciens,  novas  res 
cupefe,  ad  perniciem  ejus  dolum  quserere,  diu  no- 
ctuque  fatigare  animum.  Denique,  omnia  tentando, 
socium  sibi  adjungit  Nabdalsam ,  hominem  nobilem, 
magnis  opibus,  carum  acceptumque  popularibus 
suis ;  qui  plerumque  seorsum  ab  rege  exercitum  du- 
ctare,  et  omnes  res  exsequi  solitus  erat,  quae  Jugur- 
thae  fesso  aut  majoribus  adstricto  superaverant ;  ex 
quo  illi  gloria  opesque  inventae.  Igitur  utriusque 
consilio  dies  insidiis  statuitur;  cetera,  uti  res  posce- 
ret,  ex  tempore  parari  placuit.  Nabdalsa  ad  exerci- 
tum  profectus  quem  inter  hiberna  Romanorum 
jussus  habebat,  ne  ager,  inultis  hostibus,  vastare- 
tur.  Is  postquam,  magnitudine  facinoris  perculsus, 
ad  tempus  non  venit,  metusque  rem  impediebat; 
Bomilcar,  simul  cupidus  incepta  patrandi  et  timore 

*  Leges  Porcia  et  Sempronia  romanum  civem  necari  aut  ver- 
berari  vetabant ;  clvis  antem  ex  Latio  his  legibus  non  protegebatur. 

socii  anxius,  ne,  omisso  vetere  consilio,  novum  quge- 
reret ,  litteras  ad  eum  per  homines  fideles  mittit ,  in 
quis  mollitiem  secordiamque  viri  accusare,  testari 
deos  per  quos  juravisset :  «  Praemia  Metelli  in  pe- 
stem  ne  converteret :  Jugurthae  exitium  adesse ;  ce- 
terum,  suane  an  Metelli  virtute  periret,  id  modo  agi- 
tari  :  proinde  reputaret  cum  animo  suo ,  praemia  an 
cruciatum  mallet.  » 

LXXI.  Sed  quum  hse  litterae  allatae,  forteNabdal- 
sa,  exercito  corpore  fessus,  in  lecto  quiescebat;  ubi, 
cognitis  Bomilcaris  verbis ,  primo  cura ,  deinde ,  uti 
aegrum  animum  solet,  somnus  cepit.  Erat  ei  Numida 
quidam  negotiorum  curator,  fidus  acceptusque,  et 
omnium  consiliorum,  nisi  novissumi,  particeps.  Qui 
postquam  allatas  litteras  audivit,  ex  consuetudine 
ratus  opera  aut  ingenio  suo  opus  esse ,  in  tabernacu- 
lum  introit;  dormiente  illo,  epistolam,  super  caput 
in  pulvino  temere  positam,  sumit  ac  perlegit;  dein 
propere,  cognitis  insidiis,  ad  regem  pergit.  Nab- 
daisa,  post  paulo  experrectus,  ubi  neque  epistolam 
reperit,  et  rem  omnem  uti  acta  cognovit,  primo 
indicem  persequi  conatus ,  postquam  id  frustra  fuit , 
Jugurtham  placandi  gratia  accedit  :  «  Quse  ipse  pa- 
ravisset  facere ,  perfidia  clientis  sui  praeventa ;  »  la- 
crumans  obtestatur  per  amicitiam ,  perque  sua  antea 
fideliter  acta,  ne  super  tali  scelere  suspectum  sese 
haberet. 

Bomllcare  et  Insidiarum  consciis  interfectis,  rex  formidine, 
quasi  vecordia ,  manet  agitatus. 

LXXII.  Ad  ea  rex,  aliter  atque  animo  gerebat,  pla- 
cide  respondit.  Bomilcare  aliisque  multis,  quos  socios 

insidiarum  cognoverat,  interfectis,  iram  oppresserat, 
ne  qua  ex  eo  negotio  seditio  oriretur.  Neque  post  id 
locorum  Jugurthae  dies  aut  nox  ulla  quieta  fuere  : 
neque  loco ,  neque  mortali  cuiquam  aut  tempori  sa- 
tis  credere;  cives,  hostes  juxta  metuere;  circumspe- 
ctare  omnia ,  et  omni  strepitu  pavescere ;  alio  atque 
alioloco,  saepe  contra  decus  regium,  noctu  requies- 
ccre;  interdum,  somno  excitus,  arreptis  armis,  tu- 
multum  facere  :  ita  formidine,  quasi  vecordia,  exa- 
gitari. 

Metellus  Marium  tandem  dimittit;  huic  et  consulatus,  et 
jugurthinum  bellum  committitur. 

LXXXIII.  Igitur  Metellus,  uhi  decasu  Bomilcaris 
et  indicio  patefacto  ex  perfugis  cognovit,  rursus, 
tanquam  ad  integrum  beilum,  cuncta  parat  festinat- 
que.  Marium,  fatigantem  de  profectione ,  simul  et 
invisum  et  ofTensum  sibi,  parum  idoneum  ratus, 
domum  dimittit.  Et  Romae  plebes,  litteris  quae  de 
Metello  ac  Mario  misstC  erant  ^  cognitis,  volenti 
animo  de  ambobus  acceperant.  Imperatori  nobilitas, 
quae  antea  decori,  invidiae  esse;  at  illi  alteri  generis 
humihtas  favorem  addiderat.  Ceterum  in  utroque 
magis  studia  partium  quam  bona  aut  mala  sua  mo- 
derata.  Praeterea  seditiosi  magistratus  volgum  exa- 
gitare,  Metellum  omnibus  concionibus  capitis  arces- 
sere,  Marii  virtutem  in  majus  celebrare.  Denique 
plebes  sic  accensa,  uti  opitices  agrestesque  omnes, 
quorum  res  fidesque  in  manibus  sitae  erant,  rehctis 
operibus,  frequentarent  Marium,  et  sua  necessaria 
post  illius  honorem  ducerent.  Ita,  perculsa  nobilita- 

*  Cf.  cap.  Lxv. 

te ,  post  multas  tempestates  novo  homini  consulatus 
mandatur;  et  postea  populus,  a  tribuno  plebis  Ma- 
nilio  Mancino  rogatus  quem  vellet  cum  Jugurtha 
bellum  gerere,  frequens  Marium  jussit.  Senatus 
paulo  ante  Metello  Numidiam  decreverat*;  ea  res 
frustra  fuit. 

Jugurtha,  inops  consilii  et  amicorum,  a  Metello  vincitur. 

LXXIV.  Eodem  tempore  Jugurtha,  amissis  ami- 
cis  ( quorum  plerosque  ipse  necaverat ;  ceteri  formi- 
dine,  pars  ad  Romanos,  alii  ad  regem  Bocchum  pro- 
fugerant);  quum  nequebellum  geri  sine  administris 
posset,  et  novorum  fidem,  in  tanta  perfidia  veterum, 
experiri  periculosum  duceret,  varius  incertusque 
agitabat.  Neque  illi  res,  neque  consiUum  aut  quis- 
quam  hominum  satis  placebat :  itinera  praefectosque 
in  dies  mutare;  modoadversum  hostes,  interdum  in 
solitudines  pergere;  saepe  in  fuga,  ac  post  paulo  in 
armis  spem  habere;  dubitare,  virtuti  popularium 
an  fidei  minus  crederet :  ita,  quocumque  intenderat, 
res  adversae  erant.  Sed  inter  eas  moras,  repente  sese 
MeteUus  cum  exercitu  ostendit.  Numidae  ab  Jugur- 
tha  pro  tempore  parati  instructique ;  dein  praehum 
incipitur.  Qua  in  parte  rex  adfuit,  ibi  ahquandiu 
certatum ;  ceteri  omnes  ejus  miUtes  primo  concursu 
pulsi  fugatique.  Romani  signorum  et  armorum  ah- 
quanto  numero,  hostium  paucorum  potiti  :  nam 
ferme  Numidas  in  omnibus  praeliis  pedes  magis 
quam  arma  tutata  sunt. 


^  Jam  Metellus  provinciam 
proconsul  adminlstralbat ,  ex  de- 
«reto  quod   in  flne  capitis  lxii 


memoratur.  Imperium  ergo  rur- 
sus,  novo  decreto,  prorogatum 
ei  f uerat. 

Vlctnm  regem  Metellus  Thalam  insequitur,  oppidoque  potitur. 

LXXV.  Ea  fuga  Jugiirtha  impensius  modo  rebus 
suis  diffidens,  cum  perfugis  etparte  equitatus  in  so- 
litudines,  dein  Thalam  pervenit^,  in  oppidum  ma- 
gnum  et  opulentum,  ubi  plerique  thesauri,  filiorum- 
que  ejus  multus  pueritise  cultus  erat.  Quae  postquam 
Metello  comperta,  quanquam  inter  Thalam  flumen- 
queproxumum,  spatio  millium  quinquaginta*,  loca 
arida  atque  vasta  esse  cognoverat ;  tamen  spe  patrandi 
belli,  si  ejus  oppidi  potitus  foret,  omnes  asperitates 
supervadere  ac  naturam  etiam  vincere  aggreditur. 
Igitur  omnia  jumenta  sarcinis  levari  jubet,  nisi 
frumento  dierum  decem;  ceterum  titres  modo,  et 
alia  aquae  idonea  portari.  Praeterea  conquirit  ex  agris 
quam  plurimum  potest  domiti  pecoris;  eo  imponit 
vasa  cujusque  modi,  pleraque  lignea,  collecta  ex 
tuguriis  Numidarum.  Ad  hoc  finitumis  imperat,  qui 
se  post  regis  fugam  Metello  dederant,  quam  pluri- 
mum  quisque  aquae  portarent;  diem  locumque  ubi 
praesto  forent  praedicit.  Jpse  ex  flumine,  quam  pro- 
xumam  oppido  aquam  supra  diximus,  jumenta  one- 
rat.  Eo  modo  instructus,  ad  Thalam  proficiscitur. 
Deinde,  ubi  ad  id  loci  ventum  quo  Numidis  praecepe- 
rat,  et  castra  posita  munitaque  sunt,  tanta  repente 
coelo  missa  vis  aquae  dicitur,  ut  ea  modo  exercitui 
satis  superque  foret.  Praeterea  commeatus  spe  am- 
phor,  quia  Numidae,  sicuti  plerique  in  nova  deditio- 
ne,  officia  intenderant.  Ceterum  milites,  rehgione, 
pluvia  magis  usi ;  eaque  res  multum  animis  eorum 

*  In  meridlonali  Numidia ,  situ  ignoto. 
«  74  kilom. 

addidit,  nam  rati  sese  dis  immortalibus  curae  esse. 
Deinde,  postero  die,  contra  opinionem  Jugurthae,  ad 
Thalam  perveniunt.  Oppidani,  qui  se  locorum  aspe- 
ritate  munitos  crediderant,  magna  atque  insoHta  re 
perculsi,  nihilo  segnius  bellum  parare;  idem  nostri 
facere. 

LXXVI.  Sed  rex,  nihil  jam  infectum  Metello  cre- 
dens  (quippe  qui  omnia,  arma,  tela,  locos,  tempo- 
ra,  denique  naturam  ipsam,  ceteris  imperitantem , 
industria  vicerat)  cum  liberis  et  magna  parte  pecu- 
niae  ex  oppido  noctu  profugit.  Neque  postea  in  uUo 
loco  amplius  una  die  aut  una  nocte  moratus ,  simu- 
labat  sese  negotii  gratia  properare  :  ceterum  prodi- 
tionem  timebat,  quam  vitare  posse  celeritate  puta- 
bat;  nam  taha  consilia  perotiumet  ex  opportunitate 
capi.  At  Metelhis,  ubi  oppidanos  praeho  intentos,  si- 
mul  oppidum  et  operibus  et  loco  munitum  videt, 
vallo  fossaque  moenia  circumvenit.  Deinde  locis  ex 
copia  maxume  idoneis  vineas  agere,  aggerem  jacere, 
et  super  aggerem  impositis  turribus  opus  et  admini- 
stros  tutari.  Contra  haec  oppidani  (estinare,  parare  : 
prorsus  ab  utrisque  nihil  rehquum  fieri.  Denique 
Romani,  multo  ante  labore  praeUisque  fatigati,  post 
dies  quadraginta  quam  eo  ventum  erat,  oppido  modo 
potiti  :  prseda  omnis  a  perfugis  corrupta.  li,  post- 
quam  murum  arieUbus  feriri  resque  suas  afflictas 
vident,  aurum  atque  argentum,  et  aUa  quae  prima 
ducuntur,  domum  regiam  comportant  :  ibi,  vino  et 
epuUs  onerati ,  iUaque  et  domum  et  semet  igni  cor- 
rumpunt;  et,  quas  victi  ab  hostibus  poenas  metue- 
rant,  eas  ipsi  volentes  pependere. 


BELLUM  JUGURTHINUM  141 

Petentibus  Leptitanls,  cohortes  a  Metello  in  praesldlum  mittuntur. 
Oppidi  situs  et  mores. 

LXXVII.  Sed  pariter  cum  capta  Thala,  legati  ex 
oppido  Lepti  ad  Metellum  venerant,  orantes  uti  prae- 
sidium  praefectumque  eo  mitteret  :  «  Hamilcai^em 
quemdam ,  hominem  nobilem ,  factiosum ,  novis  re- 
bus  studere ,  adversum  quem  neque  imperia  magi- 
stratuum,  neque  leges  valerent ;  ni  id  festinaret,  in 
summo  periculo  suam  salutem,  illorum  socios  fore.  » 
Nam  Leptitani,  jam  mde  a  principio  belli  jugurthi- 
ni,  ad  Bestiam  consulem,  et  postea  Romam  mise- 
rant,  amicitiam  societatemque  rogatum  :  deinde,  ubi 
ea  impetrata,  semper  boni  fidelesque  mansere,  et 
cuncta  a  Bestia,  Albino  Metelloque  imperata  navi 
fecerant.  Itaque  ab  imperatore  facile  quae  petebant 
adepti.  Emissae  eo  cohortes  Ligurum  quatuor,  et  C. 
Annius  praefectus. 

LXXVIII.  Id  oppidum  ab  Sidoniis  conditum,  quos 
accepimus,  profugos  ob  discordias  civiles,  navibus 
in  eos  locos  venisse  :  ceterum  situm  inter  duas  Syr- 
tes,  quibus  nomen  ex  re  inditum.  Nam  duo  sunt 
sinus  prope  in  extrema  Africa  ^ ,  impares  magnitudi- 
ne,  pari  natura  :  quorum  proxuma  terra3  praealta 
sunt;  cetera,  uti  fors  tulit,  alta,  alia  in  tempestate 
vadosa.  Nam,  ubi  mare  magnum  esse  et  saevire 
ventis  co^pit,  limum  arenamque  et  saxa  ingentia  flu- 
ctus  trahunt  :  ita  facies  locorum  cum  ventis  simul 
mutatur.  Ejus  civitatis  lingua  modo  conversa  con- 
nubio  Numidarum ;  leges  cultusque  pleraque  sido- 

^  In  extrema  A/rica,  orientem  vcrsus;  inter  Africam  scillcet 
et  -iJgyptum.  Cf.  cap.  xvii. 

nica  :  quae  eo  facilius  retinebant ,  quod  procul  ab 
imperio  regis  ^  setatem  agebant.  Inter  illos  et  fre- 
quentem  Numidiam  multi  vastique  loci  erant. 

Philaenorum  fratrum  memorabile  faciuus  per  digressionem 
narratur. 

LXXIX.  Sed ,  quoniam  in  has  regiones  per  Lepti- 
tanorum  negotia  venimus,  non  indignum  videtur 
egregium  atque  mirabiie  facinus  duorum  Carthag:- 
niensium  memorare  :  eam  rem  locus  admonuifc.  Qua 
tempestate  Carthaginienses  pleraeque  Africae  imperi- 
tabant,  Cyrenenses  quoque  magni  atque  opulenti 
fuere.  Ager  in  medio  arenosus,  una  specie;  neque 
flumen  neque  mons  erat ,  qui  fmes  eorum  discerne- 
ret :  quae  res  eos  in  magno  diuturnoque  bello  inter 
se  habuit.  Postquam  utrinque  legiones ,  item  classes, 
saepe  fusse  fugatseque,  et  alteri  alteros  aliquantum 
attriverant,  veriti  ne  mox  victos  victoresque  defessos 
alius  aggrederetur,  per  inducias  sponsionem  faciunt, 
uti  certo  die  legati  domo  proficiscerentur ;  quo  in  loco 
inter  se  obvii  fuissent,  is  communis  utriusque  populi 
finis  haberetur.  Igitur  Carthagine  duo  fratres  missi , 
quibus  nomen  Philaenis  erat ,  maturavere  iter  perge- 
re;  Cyrenenses  tardius  iere.  Id  secordiane  an  casu 
acciderit ,  parum  cognovi :  ceterum  solet  in  ilUs  locis 
tempestas,  haud  secus  atque  in  mari,  retinere.  Nam, 
ubi  per  loca  aequaUa  et  nuda  gignentium  ventus 
coortus  arenam  humo  excitavit,  ea,  magnavi  agita- 
ta ,  ora  oculosque  implere  solet :  ita  prospectu  impe- 
dito,  morari  iter.  Postquam  Cyrenenses  aliquanto 
posteriores  se  vident,  et  ob  rem  corruptam  domi 

*  Eegis  Numidise. 

poenas  metuunt,  criminari  Garthaginienses  ante 
tempus  domo  digressos ;  conturbare  rem ;  denique 
omnia  malle  quam  victi  abire.  Sed  quum  Poeni  aliam 
conditionem,  tantummodo  aequam,  peterent,  Graeci  ^ 
optionem  Garthaginiensium  faciunt  :  vel  illi,  quos 
fines  populo  suo  peterent,  ibi  vivi  obruerentur; 
vel,  eadem  conditione,  sese  quem  in  locum  vellent 
processuros.  Philaeni,  conditione  probata,  seque  vi- 
tamque  reipubhcae  condonavere  :  ita  vivi  obruti. 
Garthaginienses  in  eo  loco  Philaenis  fratribus  aras 
consecravere ,  aliique  illis  domi  honores  instituti. 
Nunc  ad  rem  redeo. 

Gaetulos  et  Mauros  Jagurtha  ad  belli  socletatem  alllclt. 

LXXX.  Jugurtha  postquam,  amissa  Thala,  nihil 
satis  firmum  contra  Metellum  putat,  per  magnas 
solitudines  cum  paucis  profectus,  pervenitad  Gaetu- 
los ,  genus  hominum  ferum  incultumque,  et  eo  tem- 
pore  ignarum  nominis  romani.  Eorum  multitudi- 
nem  in  unum  cogit ,  ac  paulatim  consuefacit  ordines 
habere,  signa  sequi,  imperium  observare,  item  aha 
mihtaria  facere.  Praeterea  regis  Bocchi  proxumos 
magnis  muneribus  et  majoribus  promissis  ad  stu- 
dium  sui  perducit;  quis  adjutoribus  regem  aggres- 
sus,  impellit  uti  adversum  Romanos  bellum  susci- 
piat.  Id  ea  gratia  faciUus  proniusque  fuit,  quod 
Bocchus,  initio  hujusce  belH,  legatos  Romam  mise- 
rat  foedus  et  amicitiam  petitum;  quamrem,  opportu- 
nissumam  incepto  bello,  pauci  impediverant ,  caeci 
avaritia,  quis  omnia  honesta  atque  inhonesta  ven- 
dere  mos  erat. 

^  Cyrene  grseca  colonia  erat.  Vlde  cap.  xix. 

LXXXL  Igitur  in  locum  ambobus  placitum  exer- 
citus  conveniunt.  Ibi,  fide  data  et  accepta,  Jugurtha 
Bocchi  animum  oratione  accendit:  «  Romanos  inju- 
stos,  profunda  avaritia,  communes  omnium  hostes 
esse.  Eamdem  illos  causam  belli  cum  Boccho  habe- 
re  quam  secum  et  cum  aliis  gentibus,  lubidinem 
imperitandi,  quis  omnia  regna  adversa  sint.  Tum 
sese ,  paulo  ante  Carthaginienses ,  item  regem  Per- 
sen,  post,  uti  quisque  opulentissumus  videatur,  ita 
Romanis  hostem  fore.  »  His  atque  aliis  talibus  dictis, 
ad  Cirtam  oppidum  iter  constituunt,  quod  ibi  Me- 
tellus  praedam  captivosque  et  impedimenta  locave- 
rat :  ita  Jugurtha  ratus,  aut  captaurbe  operae  pretium 
fore,  aut,  si  Romanus  auxilio  suis  venisset,  praelio 
sese  certaturos.  Nam  callidus  id  modo  festinabat, 
Bocchi  pacem  imminuere,  ne,  moras  agitando,  aliud 
quam  bellum  mallet. 

Dum  Metellus  hostes  opperitur,  provinciam  Mario  datam  audiens, 
bellum  intactum  trahit,  A.  U.  647. 

LXXXII.  Imperator,  postquam  de  regum  societate 
cognovit,  non  temere,  neque,  uti  saepe  jam  victo 
Jugurtha  consueverat,  omnibus  locis  pugnandi  co- 
piam  facit.  Ceterum  haud  procul  ab  Cirta,  castris 
munitis,  reges  opperitur;  meh*us  ratus,  cognitis  Mau- 
ris ,  quoniam  is  novus  hostis  accessei^at,  ex  commodo 
pugnam  facere.  Interim  Ronia  per  litteras  certior  fit 
provinciam  Numidiam  Mario  datam;  nam  consulem 
factum  jam  antea  acceperat.  Quis  rebus  supra  bo- 
num  atque  honestum  perculsus,  neque  lacrumas 
tenere,  neque  moderari  linguam  :  vir  egregius  in 
aliis  artibus,  nimis  moIHter  aegritudinem  pati.  Quam 

rem  alii  in  superbiam  vertebant ;  alii  bonum  inge- 
nium  contumelia  accensum  esse;  multi,  quod  jam 
parta  victoria  ex  manibus  eriperetur.  Nobis  satis  co- 
gnitum ,  illum  magis  honore  Marii  quam  injuria  sua 
cxcruciatum,  neque  tam  anxie  laturum  fuisse,  si 
adempta  provincia  alii  quam  Mario  traderetur. 

LXXXIIL  Igitur  eo  dolore  impeditus,  et  quia  stul- 
titiae  videbatur  alienam  rem  periculo  suo  curare,  le- 
gatos  ad  Bocchum  mittit ,  postulatum  ne  sine  causa 
hostis  popuio  romano  fieret :  «  Habere  eum  magnam 
copiam  societatis  amicitiaeque  conjungendae,  quae 
potior  beilo  esset  :  quanquarn  opibus  suis  confide- 
ret,  non  debere  incerta  pro  certis  mutare ;  omne  bel- 
kim  sumi  facile ,  ceterum  segerrume  desinere ;  non 
in  ejusdem  potestate  initium  ejus  et  finem  esse;  in- 
cipere  cuivis,  etiam  ignavo,  h*cere;  deponi,  quum 
victores  vehnt.  Proinde  sibi  regnoque  consuleret, 
neu  florentes  res  suas  cum  Jugurthae  perditis  misce- 
ret.  »  Ad  ea  rex  satis  placide  verba  facit :  «  Sese  pa- 
cem  cupere ,  sed  Jugurthae  fortunarum  misererl ;  si 
eadem  iUi  copia  fieret,  omnia  conventura.  »  Rursus 
imperator  contra  postulata  Bocchi  nunties  mittit. 
Ille  probare  partim,  alia  abnuere.  Eo  modo,  saepe 
ab  utroque  missis  remissisque  nuntiis,  tempus  pro- 
cedere,  et,  ex  Metelh  voluntate,  bellum  intactum 
trahi. 

MarUis,  Yolente  plebe  et  fayente,  omnia  parat  q\m  bello  opus  sunt. 

LXXXIV.  At  Marius,  uti  supra  diximus,  cupien- 
tissuma  plebe  consul  factus,  postquam  ei  provin- 
ciam  Numidiam  populus  jussit,  antea  jam  infestus 
nobihtati,  tum  vero  multus  atque   ferox  instare  : 

10 

singulos  modo ,  modo  universos  laedere  :  dictitare 
sese  consulatum  ex  victis  illis  spolia  cepisse ;  alia 
praeterea  magnifica  pro  se,  et  illis  dolentia.  Interim 
qu9e  bello  opus  erant  prima  habere  :  postulare  le- 
gionibus  supplementum ;  auxilia  a  populis  et  regi- 
bus  sociisque  ^  arcessere  :  praeterea  ex  Latio  fortis- 
sumum  quemque ,  plerosque  militiae ,  paucos  fama 
cognitos  accire,  et  ambiundo  cogere  homines  emeri- 
tis  stipendiis  secum  proficisci.  Neque  illi  senatus, 
quanquam  adversus  erat,  de  ullo  negotio  abnuere 
audebat;  ceterum  supplementum  etiam  laetus  decre- 
verat,  quia  neque  plebi  mih*tia  volenti  putabatur,  et 
Marius  aut  belli  usum  aut  studia  volgi  amissurus. 
Sed  ea  res  frustra  sperata  :  tanta  lubido  cum  Mario 
eundi  plerosque  mvaserat.  Sese  quisque  praeda  locu- 
pletem ,  victorem  domum  rediturum ,  aha  hujusce- 
modi  animis  trahebant.  Et  eos  non  paulum  oratione 
sua  Marius  arrexerat :  nam  postquam,  omnibus  quae 
postulaverat  decretis ,  milites  scribere  volt ,  hortandi 
causa,  simul  et  nobilitatem,  uti  consueverat,  exagi- 
tandi,  concionem  populi  advocavit ;  deinde  hocmodo 
disseruit : 

Marlus  oratione  nobiles  carpit ,  seipsumque  laudat. 

LXXXV.  «  Scioego,  Quirites,  plerosque  non  iisdem 
artibus  imperium  a  vobis  petere,  et,  postquam  adepti 
sunt,  gerere:  primo  industrios,  supplices,  modicos 
esse ;  dehinc  per  ignaviam  et  superbiam  setatem  age- 
re.  Sed  mihi  contra  ea  videtur  :  nam ,  quo  universa 

*  A  populis  et  regibus  extra  Italiam,  a  aociis  itallcis,  extra 
Latium. 

respublica  pluris  est  quam  consulatus  aut  praetura, 
eo  majore  cura  illam  administrari  quam  haec  peti 
debere.  Neque  me  fallit  quantum,  cum  maxumo 
beneficio  vestro,  negotii  sustineam  :  bellum  parare 
simul  et  aerario  parcere,  cogere  ad  militiam  quos 
nolis  ofFendere,  domi  forisque  omnia  curare,  et  ea 
agere  inter  avidos,  occursantes,  factiosos,  opinione, 
Quirites,  asperius  est.  Ad  hoc,  aUi  si  deliquere,  ve- 
tus  nobilitas,  majorum  facta  fortia,  cognatorum  et 
affinium  opes,  multae  cHentelae,  omnia  haec  prsesidio 
adsunt  :  mihi  spes  omnes  in  memet  sitae ,  quas  ne- 
cesse  est  et  virtute  et  innocentia  tutari ;  nam  alia  in- 
firma  sunt.  Et  ilhid  inteliego,  Quirites,  omnium  ora 
in  me  conversa  esse :  requos  bonosque  favere ,  quippe 
benefacta  mea  reipubhcae  procedunt;  nobihtatem 
locum  invadendi  quaerere :  quo  mihi  acrius  adniten- 
dum  est,  uti  neque  vos  capiamini,  et  ilh  frustra  sint. 
Ita  ad  hoc  aetatis  a  pueritia  fui ,  ut  omnes  labores , 
pericula,consuetahabeam.  Quae,  antevestrabeneficia, 
gratuito  faciebam,  ea  uti ,  accepta  mercede ,  dese- 
ram,  non  est  consilium,  Quirites.  lUis  difficile  est 
in  potestatibus  temperare ,  qui  per  ambitionem  sese 
probos  simulavere;  mihi,  qui  omnem  aetatem  in  op- 
tumis  artibus  egi ,  bene  facere  jam  ex  consuetudine 
in  naturam  vertit.  Bellum  me  gerere  cum  Jugurtha 
jussistis;  quam  rem  nobiUtas  aegerrume  tuUt.  Quae- 
so ,  reputate  cum  animis  vestris  num  id  mutare  me- 
Uus  sit,  si  quem  ex  iUo  globo  nobiUtatis  ad  hoc  aut 
aUud  tale  negotium  mittatis ,  hominem  veteris  pro- 
sapiae  ac  multarum  imaginum,  et  nuUius  stipen- 
dii;  sciUcet  uti  in  tanta  rc,  ignarus  omnium ,  trepi- 
det,  festinet,  sumat  aUquem  ex  populo  monitorem 

officii.  Ita  plerumque  evenit  uti ,  quem  vos  imperare 
jussistis ,  is  sibi  imperatorem  alium  quaerat. 

((  Atque  ego  scio,  Quirites,  qui,  postquam  consu- 
les  facti  sunt,  acta  majorum  et  Graecorum  militaria 
praecepta  legere  coeperint :  homines  prseposteri ;  nam 
gerere  quam  lieri  tempore  posterius ,  re  atque  usu 
prius  est.  Gomparate  nunc,  Quirites,  cum  illorum 
superbia  me  hominem  novum.  Quae  illi  audire  et 
legere  solent,  eorum  partem  vidi,  aha  egomet  ges- 
si ;  qu8e  ilU  htteris ,  ego  mihtando  didici  :  nunc  vos 
existumate,  facta  an  dicta  pluris  sint.  Gontemnunt 
novitatem  meam ,  ego  illorum  ignaviam ;  mihi  for- 
tuna,  iUis  probra  objectantur.  Quanquam  ego  natu- 
ram  unam  et  communem  omnium  existumo,  sed 
fortissumum  quemque  generosissumum.  Ac  si  jam 
ex  patribus  Albini  aut  Bestiae  quaeri  posset,  mene 
an  illos  ex  se  gigni  maluerint,  quid  responsuros  cre- 
ditis,  nisi  sese  liberos  quam  optumos  voluisse?  Quod 
si  jure  me  despiciunt,  faciant  idem  majoribus  suis, 
quibus,  uti  mihi,  ex  virtute  nobilitas  coepit.  Invi- 
dent  honori  meo  :  ergo  invideant  et  labori,  innocen- 
tiae ,  periculis  etiam  meis ,  quoniam  per  haec  illum 
cepi.  Verum  homines  corrupti  superbia  ita  aetatem 
agunt  quasi  vestros  honores  contemnant,  ita  hos 
petunt  quasi  honeste  vixerint.  Nae  illi  falsi  sunt, 
qui  diversissumas  res  pariter  exspectant,  ignaviae 
voluptatem  et  praemia  virtutis.  Atque  etiam ,  quum 
apud  vos  aut  in  senatu  verba  faciunt,  pleraque  ora- 
tione  majores  suos  extollunt;  eorum  fortia  facta  me- 
morando  clariores  sese  putant  :  quod  contra  est ; 
nam  quanto  vita  illorum  praeclarior,  tanto  horum 
secordia  flagitiosior.  Et  profecto  ita  se  res  habet  : 


BELLUM  JUGURTHINUM  149 

majorum  gloria  posteris  quasi  lumen  est;  neque  bo- 
na  neque  mala  eorum  in  occulto  patitur.  Hujusce 
rei  ego  inopiam  patior,  Quirites;  verum,  id  quod 
multo  prcTclarius  est,  meamet  facta  mihi  dicere  li- 
cet.  Nunc  videte  quam  iniqui  sint  :  quod  ex  aliena 
virtute  sibi  arrogant,  id  mihi  ex  mea  non  concedunt; 
scihcet  quia  imagines  non  habeo,  et  quia  mihi  nova 
nobihtas  est;  quam  certe  peperisse  meliusest,  quam 
acceptam  corrupisse. 

«  Equidem  ego  non  ignoro,  si  jam  respondere  ve- 
lint,  abunde  illis  facundam  et  compositam  orationem 
fore.  Sed  in  maxumo  vestro  beneficio,  quum  omni- 
bus  locis  me  vosque  maledictis  lacerent,  non  placult 
reticere,  ne  quis  modestiam  in  conscientiam  duceret. 
Nam  me  quidem,  ex  animi  sententia,  nulla  oratio 
laedere  potest  :  quippe  vera  necesse  est  bene  praedi- 
cet,  falsam  vita  moresque  mei  superant.  Sed  quo- 
niam  vestra  consiha  accusantur,  qui  mihi  summum 
honorem  et  maxumum  negotium  imposuistis,  etiam 
atque  etiam  reputate  num  id  poenitendum  sit.  Non 
possum,  fidei  causa,  imagines,  neque  triumphos, 
aut  consulatus  majorum  meorum  ostentare;  at,  si 
respostulet,  hastas,  vexillum,  phaleras,  aha  miUta- 
ria  dona ;   praeterea  cicatrices  adverso  corpore.  Hae 
sunt  meae  imagines,  ha?c  nobihtas;  non  hereditate 
rehcta,  ut  illa  ilHs,  sed  quae  ego  plurimis  laboribus 
et  pencuHs  quaesivi.  Non  sunt  composita  verba  mea; 
parum   id  facio,   ipsa  se  virtus  satis  ostendit,  jliis 
artiticio  opus  est,   uti  turpia  facta  oratione  tegant. 
Neque  litteras  graecas  didici  :  parum  placebat  eas 
discere,   quippe  quae  ad  virtutem  doctoribus  nihil 
profuerunt.  At  illa  multo  optuma  reipublicae  doctus 

sum  :  hostem  ferire,  praesidia  agitare ,  nihil  metuere 
nisi  turpem  famam ,  hiemem  et  aestatem  juxta  pati , 
humi  requiescere,  eodem  tempore  inopiam  et  labo- 
rem  tolerare.  His  ego  praeceptis  miiites  hortabor  :  ne- 
que  illos  arte  colam,  me  opulenter;  neque  gloriam 
meam  laborem  illorum  faciam.  Hoc  est  utile,  hoc 
civile  imperium  :  namque ,  quum  tute  per  molKtiem 
agas,  exercitum  suppHcio  cogere,  id  est  dominum, 
non  imperatorem  esse.  Haec  atque  taiia  majores  ve- 
stri  faciundo,  seque  remque  publicam  celebravere. 
Quis  nobihtas  freta,  ipsa  dissimilis  moribus,  nos 
illorum  aemulos  contemnit;  et  omnes  honores,  non 
ex  merito,  sed  quasi  debitos,  a  vobis  repetit.  Cete- 
rum  homines  superbissumi  procul  errant.  Majores 
eorum  omnia  quae  licebat  iliis  reliquere,  divitias, 
imagines ,  memoriam  sui  praeclaram ;  virtutem  non 
reliquere,  neque  poterant :  ea  sola  neque  datur  do- 
no ,  neque  accipitur. 

K  Sordidum  me  et  incultis  moribus  aiunt,  quia 
parum  scite  convivium  exorno,  neque  histrionem 
ullum,  neque  pluris  pretii  coquum  quam  villicum 
habeo.  Quae  mihi  lubet  confiteri  :  nam  ex  parente 
meo  etexahis  sanctis  viris  ita  accepi,  munditias  mu- 
lieribus,  viris  laborem  convenire,  omnibusque  bonis 
oportere  plus  gloriae  quam  divitiarum;  arma,  non 
supellectilem,  decori  esse.  Quin  ergo,  quod  juvat, 
quod  carum  sestumant,  id  semper  faciant  :  ludant, 
potent;  ubi  adolescentiam  habuere,  ibi  senectutem 
agant,  in  conviviis;  sudorem,  pulverem  et  alia  taha 
relinquant  nobis,  quibus  iila  epulis  jucundiora  sunt. 
Verum  non  est  ita  :  nam  ubi  se  omnibus  flagitiis 
dedecoravere  turpissumi  viri.  bonorum  praemia  ere- 

ptum  eunt.  Ita  injustissume  luxuria  et  ignavia,  pes- 
sumae  artes ,  illis  qui  coluere  eas  nihil  ofticiunt,  rei- 
publicae  innoxiae  cladi  sunt. 

«  Nunc  quoniam  illis,  quantum  mores  mei,  non 
illorum  flagitia  poscebant,  respondi ,  pauca  de  repu- 
blica  loquar.  Primum  omnium ,  de  Numidia  bonum 
habetote  animum ,  Quirites  :  nam  quae  ad  hoc  tem- 
pus  Jugurtham  tutata  sunt,  omnia  removistis ,  ava- 
ritiam,  imperitiam,  superbiam  K  Deinde,  exercitus 
ibi  est  locorum  sciens,  sed  mehercule  magis  strenuus 
quam  felix;  nam  magna  pars  ejus  avaritia  aut  te- 
meritate  ducum  attrita  est.  Quamobrem  vos,  quibus 
militaris  aetas  ^,  adnitimini  mecum  et  capessite  rem- 
publicam  :  neque  quemquam ,  ex  calamitate  aliorum 
aut  imperatorum  superbia ,  metus  ceperit.  Egomet 
in  agmine,  in  prcelio,  consultor  idem  et  socius  peri- 
culi  vobiscum  adero ,  meque  vosque  in  omnibus  re- 
bus  juxta  geram.  Et  profecto,  dis  juvantibus,  omnia 
matura  sunt ,  victoria ,  praeda ,  laus :  quae  si  dubia 
aut  procul  essent,  tamen  omnes  bonos  reipubhcae 
subvenire  decebat.  Etenim  ignavia  nemo  immortalis 
factus ;  neque  quisquam  parens  liberis  uti  aeterni 
•forent  optavit,  magis  uti  boni  honestique  vitam 
exigerent.  Plura  dicerem,  Quirites,  si  timidis  vir- 
tutem  verba  adderent :  nam  strenuis  abunde  dictum 
puto.  » 


^  Trlbus  his  verbls  tres  Impe- 
ratores  notat  :  avaritia ,  Be- 
Btlam;  imperitia,  Albinum;  su- 


perbia,  Metellum. 

2  Ab  anno  septimo  snpra  de- 
cimum,  milites  scribi  poterant. 

Novis  cum  militibus  Uticam  advehltnr;  veteranis  eos  sociat, 
et  levibus  praBliis  confirmat  animos. 

LXXXVI.  Hujuscemodi  oratione  habita ,  Marius, 
postquam  plebis  animos  arrectos  videt,  propere  com- 
meatu,  stipendio,  armis,  aliis  utilibus  naves  onerat; 
cum  his  A.  Manlium  legatum  proficisci  jubet.  Ipse 
interea  milites  scribere,  non  moremajorum,  neque 
ex  classibus  ^ ,  sed  uti  cujusque  lubido  erat ,  capite 
censos  plerosque.  Id  factum  alii  inopia  bonorum, 
alii  per  ambitionem  consulis  memorabant,  quod  ab 
eo  genere  celebratus  auctusque  erat :  et  homini  po- 
tentiam  quaerenti  egentissumus  quisque  opportu- 
nissumus;  cui  neque  sua  curae,  quippe  quae  nulla 
sunt,  et  omnia  cum  pretio  honesta  videntur.  Igitur 
Marius ,  cum  aliquanto  majore  numero  quam  decre- 
tum  erat  in  Africam  profectus,  diebus  paucis  Uticam 
advehitur.  Exercitus  ei  traditur  a  P.  Rutilio  legato; 
nam  Metelkis  conspectum  Marii  fugerat,  ne  videret 
ea  qu8e  audita  animus  tolerare  nequiverat. 

LXXXVII.  Sed  consul,  expletis  legionibus  cohor- 
tibusque  auxiliariis,  in  agrum  fertilem  et  praeda 
onustum  proficiscitur ;  omnia  ibi  capta  militibus  do- 
nat.  Dein  castella  et  oppida,  natura  et  viris  parum* 
munita,  aggreditur;  praelia  multa,  ceterum  levia 
alia  aliis  locis  facere.  Interim  novi  milites  sine  metu 
pugnae  adesse  :  videre  fugientes  capi ,  occidi ;  fortis- 


*  Pro  majori  minorive  rei  fa- 
miliaris  censu ,  romani  cives ,  In 
quinque  classes  distributi,  cen- 
turias  centum  et  nonaginta  tres 
efformabant,  ex  quibus  milites 
legebantur.  Reliqua  multitudo , 
homines  scilicet  tennissimas  vel 


nullius  pecunise,  qui  capite  so- 
lum ,  non  re  f amiliari  censeban- 
tur,  unam  tantum  centuriam 
constituebant ,  numero  quidem 
maximam,  sed  immunem  mili- 
tia,  ex  qua  tamen  Marius  ple- 
rosque  milites  scripsit. 

sumiim  quemque  tutissumum;  armis  libertatem, 
patriam,  parentesque  et  alia  omnia  tegi,  gloriam  at- 
que  divitias  quaeri.  Sic  brevi  spatio  novi  veteresque 
coaluere,  et  virtus  omnium  aequalis  facta.  At  reges, 
ubi  de  adventu  Marii  cognoverunt,  diversi  in  locos 
difficiles  abeunt.  Ita  Jugurthse  placuerat,  speranti 
mox  efTusos  hostes  invadi  posse;  Romanos,  sicuti 
plerosque,  remoto  metu,  laxius  licentiusque  futuros. 

Marius  hostes  frequentibus  prseliis  f atigat ,  eorumque  urbea 
circumvenit. 

LXXXVIII.  Metellus  interea  Romam  profectus, 
contra  spem  suam ,  laetissumis  animis  excipitur  ^ , 
plebi  patribusque,  postquam  invidia  decesserat,  juxta 
carus.  Sed  Marius  impigre  prudenterque  suorum  et 
hostium  res  pariter  attendere ;  cognoscere  quid  boni 
utrisque  aut  contra  esset ;  explorare  itinera  regum ; 
consiUa  et  insidias  eorum  antevenire ;  nihil  apud  se 
remissum  neque  apud  illos  tutum  pati.  Itaque  et 
GaBtulos,  et  Jugurtiiam,  ex  sociis  nostris  praedam 
agentes ,  saepe  aggressus  in  itinere  fuderat ;  ipsum- 
que  regem,  haud  procul  ab  oppido  Cirta,  armis 
exuerat.  Quae  postquam  gloriosa  modo  neque  belli 
patrandi  cognovit,  statuit  urbes,  quse  viris  aut  loco 
pro  hostibus  et  adversum  se  opportunissumae  erant, 
singulas  circumvenire  :  ita  Jugurtham  aut  praesidiis 
nudatum ,  si  ea  pateretur,  aut  praeho  certaturum. 
Nam  Bocchus  nuntios  ad  eum  saepe  miserat :  «  Velle 
populi  romani  amicitiam ;  ne  quid  ab  se  hostile  ti- 
mcret.  »  Id  simulaveritne,  quo  improvisus  gravior 

^  Imo,  triiimphum  at  Numidlci  cognomen  adeptus  est 

accideret,  an  mobilitate  ingenii  pacem  atque  bellum 
mutare  solitus,  parum  exploratum. 

Oppidum  Capsam,  viris  et  situ  munitissimum ,  expugnare  parat. 

LXXXIX.  Sed  consul,  uti  statuerat,  oppida  castel- 
laque  munita  adire;  partim  vi,  alia  metu  aut  praemia 
ostentando,  avertere  ab  hostibus.  Acprimo  mediocria 
gerebat,  existumans  Jugurtham  ob  suos  tutandos  in 
manus  venturum.  Sed ,  ubi  procul  abesse  et  aliis 
negotiis  intentum  accepit,  majora  et  magis  aspera 
aggredi  tempus  visum.  Erat  inter  ingentes  solitudi- 
nes  oppidum  magnum  atque  valens,  nomine  Capsa% 
cujus  conditor  Hercules  Libys  memorabatur.  Ejus 
cives,  apud  Jugurtham  immunes,  levi  imperio,  et 
ob  ea  fideKssumi  habebantur;  muniti  adversum 
hostes,  non  moenibus  modo  et  armis  atque  viris, 
verum  etiam  multo  magis  locorum  asperitate.  Nam, 
praeter  oppido  propinqua,  aha  omnia  vasta,  inculta, 
egentia  aquae,  infesta  serpentibus,  quarum  vis,  sicuti 
omnium  ferarum ,  inopia  cibi  acrior ;  ad  hoc  natura 
serpentium,  ipsa  perniciosa,  siti  magis  quam  aUa  re 
accenditur.  Ejus  potiundi  Marium  maxuma  cupido 
invaserat ,  quum  propter  usum  belli ,  tum  quia  res 
aspera  videbatur.  Et  Metellus  oppidum  Thalam  ma- 
gna  gloria  ceperat,  haud  dissimiliter  situm  mu- 
nitumque  :  nisi  quod  apud  Thalam  haud  longe  a 
moenibus  aliquot  fontes  erant;  Capsenses  una  modo, 
atque  ea  intra  oppidum ,  jugi  aqua ,  cetera  pkivia 
utebantur.  Id  ibique ,  et  in  omni  Africa  quae  procul 
a   mari    incultius   agebat,    eo  facilius  tolerabatur, 

*  Hodie  Cafm,  in  regno  tunetano. 

quia  Numidae  plerumque  lacte  et  ferina  carne  vesce- 
bantur,  neque  salem  neque  alia  irritamenta  gulae 
quaerebant.  Cibusillis  adversum  famem  atque  sitim, 
non  lubidini  neque  luxuriae  erat. 

XC.  Igitur  consul ,  omnibus  exploratis,  credo,  dis 
fretus  ( nam  contra  tantas  difficultates  consilio  satis 
providere  non  poterat :  quippe  etiam  frumenti  inopia 
tentabatur,  quodNumidae  pabulo  pecoris  magisquam 
arvo  student,  et,  quodcumque  natum  fuerat,  jussu 
regis  in  loca  munita  contulerant ;  ager  autem  aridus 
et  frugum  vacuus  ea  tempestate ,  nam  aestatis  extre- 
mum  erat),  tamen,  pro  rei  copia,  satis  providenter 
exornat :  pecus  omne ,  quod  superioribus  diebus 
praedae  fuerat,  equitibits  auxiliariis  agendum  attri- 
buit;  A.  Manlium  legatumcum  cohortibus  expeditis 
ad  oppidum  Laris^  ubi  stipendium  et  commeatum 
locaverat,  ire  jubet,  dicitque  se  praedabundum  post 
paucos  dies  eodem  venturum.  Sic  incepto  suo  occul- 
to,  pergit  ad  flumen  Tanam. 

Oppldum  ex  improvlso  captum  caede  et  Incendlo  delet. 

XCI.  Ceterum  in  itinere  quotidie  pecus  exercitui 
per  centurias ,  item  turmas,  aequaliter  distribuerat, 
et  ex  coriis  utres  uti  fierent  curabat ;  simul  et  ino- 
piam  frumenti  lenire,  et,  ignaris  omnibus,  parare 
quae  mox  usui  forent.  Denique  sexto  die,  quum  ad 
flumen  ventum  est,  maxuma  vis  utrium  effecta.  Ibi 
castris  levi  munimento  positis,  milites  cibumcapere, 
atque,  uti  simul  cum  occasu  solis  egrederentur, 
paratos  esse  jubet;  omnibus  sarcinis  abjectis,  aqua 

*  Larlxmasef  dans  la  Zeugitan$, 

modo  seque  et  jumenta  onerare,  Dein,  postquam 
tempus  visum ,  castris  egreditur,  noctemque  totam 
itinere  facto,  consedit  :  idem  proxuma  facit.  Dein 
tertia,  multo  ante  lucis  adventum,  pervenit  in  locum 
tumulosum,  ab  Capsa  non  amplius  duum  millium 
intervallo,  ibique  quam  occultissume  potest  cum 
omnibus  copiis  opperitur.  Sed  ubi  dies  ccepit,  et 
Numidae,  nihil  hostile  metuentes,  multi  oppido 
egressi ,  repente  omnem  equitatum  et  cum  his  velo- 
cissumos  pedites  cursu  tendere  ad  Capsam  et  portas 
obsidere  jubet ;  deinde  ipse  intentus  propere  sequi , 
neque  milites  pr^edari  sinere.  Quae  postquam  oppi- 
dani  cognovere,  res  trepidse,  metus  ingens,  malum 
improvisum,  ad  hoc  pars  civium  extra  moeniain  hos- 
tium  potestate,  coegere  uti  deditionem  facerent.  Cete- 
rum  oppidum  incensum ;  Numidae  puberes  interfecti, 
alii  omnes  venumdati ;  praeda  mihtibus  divisa.  Id 
facinus  contra  jus  belli  non  avaritia  neque  scelere 
consulis  admissum,  sed  quia  locus  Jugurthae  op- 
portunus,  nobis  aditu  difficiKs;  genus  hominum 
mobile ,  infidum ,  neque  beneficio  neque  metu  coer- 
citum. 

Marius  munitissimum  castellum,  ubi  erant  Jugurthse  thesauri, 
vi  capere  intendit,  A.  U.  648. 

XCII.  Postquam  tanlam  rem  Marius  sine  ullo  suo- 
rum  incommodo  patravit,  magnus  et  clarus  antea, 
major  et  clarior  haberi  coepit.  Omnia  non  bene  con- 
sulta  in  virtutem  trahebantur;  mihtes,  modesto 
imperio  habiti  simiu  et  locupletes,  ad  coelum  ferre; 
Numidae  magis  quam  mortalem  timere;  postremo 
omnes  socii  atque   hostes  credere  illi  aut  mentem 

divinam,  aut  deorum  nutu  cuncta  portendi.  Sedcon- 
sul,  ubi  ea  res  bene  evenit,  ad  alia  oppida  pergit : 
pauca,  repugnantibus  Numidis,  capit;  plura,  de- 
serta  propter  Capsensium  miserias,  igni  corrumpit; 
luctu  atque  csede  omnia  complentur.  Denique  mul- 
tis  locis  potitus,  ac  plerisque  exercitu  incruento, 
aliam  rem  aggreditur,  non  eadem  asperitate  qua 
Capsensium,  ceterum  haud  secus  difficilem.  Namque 
haud  longe  a  flumine  Mukicha,  quod  Jugurthae 
Bocchique  regnum  disjungebat,  erat  inter  ceteram 
planitiem  mons  saxeus,  mediocri  castello  satis  pa- 
tens,  in  immensum  editus,  uno  perangusto  aditu 
rehcto;  nam  omnis,  natura,  velut  opere  atque  con- 
sulto ,  praeceps.  Quem  lociim  Marius ,  quod  ibi  regis 
thesauri  ^  erant,  summavi  capere  intendit.  Sed  ea 
res  forte  quam  consiho  melius  gesta :  nam  castello 
virorum  atque  armorum  satis ,  magna  vis  frumenti , 
et  fons  aquae ;  aggeribus  turribusque  et  aliis  machi- 
nationibus  locus  importunus ;  iter  castellanorum  an- 
gustum  admodum ,  utrinque  praecisum;  vineae  cum 
ingenti  pericuio  frustra  agebantur,  nam  quum  eae 
paulum  processerant ,  igni  aut  lapidibus  corrumpe- 
bantur;  miHtes  neque  pro  opere  consistere ,  propter 
iniquitatem  loci,  neque  inter  vineas  sine  periculo 
administrare;  optumus  quisque  cadere  aut  sauciari, 
ceteris  metus  augeri. 

Ligus  miles  angusto  tramite  ad  castellum  pervenit ,  et  fellcl  oxltu 
corrlgitur  Marii  temeritas. 

XCIII.   At  Marius,    multis   diebus   et    laboribus 
consumptis,  anxius  trahere  cum  animo  omitteretne 

*  Par8  thesaurorum.  Cf.  cap.  xxxvu. 

inceptum ,  quoniam  frustra  erat ,  an  fortunam  oppe- 
riretur,  qua  saepe  prospere  usus.  Qua^  quum  multos 
dies  noctesque  aestuans  agitaret,  forte  quidam  Li- 
gus%  ex  cohortibus  auxiliariis  miles  gregarius,  castris 
aquatum  egressus,  haud  procul  ab  latere  casteUi 
quod  aversum  praehantibus  erat,  animum  advertit 
inter  saxa  repentes  cochleas;  quarum  quum  unam 
atque  alteram ,  dein  pkires  peteret,  studio  legundi 
paulatim  prope  ad  summum  montis  egressus  est. 
Dbi  postquam  solitudinem  intellexit,  more  humanae 
cupidinis  ignara  visundi ,  animum  vertit.  Et  forte  in 
eo  loco  grandis  ilex  coakierat  inter  saxa,  paulum 
modo  prona,  dein  flexaatque  aucta  in  altitudinem, 
quo  cuncta  gignentium  natura  fert.  Cujus  ra- 
mis  modo,  modo  eminentibus  saxis  nisus,  Ligus 
castelli  planitiem  perscribit,  quod  cuncti  Numidae 
intenti  praeliantibus  aderant.  Exploratis  omnibus 
quae  mox  usui  fore  ducebat,  eadem  regreditur,  non 
temere,  uti  escenderat,  sed  tentans  omnia  et  cir- 
cumspiciens.  Itaque  Marium  propere  adit,  acta  edo- 
cet;  hortatur  ab  ea  parte,  qua  ipse  descenderat, 
castellum  tentet;  polhcetur  sese  itineris  periculique 
ducem.Marius  cum  Ligure,  promissaejus  cognitum, 
ex  praesentibus  misit :  quorumuti  cujusqueingenium 
erat,  ita  rem  difficilem  aut  facilem  nuntiavere.  Con- 
sulis  animus  tamen  pauhim  erectus.  Itaque  ex  copia 
tubicinum  et  cornicinum  numero  quinque  quam  ve- 
locissumos  delegit,  et  cum  his,  praesidio  qui  forent, 
quatuor  centuriones  :  omnes  Liguri  parere  jubet ,  et 
ei  negotio  proxumum  diem  constituit. 

1  Liguria,  in  occidentali  Italia,  inter  Alpes  et  Etruriam. 

XCIV.  Sed  ubi  ex  praecepto  tempus  visum,  para- 
tis  compositisque  omnibus,  ad  locum  pergit.  Cete- 
rum  illi  qui  centuriis  praeerant ,  praedocti  ab  duce , 
arma  ornatumque  mutaverant,  capite  atque  pedibus 
nudis ,  uti  prospectus  nisusque  per  saxa  facilius  fo- 
ret :  super  terga  gladii  et  scuta;  verum  ea  numidica 
ex  coriis,  ponderis  gratia  simul,  et  offensa  quo  levius 
streperent.  Igitur  praegrediens  Ligus  saxa ,  et  si  quae 
vetustate  radices  eminebant ,  laqueis  vinciebat ,  qui- 
bus  allevati  facilius  escenderent :  interdum  timidos 
insolentia  itineris  levare  manu ;  ubi  paulo  asperior 
ascensus,  singulos  prae  se  inermos  mittere,  deinde 
ipse  cum  illorum  armis  sequi ;  quae  dubia  nisu  vide- 
bantur,  potissumus  tentare,  ac  saepius  eadem  ascen- 
dens  descendensque ,  dein  statim  digrediens,  ceteris 
audaciam  addere.  Igitur,  diu  multumque  fatigati, 
tandem  in  castellum  perveniunt,  desertum  ab  ea 
parte,  quod  omnes ,  sicuti  aliis  diebus,  adversum 
hostes  aderant.  Marius,  ubi  ex  nuntiis  quai  Ligus 
egerat  cognovit ,  quanquam  toto  die  intentos  praelio 
Numidas  habuerat,  tum  vero  cohortatus  mihtes,  et 
ipse  extra  vineas  egressus,  testudine  acta  succedere, 
et  simul  hostem  tormentis  sagittariisque  et  fundito- 
ribus  eminus  terrere.  At  Numidae,  saepe  antea  vineis 
Romanorum  subversis,  item  incensis,  non  castelli 
moenibus  sese  tutabantur;  sed  pro  muro  dies  noctes- 
que  agitare,  maledicere  Romanis  ac  Mario  vecor- 
diam  objectare,  mihtibus  nostris  Jugurthae  servitium 
minari,  secundis  rebus  feroces  esse.  Interim,  omni- 
bus  Romanis  hostibusque  praelio  intentis,  magna 
utrinque  vi,  pro  gloria  atque  imperio  his,  illis  pro 
salute  certantibus,  repcnte  a  tergo  signa  canere:  ac 

primo  mulieres  et  pueri,  qui  visum  processerant , 
fugere ;  deinde  uti  quisque  muro  proxumus  erat ; 
postremo  cuncti,  armati  inermesque.  Quod  ubi 
accidit ,  eo  acrius  Romani  instare ,  fundere ,  ac  ple- 
rosque  tantummodo  sauciare ;  dein  super  occisorum 
corpora  vadere;  avidi  gloriae,  certantes  murum  pe- 
tere,  neque  quemquam  omnium  prseda  morari.  Sic 
forte  correcta  Marii  temeritas  gloriam  ex  culpa 
invenit. 


Sylla  equltes  e  Latio  adducit.  Bjus  natura  et  indoles. 

XGV.  Ceterum,  dum  ea  res  geritur,  L.  Sulla 
qusestor  cum  magno  equitatu  in  castra  venit;  quos 
uti  ex  Latio  et  a  sociis  cogeret ,  Romae  relictus  erat. 
Sed  quoniam  tanti  viri  res  admonuit,  idoneum  vi- 
sum  est  de  natura  cultuque  ejus  paucis  dicere.  Neque 
enim  alio  loco  de  Sullse  rebus  dicturi  sumus;  et 
L.  Sisenna  * ,  optume  et  diiigentissume  omnium 
qui  eas  res  dixere  persecutus,  parum  mihi  libero 
ore  locutus  videtur.  Igitur  Sulla  gentis  patriciae  no- 
bilis  fuit,  familia^  prope  jam  exstincta  majorum 
ignavia :  litteris  graecis  ac  latinis  juxta  atque  doctis- 
sume  eruditus;  animo  ingenti ;  cupidus  voluptatum, 
sed  gloriae  cupidior;  facundus,  callidus,  et  amicitia 
facilis ;  ad  simulanda  negotia  aititudo  ingenii  incre- 
dibilis ;  multarum  rerum ,  ac  maxume  pecuniae  lar- 
gitor.    Atque  felicissumo    omnium,     ante    civilem 


1  Historiarum  auctor  quarum 
modica  tantum  fragmenta  ma- 
nent.  De  eo  vide  Cic.  Brut.  64. 

2  Gentis  unlus  plures  fami' 
lice  esse  possunt.  Unus  e  Syllse 
majoribus,    Cornelius    Rufinus, 


dictator  A.  U.  478 ,  senatu  mo- 
tus  fuerat  a  Fabricio  censore, 
eo  quod  plura  argentea  vasa 
retinebat  quam  lege  cavebatur. 
Ex  eo  vero  casu  familia  nun- 
quam  emerserat. 

victoriam ,  nunquam  super  industriam  fortuna  fuit ; 
multique  dubitavere  fortior  an  felicior  esset.  Nam , 
postea  qu8e  fecerit ,  incertum  habeo  pudeat  magis  an 
pigeat  disserere. 

Sylla  per  solertiam  fit  Mario  militibusque  carissimufl. 

XCVI.  Igitur  Sulla,  uti  supra  dictum,  postquam 
in  Africam  atque  in  castra  Marii  cum  equitatu  venit, 
rudis  antea  et  ignarus  belli,  solertissumus  omnium 
in  paucis  tempestatibus  factus  est.  Ad  hoc  milites  be- 
nigne  appellare;  multis  rogantibus,  aliis  per  se  ipse, 
dare  beneficia;  invitus  accipere,  sed  ea  properantius 
quam  aes  mutuum  reddere ;  ipse  ab  nuUo  repetere , 
magis  id  laborare,  ut  illi  quamplurinii  deberent; 
joca  atque  seria  cum  humillumis  agere;  in  operibus, 
in  agmine  atque  ad  vigilias,  multus  adesse;  neque 
interim ,  quod  ambitio  prava  solet ,  consulis  aut  cu- 
jusquam  boni  famam  laedere,  tantummodo  neque 
consilio  neque  manu  priorem  alium  pati ,  plerosque 
antevenire  :  quis  rebus  brevi  Mario  militibusque 
carissumus  factus. 

Jugurtha  promissis  Bocchum  sibi  soclat,  Junctisque  vlribus,  ambo 
Romanis  perj^^um  faciunt.  Hi  nocte  in  colles  sese  recipiunt. 

XCVIL  At  Jugurtha,  postquam  oppidum  Capsam 
aliosque  locos  munitos  et  sibi  utiles,  simul  et  magnam 
pecuniam  amiserat,  ad  Bocchum  nuntios  mittit  : 
«  Quamprimum  in  Numidiam  copias  adduceret; 
prffiiii  faciundi  tempus  adesse.  »  Quem  ubi  cunctari 
accepit,  dubium  belii  atque  pacis  rationes  trahere, 
rursus ,  uti  antea ,  proxumos  ejus  donis  corrumpit , 
]psi(iue  Mauro  polHcetur  Numidiae  partem  tertiam , 

11 

si  aut  Romani  Africa  expulsi,  aut,  integris  suis 
finibus ,  bellum  compositum  foret.  Eo  praemio  ille- 
ctus,  Bocchus  cum  magna  multitudine  Jugurtham 
accedit.  Ita  amborum  exercitu  conjuncto,  Marium 
jam  in  hiberna  proficiscentem ,  vix  decima  parte  die 
rehqua,  invadunt :  rati  noctem,  qu3e  jam  aderat, 
victis  sibi  munimento  fore,  et,  si  vicissent,  nullo 
impedimento,  quia  locorum  scientes  erant;  contra 
Romanis  utrumque  casum  in  tenebris  difficihorem, 
Igltur  simul  consul  ex  multis  de  hostium  adventu 
cognovit,  et  ipsi  hostes  aderant;  et  priusquam  exer- 
citus  aut  instrui,  aut  sarcinas  colligere,  denique 
antequam  signum  aut  imperium  ullum  accipere  qui- 
vit ,  equites  mauri  atque  gaetuli ,  non  acie  neque  uUo 
more  praeUi ,  sed  catervatim ,  uti  quosque  fors  con- 
globaverat,  in  nostros  concurrunt.  Qui  omnes,  tre- 
pidi  improviso  metu  ac  tamen  virtutis  memores ,  aut 
arma  capiebant,  aut  capientes  ahos  ab  hostibus  de- 
fensabant :  pars  equos  ascendere ,  obviam  ire  hosti- 
bus;  pugna  latrocinio  magis  quam  praeho  simihs 
fieri;  sine  signis,  sine  ordinibus,  equites,  pedites 
permixti;  caedere  ahos,  ahos  obtruncare;  multos, 
contra  adversos  acerrume  pugnantes,  ab  tergo  cir- 
cumvenire;  neque  virtus  neque  arma  satis  tegere, 
quod  hostes  numero  plures  et  undique  circumfusi. 
Denique  Romani  veteres  novique ,  et  ob  ea  scientes 
beUi,  si  quos  locus  aut  casus  conjunxerat,  orbes 
facere ;  atque  ita  ab  omnibus  partibus  simul  tecti  et 
instructi ,  hostium  vim  sustentabant. 

XGVIII.  Neque  in  eo  tam  aspero  negotio  territus 
Marius,  aut  magis  quam  antea  demisso  animofuit; 
sed   cum  turma  sua,  quam  ex  fortissumis  magis 

quam  familiarissumis  paraverat ,  vagari  passim ,  ac 
modo  laborantibus  suis  succurrere,  modo  hostes,  ubi 
confertissumi  obstiterant,  invadere;  manu  consulere 
militibus,  quoniam  imperare,  conturbatis  omnibus, 
non  poterat.  Jamque  dies  consumptus  erat,  quum 
tamen  barbari  nihil  remittere,  atque,  uti  reges 
praeceperant,  noctem  pro  se  rati,  acrius  instare. 
Tum  Marius  ex  copia  rerum  consilium  trahit,  atque, 
uti  suis  receptui  locus  esset,  coUes  duos  propinquos 
inter  se  occupat :  quorum  in  uno,  castris  parum  am- 
plo,  fons  aquae  magnus  erat;  alter  usui  opportunus, 
quia,  magna  parte  editus  et  praeceps,  pauca  muni- 
mento  egebat.  Ceterum  apud  aquam  Sullam  cum 
equitibus  noctem  agitarejubet;  ipsepaulatim  milites 
dispersos,  neque  minus  hostibus  conturbatis,  in 
unum  contrahit;  dein  cunctos  pleno  gradu^  in  collem 
subducit.  Ita  reges,  loci  difficultate  coacti,  praeho 
deterrentur.  Neque  tamen  suos  longius  abire  sinunt; 
sed,  utroque  colle  multitudine  circumdato,  effusi 
consedere  :  dein,  crebris  ignibus  factis,  plerumque 
noctis  barbari  more  suo  laetari,  exsultare,  strepere 
vocibus;  ipsi  duces  feroces,  quia  non  fugerant,  pro 
victoribus  agere.  Sed  ea  cuncta  Romanis,  ex  tenebris 
et  editioribus  locis  faciha  visu ,  magno  hortamento 
crant. 


*  «  Militari  gradu  XX  millia 
passuum  (prope  trlginta  kilom.) 
horis  quinque  duntaxat  aBstivis 
(paulo  longloribus  quam  hibcr- 
iiis)  conlieienda  sunt.  Pleno  au- 


tem  gradu,  qui  citatior  est,  toti* 
dem  horis  XXIV  millla  pera- 
genda  sunt.  Quidquid  addideris , 
Jam  cursus  est ,  cujus  spatium 
nou  potest  deflniri.  »  Vcget.  1, 9. 

Adveniente  luce,  incautos  hostes  opprimit  Marius. 

XCIX.  Plurimum  vero  Marius  imperitia  hostium 
confirmatus,  auam  maxumum  silentium  haberi 
jubet :  ne  signa  quidem,  uti  per  vigilias  solebant, 
canere;  deinde,  ubi  lux  adventabat,  defessis  jam 
hostibus  et  paulo  ante  somno  captis,  de  improviso 
vigiles,  item  cohortium,  turmarum,  legionum  tubi- 
cines  simul  omnes  signa  canere;  mihtes  clamorem 
toUere  atque  portis  erumpere.  Mauri  atque  Gaetuh , 
ignoto  et  horribih  sonitu  repente  exciti,  neque  fu~ 
gere,  neque  arma  capere,  neque  omnino  facere  aut 
providere  quidquam  poterant :  ita  cunctos  strepitu , 
clamore ,  nullo  subveniente ,  nostris  instantibus ,  tu- 
multu,  terrore,  formido,  quasi  vecordia ,  cepei^at. 
Denique  omnes  fusi  fugatique.  Arma  et  signa  mihtaria 
pleraque  capta,  pkiresque  eo  praeUo  quam  omnibus 
superioribus  interempti;  nam  somno  et  metu  insohto 
impedita  fuga. 

Marius  composito  agmine  in  hiberna  tendit. 

C.  Dein  Marius,  uti  coeperat,  in  hiberna;  quse, 
propter  commeatum,  in  oppidis  maritumis  agere 
decreverat.  Neque  tamen  secors  victoria  aut  insolens 
factus;  sed,  pariter  ac  in  conspectu  hostium,  qua- 
drato  agmine  incedere.  Suha  cum  equitatu  apud 
dextumos  :  in  sinistra  parte  A.  Manhus,  cum  fundi- 
toribus  et  sagittariis;  praeterea  cohortes  Ligurum 
curabat :  primos  et  extremos  cum  expeditis  manipu- 
hs  tribunos  locaverat  :  perfugae ,  minume  cari  et 
regionum  scientissumi ,  hostium  iter  explorabant. 
Simul  consul,  quasi  nuUo  imposito,  omnia  provide- 

re,  apud  omnesadesse;  laudare,  increpare  merentes; 
ipse  armatus  intentusque,  item  milites  cogebat.  Neque 
secus  atque  iter  facere ,  castra  munire ;  excubitum  in 
portas  cohortes  ex  legionibus ,  pro  castris  equites 
auxiliarios  mittere;  praeterea  alios  super  vallum  in 
munimentis  locare;  vigilias  ipse  circumire,  non  tam 
diffidentia  futuri  quae  imperavisset,  quam  uti  mili- 
tibus  exaequatus  cum  imperatore  labos  volentibus 
esset.  Et  sane  Marius,  illo  et  aliis  temporibus,  belli 
pudore  magis  quam  malo  exercitum  coercebat :  quod 
multi  per  ambitionem  fieri  aiebant;  pars,  quod  a 
pueritia  consuetam  duritiam ,  et  alia  quae  ceteri  mi- 
serias  vocant ,  voluptati  habuisset :  nisi  tamen  respu- 
blica,  pariter  ac  saevissumo  imperio,  bene  atque 
decore  gesta. 

Post  atrox  prselltim,  denno  fnnduntur  hostes. 

CI.  Igitur,  quarto  denique  die,  haud  longe  ab 
oppidoCirta,  undique  simul  speculatorescitisese  os- 
tendunt,  qua  re  hostis  adesse  intellegitur.  Sed  quia 
diversi  redeuntes,  alius  ab  alia  parte,  atque  omnes 
idem  signilicabant,  consul,  incertus  quonam  modo 
aciem  instrueret,  nullo  ordine  commutato,  adversum 
omnia  paratus,  ibidem  opperitur.  Ita  Jugurtham 
spes  frustrata,  qui  copias  in  quatuor  partes  distri- 
buerat,  ratus  ex  omnibus  aeque  aliquos  ab  tergo 
hostibus  venturos.  Interim  Sulla,  quem  primum 
attigerant,  cohortatus  suos,  turmatim  et  quam 
maxLime  confertis  equis,  ipse  aliique  Mauros  inva- 
dunt;  ceteri,  in  loco  manentes,  ab  jaculis  eminus 
emissis  corpora  tegere ,  et,  si  qui  in  manus  venerant, 

obtruncare.  Dum  eo  modo  equites  praeliantur,  Boc- 
chus  cum  peditibus  quos  Volux  filius  ejus  adduxerat, 
neque  in  priore  pugna,  in  itinere  morati,  adfue- 
rant,  postremam  Romanorum  aciem  invadunt.  Tum 
Marius  apud  primos  agebat,  quod  ibi  Jugurtha  cum 
plurimis.  Dein  Numida,  cognito  Bocchi  adventu, 
clam  cum  paucis  ad  pedites  convertit :  ibi  latine, 
nam  apud  Numantiam  loqui  didicerat,  exclamat  : 
((  Nostros  frustra  pugnare ;  paulo  ante  Marium  sua 
manu  interfectum.  »  Simul  gladium  sanguine  obli- 
tum  ostendere,  quem  in  pugna,  satisimpigre  occiso 
pedite  nostro ,  cruentaverat.  Quod  ubi  milites  acce- 
pere ,  magis  atrocitate  rei  quam  fide  nuntii  terren- 
tur;  simulque  barbari  animos  tollere,  et  in  perculsos 
acrius  incedere.  Jamque  paulum  ab  fuga  aberant, 
quum  Sulla,  profligatis  quos  adversum  ierat,  rediens 
Mauris  ab  latere  incurrit.  Bocchus  statim  avertitur. 
At  Jugurtha,  dum  sustentare  suos  et  prope  jam 
adeptam  victoriam  retinere  cupit,  circumventus  ab 
equitibus,  dextra,  sinistra  omnibus  occisis,  solus 
inter  tela  hostium  vitabundus  erumpit.  Atque  interim 
Marius,  fugatis  equitibus,  accurrit  auxilio  suis, 
quos  pelli  jam  acceperat.  Denique  hostes  undique 
fusi.  Tum  spectaculum  horribile  campis  patentibus : 
sequi,  fugere;  occidi,  capi;  equi,  viri  afflicti;  ac 
multi,  vulneribus  acceplis,  neque  fugere  posse, 
neque  quietem  pati;  niti  modo,  ac  statim  conci- 
dere;  postremo  omnia,  qua  visus  erat,  constrata 
telis,  armis,  cadaveribus,  etinter  ea  humus  infecta 
sanguine. 

Maiius,  acceptls  a  Boccho  legatis,  ad  eum  Syllam  ire  Jnbet. 
Regls  consilia  nutant. 

CII.  Postea  loci  consul,  haud  dubie  jam  victor, 
pervenit  in  oppidum  Cirtam,  quo  initio  profectus 
intenderat.  Eo,  post  diem  quintum  quam  iterum 
barbari  male  pugnaverant,  legati  a  Boccho  veniunt, 
qui  regis  verbis  ab  Mario  petivere  duo  quam  fidissu- 
mos  ad  eum  mitteret :  «  Velle  de  se  et  de  populi 
romani  commodo  cum  iis  disserere.  »  Ille  statim 
L.  SuIIam  et  Manlium  ire  jubet.  Qui  quanquam  ac- 
citi  ibant,  tamen  placuit  verba  apud  regem  facere, 
ingenium  aut  aversum  uti  flecterent,  aut  cupidum 
pacis  vehementius  accenderent.  Itaque  SuIIa ,  cujus 
facundiae,  non  aetati,  a  Manlio  concessum,  pauca 
verba  hujuscemodi  locutus : 

«  Rex  Bocche,  magna  Isetitia  nobis  est,  quum  te 
talem  virum  di  monuere  uti  aliquando  pacem  quam 
bellum  malles,  neu  te  optumum  cum  pessumo  om- 
nium  Jugurtha  miscendo  commaculares ,  simul 
nobis  demeres  acerbam  necessitudinem,  pariter  te 
errantemet  illum  sceleratissumum  persequi.  Ad  hoc 
populo  romano  jam  a  principio  melius  visum  amicos 
quam  servos  quaerere,  tutiusque  rati  volentibus 
quam  coactis  imperitare.  Tibi  vero  nuUa  opportunior 
nostra  amicitia :  primum  quod  procul  absumus ,  in 
quo  ofTensae  minumum ,  gratia  par  ac  si  prope  ades- 
semus;  dein  quod  parentes  abunde  habemus,  ami- 
corum  neque  nobis,  neque  cuiquam  omnium,  satis. 
Atque  hoc  utinama  principio  tibi  placuisset  1  Profecto 
ea  re  ad  hoc  tempus  multo  plura  bona  accepisses 
quam  mala  perpessus  es.  Sed  quoniam  humanarum 

rerum  fortuna  pleraque  regit,  cui  scilicet  placuit  et 
vim  et  gratiam  nostram  te  experiri,  nunc,  quando 
per  illam  licet,  festina,  atque  uti  coepisti  perge. 
Multa  atque  opportuna  habes,  quo  facilius  errata 
officiis  superes,  Postremo  hoc  in  pectus  tuum  de- 
mitte,  nunquam  populum  romanum  beneficiis  vic- 
tum;  nam,  bello  quid  valeat,  tute  scis.  » 

Ad  ea  Bocchus  placide  et  benigne;  simul  pauca 
pro  delicto  suo  verba  facit :  «  Se  non  hostili  animo, 
sed  ob  regnum  tutandum  arma  cepisse  :  nam  Nu- 
midiae  partem,  unde  vi  Jugurtham  expulerit,  jure 
belli  suam  factam ;  eam  vastari  ab  Mario  pati  nequi- 
visse :  praeterea,  missis  antea  Romam  legatis,  re- 
pulsum  ab  amicitia.  Ceterum  vetera  omittere,  ac 
tum,  siper  Marium  liceret,  legatosad  senatum  mis- 
surum.  ))  Dein,  copiafacta,  animus  barbari  ab  ami- 
cis  flexus  %  quos  Jugurtha,  cognita  legatione  Sullae 
et  Manlii ,  metuens  id  quod  parabatur,  donis  corru- 
perat. 

Sylla  novos  Bocchi  legatos  liberaliter  excipit.  Legationis  exitus, 

A.  U.  649. 

GIIL  Marius  interea,  exercitu  in  hibernis  compo- 
sito,  cum  expeditis  cohortibus  et  parte  equitatus 
proficiscitur  in  loca  sola ,  obsessum  turrim  regiam , 
quo  Jugurtha  perfugas  omnes  praesidium  imposue- 
rat.  Tum  rursus  Bocchus,  seu  reputando  quae  sibi 
duobus  praeliis  evenerant,  seu  admonitus  ab  amicis 
quos  incorruptos  Jugurtha  reliquerat,  ex  omni  copia 
necessariorum  quinque  delegit,  quorum  et  fides  co- 
gnita,   et  ingenia  validissuma  erant.   Eos  ad  Ma- 

^  Cf.  cap.  Lxxx. 

rium,  ac  dein,  si  placeat,  Romam  legatos  ire  ju- 
bet;  agendarum  rerum,  et  quocumque  modo  belli 
componendi,  licentiam  ipsis  permittit.  Illimature  ad 
hiberna  Romanorum  proliciscuntur ;  deinde  initinere 
a  gaetulis  latronibus  circumventi  spoliatique ,  pavidi, 
sine  decore  ad  Sullam  profugiunt,  quem  consul  in 
expeditionem  proliciscens  propra^tore  reliquerat.  Eos 
ille,  non  pro  vanis  hostibus,  uti  meriti  erant,  sed 
accurate  et  Hberahter  habuit.  Qua  re  barbari ,  et  fa- 
mam  Romanorum  avaritise  falsam,  et  Sullam,  ob 
raunificentiam  in  sese,  amicum  rati :  nam  etiam  tum 
largitio  multis  ignara;  munificus  nemo  putabatur, 
nisi  pariler  volens;  dona  omnia  in  benignitate  habe- 
bantur.  Igitur  quaestori  mandata  Bocchi  patefaciunt; 
simul  ab  eo  petunt  uti  fautor  consultorque  sibi  adsit; 
copias,  fidem,  magnitudinem  regis  sui,  et  aha  quae 
aut  utiha  aut  benevolentiae  credebant,  oratione  ex- 
lollunt :  dein,  Sulla  omnia  pollicito,  docti  quomodo 
apud  Marium,  item  apud  senatum  verba  facerent, 
circiter  dies  XL  ibidem  opperiuntur. 

CIV.  Marius  postquam,  infecto  quo  intenderat  ne- 
gotio,  Cirtam  redit,  de  adventu  legatorum  certior 
factus,  iilosque  et  Sullam  venire  jubet,  itemL.  Bel- 
lienum  ^  praetorem  Utica ,  pra3terea  omnes  undique 
scnatorii  ordinis;  quibuscum  mandata  Bocchi  cogno- 
scit,  quis  legatis  potestas  eundi  Romam  ab  consule, 
interea  induciae  postulabantur.  Ea  Sullae  et  plerisque 
placuere  :  pauci  ferocius  decernunt,  scihcet  ignari 
humanarum  rerum,  quae  fluxae  et  mobiles  saepe  in 
adversa  mutantur.  Ceterum  Mauri,  impetratis  omni- 

^  BcllienuB,  ayus  CatilinsB,  laudatus  Jurisconsultus. 

bus  rebus,  tresRomam  profecti  cum  Cn.  Octavio  Ru- 
fo,  qui  quaestor  stipendium  in  Africam  portaverat; 
duo  ad  regem  redeunt.  Ex  his  Bocchus ,  quum 
cetera,  tum  maxume  benignitatem  et  studium  Sullae 
lubens  accepit.  Romae  legatis  ejus,  postquam  errasse 
regem  et  Jugurthae  scelere  lapsum  deprecati  sunt, 
amicitiam  et  foedus  petentibus,  hoc  modo  responde- 
tur :  ((  Senatus  populusque  romanus  beneficii  et  in- 
juriae  memor  esse  solet  :  ceterum  Boccho ,  quoniam 
poenitet,  dehcti  gratiam  facit.  Foedus  et  amicitia  da- 
buntur,  quum  meruerit.  » 

Ad  Bocchum  Sylla  denuo  missus ,  Volucem  prlmo ,  deinde 
Jugurtham  obvium  habet. 

CV.  Quis  rebus  cognitis,  Bocchus  per  litteras  a 
Mario  petivit  uti  Sullam  ad  se  mitteret,  cujus  arbi- 
tratu  de  communibus  negotiis  consuleretur.  Is  mis- 
sus  cum  praesidio  equitum  atque  peditum ,  fundito- 
rumque  balearium  :  praeterea  iere  sagittarii,  et 
cohors  pehgna  ^  cum  vehtaribus  armis,  itineris  pro- 
perandi  causa ;  neque  his  secus  atque  ahis  armis  ad- 
versum  tela  hostium,  quod  ea  levia  sunt,  muniti. 
Sed  in  itinere,  quinto  denique  die,  VoUix,  fihus 
Bocchi,  repente  in  campis  patentibus  cum  mille  non 
amphus  equitibus  sese  ostendit;  qui,  temere  et  effuse 
euntes,  SuHse  alhsque  omnibus,  et  numerum  am- 
phorem  vero,  et  hostilem  metum  efficiebant.  Igitur 
sese  quisque  expedire ,  arma  atque  tela  tentare,  in- 
tendere.  Timor  ahquantus ,  sed  spes  amphor,  quippe 
victoribus ,  et  adversum  eos  quos  ssepe  vicerant.  In- 

1  Peligni,  e  quibus  ortus  est  Ovidius,  Inter  Samnites  et  Sabi- 
nos  incolebant. 

terim  equites^  exploratum  praemissi,  rem,  uti  erat, 
quietam  mmtiant. 

CVI.  Volux  adveniens  qusestorem  appellat :  «  Se 
a  patre  Boccho  obviam  ilii  simul  et  praesidio  mis- 
sum.  »  Deinde  eum  et  proxumum  diem  sine  metu 
conjuncti  eunt.  Post,  ubi  castra  locata  et  die  vesper 
erat,  repente  Maurus  incerto  voltu  ad  Sullam  accur- 
rit :  «  Sibi  ex  speculatoribus  cognitum ,  Jugurtham 
haud  procul  abesse;  »  simul,  uti  noctu  clam  secum 
profugeret,  rogat  atque  hortatur.  IUe  animo  feroci 
negat  se  toties  fusum  Numidam  pertimescere  :  «  Vir- 
tuti  suorum  satis  credere ;  etiamsi  certa  pestis  ades- 
set,  mansurum  potius  quam,  proditis  quos  duce- 
bat,  turpi  fugaincertae  ac  forsitan  post  paulo  morbo 
interiturae  vitae  parceret.  »  Ceterum ,  ab  eodem  mo- 
nitus  uti  noctu  proficiscerentur,  consilium  approbat; 
ac  statim  mihtes  coenatos  esse,  in  castris  ignes  quam 
creberrumos  fieri ,  dein  prima  vigiUa  silentio  egredi 
jubet.  Jamque,  nocturnoitinere  fessis  omnibus,  Sulla 
pariter  cum  ortu  solis  castra  metabatur,  quum  equi- 
tes  mauri  nuntiant  Jugurtham  circiter  duum  millium 
intervailo  ante  consedissn.  Quod  postquam  auditum 
est,  tum  vero  ingens  metus  nostros  invadit :  credere 
se  proditos  a  Voluce  et  insidiis  circumventos :  ac  fuere 
qui  dicerent  manu  vindicandum,  neque  apud  iilum 
tanlum  scelus  inultum  relinquendum. 

Per  media  Jugurthse  castra  Romanl  Incolumes  transeunt. 

CVII.  At  Suila,  quanquam  eadem  aestumabat,  ta- 
men  ab  injuria  Maurum  prohibet.  Suos  hortatur  uti 
fortem  animum  gererent  :  a  Saepe  antea  paucis  stre- 

niiis  adversum  multitudinem  benepugnatum ;  quanto 
sibi  in  praelio  minus  pepercissent ,  tanto  tutiores  fo- 
re;  nec  quemquam  decere,  qui  manus  armaverit,  ab 
inermis  pedibus  auxilium  petere,  in  maxumo  metu 
nudum  et  csecum  corpus  ad  hostes  vertere.  »  Dein 
Volucem,  quoniam  hostilia  faceret,  maxumum  Jo- 
vem  obtestatus  uti  sceleris  atque  perfidiae  Bocchi  te- 
stis  adesset,  castris  abire  jubet.  Ille  lacrumans  orare 
ne  ea  crederet :  «  Nihil  dolo  factum ;  magis  calhdi- 
tate  Jugurthae,  cui  videlicet  speculanti  iter  suum  co- 
gnitum  esset  :  ceterum,  quoniam  neque  ingentem 
multitudinem  haberet,  et  spes  opesque  ejus  ex  patre 
suo  penderent,  illum  nihil  palam  ausurum,  quum 
ipse  fiHus  testis  adesset  :  quare  optumum  factum 
videri  per  media  ejus  castra  palam  transire;  sese, 
vel  praemissis  vel  ibidem  relictis  Mauris,  solum  cum 
Sulla  iturum.  »  Ea  res,  ut  in  tali  negotio,  probata; 
ac  statim  profecti,  quia  de  improviso  acciderant,  du- 
bio  atque  haesitante  Jugurtha,  incolumes  transeunt. 
Deinde  paucis  diebus  quoireintenderantperventum. 

Tempore  et  loco  statutls,  Sylla  et  Bocchus  coram  Jugurtlise 
legato  pauca  loquuntur ;  dein  occulte  conveniunt. 

CVIII.  Ibi  cum  Boccho  Numida  quidam,  Aspar 
nomine,  multum  et  famih*ariter  agebat,  praemissus 
ab  Jugurtha,  postquam  Sullam  accitum  audierat, 
orator,  et  subdole  speculatum  Bocchi  consilia ;  prae- 
terea  Dabar,  Massugradae  fihus ,  ex  gente  Masinissae , 
ceterum  materno  genere  impar,  Mauro  ob  ingenii 
multa  bona  carus  acceptusque.  Quem  Bocchus,  fi- 
dum  Romanis  multis  antea  tempestatibus  expertus, 
ilHco  ad   SuHam  nuntiatum    mittit,  paratum  sese 

facere  qu3e  populus  romanus  vellet  :  «  Colloquio 
diem,  locum,  tempus  ipse  deligeret;  consulta  sese 
omnia  cum  illo  integra  habere.  Neu  Jugurthae  lega- 
tum  pertimesceret ;  quo  res  communis  iicentius  ge- 
reretur,  nam  ab  insidiis  ejusaliter  caverinequivisse.  » 
Sed  ego  comperior  Bocchum ,  magis  punica  fide  ^ 
quam  ob  quae  praedicabat,  simul  Romanos  et  Numi- 
dam  spe  pacis  attinuisse ;  multumque  cum  animo 
suo  volvere  soUtum,  Jugurtham  Romanis,  an  iili 
Suiiam  traderet  :  lubidinem  adversum  nos,  metum 
pro  nobis  suasisse. 

CIX.  Igilur  Sulla  respondit  pauca  se  coram  Aspare 
locuturum;  celera  occulte,  aut  nullo  aut  quam  pau- 
cissumis  praesentibus  :  simul  edocet  quae  responde- 
rentur.  Postquam,  sicuti  voluerat,  congressi,  dicit 
se,  missum  a  consule,  venisse  quaesitum  ab  eo,  pacem 
an  bellum  agitaturus  foret.  Tum  rex,  uti  praeceptum, 
post  diem  decimum  redire  jubet;  ac,  «  Nihil  etiam 
nunc  decrevisse,  sed  illo  die  responsurum.  »  Deinde 
ambo  in  sua  castra  digressi.  Sed  ubi  plerumque  no- 
ctis  processit,  SuUa  a  Boccho  occulte  arcessitur  :  ab 
utroque  tantummodo  fidi  interpretes  adhibentur; 
praeterea  Dabar  internuntius,  sanctus  vir  et  ex  sen- 
tentia  ambobus;  ac  statim  sic  rex  incipit : 


Bocchus  oratione  gratum  et  benevolum  animum  declarat. 

CX.  «  Nunquam  ego  ratus  sum  fore  uti ,  rex  maxu- 
mus  in  hac  terra  et  omnium  quos  novi,  privato  ho- 


^  Punicam  fidem  proverbio 
celebratam  pro  intideli  et  insi- 
dloaa,  omnibus  notum  est.  Qiiod 
forhan  jure  credas  mlnus  ex  vero 


manasse  quam  ex  odio  Romano- 
rum  in  Poenos  inexpiabili.  Certe, 
in  hoc  ncgotio ,  romana  fidos 
non  adeo  laudauda. 

mini  gratiam  deberem.  Et  hercule,  Sulla,  ante  te  co- 
gnitum,  multis  orantibus ,  aliisultro,  egomet  opem 
tuli,  nullius  indigui.  Id  imminutum,  quod  ceteri  do- 
lere  solent,  ego  laetor  :  fuerit  mihi  pretium  eguisse 
aHquando  amicitise  tuae,  qua  apud  animum  meum 
nihil  carius  habeo.  Id  adeo  experiri  licet :  arma,  vi- 
ros,  pecuniam,  postremo  quidquid  animo  kibet, 
sume,  utere,  et,  quoad  vives,  nunquam  redditara 
gratiam  putaveris ;  semper  apud  me  integra  erit : 
denique  nihil,  me  sciente,  frustra  voles.  Nam,  ut 
ego  aestumo,  regem  armis  quam  munificentia  vinci 
minus  flagitiosum.  Ceterum  de  republica  vestra,  cu- 
jus  curator  huc  missus  es ,  paucis  accipe.  Bellum 
ego  populo  romano  neque  feci,  neque  factum  un- 
quam  volui;  lines  meos  adversum  armatos  armis 
tutus  sum.  Id  omitto,  quando  vobis  ita  placet  :  ge- 
rite ,  uti  voltis ,  cum  Jugurtha  bellum ;  ego  flumen 
Mulucham,  quod  inter  me  et  Micipsam  fuit,  non 
egrediar,  neque  id  intrare  Jugurtham  sinam.  Prae- 
terea,  si  quid  meque  vobisque  dignum  petiveris, 
haud  repulsus  abibis.  » 

SyUa  Jugurtliae ,  Jugurtha  Syllse  proditionem  a  Boccho  postulant, 
Utrique  rex  pro  voto  respondet.  Jugurtha,  Syllas  traditua,  ad 
Marium  deducitur. 

CXI.  Ad  ea  Sulla  pro  se  breviter  et  modice,  de 
pace  et  de  communibus  rebus  multis  disseruit.  Deni- 
que  regi  patefacit  :  «  Quod  polliceatur,  senatum  et 
populum  romanum ,  quoniam  armis  amphus  vaiuis- 
sent ,  non  in  gratiam  habituros  :  faciundum  aliquid,. 
quod  illorum  magis  quam  sua  retulisse  videretur. 
Id  adeo  in  promptu  esse,  quoniam  Jugurthae  copiam 

haberet;  quem  si  Romanis  tradidisset,  fore  ut  ilL 
plurimum  deberetur  :  amicitiam,  foedus,  Numidiae 
partem,  quam  nunc  peteret,  ultro  adventuram.  » 
Rex  primo  negitare  :  «  AfTmitatem ,  cognationem , 
praeterea  foedus  intervenisse  :  ad  hoc  metuere  ne, 
fluxa  iide  usus ,  popularium  animos  averteret ,  quis 
et  Jugurtha  carus,  et  Romani  invisi  erant.  »  Deni- 
que,  saepius  fatigatus,  leniter  et  ex  voluntate  Sullae 
omnia  se  facturum  promittit.  Ceterum  ad  simulan- 
dam  pacem,  cujusNumida,  defessus  bello,  avidissu- 
mus,  quae  utiUa  visa  constituunt.  Ita  composito  dolo 
digrediuntur. 

CXII.  At  rex  postero  die  Asparem,  Jugurthae  lega- 
tum ,  appellat :  «  Sibi  per  Dabarem  ex  Sulla  cogni- 
tum,  posse  conditionibus  bellum  poni;  quamobrem 
regis  sui  sententiam  exquireret.  »  IUe  laetus  in  ca- 
stra  Jugurthae  venit.  Deinde,  ab  illo  cuncta  edoctus, 
properato  itinere,  post  diem  octavum  redit  ad  Boc- 
chum,  et  ei  nuntiat  :  «  Jugurtham  cupere  omnia 
quae  imperarentur  facere,  sed  Mario  parum  confi- 
dere  :  saepe  antea  cum  imperatoribus  romanis  pacem 
conventam  frustra  fuisse.  Ceterum  Bocchus,  si  am- 
bobus  consultum  et  ratam  pacem  vellet,  daret  ope- 
ram  ut  una  ab  omnibus  quasi  de  pace  in  colloquium 
veniretur,  ibique  sibi  Sullam  traderet :  quum  talem 
virum  in  potestate  haberet,  fore  uti  jussu  senatus 
atque  populi  romani  foedus  fieret;  neque  hominem 
nobilem,  non  sua  ignavia  sed  ob  rempublicam  in 
hostium  potestate ,  relictum  iri.  » 

CXIII.  Haec  Maurus  secum  ipse  diu  volvens,  tan- 
dem  promisit.  Ceterum,  dolo  an  vere,  parum  com- 
perimus;     sed    plcrumque    regiae    voluntates,    uti 

vehementes,  sic  mobiles,  s^epe  ipsse  sibi  adversse. 
Postea ,  tempore  et  loco  constituto  in  colloquium  uti 
de  pace  veniretur,  Bocchus  Sullam  modo,  modo  Ju- 
gurthae  legatum  appellare,  benigne  habere,  idem  am- 
bobus  poUiceri.  Ilii  pariter  laeti,  ac  spei  bonae  pleni. 
Sed  nocte  ea  quae  proxuma  fuit  ante  diem  coiioquio 
decretum,  Maurus,  adhibitis  amicis  ac  statim ,  im- 
mutata  voluntate,  remotis,  dicitur  secum  ipse  multa 
agitavisse,  voltu  corporis  pariter  atque  animo  va- 
rius;  quae  scilicet,  tacente  ipso,  occuita  pectoris  pa- 
tefecisse.  Tamen  postremo  Sullam  arcessiri  jubet,  et 
ex  ejus  sententia  Numidae  insidias  tendit.  Deinde, 
ubi  dies  advenit  et  ei  nuntiatum  est  Jugurtham  haud 
procul  abesse,  cum  paucis  amicis  et  quaestore  no- 
stro ,  quasi  obvius  honoris  causa ,  procedit  in  tumu- 
lum  facillumum  visu  insidiantibus.  Eodem  Numida 
cum  plerisque  necessariis  suis  inermus,  uti  dictum, 
accedit;  ac  statim,  signo  dato,  undique  simul  ex 
insidiis  invaditur.  Ceteri  obtruncati;  Jugurtha  Sulise 
vinctus  traditur,  et  ab  eo  ad  Marium  deductus  *. 


Victorl  Mario  triumphus,  consulatus,  et  Gallia  provincia 
decernitur,  A.  U.  650 ;  ante  J.  C.  104. 

GXIV.  Per  idem  tempus  adversum  Galios  *  ab  du- 
cibus  nostris  Q.  Gaepione  et  M.  Manlio  male  pugna- 
tum  3 ;  quo  metu  Italia  omnis  contremuerat.  Iliique, 
et  inde  usque  ad  nostram  memoriam,  Romani  sic 
habuere  :  alia  omnia  virtuti  suse  prona  esse ;  cum 


1  Vinctus  Jugurtlia,  et  RomaB 
per  triumphum  ductus,  In  car- 
cere  mortuus  est.  Numidi93  pars 
provinclae  romanae  annexa;  cetera 
Inter  Bocchum  et  Hiempsalem  II , 


Gulussse  filium,  divlsa. 

2  Gallos,  Cimbris  et  Teutonl- 
bus,  GermanisBpopulis,  junctos. 

3  A.  U.  C.  648  et  649. 

Gallis  pro  salute,  non  pro  gloria,  certare.  Sed  post- 
quam  bellum  in  Numidia  confectum  et  Jugurtham 
Komam  vinctum  adduci  nuntiatum  est ,  Marius  con- 
sul  absens  factus,  et  ei  decreta  provincia  Galiia; 
isque  calendis  januariis  magna  gloria  consul  trium- 
phavit.  Ea  tempestate  spes  atque  opes  civitatis  in  illo 
sitae. 


12 


III 


C.  SALLUSTII  AD  CJISAREM 

EPISTOLiE 

DE  REPUBLICA  ORDINANDA 


PRIOR  EPISTOLA* 

CIRCA   INITIUM    BELLI    CIVILIS ,    A.    U.    C.    70o 


Exponet  auctor  quidquid  tum  Caesarla ,  tum  publicaB  dignitatla 
esse  Judlcaverlt. 

I.  Scio  ego  quam  difRcile  atque  asperum  factu  sit, 
consilium  dare  regi  aut  imperatori,  postremo  cui- 
quam  mortali  cujus  opes  in  excelso  sunt;  quippe 
quum  et  illis  consultorum  copiae  adsint,  nequc  de 
futuro  quisquam  satis  callidus  satisque  prudens  sit. 
Quin  etiam  saepe  prava  magis  quam  bona  consilia 
prospere  eveniunt,  quia  plerasque  res  fortuna  ex 
lubidine  sua  agitat.  Sed  mihi  studium  fuit  adolescen- 
tulo  rempublicam  capessere,  atque  in  ea  cognoscenda 


^  Quum  Sallustius  hanc  epi- 
stolam  Bcripsit,  uno  circiter 
abhlnc  anno  senatu  cjoctus  fuc- 
rat,  CoBsaremquo  amicum  lan- 
dando,  sperabat  fore  ut  slbi  lio- 
norea  et  munia  restituereutur. 


Indo  IriB  In  senatorcs,  atquo  ca- 
lumniiB  in  partes  Coesari  oppo- 
sitas.  Cetcrum  in  liis  epistolis 
magua  relpublica)  cognitio  elu- 
cet,  idcoque  hoc  loco  pcrscriben- 
das  putavimus. 

miiUam  magnamque  curam  habui :  non  ita  uti  ma- 
gistratum  modo  caperem,  quem  multi  malis  artibus 
adepti  erant;  sed  etiam  uti  rempublicam ,  domi  mi- 
litiaeque,  quantumque  armis,  viris,  opulentia  pos- 
set,  cognitam  haberem.  Itaque  mihi^  multa  cum 
animo  agitanti,  consilium  fuit  famam  modestiamque 
meam  post  tuam  dignitatem  habere,  et  cujus  rei 
lubet  periculum  facere ,  dum  quid  tibi  ex  eo  gloriae 
accederet.  Idque  non  temere,  aut  ex  fortuna  tua 
decrevi ,  sed  quia  in  te ,  praeter  ceteras,  artem  unam 
egregie  mirabilem  comperi,  semper  tibi  majorem  in 
adversis  quam  in  secundis  rebus  animum  esse.  Sed, 
per  deos  immortales,  illa  res  clarior  est,  quod  et 
prius  defessi  sinthomines  laudando  atque  admirando 
munificentiam  tuam,  quam  tu  faciundo  quae  gloria 
digna  essent. 


Inter  militias  labores,  debet  etlam  Csesar  urbana  negotia  curare. 

II.  Equidem  mihi  decretum  est,  nihil  tam  ex 
alto  reperiri  posse,  quod  non  cogitanti  tibi  in  promptu 
sit:  neque  ego,  quae  visa  sunt,  de  republica  tibi 
scripsi,  quia  mihi  consilium  atque  ingenium  meum 
amplius  aequo  probaretur ;  sed  inter  labores  mihtiae , 
interque  praelia,  victorias,  imperium,  statui  admonen- 
dum  te  de  negotiis  urbanis.  Namque  tibi  si  id  modo 
in  pectore  consilii  est,  uti  te  ab  inimicorum  impetu 
vindices,  quoque  modo  contra  adversum  consulem 
beneficia  populi  ^  retineas ,  indigna  virtute  tua  cogi- 
tes.  Sin  in  te  ille  animus  est  qui  jam  a  principio  no- 


*  Beneficio  populi  facultas 
Caesari  dabatur,  quamvis  absens 
esset,    exercltus     imperium    et 


consulatum  petendi ;  huic  au- 
tem  obstabat  prlvilegio  consul 
Lentulus. 

bilitatis  factionem  disturbavit  *,  plebem  romanam 
ex  gravi  servitute  in  libertatem  restituit ,  in  praetura 
inimicorum  arma  inermis  disjecit ,  domi  militiaeque 
tanta  et  tam  praeclara  facinora  fecit  uti  ne  inimici 
quidem  queri  quidquam  audeant,  nisi  dc  magnitu- 
dine  tua ;  quin  accipe  tu  ea  quae  dicam  de  summa 
republica,  quoe  profecLo  aut  tu  vera  invenies,  aut 
certe  haud  procul  a  vero. 

Malum  est  summam  potestatem  In  pancorum  manibus  esse, 
qul  libldine  sua  pro  legibus  utuntur. 

III.  Sedquoniam  Gn.  Pompeius,  aut  animi  pravi- 
tate ,  aut  quia  nihii  makiit  quam  quod  sibiobesset ,  ita 
lapsus  est  ut  hostibus  tela  in  manus  jaceret ;  quibus 
ille  rebus  rempublicam  conturbavit,  eisdem  tibi 
restituendum  est.  Primum  omnium ,  summam  pote- 
statem  moderandi  de  vectigalibus,  sumptibus,  judi- 
ciis,  senatoribus  paucis'  tradidit;  plebem  romanam, 
cujus  antea  summa  potestas  erat,  ne  aequis  quidem 
legibus,  in  servitute  rellquit.  Judicia  tametsi,  sicut 
antea,  tribus  ordinibus  tradita  sunt,  tamen  iidem 
ilii  factiosi  regunt,  dant,  adimunt  quaj  lubet;  inno- 
cenles  circumveniunt;  suos  ad  honorem  extollunt; 
non  facinus ,  non  probrum  aut  flagitium ,  obstat 
quominus  magistratus  capiant  :  quod  commodum 
est,    trahunt,    rapiunt;  postremo,    tanquam  urbe 


^  Distnrhavit,  rcstituendo  trl- 
bunitiam  potestatem,  cujus  vim 
Sylla  deminuerat,  seque  populo 
ducem  adversus  nobillum  fa- 
ctionem  ostentando. 

-  Paucl  1111  senatores,  qulbus 
summam    rerum  tradltom   esse 


querltur,  Clcero  et  Cato  fuere, 
Ilortenslusquo  et  Bibulus,  et 
alii  clvcs  maximo  commcndati; 
Ideo  sane  a  rcpnblica  removcndf, 
ci  qul  proprlara  ambitioncm 
ante  omrda  fovubat. 

capta ,  lubidine  ac  licentia  sua  pro  legibus  utuntur. 
Ac  me  quidem  mediocris  dolor  angeret,  si  virtute 
partam  victoriam ,  more  suo ,  per  servitium  exerce- 
rent;  sed  homines  inertissumi,  quorum  omnis  vis 
virtusque  in  lingua  sita  est,  forte  atque  alterius  se- 
cordia  dominationem  oblatam  insolentes  agitant. 
Nam  quae  seditio  ac  dissensio  civiiis  tot  tamque 
iilustres  familias  ab  stirpe  evertit?  aut  quorum  un- 
qiiam  victoria  animus  tam  prseceps  tamque  immo- 
deratus  fuit  ? 

IV.  Sulia,  cui  omnia  in  victoria  lege  belli  licue- 
runt ,  tametsi  supplicio  hostium  partes  suas  muniri 
intellegebat,  tamen,  paucis  interfectis  *,  ceteros  be- 
neficio  quam  metu  retinere  maluit.  At  hercule  nunc 
cumCatone,  L.  Domitio,  ceterisque  ejusdem  factio- 
nis ,  quadraginta  senatores ,  multi  praeterea  cum  spe 
bona  adoiescentes ,  sicuti  hostiae ,  mactati  sunt ; 
quum  interea  importunissuma  genera  hominum ,  tot 
miserorum  civium  sanguine  satiari  nequivere.  Non 
orbi  liberi,  non  parentes  exacta  aetate,  non  gemitus 
virorum ,  kictus  mulierum ,  immanem  eorum  ani- 
mum  inflexit ,  quin ,  acerbius  in  dies  male  faciundo 
ac  dicundo,  dignitate  alios,  alios  civitate  eversum 
irent.  Nam  quid  ego  de  te  dicam,  cujus  contumeham 
homines  ignavissumi  vita  sua  commutare  volunt? 
Scilicet  neque  iilistantae  voluptati  est(tametsi  inspe- 
rantibus  accidit)  dominatio,  quanto  moerori  tua 
dignitas :  quin  optatius  habent  ex  tua  calamitate  pe- 


^  Ad  augendam  pompeiana- 
rum  partlum  invidlam,  SyUaQ 
crudelitatem  hic  obsequiose  te- 
git.   Aliter    de   eo   loquetur  in 


altera  eplstola ,  cap.  rv.  —  In  Ils 
quae  proxime  sequuntur,  auctor 
odio  in  violentiam  deflectit. 

riculum  libertatis  facere ,  quam  per  te  populi  romani 
imperium  maxumum  ex  magno  fieri.  Quo  magis 
tibi  etiam  atque  etiam  animo  prospiciundum  est, 
quonam  modo  rem  stabilias  communiasque.  Mihi 
quidem  quae  mens  suppetit,  eloqui  non  dubitabo : 
ceterum  tui  erit  ingenii  probare  quae  vera  atque 
utilia  factu  putes. 

Exponit  quomodo  libertatls  studium  populus  abjecerit,  iterumque 
possit  capessere.  Hac  via  Caesar  nova  sibi  praesidia  parabit. 

V.In  duas  partes  ego  civitatem  divisam  arbitror, 
sicut  a  majoribus  accepi,  in  patres  et  plebem.  Antea 
in  patribus  summa  auctoritas  erat,  vis  multo  maxu- 
ma  in  plebe.  Itaque  saepius  in  civitate  secessio  fuit; 
semperque  nobilitatis  opes  deminutae  sunt ,  et  jus 
populi  amplificatum.  Sed  plebes  eo  libere  agitabat, 
quia  nuUius  potestas  super  leges  erat ;  neque  divitiis 
aut  superbia,  sed  bona  fama  factisque  fortibus  no- 
bilis  ignobilem  anteibat  :  humillumus  quisque,  in 
arvis  aut  militia,  nullius  honestae  rei  egens,  satis 
sibi ,  satisque  patriae  erat.  Sed  ubi  eos  paulatim 
expulsos  agris  inertia  atque  inopia  incertas  domos 
habere  subegit,  coepere  alienas  opes  petere,  liber- 
tatem  suam  cum  republica  venalem  habere.  Ita 
paulatim  populus,  qui  dorainus  erat  et  cunctis  gen- 
tibus  imperitabat,  dilapsus  est;  et  pro  communiim- 
perio ,  privatim  sibi  quisque  servitutem  peperit.  Haec 
igitur  multitudo  primum  malis  moribus  imbuta, 
deinde  in  artes  vitasque  variasdispalata,  nullo  modo 
inter  se  congruens,  parum  mihi  quidem  idonea  vi- 
detur  ad  capessendam  rempublicam.  Ceterum,  addi- 
tis  novis  civibus,  magna  me  spestenet  foreutomnes 

expergiscantur  ad  libertatem;  quippe  quum  illis 
libertatis  retinendae,  tum  his  servitutis  amittendae 
cura  orietur,  Hos  ego  censeo ,  permixtos  cum  veteri- 
bus  novos ,  in  coloniis  constituas :  ita  et  res  militaris 
opulentior  erit,  et  plebes,  bonis  negotiis  impedita , 
malum  publicum  facere  desinet. 

VI.  Sed  non  inscius  neque  imprudens  sum,  quum 
ea  res  agetur,  quae  saevitia  quaeque  tempestates  ho- 
minum  nobilium  futurae  sint;  quum  indignabuntur 
omnia  funditus  misceri,  antiquis  civibus  hanc  ser- 
vitutem  imponi,  regnum  denique  ex  libera  civitate 
futurum,  ubi,  unius  munere,  multitudo  ingens  in 
civitatem  pervenerit.  Equidem  ego  sic  apud  animum 
meum  statuo  :  malum  facinus  in  se  admittere,  qui 
incommodo  reipublicae  gratiam  sibi  conciiiet;  ubi 
bonum  publicum  etiam  privatim  usui  est,  id  vero 
dubitare  aggredi ,  secordiae  atque  ignaviae  duco. 
M.  Livio  Druso  semper  consilium  fuit  in  tribunatu, 
summa  ope  niti  pro  nobilitate ;  neque  ullam  rem  in 
principio  agere  intendit,  nisi  illiauctores  fierent.  Sed 
homines  factiosi,  quibus  dolus  atque  malitia  iide 
cariora  erant,  ubi  inteilexerunt  per  unum  hominem 
maxumum  beneficium  ^  multis  mortalibus  dari ;  vi- 
dehcet  et  sibi  quisque  conscius  malo  atque  infido 
animo  esse,  de  M.  Livio  Druso  juxta  ac  de  se  existu- 
maverunt.  Itaque  metu  ne  per  tantam  gratiam  solus 
rerum  potiretur,  contra  eum  nisi ,  sua  et  ipsius  con- 
siHa  disturbaverunt.  Quo  tibi,    imperator,  majore 


*  Maxumum  beneflcium,  cl- 
vitatis  romanas  jus,  quod  Dru- 
Bus  promiserat  sociis  et  italicis 
populis  ,  ut  senatui  plebem , 
Jamdiu  nobilltatl  infensam ,  et 


maxime  post  Gracchorum  caa- 
dem,  conciliaret.  At  vero  dum 
voluit  adversis  partibus  inser- 
vire ,  omnium  invidiam  in  se 
concltavit. 

cura    fideque,  amici    et  multa  praesidia  paranda 
sunt. 

tJt  colantur  bonl  mores  et  concordia  clvium,  auctoritas  pecunias 

dematur. 

VII.  Hostem  adversum  opprimere,  strenuo  homi- 
ni  haud  difficile  est ;  occulta  pericula  neque  facere  , 
neque  vitare,  bonis  in  promptu  est.  Igitur  ubi  eos  in 
civitatem  adduxeris,  quoniam  quidem  revocata  ple- 
bes  erit,  in  ea  re  maxume  animum  exercitato,  uti 
colantur  boni  mores,  concordia  inter  veteres  etnovos 
coalescat.  Sed  multo  maxumum  bonum  patriae,  ci- 
vibus,  tibi,liberis,postremo  humanae  gentipepereris, 
si  studium  pecuniae  aut  sustuleris,  aut,  quoad  res 
feret,  minueris  :  aliter,  neque  privata  res  neque 
publica,  neque  domi  neque  mihtiae,  regi  potest.  Nam 
ubi  cupido  divitiarum  invasit,  neque  discipHna , 
neque  artes  bonae,  neque  ingenium  uUum  satis 
pollet :  quin  animus ,  magis  aut  minus  mature , 
postremo  tamen  succumbit. 

Saepe  jam  audivi  qui  reges,  quae  civitates  et  natio- 
nes,  per  opulentiam  magna  imperia  amiserint,  quae 
per  virtutem  inopes  ceperant.  Id  adeo  haud  miran- 
dum  est :  nam  ubi  bonus  deteriorem  divitiis  magis 
clarum  magisque  acceptum  videt,  primo  aestuat, 
multaque  in  pectore  volvit ;  sed  ubi  gloria  honorem 
magis  in  dies ,  virtutem  opulentia  vincit ,  animus  ad 
voluptatem  a  vero  deficit.  Quippe  gloria  industria 
alitur ;  ubi  eam  dempseris ,  ipsa  per  se  virtus  amara 
atque  aspera  est.  Postremo,  ubi  divitiae  clarae  haben- 
tur,  ibi  omnia  bona  vilia  sunt,  fides,  probitas, 
pudor,  pudicilia:  nam  ad  virtutem  una  et  ardua  via 

est ;  ad  pecuniam  qua  cuique  lubet  nititur  :  et  malis 
et  bonis  rebusea  creatur.Ergo  in  primisauctoritatem 
pecuniae  demito  :  neque  de  capite,  neque  de  honore, 
ex  copiis  quisquam  magis  aut  minus  judicaverit; 
sicut  neque  praetor  neque  consul  ex  opulentia,  verum 
ex  dignitate  creetur.  Sed  de  magistratu  facile  judicium 
populi  sit  :  judices  a  paucis  probari,  regnum  est; 
ex  pecunia  legi,  inhonestum.  Quare  omnes  primae 
classis  judicare  placet,  sed  numero  piures  quam  ju- 
dicant.  Neque  Rhodios,  neque  alias  civitates  unquam 
suorum  judiciorum  poenituit,  ubi  promiscue  dives 
et  pauper,  ut  cuique  sors  tuht ,  de  maxumis  rebus 
juxta  ac  de  minumis  disceptat.  Sed  de  magistratibus 
creandis  haud  mihi  quidem  absurde  placet  iex  quam 
C.  Gracchus  in  tribunatu  promulgaverat :  ut  ex  con- 
fusis  quinque  classibus  sorta  centuriae  vocarentur. 
Ita  coaequati  dignitate ,  pecunia ,  virtute  anteire  aiius 
alium  properabit. 

VIII.  Haec  ego  magna  remedia  contra  divitias  sta- 
tuo.  Nam  perinde  omnes  res  laudantur,  atque  appe- 
tuntur,  ut  earum  rerum  usus  est.  MaUtia  praemiis 
exercetur;  ubi  ea  dempseris,  nemo  gratuito  maius 
est.  Geterum  avaritia  bellua  fera,  immanis,  intole- 
randa  est:  quo  intendit,  oppida,  agros ,  fana  atque 
domos  vastat ;  divina  cum  humanis  permiscet ;  neque 
exercitus,  neque  moenia  obstant  quominus  vi  sua 
penetret ;  fama ,  pudicitia ,  liberis ,  patria  atque  pa- 
rentibus  cunctos  mortales  spoliat.  Verum,  si  pecuniae 
decus  ademeris ,  magna  illa  vis  avaritiae  facile  bonis 
moribus  vincetur. 

Cum  factione  nobilitatia  certare  ne  tlmeat. 

Atque  haec  ita  sese  habere  tametsi  omnes  sequi 
atque  iniqui  memorent,  tamen  tibi  cum  factione 
nobiHtatis  haud  mediocriter  certandum  est ;  cujus  si 
dolum  caveris,  alia  omnia  in  proclivi  erunt.  Nam 
hi,  si  virtute  satis  valerent,  magis  semuli  bonorum 
quam  invidi  essent;  quia  desidia,  et  inertia,  et  stu- 
por  eos  atque  torpedo  invasit,  strepunt,  obtrectant, 
ahenam  famam  bonam  suum  dedecus  aestumant. 

IX.  Sed  quid  ego  plura,  quasi  de  ignotis,  memorem? 
M.  BibuU*  fortitudo  atque  animi  vis  in  consulatum 
erupit:  hebes  Hngua,  magis  malus  quam  caliidus 
ingenio.  Quid  iUe  audeat,  cui  consulatus,  maxumum 
imperium,  maxumo  dedecori  fuit?  An  L.  Domitii  ^ 
magna  vis  est,  cujus  nullum  membrum  a  flagitio 
aut  facinore  vacat :  lingua  vana,  manus  cruentae, 
pedes  fugaces?  Unius  tamen  M.  Catonis  ^  ingenium 
versutum ,  loquax ,  calhdum  haud  contemno.  Paran- 
tur  haec  disciplina  Graecorum ;  sed  virtus,  vigilantia, 
labos,  apud  Graecos  nulla  sunt.  Quippe,  quumdomi 
Hbertatem  suam  per  inertiam  amiserint,  censesne 
eorum  proeceptis  imperium  haberi  posse?  ReHqui  de 
factione  sunt  inertissumi  nobiles,  in  quibus,  sicut  in 
statua,  praeter  nomen,  nihil  est  additamenti.  L.Pos- 
tumius  et  M.  Favonius  mihi  videntur  quasi  magnae 


^  M.  BibuluSy  Caesarls  collega 
in  conaulatu,  A.  U.  695,  facta 
ejus,  prsesertimque  agrariae  le- 
gis  promulgationem ,  frustra 
impedire  voluerat. 

'^  L.  Domitius,  Neronis  impe- 
ratoris   abuvus,    consul  fucrat 


anno  700.  Caesaris  in  bello  civill 
hostis ,  acie  pliarsalica  obiit. 

3  -^quius  Judicium  de  Catone 
Sallustius  habet,  Cat.  64.  —  L. 
Postumius  ignotus  est.  —  M. 
Favonius  Catonis  in  omnibua 
admirator  et  aQmuIus  crat. 

navis  supervacua  onera  esse :  ubi  salvi  pervenere , 
usui  sunt;  si  quid  adversi  coortum  est,  de  illis  potis- 
sumum  jactura  fit ,  quia  pretii  minumi  sunt. 

Patres ,  quibus  respublica  magnse  curae  esse  debet,  consilio  valeant. 

X.  Quoniam  nunc,  uti  mihi  videor,  de  plebe  reno- 
vanda  corrigendaque  disserui,  de  senatu,  quae  tibi 
agenda  videntur,  dicam.  Postquam  mihi  estas  inge- 
niumque  adolevit,  haud  ferme  armis  atque  equis 
corpus  exercui,  sed  animum  in  litteris  agitavi :  quod 
natura  firmius  erat,id  in  laboribus  habui.  Atque  ego 
in  ea  vita,  multa  legendo  atque  audiundo,  ita  com- 
peri :  omnia  regna ,  item  civitates ,  nationes ,  usque 
eo  prosperum  imperium  habuisse,  dumapud  eos  vera 
consilia  valuerunt.  Ubicumque  gratia,  timor,  voluptas 
ea  corrupere,  post  paulo  imminutae  opes,  deinde 
ademtum  imperium ,  postremo  servitus  imposita  est. 

Equidem  ego  sic  apud  animum  meum  statuo :  cui- 
cumque  in  sua  civitate  amplior  illustriorque  locus 
quam  aliis  est,  ei  magnam  curam  esse  reipublicae. 
Nam  ceteris,  salva  urbe,  tantummodo  libertas  tuta 
est;  qui  per  virtutem  sibi  divitias,  decus,  honorem 
pepererunt ,  ubi  paulum  inclinata  respublica  agitari 
coepit,  multipliciter  animus  curis  atque  laboribus 
fatigatur  :  aut  gloriam,  autlibertatem,aut  remfami- 
liarem  defensat;  omnibus  locisadest,  festinat;quanto 
in  secundis  rebus  florentior  fuit,  tanto  in  adversis 
asperius  magisque  anxie  agitat.  Igitur  ubi  plebes  se- 
natui,  sicuti  corpus  animo,  obedit  ejusque  jussa  ex- 
sequitur,  patres  consilio  valere  decet,  populo  super- 
vacanea  est  calliditas. —  Itaque  majores  nostri,  quum 

bellis  aspernimispremerentur,  equis,  viris,  pecunia 
amissa,  nunquam  defessi  sunt  armati  de  imperio 
certare.  Non  inopia  serarii,  non  vis  hostium,  non  ad- 
versa  res,  ingentem  eorum  animum  subegit  quin, 
quae  virtute  ceperant,  simul  cum  anima  retinerent. 
Atque  ea  magis  fortibus  consiliis  quam  bonis  praeliis 
patrata  sunt.  Quippe  apud  illos  una  respublica  erat: 
eiomnes  consulebant ;  factio  contra  hostes  parabatur. 
Corpus  atque  ingenium  patriae,  non  suae  quisque 
potentiae ,  exercitabat. 

At  hoctempore,  contraea,  homines  nobiles,  quo- 
rum  animos  secordla  atque  ignavia  invasit,  ignari 
laboris,  hostium,  militiae,  domi  factione  instructi, 
per  superbiam  cunctis  gentibus  moderantur.  Itaque 
patres ,  quorum  consilio  antea  dubia  respublica  sta- 
biliebatur,  oppressi,  ex  aliena  lubidine  huc  atque 
illuc  fluctuantes  agitantur;  interdum  alia,deindealia 
decernunt;  ut  eorum  qui  dominantur  simultas  ac 
arrogantia  fert,  ita  bonum  malumque  publicum 
existumant. 

Libertatis  gratla,  senatorum  numerus  augeatur,  et  sententl»  per 
tabellam  dicantur. 

XI.  Quod  si  aut  libertas  aequa  omnium,  aut  sen- 
tentia  obscurior  esset ,  majoribus  opibus  respublica, 
et  minus  potens  nobilitas  esset.  Sed  quoniam  coae- 
quari  gratiam  omnium  diflScile  est  (quippequum  illis 
majorum  virtus  partam  reliquerit  gloriam,  dignita- 
tem,  clientelas;  cetera  multitudo  pleraque  insititia 
sit);  sententias  eorum  a  metu  libera:  ita  occultesibi 
quisque  alterius  potentia  carior  erit.  Libertas  juxta 
bonis  et  malis,  strenuis  et  ignavis,  optabilis  Cbt;  ve- 

rum  eam  plerique  metu  deserunt.  Stultissumi  mor- 
tales ,  quod  in  certamine  dubium  est  quorsum  acci- 
dat,  id  per  inertiam  in  se,  quasi  victi,  recipiunt. 

Igitur  duabus  rebus  confirmari  posse  senatum 
puto :  si ,  numero  auctus ,  per  tabellam  sententiam 
feret.  Tabella  obtentui  erit ,  quo  magis  animo  libero 
facere  audeat;  in  multitudine,  et  praesidii  plus,  et 
usus  amplior  erit.  Nam  fere,  his  tempestatibus,  alii 
judiciis  publicis ,  alii  privatis  suis  atque  amicorum 
negotiis  implicati,baud  sane  reipublicse  consiliis  ad- 
fuerunt ;  neque  eos  magis  occupatio  quam  superba 
imperia  distinuere.  Homines  nobiles,  cum  paucis  se- 
natoriis  quos  additamenta  factionis  habent,  quaecum- 
que  libuit  probare,  reprehendere ,  decernere;  ea,  uti 
lubido  tuHt,  facere,  Verum  ubi,  numero  senatorum 
aucto,  per  tabellam  sententiae  dicentur,  nse  ilii  su- 
perbiam  suam  dimittent,  ubi  iis  obediundum  erit 
quibus  antea  crudelissume  imperitabant. 

Si  probetur  a  Caesare  summa  consilii ,  cetera  posthasc  in  promptu 

erunt. 

XII.  Forsitan,  imperator,  perlectis  litteris,  desi- 
deres  quem  numerum  senatorum  fieri  placeat;  quo- 
que  modo  in  multa  et  varia  officia  distribuantur ;  et, 
quoniam  judicia  omnibus  primse  classis  mittenda  pu- 
tem ,  quae  descriptio ,  qui  numerus  in  quoque  genere 
futurus  sit. 

Ea  mihi  omnia  generatim  describere  haud  difficile 
factu  fuit ;  sed  prius  laborandum  visum  est  de  summa 
consilii ,  idque  tibi  probandum  verum  esse :  si  hoc 
itinere  uti  decreveris ,  cetera  in  promptu  erunt.  Volo 
ego  meum    consilium  prudens,  maxumcque    usui 

esse ;  nam  ubicumque  tibi  res  prospere  cedet,  ibi  mihi 
bona  fama  eveniet.  Sed  meilla  magis  cupido  exercet, 
uti  quocumque  modo  et  quamprimum  respublica 
adjuvetur.  Libertatem  gloria  cariorem  habeo,  atque 
egoteoro  hortorque,  ne,  clarissumus  imperator,  gal- 
lica  gente  subacta,  populi  romani  summum  atque 
invictum  imperium  tabescere  vetustate,  ac  per  sum- 
mam  discordiam  dilabi  patiaris.  Profecto,  si  id  acci- 
dat,  neque  tibi  nox,  neque  dies  curam  animi  seda- 
verit  quin,  insomniis  exercitus,  furibundus  atque 
amens,  alienata  mente  feraris.  Namque  mihi  pro 
vero  constat,  omnium  mortalium  vitam  divino  nu- 
mine  invisi :  neque  bonum  neque  malum  facinus 
cujusquam  pro  nihilo  haberi;  sed  ex  natura  di- 
versa  praemia  bonos  malosque  sequi.  Interea  forte  ea 
tardius  procedunt;  suus  cuique  animus  ex  conscien- 
tia  spem  praebet. 

Hortatlo  ad  restituendam  libertatem. 

XIII.  Quod  si  tecum  patria  atque  parentes-  possent 
loqui ,  scilicet  haec  tibi  dicerent :  «  0  Caesar,  nos  te 
genuimus  fortissumi  viri ,  in  optuma  urbe ,  decus 
praesidiumque  nobis,  hostibus  terrorem.  Quae  multis 
laboribus  et  periculis  ceperamus,  ea  tibi  nascenti 
cum  anima  simul  tradidimus  :  patriam  maxumam  in 
terris ;  domum  famih*amque  in  patria  clarissumam  ; 
praeterea  bonas  artes ,  honestas  divitias ;  postremo 
omnia  honestamenta  pacis  et  praemia  belli.  Pro  his 
amphssumis  beneficiis,  non  flagitium  a  te  neque 
malum  facinus  petimus ;  sed  uti  libertatem  eversam 
rcstituas  :  qua  re  patiwta,  profecto  per  gentes  omnes 

fama  virtutis  tuae  volitabit.  Namque,  hac  tempestate, 
tametsi  domi  militiaeque  prseclara  facinora  egisti, 
tamen  gloria  tua  cum  multis  viris  fortibus  sequalis 
est :  si  vero  urbem  amplissumo  nomine  et  maxumo 
imperio  prope  jam  ab  occasu  restitueris,  quis  te  cla- 
rior,  quis  major  in  terris  fuerit?  Quippe  si  morbo 
jam  aut  fato,  huicimperio  secus  accidat,  cui  dubium 
est  quin  per  ojbem  terrarum  vastitas,  bella,  csedes 
ojiantur?  Quod  si  tibi  bona  lubido  fuerit,.  patriae, 
parentibus  gratificandi;  postero  tempore,  repubhca 
restituta,  superomnesmortalesgloria  agnita,  tuaque 
unius  mors  vita  clarior  erit.  Nam  vivos  interdum 
fortuna,  ssepe  invidia  fatigat  :  ubi  anima  naturse 
cessit,  demtis  obtrectationibus ,  ipsa  se  virtus  magis 
magisque  extoUit. » 

Quae  mihi  utilia  factu  visa  sunt ,  quaeque  tibi  usui 
fore  credidi,  quam  paucissumis  potui,  perscripsi. 
Ceterum  deos  immortales  obstestor  uti ,  -quocumque 
modo  ages,  ea  res  tibi  reique  publicae  prospere  eve- 
niat. 


ALTERA  EPISTOLA 

CIRCA   FINEM    BELLI   CIVILIS ,    EXEUNTE   ANNO   706 
AUT   707    INEUNTE 

Caesarem  laudans  hortatur  ut  ipse  bonus  quam  optimis  Imperitet. 

L  Pro  vero  antea  obtinebat,  regna  atque  imperia 
fortunam  dono  dare,  item  alia  quae  per  mortales 
avide  cupiuntur  :  quia  et  apud  indignos  saepe  erant, 

quasi  per  lubidinem  data ;  neque  cuiquam  incorru- 
pta  permanserant.  Sed  res  docuit  id  verum  esse 
quod  in  carminibus  Appius  *  ait,  «  Fabrum  esse  suae 
quemque  fortunse  :  »  atque  in  te  maxume ,  qui  tan- 
tum  alios  praetergressus  es ,  uti  prius  defessi  sint  ho- 
mines  laudando  facta  tua,  quam  tu  laude  digna  fa- 
ciundo.  Geterum,  uti  fabricata,  sic  virtute  parta 
quam  magna  industria  haberi  decet,  ne  incuria  de- 
formentur,  aut  corruant  infirmata.  Nemo  enim  alteri 
imperium  volens  concedit ;  et  quamvis  bonus  atque 
clemens  sit  qui  pkis  potest ,  tamen ,  quia  malo  esse 
licet,  formidatur.  Id  evenit  quia  plerique  rerum  po- 
tentes  perverse  consulunt,  et  eo  se  munitiores  pu- 
tant  quo  illi  quibus  imperitant  nequiores  fuere.  At 
contra  id  eniti  decet ,  quum  ipse  bonus  atque  stre- 
nuus  sis,  uti  quam  optumis  imperites;  nam  pessu- 
mus  quisque  asperrume  rectorem  patitur. 

Sed  tibi  hoc  gravius  est  quam  ante  te  omnibus , 
armis  parta  componere.  Bellum  ahorum  pace  mol- 
lius  gessisti ;  ad  hoc ,  victores  praedam  petunt ,  victi 
cives  sunt.  Inter  has  difficultates  evadendum  est  ti- 
bi ;  atque  in  posterum  firmanda  respubhca,  non  ar- 
mis  modo  neque  adversum  hostes,  sed,  quod  multo 
majus  multoque  asperius  est,  bonis  pacis  artibus. 
Ergo  omnes  magna  mediocrique  sapientia  res  huc 
vocat,  quae  quisque  optuma  potest,  uti  dicant.  Ac 
mihi  sic  videtur  :  qualicumque  modo  tu  victoriam 
composueris,  ita  aha  omnia  futura. 

^    Amlssa  sunt  Appll  CsbcI  carmlna. 


SalluBtc.  13 


194  II   EPISTOLA  AD   C^SAREM 

Belli  mala  describit ,  suadetque  pacem  clementia  confirmare. 

II.  Sed  jam,  quo  melius  faciliusque  constituas, 
paucis ,  quae  me  animus  monet ,  accipe.  Bellum  tibi 
fuit,  imperator,  cum  homine  claro,  magnis  opibus, 
avido  potentiae,  majore  fortuna  quam  sapientia, 
quem  secuti  sunt  pauci  per  suam  injuriam  tibi 
inimici,  item  quos  afBnitas  aut  alia  necessitudo  tra- 
xit.  Nam  particeps  dominationis  neque  fuit  quis- 
quam,  neque,  si  pati  potuisset,  orbis  terrarum  bello 
concussus  foret  :  cetera  multitudo ,  volgi  more  ma- 
gis  quam  judicio ,  post  alius  alium ,  quasi  prudentio- 
rem,  secuti.  Per  idem  tempus,  maledictis  iniquo- 
rum  occupandae  reipublicae  in  spem  adducti,  homines 
quibus  omnia  probro  ac  luxuria  polluta  erant  con- 
currere  in  castra  tua,  et  aperte  quietis  mortem, 
rapinas ,  postremo  omnia  quae  corruptus  animus  ju- 
bebat,  rninitari.  Ex  quis  magna  pars,  ubi  n^que 
creditum  condonare,  neque  te  civibus  sicuti  hosti- 
bus  uti  vident,  defluxere;  pauci  restitere,  quibus 
majus  otium  in  castris  quam  Romse  futurum  erat, 
tanta  vis  creditorum  impendebat.  Sed  ob  easdem 
causas  immane  dictu  est  quanti  et  quam  multi 
mortales  postea  ad  Pompeium  discesserint;  eoque, 
per  omne  tempus  belli,  quasi  sacro  atque  inspoliato 
fano  debitores  usi. 

III.  Igitur  quoniam  tibi  victori  de  bello  atque 
pace  agitandum  est ,  hoc  ut  civiliter  deponas ,  illa  ut 
quam  justissima  et  diuturna  sit,  de  te  ipso  primum, 
qui  ea  compositurus  es,  quod  optumum  factu  est 
existuma.  Equidem  ego  cuncta  imperia  crudelia,  ma- 
gis  acerba  quam  diuturna  arbitror,  neque  quem- 

quam  multis  metuendum  esse,  quin  ad  eum  ex 
multis  formido  recidat :  eam  vitam  bellum  aeternum 
atque  anceps  gerere,  quoniam  neque  adversus,  ne- 
que  ab  tergo  aut  lateribus  tutus  sis,  semper  in  peri- 
culo  aut  metu  agites.  Contra,  qui  benignitate  et  cle- 
mentia  imperium  temperavere,  his  laeta  et  candida 
omnia  visa;  etiam  hostes  aequiores  quam  aUis  cives. 
An  qui  me  his  dictis  corruptorem  victoriae  tuae, 
nimisque  in  victos  bona  vokmtale  praedicent,  scili- 
cet  quod  ea  quae  externis  nationibus ,  natura  nobis 
hostibus,  nosque  majoresque  nostri  saepe  tribuere, 
ea  civibus  danda  arbitror;  neque  barbaro  ritu  caede 
caedem,  et  sanguine  sanguinem  expianda? 

Ne  clviiira  funeribus  aut  prava  licentia  maculctur  laus  victorioe. 

IV.  An  illa,  quae  paulo  ante  hoc  bellum  in  Cn. 
Pompeium  victoriamque  SuUanam  increpabantur, 
obUvio  intercepit?  Domitium,  Carbonem,  Brutum  *, 
aUos  item  non  armatos,  neque  in  praeUo  beUi  jure,  sed 
postea  supplices  per  summum  scelus  interfectos ;  ple- 
bem  romanam  in  viUa  pubUca-.  pecoris  modo,  con- 
scissam?  Heu,  quam  Ula  occuUa  civium  funera,  et 
repentinae  ca^des  in  parentum  aut  liberorum  sinum, 
fuga  muUerum  etpuerorum,  vastatio  domuum,  ante 
partam  a  te  victoriam,  omnia  saeva  atque  crudeUa 
erant!  Ad  quae  te  iUi  iidem  hortantur  :  sciUcet  id 
certatum  esse,  utrius  vestrum  arbitrio  injuriae  fie- 


*  Eos  tantum  nominat  quos 
Pompeius,  tum  SyllaB  legatus, 
vicit  ct  Interfccit  :  Cn.  Domi- 
tium  in  Africa,  Carbonem  in 
Sicilia,  Brutum  in  Gallia   cisal- 


pina. 

2  In  hac  villa,  aedl  BellonsB 
vicina,  quatuor  millia  inermium 
civium  confugcrant;  alii  dicunt 
septem  aut  etiam  octo  inlllia. 

rent;  neque  receptam,  sed  captam  a  te  rempubli- 
cam;  et  ea  causa  exercitus,  stipendiis  confectis, 
optumos  et  veterrumos  omnium,  adversum  fratres 
parentesque  et  liberos  armis  contendere,  ut  ex  alie- 
nis  malis  deterrumi  mortales  ventri  atque  profundse 
lubidini  sumptus  quaererent ;  atque  essent  opprobria 
victoriae ,  quorum  flagitiis  commacularetur  bonorum 
laus.  Neque  enim  te  praeterire  puto  quali  quisque 
eorum  more  aut  modestia,  etiam  tum  dubia  victoria, 
sese  gesserit.  De  bello  satis  dictum. 

V.  De  pace  firmanda  quoniam  tuque  et  omnes  tui 
agitatis,  primum  id,  quaeso,  considera,  quale  id  sit 
de  quo  consultas  :  ita,  bonis  malisque  dimotis ,  pa- 
tenti  via  ad  verum  perges.  Ego  sic  existumo  :  quo- 
niam  orta  omnia  intereunt,  qua  tempestate  urbi  ro- 
manae  fatum  excidii  adventarit,  cives  cum  civibus 
manus  conserturos ;  ita  defessos  et  exsangues ,  regi 
aut  nationi  praedae  futuros  :  aliter  non  orbis  terra- 
rum,  neque  cunctae  gentes  conglobatse,  movere  aut 
contundere  queunt  hoc  imperium.  Firmanda  igitur 
sunt  concordiae  bona ,  et  discordiae  mala  expellenda. 

Id  ita  eveniet,  si  sumptuum  etrapinarum  licentiam 
demseris  :  non  ad  vetera  instituta  revocans,  quae 
jam  pridem ,  corruptis  moribus,  ludibrio  sunt;  sed  si 
suam  cuique  rem  familiarem  finem  sumptuum  sta- 
tueris :  quoniam  is  incessitmos,  ut  homines  adoles- 
centuh  sua  atque  ahena  consumere,  nihil  kibidini 
atque  aliis  rogantibus  denegare,  pulcherrumum  pu- 
tent :  eam  virtutem  et  magnitudinem  animi ;  pudo- 
rem  atque  modestiam  pro  secordia  aestument.  Ergo 
animus  ferox,  prava  via  ingressus,  ubi  consueta  non 
suppetunt,  fertur  accensusin  socios  modo,  modo  in 

cives ;  movet  composita ,  et  res  novas  veteribus  ac- 
quirit.  Quare  tollendus  foenerator  in  posterum,  uti 
suas  quisque  res  curemus.  Ea  vera  atque  simplex 
via  est :  magistratum  populo,  non  creditori,  gerere, 
et  magnitudinem  animi  in  addendo,  non  demendo 
reipublicae ,  ostendere. 

Difficultas  operis  magnum  ingenium  stlmnlabit ,  nedum  Impediat. 

VI.  Atque  ego  scio  quam  aspera  haec  res  in  prin- 
cipio  futura  sit,  praesertim  iis  qui  se  in  victoria 
licentius  liberiusque,  quam  artius,  futuros  crede- 
bant.  Quorum  si  saluti,  potius  quam  lubidini,  con- 
sules,  illosque  nosque  et  socios  in  pace  firma  consti- 
tues.  Sin  eadem  studia  artesque  juventuti  erunt,  nae 
ista  egregia  tua  fama,  simul  cum  urbe  Roma  brevi 
concidet.  Postremo,  sapientes  pacis  causa  bellum 
gerunt,  laborem  spe  otii  sustentant :  nisi  illam  fir- 
mam  efficis,  vinci  an  vicisse  quid  retulit?  Quare  ca- 
pesse,  per  deos,  rempublicam,  et  omnia  aspera,  uti 
soles,  pervade  :  namque  aut  tu  mederi  potes,  aut 
omittenda  est  cura  omnibus.  Neque  quisquam  te  ad 
crudeles  poenas  aut  acerba  judicia  invocat,  quibus 
civitas  vastatur  magis  quam  corrigitur,  sed  uti  pra- 
vas  artes  malasque  lubidines  ab  juventute  prohibeas. 
Ea  vera  clementia  erit :  consuluisse  ne  merito  cives 
patria  expellerentur;  retinuisse  ab  stultitia  et  falsis 
voluptatibus;  pacem,  concordiam  stabilivisse  :  non 
si,  llagitiis  obsecutus,  dehcta  perpessus,  praesens 
gaudium  cum  mox  futuro  malo  concesseris. 

VII.  Ac  mihi  animus,  quibus  rebus  alii  timent, 
maxume  fretus  est  :  negotii  magnitudine,  et  quia 
tibi  terrne  et  maria  simul  omnia  componenda  sunt. 

Quippe  res  parvas  tantum  ingenium  attingere  ne- 
quit;  magnae  curae  magna  merces  est.  Igitur  pro- 
videas  oportet  uti  plebes,  largitionibus  et  publico 
frumento  corrupta,  habeat  negotia  sua,  quibus  ab 
malo  publico  detineatur;  juventus  probitati  et  indu- 
striae ,  non  sumptibus  neque  divitiis  studeat.  Id  ita 
eveniet,  si  pecuniae,  quae  maxuma  omnium  pernicies 
est,  usum  atque  decus  demseris. 

Pecunia,  corporis  gaudiis  et  ignavia,  omnia  corruunt.  Csesar 
optima  Yia  procedet. 

Nam  saepe  ego ,  cum  animo  meo  reputans  quibus 
quisque  rebus  clarissumi  viri  magnitudinem  inve- 
nissent,  quae  res  populos  nationesve  magnis  auctori- 
bus  auxissent,  ac  deinde  quibus  causis  amplissuma 
regna  et  imperia  corruissent,  eadem  semper  bona 
atque  mala  reperiebam ,  omnesque  victores  divitias 
contempsisse ,  et  victos  cupivisse.  Neque  aliter  quis- 
quam  extollere  sese,  et  divina  mortalis  attingere  po- 
test,  nisi,  omissis  pecunia  et  corporis  gaudiis ,  animo 
indulgens,  non  assentando,  nequeconcupitapraeben- 
do  perversam  gratiam  gratificans,  sed  in  labore, 
patientia,  bonisque  prseceptis  et  factis  fortibus  exer- 
citando. 

VIII.  Nam  domum  aut  villam  exstruere,  eamque 
signis,  aulaeis,  aliisque  operibus  exornare,  et  omnia 
potius  quam  semet  visendum  eflicere ;  id  est  non  di- 
vitias  decori  habere,  sed  ipsum  ilHs  tlagitio  esse. 
Porro  ii  quibus  bis  die  ventrem  onerare  mos  est,  ubi 
animum ,  quem  dominari  decebat ,  servitio  oppresse- 
re,  nequidquam  eo  postea,  hebeti  atque  claudo,  pro 
exercito  uti  volunt ;  nam  imprudentia  pleraque  et  se 

praecipitant.  Verum  haec  et  omnia  mala  pariter  cum 
honore  pecuniae  desinent,  si  neque  magistratus  ne- 
que  alia  vulgo  cupiunda  venaHa  erunt. 

Ad  hoc  providendum  est  quonam  modo  Itaha  at- 
que  provinciae  tutiores  sint :  id  quod  factu  haud  ob- 
scurum  est;  nam  iidem  omnia  vastant,  suas  dese- 
rendo  domos,  etperinjuriamahenasoccupando.  Item 
ne,  ut  adhuc,  mihtia  injusta  aut  insequalis  sit,  quum 
ahi  triginta,  pars  nuUum  stipendium  faciet.  Et  fru- 
mentum  id ,  quod  antea  prsemium  ignaviae  fuit ,  per 
municipia  et  colonias  iUis  dare  conveniet,  quum  sti- 
pendiis  emeritis,  domos  reverterint. 

Quae  reipublicae  necessaria  tibique  gloriosa  ratus 
sum,  quam  paucissumis  absolvi.  Non  pejus  videtur 
pauca  nunc  de  facto  meo  disserere.  Plerique  morta- 
les  ad  judicandum  satis  ingenii  habent,  aut  simu- 
lant :  verum  enim  ad  reprehendenda  aliena  facta,  aut 
dicta,  ardetomnibus  animus;  vix  satis  apertum  os 
aut  hngua  prompta  videtur,  qucB  meditata  pectore 
evolvat.  Quibus  me  subjectum  haud  pcenitet;  magis 
reticuisse  pigeret.  Nam  sive  hac,  seu  meliore  alia  via 
perges ,  a  me  quidem  pro  virili  parte  dictum  et  adju- 
tum  fuerit.  Reliquum  est  optare  uti ,  quoe  tibi  pla- 
cuerlnt,  ea  dii  immortales  approbent,  beneque  eve- 
nire  sinant. 


FINIS 


18952.  —  Tours,  impr.  Mame. 

P.  Virgilii  Maronis  opera. 

Phaedri  Fabularum  libri  V 
Cornelius  Nepos. 

Ciceron  (classe  de  2«). 

